
Od rane mladosti sem zakopan v knjige in ko 
sem koncem osnovne šole dobil računalnik, 
se je moje buljenje na kratke razdalje še po- 
večalo. Po stereotipni predstavi bi moral že 
od tedaj naokrog hoditi s piflarskimi očali, 
debelimi kot steklenično dno. Pa ni bilo tako, 
kajti minus ena četrtinka dioptrije na desnem 
očesu je bila skozi dvajseta vsa cena, ki sem 
jo tozadevno plačal za mučenje oči. Do zad- 
njih mesecev, ko je imel vidni organ očitno 
vsega dovolj in me je z megljenjem podobe 
opomnil, da njegova vzdržljivost ni brezmej- 
na. Zaenkrat še ni jasno, kako trajno bo to 
poslabšanje vida. 

Nekaj se lahko za doslejšnjo odpornost za- 
hvalim genom. Raziskave so Že pred deset- 
letji pokazale, da je med enojajčnimi dvojčki 
prisotnost miopije, kakor strokovno pravimo 
kratkovidnosti, večja kot pri dvojajčnih. V 
zadnjem času pa so znanstveniki že izluščili 
skoraj sto genov, ki o tem odločajo. Toda to 
ni vsa štorija. Kratkovidnost je v modernem 
času pri mladih hudo narasla - toliko, da jo 
nekateri označujejo za 'epidemijo'. Na Zaho- 
du se je pojavnost med mladimi glede na 
obdobje pred petdesetimi leti podvojila. Po- 
sebno poglavje pa so vzhodnoazijske države, 
od koder prihajajo domala neverjetne števil- 
ke. Po poročanju uglednega cajtunga Nature 
naj bi kar devet desetin mlade populacije na 


Kitajskem, v Južni Koreji, Tajvanu in Singa- 
purju trpelo za kratkovidnostjo — v primerjavi 
z manj kot dvajsetimi odstotki pred šestde- 
setimi leti! 

Znanstveniki so zato v zadnjem času močno 
pospešili raziskave in leta 2007 naleteli na 
hecno podrobnost. V nasprotju s prepričanji, 
da je branje in buljenje v ekrane samo zase 
zaslužno za težave, so opazili, da je edini 
konkretni dejavnik z vplivom na pojavnost 
kratkovidnosti čas, ki ga otroci preživijo zu- 
naj bivališča. Ni važno, ali pri tem brcajo 
žogo ali drgnejo game boy. Točna vzročnost 
še ni povsem raziskana. Največ teže ima hi- 
poteza, da je večja izpostavljenost sončni 
svetlobi zaradi proženja izločanja hormona 
dopamina v zrklu zaslužna za pravilnejši raz- 
voj očesa v otroštvu. Drugi pravijo, da je po- 
membno tudi zretje v daljavo, da se oko na- 
vaja ostrenja predmetov na obzorju. Opozar- 
jajo namreč, da imajo probleme z miopijo, 
kakor se reče kratkovidnosti, tudi moderni 
Inuiti z Aljaske, kjer je dosti teme. Kakorkoli, 
če imaš froca ali si froc, naj bi tamali vsaj tri 
ure dnevno skakljali po trati pod svetlobo ja- 
kosti deset tisoč luksov, kar je primerljivo s 
senco pod drevesom na sončen poletni dan. 
Bodo oči pozneje hvaležne. Tudi, če si pri 
tem zlomi(š) nogo. Aggressor 

enim, da petnajst- ali navsezadnje petin- 
M dvajsetletnik ne razume špetirja, ki nastaja 

okrog Vojne zvezd. Zanj je osrednja trilogi- 
ja tista z Jar Jar Binksom, ki ni premikala prečk in 
nanovo definirala filma. Zato mladiču franšiza ne 
more pomeniti enako kot nam, ki smo pred več kot 
tremi desetletji dve uri čakali v vrsti pred Kinom 
Šiška, da smo se lahko divili veličastni predstavi 
znanstvene fantastike in posebnih učinkov. Kar je 
pokazal A New Hope, ki je sicer prišel v jugoslo- 
vanske kinematografe šele več let po izidu, je ne- 
primerljivo z modernimi presežki v stilu Gospodarja 
Prstanov in Avatarja. Dotedanji vesoljski prvak v 
filmski čarovniji, Cubrickova Odiseja 2001, se je 
proti Lucasovi predstavi zdela kot Izlet na Luno od 
Meličsa. Nadaljevanji sta glorijo le še nadgradili in 
prav ironično je, da nobena epizoda ni dobila naj- 
žlahtnejšega kipca, niti ne George osebno. Nagra- 
jeni sta bili tehnična in glasbena plat filmov, med- 
tem ko je nad tipsko pravljičnostjo z vitezi in meči 
Akademija vihala nos. 
Šestdelna epopeja iz galaksije daleč, daleč proč je 
absolutni zaslužkarski rekorder. Čeprav nekateri viri 
navajajo, da jo v izplenu vstopnic nesejo povesti iz 
Bradavičarke in Srednjega sveta, to ni res, če upoš- 
tevamo inflacijo. Edina serija, ki je prinesla več kino 
gotovine, je štirikrat daljši James Bond. Zlasti pa 
blagovni znamki Star Wars ni para v licenčnih dolar- 
jih, ki segajo v desetine milijard. Skoraj štiristo knjig 
in dvesto iger, oblačil in igrač brez konca ... Zgolj te- 
matske lego kocke so prinesle večji inkaso kot kate- 
ra koli druga licenca celokupno. 
Za pičlima dvema rumeno obrobljenima besedama 
na črni podlagi, če se le da, ob spremljavi znamenite 
oskarjevske melodije Johna Williamsa, vendarle sto- 
ji vodilna sodobna mitologija. Taka, iz katere po 
vseh anketah izhaja najbolj markanten fikcijski ne- 
gativec vseh časov. Morebiti izročilo in njegov pop- 
kulturni pečat presežeta le multiverzuma založb Mar- 
vel in DC. S tem, da je to Darthovo vesolje lastno- 
umno in spočetka nenačrtovano zgradil en sam člo- 
vek. Dobre štiri milijarde, kolikor je od Disneyja po- 
kasiral za svojo intelektualno lastnino poltretje leto 
tega, je bilo glede na malikovalski vpliv še poceni. 
Čeprav Lucas upravičeno dobiva rešpekt za sago fa- 
milije Skywalker, ki že osemintrideset let buri do- 
lokdo ve, da je nekatere elemente zelo očitno povzel. 
Tisti uvodni rumeni napisi, ki izginjajo v daljavi in so 
ena prepoznavnih sestavin vseh vojnozvezdnih ekra- 
nizacij, so na primer popolna kopija pričetka nada- 
ljevanke Flash Gordon. Celo tipografija je enaka! Iz 
dogodivščin taistega vesoljskega heroja je še mnogo 
zamisli, med ostalim celotna podoba Bespina, mesta 
v oblakih. Obilno je prav tako jemal iz filmov japon- 
skega režiserja Akire Kurosawe. Pazanta iz Skrite 
trdnjave sta droida postala, odnos med Benom in 
Lukom je direktno od tam, prav tako sabljanje in po 
samurajskih oklepih oblikovana Vaderjeva oprava. 
Še Maulov rogato rudeči fris je isti kot sorta tradicio- 
nalnih japonskih mask. Nenavadno veliko stičnih 
točk ima prvi film takenako z mitološko razpravo Ju- 
nak tisočerih obrazov avtorja Josepha Campbella, ki 
je na voljo tudi v slovenščini. 
A skupnost mu teh jasnih izposojenk, skorajda pla- 
giatov, ne zameri. 
Tisto, kar mu očitajo, je "Han shot first!" 
Razlog za ta nenavaden očitek je prišel leta 1997. Ob 
dvajsetletnici originalnega filma je George Lucas vlo- 
žil deset milijonov v digitalno obdelavo prvega trojč- 
ka. Njegov studio Industrial Light and Magic ni samo 

V izvirniku leta 1977 je kavboj Han Solo v razvpiti 
beznici tatooinske luke hladnokrvno ustrelil vesolj- 
skega izterjevalca Greeda. Če živiš nevarno življe- 
nje, je piv-pivanje malih zelenih itak samoumevno. 
A to se je kasneje zdelo Georgiju pregrdo. 


prečistil zvoka in popravil barv, marveč so bili pose- 
gi vsebinski. V starih časih so bili namreč posebni 
učinki zvečine 'analogni'. Kakšni CGl, greenscreen 
in ray tracing neki! Tedi so postavljali makete in res- 
nične kulise, izdelovali mehanske, preoblečene in 
lutkaste pošasti ter furali vesoljske ladjice na štrik- 
cih. Yoda je denimo izhajal iz družine Muppetkov in 
ga je upravljal isti človek kot Kermita in Pujsko. Ker 
se je to sčasoma opazilo, so malega kosmateža in 
mnogo drugih sestavin nadomestili oziroma vsaj 
obogatili z računalniško grafiko. Izboljšave, kot so 
dodatna čudaška bitja v Jabbini palači, Sarlaccov 
tentakel več in lepše eksplozije, bržda ne bi nikogar 
zmotile, če ne bi režiser naredil velikega popravka v 
kantini Mos Esleyja. 

V izvirniku leta 1977 je kavboj Han Solo v razvpiti 
beznici tatooinske luke hladnokrvno ustrelil marsov- 
skega izterjevalca Greeda. Če živiš nevarno življenje, 
je piv-pivanje malih zelenih itak samoumevno. A to 
se je kasneje zdelo Georgiju - taistežu, ki je par fil- 
mov kasneje Aniju brez oklevanja dovolil, da pokolje 
vse padawanske otročaje - pregrdo. Zato je velel pri- 
zor popraviti. Po novem je prvi sprožil spak, a kljub 
metrski razdalji zgrešil (toliko o sposobnosti vsemir- 
skih plačancev), nakar ga je čistosrčni kontrabantar 
šicnil v silobranu. Rulja je šla zavoljo tega na okope. 
Po njihovem je Vojna zvezd prerasla avtorja in posta- 
la javno bajeslovje, zato se ni dovoljeno igrati z njeno 
vsebino in značajskimi potezami glavnih junakov. 
Puritanci za te specialne edicije posledično ne mara- 
jo in zahtevajo stare tračne inačice z bednimi žaro- 
meči, opaznimi sencami lutkarjev in nezveznim pre- 
mikanjem kartonskih maket. 

Žorž se je protestom rogal. Nova verzija je tisto, kar 
je ves čas želel, je porekel in dodal, da originalnih 
trakov sploh ni več, šlik šlak. 'Han shot first!' je tako 
postala iniciativa proti Lucasovi samovolji in ni je 
konvencije brez geekov v takih majicah. O fenome- 
nu so celo posneli dokumentarec People vs. George 
Lucas, ki smo ga opisali pred časom. 


Svežega vetra je slogan dobil pretekli mesec, ko je 
Disney naposled splovil vseh šest epizod v digitalni 
obliki in razočaral naivneže, ki so očigledno upali na 
neprečiščene verzije letnikov '77, '80 in '83. Teh ne 
bo nikoli več nazaj in jih je moč za velik denar dobiti 
le še na VHSih in laserdiscih. V štacunah tipa Itunes 
in Xbox Video so naprodaj zadnje 'uradne' različice, 
tiste, ki so izšle na blu-rayih leta 2011. Na njih je si- 
cer par dodatnih popravkov, med ostalim so odvzeli 
nekaj sličic animacije v spornem konfliktu, tako da 
Han in Greedo ustrelita skoraj sočasno. Vendar to 
bolj sitnih članov skupnosti seveda ni zadovoljilo. 
Digitalnost kajpakda omogoča več videosledi in vsaj 
na ploščkih bi bili lahko komot obe varianti, med ka- 
terima bi gledalec po želji preklapljal. Ridley Scott je 
šel ob tridesetletnici Blade Runnerja v tako skraj- 
nost, da je izdal kompilacijo s štirimi oblikami kult- 
nega izdelka, od prastare kinematografske do reži- 
serjevega reza. To bi resda zahtevalo ponovno digi- 
talizacijo in osnovno editiranje prastarega celuloida, 
ako le-ta še obstaja. A čemu? Stvarnik Lucas je re- 
kel, da so zanj edini filmi tisti nadgrajeni. ln tak ka- 
non je zdaj v Disneyjevem portfelju. Gmajna lahko 
grozi s skupnim skokom v Sarlaccov tisočletni vamp, 
pa to korporacije ne bo omehčalo. 

Oni dan sem pogledal celotno šesterico in EO4 je še 
zmerom velemojstrovina, tudi zavoljo naknadnih po- 
pravkov. Mene ne moti ne Jabba na aerodromu, ne 
dodatna skala pred R2-D2jem, ne Hanovo obramb- 
no pištolarstvo. Fundamentalistom, ki imajo 'Han 
shot first! vtetovirano na podlahti in namesto Disney- 
jeve želijo originalno Foxovo špico s fanfarami, pa je 
pred kratkim vse skupaj najbolje razložil Harrison 
Ford. Prvič v vsem tem času ga je nekdo v upanju na 
definitiven odgovor vprašal, kdo je ustrelil prvi. Člo- 
vek, ki nima težav ne s prvostrelom na neoborožene 
replikantke, ne na turbanske mudžahedine, je bil ze- 
lo jasen: "I don't care." 


David Tomšič 


Heroji napadejo junija 

Heroes of the Storm, Blizzardo- 
va nalinijska arenska igra v slo- 
gu Dote, v kateri se bodo spo- 
prijeli številni junaki iz vihar- 
niških serij, izide 2. junija. Pred 
tem bo od 19. maja v odprtem 
beta testiranju. Spomnimo: 
projekt so začeli kot nedolžen 
mod za Starcraft 2, sprva klican 
Blizzard DOTA. Po sporu glede imena z Valvom so ga 
najprej preimenovali v Blizzard All-Stars in nato v 
HotS, razvil pa se je tudi vsebinsko. Njegova odlika 
glede na tekmece je dostopnost začetnikom, saj ne 
komplicira z mehanikami. Podobno kot to, kar Hearth- 
stone pomeni za kvartopirščine, zato bo pomemben 
del Blizzardove free to play strategije. A vsi vemo, ko- 
liko bo zastonjski — za kožice Sylvanas in druščine bo- 
mo pljunili stotine evrov. V Podalpju bo na primer za 
dvajsetaka na voljo škatelni Starter Pack s petimi ju- 
naki, kožico in superekskluzivnimomg konjičem. 

Banjo in Kazooie živita! 

Ne po Nintendovi zaslugi, temveč zaradi truda nekda- 
njih članov skupine Rare, ki je s prehodom pod Mi- 
crosoft izgubila žmoht. (Glej anale v Jokerju 250.) 
Ustanovili so lastno skupino Playtonic in se namenili 
izdelati neuradno nadaljevanje izredno cenjene arkad- 
ne pustolovščine Banjo-Kazooie z N64, imenovano 
Yooka-Laylee. Kakor svojčas medved, ki nosi tiča, je v 
ospredju pozornosti znova dinamični duet. Tokrat ga 
tvorita velik kameleon in mali netopir, ki čemi na 
njem. Vsak bo imel lastne sposobnosti, s katerimi se 
bo treba ploščadno prebiti mimo okoljskih nevarno- 
sti, fentati capine in razrešiti uganke. Ljudje si tako 
staromodnico s preloma tisočletja očitno želijo, saj je 
Yooka-Laylee postala igra, ki je na Kickstarterju najhi- 
treje prišla do milijona dolarjev. To je trajalo borih 
šest ur — prejšnji rekorder, Tides of Numenara, jih je 
potreboval sedem. Denar se še vedno steka, tretjeo- 
sebni špil pa naj bi najprej prišel na PC in nato še na 
konzole. Ob čemer se šušlja, da bo Rare na E3ju pred- 
stavil lastno nadaljevanje Banja in Kazooieja ... 


Oyya do vratu v dolgovih 

Daleč je čas, ko je androidna mikrokonzola owya na 
Kickstarterju pri navdušencih nabrala 8,5 milijona do- 
larjev, kar je tamkaj ena najvišjih vsot. Ljudje so se 
nadejali, da bodo z napravo za dolarskega (in v tem 
času evrskega) stotaka enako dobro predvajali video 
in igrali številne naslove za Android, le v boljši obliki z 
namenskim joypadom. A zadeva se je grdo spridila. 
Kontrolnik je bil slab, spletna trgovina zmedena, soft- 
ver poln hroščev. Garažni navdušenci so iz ouye nekaj 
spackali, toda pri množicah je reč naletela na medel 
odziv. Posledica je, da firma dolguje težke denarce in- 
vestitorjem, ki so poleg raje takisto prispevali cekine, 
in ni bila uspešna pri fehtanju, naj jo podprejo Google, 
Amazon in Mad Catz. H komu, če sploh, bo nesrečni- 
ca romala zdaj, še ni jasno. Vsekakor pa je to nov do- 
kaz, da zna biti Kickstarterjeva bleščava pesek v oči. 


Dimensions: Legov 
odgovor na Skylanderje 


'Toys-to-Life' je sveti gral izdelovalcev igrač, ki jih te- 
pe otroška odvisnost od digitalij. Zategadelj skušajo 
področji povezovati. Najbolj prodoren in uspešen pri 
tem je danski kockar, ki bo jeseni odprl novo poglav- 
je v programu igračoiger. Projekt se kliče Dimensions 
in sledi zgledu Activisionovih Skylanderjev ter Dis- 
neyjevega niza Infinity. To pomeni, da gre v temelju 
za videoigro, katere sestavine odklepaš oziroma pro- 
žiš s postavljanjem plastike na portal, za kar skrbi 
tehnologija NFC. 


Dimensions pride za oba playstationa in xboxa ter 
za wii U. Računalniške in tablične inačice niso na- 
povedali. Zadeva se bere kot kopija Skylanderjev, 
saj bodo vsi svetovi dosegljivi vsem figuricam. 


Po domače povedano: na ploščad dani Batman bo 
omogočil igranje z njim in posledično uporabo njego- 
vih specialnih lastnosti. Recimo mrščavih enovrstičnic 
in klatenja z batarangom. Na tak način bo mogoče v 
igrin svet zadegati pol ducata stričkov naenkrat in na- 
to menjavati med liki za doseganje vseh prehodov ter 
skrivnosti. To spomni na obstoječe lego špile, kar ni 
nič nenavadnega, saj za Dimensions stoji ista ekipa: 
založba WB in razvijalec TT Games. Čeprav igralnega 
dela niso pokazali, se lahko upravičemo nadejamo že 
poznanega ustroja, ki sega od hecnega pretepanja 
prek razbijanja okolice in pobiranja čepkov do vse- 
sortnih puzlic ter sodelovanja med junački. 


Kakor veli zveličavna modrost Lego filma, Dimen- 
sions ne bodo ograjevali tematik. V Disneyjevi varian- 
ti Miki ni imel česa iskati v stopnjah od Avengerjev in 
Kozmoblisk je lahko deloval le v Svetu igrač. Tu pa 
bo vse pomešano, kajti otroci ne gledajo na licence in 
pravice, marveč se morajo prosto igrati. Okoliši bodo 
zato črpali elemente iz številnih poznanih Legovih se- 
rij, licenčnih in avtorskih. Namignili so na City, Mor- 
dor, Gotham in celo deželo Oz. Za poudarek svobodi 
igranja bodo že v začetni škatli prišle tri figurice z raz- 
ličnih koncev: Batman, Gandalf in Žverca. Z vsakim 
junačkom bo mogoče rešiti nivo, ne pa ga tudi doce- 
la raziskati. Za dodatno raziskovanje bodo ob izidu na 
voljo še ninjagoti, Emmet, Rogomuca, Golum, Lego- 
las, Wonder Woman in par drugih. Pri tem bodo svojo 
vlogo odigrala vozilca, kot je batmobil. 

Oznanili so že dokupljiv svet Nazaj v prihodnost in 
trinajst figuric, ki bodo le odklenile digitalne ava- 
tarčke v igri. Za primerjavo: vojnozvezdni micro- 
fighterji imajo sto kock in strička ter stanejo 10 E. 


Na nekritiški pogled se tole čuje finofajn. A po našem 
mnenju Lego tega ni zastavil ne domiselno, ne pošte- 
no, saj je zgolj skopiral štiri leta star zaslužkarski re- 
cept od Skylanderjev. Izdelek nima nikakršne zveze z 
igračami. To je videoigra, taka, kakršnih ima blagov- 
na znamka že poldrugi ducat. Razlika je le ta, da bo 
po novem treba dodatne like kupovati. Pazi zdaj cene: 
štartni komplet bo koštal 100 evrov, paket z novo 
stopnjo in par figuricami 25 ter tako imenovani fun- 
pack z eno figurico ter miniaturnim vozilcem 15 ev- 
rov. To so hudo visoke postavke za plastiko, ki je kot 
pri obeh konkurenčnih sistemih v resnici sama sebi 
namen. Otročaj večino teh stričkov itak ima. 

Bo trg res požrl take poteze ali bo zmagala razum- 
skost staršev in bodo tamalemu za ta denar raje kupi- 
li enega od navadnih špilov ter konkretno škatlo 
kock? Krilatica toys-to-life bi imela v tem kontekstu 
vrednost tedaj, ko bi se v igri pojavila točno taka 
je vendarle namen lego kock, mar ne? Ne pa, da mo- 
raš po sili kupiti 15-evrskega možiclja samo zato, da 
ga lahko sprehajaš po zaslonu. 


ter spinjitzuja z ramo ob rami? Gollum in Marty MeFly v deželi Oz? Privlačno in slikovito! A za kakšno ceno? 

Star Wars naposled v 
digitalnih videotekah 


Niz Star Wars je poseben v mnogočem, med drugim v 
tem, da se mu nikoli ni mudilo skočiti na nov medij. 
Stari trojček je na DVD prišel šele kasnega leta 2004, 
na blu-ray pa 2013! Zdaj je šestero zgodb o Sili napo- 
sled na voljo za legalni download. Prodajajo jih mno- 
ge videoteke, od Microsofta do Amazona, toda Janez 
in Mujko lahko vse filme kupita izključno pri Applu, 
seveda tudi na PCju in s slovenskimi podnapisi. Žal 
cena ni prav nič vabljiva. Epizoda IV košta 17 in pre- 
ostale 14 evrov, kar je precej več od zajetne 9-dis- 
kovne modrožarkovne kompilacije, ki se pri nas pro- 
daja za 75 enot. V digitalni distribuciji sicer pride ne- 
kaj dokumentarnega materiala in izbrisanih posne- 
tkov, a ekstra robe je bistveno manj kot na ploščah in 
za povrh je kakovost spričo večje skompresiranosti 
nižja. Če k temu dodamo še manjšo priročnost za gle- 
danje na televizorju, bomo Kranjci raje posegli po 
brezplačnem videu na zahtevo. 


Google nam omogoča zgolj nakup Vojne zvezd IV, 
tiste iz 1977. To je najbrž povezano s pravicami, 
saj je dotično poglavje v solastništvu studia Fox, ki 
je nekoč davno primaknilo finance. Le Apple pa 
nam proda vse. A na Slovencih služil gotovo ne bo. 


Nad ceno bentijo takisto Amerikanci, ki so za ta de- 
nar pričakovali najmanj 4K-verzije. A teh še lep čas 
ne bo, ako sploh kdaj. Filmi so na voljo v 'standard- 
nih' 1080 linijah in v 2D, dasi so stereoskopsko nad- 
gradili najmanj Grozečo prikazen. In, kar nekatere 
pravoverneže spet moti, gre za popravljene, ne izvirne 
inačice prvih treh poglavij. Očitno kljub vsem Luca- 
sovim zatrjevanjem, da je to to in da česa drugega ne 
bo nikoli več, še vedno tli naivno upanje. Toda puristi 
se morajo sprijazniti, da bodo novi rodovi poznali le 
digitalnega Jabbo in Yodo ter miroljubnega Hana, ki 
se zgolj brani pred blaster vihtečim Greedom. 


Valvov eksperiment s 
plačljivimi modi pogrnil 


Modifikacije - ljubiteljske izboljšave iger, ki jih posto- 
rijo zanesenjaki, so ena tradicionalnih odlik naslovov 
za PC. Privzeto so zastonj, čeprav gre vanje včasih 
več dela kot v pošten indie špil in jih vkup dajejo čisto 
prave ekipe programerjev ter oblikovalcev. Navse- 
zadnje so Counter-Strike, Dota in DayZ začele kot 
modi! Ravno zato se že dlje časa poraja vprašanje, 
kako zavzetim moderjem povrniti vsaj delček vlože- 
nega truda. Valve, ki je na čelu PC-področja in rad na 
glavo skače v eksperimente, je 23. aprila povlekel 
drzno potezo in obelodanil, da lahko na Steamu mo- 
derji Skyrima za svoje umotvore zaračunajo, če želijo. 

Skyrim je eden najbolj zmodanih naslovov vseh 
časov. Pozna manj totalnih predelav kot kak Half- 
Life 2, a več olepševalnih izboljšav, kot je kompi- 
lacija, pod katero originala ne spoznaš več. 


Sledil je eden najbolj bizarnih tednov v Parini zgodovi- 
ni. Načeloma je bila namera Ventilov plemenita: 
omogočiti garaškim moderjem zaslužek in na ta na- 
čin spodbuditi razmah bolj profesionalnih izboljšav. 
Ker so odločitev za ceno prepustili avtorjem, so meni- 
li, da se bo trg sam zreguliral. A zgodilo se je vse kaj 
drugega! Najprej se je pokazalo, kako nepregledno 
prepleteno je modersko področje, saj spričo prijateljs- 
ke klime mnogi uporabljajo vsebino kolegov, kar je 
ob cenovni nalepki pripeljalo do kopice medsebojnih 
obtožb, groženj in žaljivk. Manko uradnega odstranje- 
vanja plevela med izdelki je poskrbel za mnogo izve- 
denk slabe kakovosti. Drugič, igralci so vzrojili in 
začeli opozarjati, da plačevanje pomeni smrt modifi- 
kacij, ki tako postanejo le ena vrsta DLCja. Na- 
mečkoma so pri Valvu sistem zastavili tako, da je od 
cene avtor moda pobral le četrtino, ostalo pa je šlo 
Valvu in Bethesdi. Zato so se mnogi zgražali, da gre 
za izprijeno služenje na hrbtu skupnosti. So pa v bran 
ideji stopili mnogi razvijalci, denimo avtor DayZja 
Dean Hall. Porekli so, da je 25 % za branžo odlična 
postavka, o kateri lahko na primer avtorji dodatkov in 
predelav zgolj sanjajo. Moderji navsezadnje običajno 
dobijo v roke delujočo platformo z oglaševanjem vred 
in orodja ter naredijo le vsebino. 


Gaben's Genitals HD Resoultion 100 dollars 


Nesrečni Gabe je moral one dni prestati še veliko 
več kot take žaljive mode. Ko je prišel na Reddit ra- 
zlagat svojo logiko, so ga množično opsovali in nje- 
gove odgovore s tisoči minuskov potisnili na dno. 


Kakorkoli, direndaj je bil tako silovit in grd, da so 
Steam preplavile absurdne protestne plačljive modifi- 
kacije, kot so bile konjske in 'Gabove' genitalije za sto 
dolarjev, pa zlati krompirji in kokoši. Ventilarski šefe 
in druščina so zato že po štirih dneh potegnili vodo v 
kloaki in poskus ustavili. Vsi dotedanji kupci so dobili 
denarce povrnjene, dočim sta se tako Valve kot Bet- 
hesda opravičila in dejala, da so oboji očitno napak 
presodili situacijo ter da se vračajo na začetek. To po- 
meni, da bodo zamisel preobrazili in preizkusili na ka- 
teri drugi, bržda manjši igri od Skyrima. 

Dronski vandalizem 

Zadnje čase dosti pišemo o dronih, ki kanijo v bližnji 
prihodnosti zavzeti zračni prostor. Pri tem izpostavlja- 
mo težave, ki jih bodo prinesli in ki se jih družba sploh 
ne zaveda. Poleg leteče nevarnosti, vdora v zasebnost 
in obče motečnosti se zdaj kaže še ena: zračni vanda- 
lizem. Nedavno ga je demonstriral poznani samookli- 
cani umetnik Katsu, ki je s prirejenim DJljevim phan- 
tomom onečastil največji njujoriški reklamni pano, ti- 
stega, ki se pne dvajset metrov visoko. Najbrž je hotel 
narisati manekenki pred usta velik falus, a ga je nad- 
zor pustil na cedilu, zato so bile rezultat le čačke. To- 
da dejanje lepo demonstrira, da je orodje za enosta- 
vno in anonimno doseganje višine dosegljivo vsako- 
mur. Danes jo je skupil plakat, jutri jo bodo zvoniki in 
spomeniki. In kakor dron lahko nosi kamero ali kanis- 
ter barve, more takisto bombo ali antraks. 


Disney Infinity 3.0 bo vojnozvezden 

To seveda ni nikakršno presenečenje, kajti Star Wars 
bo te jeseni največji pospeševalec prodaje vsega, od 
igric do sekret papirja. V uradno oklicanem Star Wars 
Disney Infinity 3.0 bomo like s postavljanjem otiplji- 
vih figuric na podlago vnovič oživljali v igri. Tako bo- 
mo upravljali z Anakinom Skywalkerjem in Ahsoko 
Tano iz animirane serije Clone Wars, ki bosta v 
začetnem paketu. Ta se bo klical Twilight of the Repu- 
blic in se bo odvijal po filmu Attack of the Clones, ko 
bosta jedija raziskovala, kdo stoji za armado droidov. 
Drugi štartni paket bo Rise Against the Empire, v ka- 
terem se bosta Leia in Luke borila proti Darthu. Zelo 
verjetno bodo dokupljivi ali imeli lastne pakete še Obi- 
Wan, Yoda, Vader in ta stara robota. Špil je sredi av- 
gusta namenjen na stare in nove playstatione in xbo- 
xe, wii U ter PC za med 60 in 70 evrov. Glede vsebine 
iz Force Awakens ni znanega še nič, je pa zanimivo, da 
za različne vidike igre skrbijo ločeni, znani studiji. Boj 
urejajo Ninja Theory (DmC), dirkanje s Tisočletnim 
sokolom Sumo Digital (Outrun) in zraven so United 
Front (Sleeping Dogs). Ti se ubadajo z vsebino, pove- 
zano s filmom Avengers: Age of Ultron, ki bo takisto 
dokupljiva ob splovitvi. Sliši se čudno, ampak pristaši 
koncepta toys to life so takih mišmašev že vajeni. 

Silent Hills je vzela tema 


Na lanskem Gamescomu je Metal Gearovec Hideo Ko- 
jima pripravil posebno presenečenje: strašljiv prvo- 
osebni igralni demo P.T. (Playable Teaser), ki je bil po- 
srečena najava Silent Hills, devetega dela v seriji Ko- 
namijevih grozljivščin. Vkup s Kojimo naj bi ga snoval 
še režiser Pacific Rima Guillermo del Toro, junaka pa 
naj bi igral Norman Reedus — Daryl Dixon iz The Wal- 
king Dead. Igralci so ponoreli od razburjenja, vendar je 
bilo prelepo, da bi bilo res. V začetku tega meseca je 
namreč nesojena devetica vzela prerani konec, P.T. pa 
so odstranili iz štacune. Kaj natančno se je pripetilo, 
še ne vemo, a vse kaže na razdor med Kojimo in ja- 
ponskim založnikom. Iz Konamija so v besedni akro- 
baciji sporočili le, da Hideo ostaja pri razvoju Metal 
Geara, ki izide septembra, po tistem pa ni jasnega nič. 


Sokolov bo tončkal v peto 

Po slabem Shredu, ki je vključeval neposrečeno pla- 
stično dilco, je serija Tony Hawk's Pro Skater ponikni- 
la. A seveda le začasno, kajti Activision je obelodanil 
petico. THPS5 se bo proti koncu leta pretežno vrnil h 
koreninam, kar pomeni, da bomo vnovič drajsali po 
robovih in si trli jajca na ograjah. Uspešne poteze bo- 
mo povezovali v čimdaljše nize in s tem mravljinčasto 
množili rezultat. Ne omenjajo odprtega sveta, marveč 
'izvedensko oblikovane nivoje', navajajo zabavne mo- 
difikatorje v slogu raket in obljubljajo nastop v koži 
profesionalcev in profesionalk. Točka preloma glede 
na minule dele naj bi bilo spletno udejstvovanje, ka- 
mor bo moč brezšivno vstopati, tam opravljati misije, 
tekmovati ali sodelovati z drugimi in izdelovati lastne 
parke ter jih deliti s skupnostjo. Špil razvija grupa Ro- 
bomodo, kjer so naredili že Ride, THPS HD in ome- 
njeni Shred. Upamo, da so se mnogočesa naučili. 


Očesna špranja, no, oculus rift šele 2016. 
Facebook, lastnik podjetja Oculus in s tem napoveda- 
ne VR-čelade rift, je pred časom porekel, da bo ra- 
zočaran, če priprave ne lansirajo letos. Zdaj je taistež, 
najbrž na cedilu sedeč, uradno napovedal splovitev za 
prvi kvartal prihodnjega leta. V skopem sporočilu za 
javnost so le splošno pohvalili dizajn in ergonomijo, 
medtem ko niso razkrili ne železninskih postavk, ne 
cene. Več bodo bržda povedali na E3ju sredi junija. 
Sony je navideznoresničnostni podaljšek za playsta- 
tion 4, tako imenovani morpheus, takisto zamaknil na 
2016 in enako se govori za HTCjev steamVR. Očitno 
smo bili preveč optimistični, ko smo letošnjik določili 
kot leto nastopa VRa. A dolg razvojni rok je umesten 
in koristen, tako za sam hardver kot za softver. Vsi so 
enotnega mnenja, da prvega vtisa ne smejo zasrati. 
Uporabniki pa se tudi ne tresemo baš od nestrpja. 


Tesline 'revolucionarne' 
stenske baterije 


Že od začetka uporabe ima električna energija po- 
membno težavo: ne znamo je praktično shranjevati v 
večjih količinah, ker nimamo gospodarnih 'velikih ba- 
terij'. Od tod izvira marsikatera kaprica električnih 
omrežij, na primer cenejša nočna tarifa. Z njo skušajo 
ljudi spodbuditi k trošenju izven konic, ker se večine 
elektrarn ponoči ne da ugasniti. Hkrati je manko skla- 
diščenja poglavitna hiba pridobivanja elektrike iz 
sončne svetlobe in vetra, ki sta nestanovitna vira. Tu- 
di tisti, ki ima na strehi sončne celice in poln vrt vetr- 
nic, še ni samozadosten, saj lahko elektriko shrani za 
nujnejše opravke, ne pa tudi za lagodno večerno pora- 
bo vse družine. A kmalu bo imel na voljo zmogljivejši 
akumulator, kajti priljubljeni mogotec Elon Musk je 1. 
maja na odmevni predstavitvi na Teslinem sedežu v 
Kaliforniji razkril Teslo powerwall - baterijo za široko 
potrošnjo, ki naj bi poldrugo stoletje po začetku elek- 
trične dobe naposled odstranila opisano nerodnost. 


Musk je povedano na tiskovki na slikovit način po- 
udaril tako, da je na koncu razkril, da je dogodek v 
celoti napajal skupek power packov. Ni čudno, da 
ga imajo mnogi za resničnega Tonyja Starka. 


Powerwall je v bistvu litij-zonski akumulator, podoben 
onim v prenosnikih ali električnih avtih. Potrošniška 
inačica ima obliko elegantne, kvadratni meter velike 
školjke, ki jo je moč pritrditi na steno. Na voljo bo v 
dveh sortah, s kapaciteto deset kilovatnih ur in ceno 
3500 dolarjev ter sedem kilovatnih ur za pol jurja 
manj. Najbolj impresivna je prav cena, saj je Musku in 
druščini uspelo ponuditi trikrat cenejšo rešitev od 
konkurenčnih. V Nemčiji so denimo teden dni prej 
oznanili podoben izdelek za deset tisočakov. Po osta- 
lih karakteristikah pa umotvor ne izstopa. Zmore ob- 
remenitev moči dveh kilovatov, kar pomeni napaja- 
nje majhnega do srednje velikega doma, saj bi mu vsi 


Teslin ideal future je kajpak njihov elektroavtek, napajan iz | 
A Musk priznava, da bo pot do tja zaradi energijske neučini 


prižgani domači aparati že mogli povzročati proble- 
me. Večji porabniki jih lahko do devet spojijo v zapo- 
redje. Garancija bo trajala deset let, prvi primerki naj 
bi prišli septembra. Tehničnih podrobnosti še ni, a 
bržda ima podoben izkoristek kot avtomobilske izve- 
denke in okrog pet tisoč ciklov polnjenja, preden iz- 
gubi polovico kapacitete. 

Ko prišteješ strošek več tisoč evrov za inverter, ki 
pretvarja izmenični tok v enosmernega, je računica za 
navadnega smrtnika neugodna. Da bi powerwall upo- 
rabljal za hrambo elektrike iz cenejše tarife, se sploh 
ne splača. Šele če bi se v celoti zanašal na sončno 
energijo, postane nakup pogojno smiseln, pa še ta- 
krat bi bili stroški višji od rabe elektroomrežja. Power- 
wall bodo tako sprva nabavljali premožnejši, eko- 
loško ozaveščeni ljudje, da bi se manj zanašali na 
umazane vire. Šele z razvojem in nadaljnjim padcem 
cen bo primeren za ostale. Podjetjem sicer Tesla po- 
nuja večjo inačico power pack v blokih po 100 kWh, 
ki jih bo moč zvezati v zelo velike shrambe. 


Fabriko baterij Gigafactory 1 so v nevadski puščavi 
pričeli graditi lansko jesen. Prve bo izvrgla prihod- 
nje leto. Dolgo se je šušljalo, da ne bo skrbela le za 
avtomobilsko elektriko, in zdaj imamo potrditev. 


Musk je navdušeno razlagal, da bi z milijardo takšnih 
omar lahko pokrili vse potrebe človeštva in prešli na 
povsem obnovljive vire. Skeptiki po drugi plati po- 
rečejo, da ne vemo ničesar o razgradnji teh baterij in 
da so le način, s katerim bo Tesla pokrila stroške iz- 
gradnje tovarne baterij Gigafactory One, ki nastaja v 
Nevadi in jo bodo odprli prihodnje leto. Je pa nemo- 
goče, da se človek ne bi vsaj malo okužil z optimiz- 
mom Muskovih drznih trditev. Pomemben detajl: kot 
pri avtih bo Tesla načrte za powerwall dala na razpo- 
lago vsem. Špica. Tako najverjetneje ne gre za revo- 
lucionarni izum, ki bo hitropotezno spremenil svet, a 
vendarle za nekaj, kar pogumno začenja novo dobo. 
Privržencev ima očitno nemalo, kajti že po nekaj dne- 
vih je Tesla zabeležila 38.000 prednaročil! 

Cjevo superjunaško vesolje je na 

krilih vetra. S televizorjev nas priv- 

lačijo intrigantne štorije iz Starling 

Cityja, Gothama in Central Cityja, 

redno izhajajo celovečerne risanke 
s podvigi Lige pravičnikov in polni smo pričakovanj 
do kar enajstih prihajajočih filmov iz te krasne mi- 
tologije. Za igralsko zabavo z DCjevimi šemami 
solidno skrbi Lego Batman 3, največji interaktivni 
spektakel pa šele prihaja. To bo Arkham Knight, 
sklepni del uspešnega Batmanovega pretepaško- 
raziskovalnega niza. Igro so že nemalokrat presta- 
vili, zdaj pa menda zagotovo izide 23. junija za PC 
in tanovi sobni konzoli. 


RETROV IZORMFN 


Arkham so si DCjevi pisci v sedemdesetih letih spo- 
sodili iz srhljivega sveta pisatelja H. P. Lovecrafta. V 
cthulhujskih povestih je bilo to univerzitetno mesto, 
v stripih pa okraj v Gothamu, ki se je proslavil zavo- 
ljo tamkajšnje ustanove za zdravljenje duševnih 
motenj. Po domače ludnice. Ker master Bruce ne 
mara za pobijanje (kar je ob nakanah in dejanjih 
psihopatskih zlikovcev enako umobolno), je Ark- 

ham vedno poln pridaničev vseh kalibrov, od čast- 
nega predsednika Jokerja do mutantov, kakršna 
sta Bane in Killer Croc. Pacienti iz njega redno be- 
žijo in se nato zaradi Batmana vanj bumerangasto 
vračajo. Na njihove norije niso imuni niti zaposleni, 
kar kažeta najmanj primera sprijenih psihiatrov 
Harleen Ouinzel in Huga Stranga. 

Norišnica je bila kraj dogajanja prvega dela, Ark- 
ham Asyluma, ko je vanjo Batmana zvabil na bom- 
baške limanice Burkež. Špilu smo dali 89, saj je an- 
gleški firmi Rocksteady uspela dobra zmes mlatenja 
in lahkotnega detektivstva, prepojena z izrednim vz- 
dušjem in filmskim pristopom. Nadaljevanje Ark- 
ham City (85) je dogajanje razširilo na ograjen, to- 
da odprt urbani okoliš izven senatorija, zaradi česar 
je igranje postalo bolj peskovniško. Gibalo nečed- 
nosti iz ozadja je bil Ra's al Ghul, vendar je osrednji 
zlobnjak ostal Joker, dočim so bili na rdečo nit na- 
nizani praktično vsi znani poredneži. Na veliko pre- 
senečenje je Šaljivcu naposled zavdal taisti strup, s 
katerim je grozil mestu. Ampak mrščavi Batman ob 
kadavru sovražnika ni odprl šampanjca, marveč je 
safr furajoče odkorakal v sončni zahod. Pa razumi 
ta svet, če moreš. 

netopirskega legostrička šiba po tujs- 
kih svetovih in narisanega Batmana 
čita v stripih. | oc €bo seyeseli sle- 

Batmobil bo na razpolago skorajdakvedno. Z nji 


Koj po Cityju, ki je izšel jeseni 2011, se je london- 
ska razvojna ekipa lotila snovanja zaključka trilogi- 
je. Tega so hoteli razširiti na ves Gotham in ga nare- 
diti resnično naslednjegeneracijskega, kajti na ob- 
zorju je bil nov rod hardvera. A za udejanjenje got- 
ske metropole brez kompromisov med obsežnostjo 
in podrobnostjo so potrebovali čas. Založnik Warner 
je njihovo željo razumevajoče podprl, toda kravatar- 
ji se s tem niso odpovedali kratkoročnejšemu izdel- 
ku. Med čakanjem na veliki finale je hišni studio iz 
Montreala izdelal Arkham Origins (78), predzgodbo 
iz časov, ko je bil Batman še mlad. 

To ni bilo hvaležno opravilo, kajti zaradi pomika na 
sam pričetek Šišmiševe kariere ustvarjalci niso mog- 
li predstaviti novih, naprednejših potez in igračk. Za 
nameček pri projektu za razliko od prejšnjih delov 
niso sodelovali ne znameniti pisec gothamovskih 
dogodivščin Paul Dini, ne Kevin Conroy in Mark Ha- 
mill, ki iz TV-risank veljata za edina prava glasova 
Batmana ter Jokerja. Kljub temu se je Kanadčanom 

č radostno uničevati okoliš in artiljeri- 
tonosne pristope. Batman, Superman, 


'mo 
jo, proti živi sili pa bo samodejno preklopil na | i V Jan, 
Flash in ostali DCjgvi rešimožje bi imeljybistveno ma če bi ukinili svojo no-kilhpolitiko 


herne riove dogotiivsčike najslav- 
4nejšega Gothamčana. Na novo filmsko. 
/ Fpretttavj b6/čakal še leto dni, na obe-" 
no idr ro pa le še dober Mesec. 

izdelek kar posrečil. Večji pomen je dal detektivst- 
vu, kar je bila Batmanova izvirna služba, in na oseb- 
ni zgodbi gospodiča Wayna, vključno z odnosom do 
svoje klovnaste nemeze. Multiplayer, ki ga je imel 
zgolj ta del, pa je bil malce na silo vstavljen. 


Z BFTMCGILOM CEZ 
CHINATOW N 


Asylum je predstavil plazenje, raziskovanje in prete- 
panje, City je delovanje razširil na svobodo odprtih 
ulic, Knight pa bo vse to nadgradil z najjačim pripo- 
močkom: batmobilom. Netopirmož se vendarle vozi 
že od prvega stripa leta 1939, dasi je avto znameni- 
ti nadimek dobil šele par let kasneje, vkup z batcik- 
lom, batčolnom in batavionom. Glede na pomemb- 
nost ikoničnega avta v folklori je nenavadno, da ga 
bomo dobili na razpolago šele v četrtem poglavju. A 
to pot bo njegova vloga med glavnimi. 


— 


V kakšno pomoč bo Jim; bomo šele videli. Lik4 čeprav pozitiven, prav posebej 
učinkovit ni bil nikoli. Njegova hčerka Oracle pa bo Batmanova baza podatkov. 


- 1 br 

k 1 
Pripeti, zanihati in izstreliti naprej se bo mogoče ob vse dbjekte"Testdrji so bili 
prav posebej:pozorni, data letalna raven dobro: funkcionira z ustrojem Velemesta. 

ph Ni va 
w/;: Ka so se pohvalilida ima teliko zajetih gibov (motion capture 


/Wapoznal' res veliko animacijginšenakd nasprotniki, ki so poprej napadilikvsi na sličen način. Zdaj 
Zpodo:poznali več vrst napadowihrse ne bodo več tako zanašali na predvidljive vzorce obnašanja. 


Dotično prevozno sredstvo ne bo le ena od številnih 
novitet, marveč ključni sestavni del nove igre, sko- 
rajda Batmanov sidekick. Kadarkoli ga bo mogoče 
priklicati na pomoč in se brezšivno zavihteti vanj 
sredi akcije ali skoka - nakar se iz njega izstreliti sto 
metrov v zrak in odleteti proti cilju. Z njim bomo 
uničevalsko drveli po prometnih cestah, s prižga- 
nim afterburnerjem dirkaško lovili kriminalce ali ga 
preobrazili v tankovski modus s 360-stopinjskim 
sukanjem in izmikanjem vstran. Reč bo pripravna 
za rušenje vrat in bo znala celo skakati. Šef razvoja 
Sefton Hill pridobitev opiše takole: "Batmobil se ig- 
ra kot podaljšek Batmana, saj ga v boju gladko kom- 


čudel igra.-Batman bo 


binira z drugimi potezami in orodji. Je ultimativni 
gedžet, ki je vselej oddaljen le stisk gumba." Čeprav 
bo avto prava orožarna, v skladu s tradicijo ne bo 
sejal smrti. Carmageddonovsko gaziti barab z njim 
ne bo mogoče, za njih onesposabljanje pa bodo na 
voljo le gumijasti patroni in elektrošoker. Več uniče- 
nja bodo delali vrtljivi kanoni in eksplozivni izstrelki, 
a te bomo mogli usmerjati zgolj v druga vozila, dro- 
ne in ovire. 

Štirikolesniku bo prilagojen celoten Gotham, ki bo 
petkrat obsežnejši in hkrati bolj podroben od Cityja. 
Cestna mreža bo pomembnejša in cestišča so mo- 
rali razširiti, bajte pa zaradi uravnoteženosti po- 


Riddler je že doslej skrbel za robne. izzive in tako bo tudi tokrat. Škoda, da zlikovci 
niso nikoli igralni liki. Rušenje"mesta in genocid nad prebivalci bi znala biti zabavna. 


ASSFLILT CON 
FIRKHFIM 


Studio Warner Bros., ki je obenem lastnik stri- 
povske hiše DC, ve, kako delati posel. Uspešnost 
arkhamovskega venčka je lani popestril z uro in 
četrt dolgo risanko Assault on Arkham. Ta se si- 
cer časovno umešča med Origins in Asylum, a je 
čisto samostojna epizoda, ki ne zahteva poznava- 
nja iger. Čeprav se odvija v Batmanovem mini- 
mundusu, ima Temni vitez le postransko, okvirno 
vlogo, saj je zgodba osredotočena na Suicide 
Sauad. V ta vod, ki ga vlada pošilja na vprašljive 
misije, so v stripih združene robne, potrošne DC- 
jeve barabe. Njihov štabni vodja je ponavadi za- 
morklja Amanda Waller, ženska različica Nicka 
Furyja. (Mimogrede: nastaja tudi film in prejšnji 
mesec so objavili fotko Jereda Leta kot Jokerja.) 
V tem primeru so med Samomorilci Deadshot, 
Harley Ouinn, Captain Boomerang, King Shark, 
Black Spider in Killer Frost. Njihova naloga je, da 
vdrejo v Arkham in po vprašljivem Amandinem 
zaukazu ubijejo Riddlerja. A zaplet ne more mimo 
Jokerja, ki je ravno takrat zaprt v norišnici, in nje- 
gove ljubezni do bomb ter Ouinnovke. Ve se, kdo 
je rešitelj dneva, Burkež pa seveda pobegne. Ani- 
miranka ni tehnična mojstrovina, vendar je čisto 
dopadljiva in predstavi nepogoste like. Zato ogled 
ljubitelju DCjevega bajeslovja priporočam. 


višati. Stavbe ne bodo samo dekorativna ozadja, 
marveč bo vertikalno igranje še bolj izpostavljeno. 
Batman se bo spidermanovsko kljukal in zibal ter za 
povrh jadral z razpetim ogrinjalom in pikiral. Da uk- 
varjanje z avtom ne bi zasenčilo drugih prvin, so av- 
torji letalni del pohitrili in ga popestrili z mnogimi 
zanimivimi višinskimi točkami ter strešnimi skriv- 
nostmi. Tudi iz zraka bomo brezstično prehajali v 
tepež, saj bo moč že od daleč naciljati tarče, na ka- 
terih bo Bats nato boleče pristal. Igralec se bo prav- 
zaprav sam odločil, kakšen način premikanja po 
mestu bo izbral. Morda bodo celo kakšni 'zrako- 
plovni' sovražniki. 

Čeprav je večina Gothamčanov pobegnilažiilice ne bodo prazne. Postavajočih 
težakov bo veliko. Novost serije bo sodelovanje z okolico med pretepanjem. 


OSW FLD, HFRVEY, 
EDW ARD IN EN NOV 


Uvedba tankovskega mobila ne gre le na rovaš velike- 
ga, odprtega sveta, marveč je nujno sredstvo zoper 
novega sovražnika. Rocksteady zgodbo sicer skrbno 
skriva, vendar ni tajna, da ima naslovni hudobec Ark- 
ham Knight vojaški rodovnik in temu primerno mili- 
tantno spremstvo. Oklepnikom in letečnežem pa se 
ne da zoperstaviti z batarangi in brcami. 
Arkhamskega viteza, ki so si ga izmislili nalašč za ig- 
ro, je vpoklical Scarecrow, ki hoče enkrat za vselej za- 
pliniti Gotham in uničiti Batmana. Zaradi njegovih 
groženj je večina prebivalcev zapustila mesto, kar po- 
jasni, zakaj ulicam vladajo bande. V antinetopirizem 
bodo vpleteni še ostali superhudobneži, kot so Harley 
Ouinn, Riddler, Two Face, Penguin in Poison Ivy, vsak 
s svojimi močmi in osebnimi težavami. Kajpakda bo- 
mo gledalci nizike Gotham nanje gledali s čisto dru- 
gačnimi očmi kot doslej. 

Batman ima namen svoje nasprotnike, naj bodo to 
brezvezni čapci, steroidni silaki ali omenjene šefovske 
figure, namlatiti kot še nikdar. Povezovanj brc in udar- 
cev v gladke nize bo več kot kdajkoli in kjerkoli. Pri 
tem ne gre pričakovati pretirane zajebanosti, marveč 
bo borilni sistem vhodno poenostavljen in izhodno kar- 
seda učinkovit. Zato bo junak celo pod nadzorom mo- 
toričnega idiota spektakularno lomil ude ulični sodrgi. 
Capinom se bo moč priplaziti za hrbet in jih upočasnje- 
no obdelati ali jim zbiti iz rok kije in jih uporabiti na nji- 
hovih puklih. Posrečena se takenako sliši raba okolice. 
Tečneža bomo lahko z glavo butnili v kandelaber, ga 
prislonili na elektriko ali ga zabrisali v njegove tovariše. 
Škoda, da se ne bo dalo nad njimi sadistično izživljati, 
kot smo to počeli nekdaj v Punisherju. 

Igralna elementa bosta prav tako skrivanje in pregle- 
dovanje prizorišč. Pri raziskovanju se bo Batman za- 
našal na analitični pogled in batarang s kamero. Ta 
poznani nucnik bo poleg zabavnega treskanja betic 
namreč priskrbel podatke izza sovražne črte. Nena- 
zadnje kanita varuhu Gothama pomagati komisar Jim 
Gordon in njegova hčerka Barbara v vlogi nalinijske 
pomočnice Oracle. Če bosta v prostrano mesto vklju- 


Arkham Knight bo.imel baje" 


čena Waynova graščina oziroma netopirjeva jama kot 
nekakšen komandni center, ne vemo. Bo pa, kot pe- 
skovniškemu načinu pritiče, mnogo postranskih opra- 
vil, med ostalim zagonetke gospoda Edwarda Nigme. 


NETOFIRJA IZRA DELLIKS 


Arkham Knight je že na Gamescomu deloval kot iz- 
redno privlačna akcijada. Resda posebnega izziva ni 
predstavljal in vnovič je bilo vodenje za roko malce 
pretirano. A po drugi plati prevlada spektakel, batma- 
novstvo in obilje početja. Ter videz, saj Gotham še ni- 
koli ni bil tako fantastičen, k čemur poleg samega na- 
predka v grafiki pripomore novi, neogotski slog. Gar- 
gojle in ostala tipična arhitektura ter distopičen obču- 
tek seveda ostajajo. Toda pust mrak in megla, ki jo 
prebada le svetlobni top z netopirjevo silhueto, sta se 
mestoma umaknila svetlejši temačnosti. Center in ki- 
tajska četrta bosta sijala od mnogih neonskih napisov, 
displejev in osvetljenih štacun. Najlepše je, da se bo- 
mo veličastje te tolikokrat obiskane metropole lahko 
dodobra naužili iz ptičje, no, netopirjeve perspektive. 
Edini kos gvana v tej kupici je založnikova vnaprejšnja 
napoved, da bo že ob izidu naprodaj 40-evrska sezon- 
ska karta za prihodnji DLC. WB ga biksa! 

V multiplayer v taki igri Rocksteady ne verjame, zato 
vse svoje sile usmerjajo v klasično uživanje v zgodbi. 
Te bo v izobilju in bo na kakovosten način podana 
znotraj več kot petindvajset ur igranja. Vanj bo vklju- 
čenih nešteto referenc iz širokega Batmanovega izro- 
čila - a samo iz njegovega. Drugih velikih ligaških ju- 
nakov, ki se zadnje čase tako radi družijo, ne bo. So 
pa tik pred zaključkom redakcije obelodanili, da se 
bodo občasno temnemu vitezu pridružili sokrajani 
Nightwing, Robin in Catwoman. Igralec bo med njimi 
in osrednježem fluidno preklapljal. 

Čeprav se z Knightom arkhamovska saga zaključuje, 
bodo avtorji z DCjevim svetom bržda nadaljevali. Več 
kot sto ljudi je zadnjih osem let živelo in dihalo z Bat- 
manom, zato nabranega znanja ne bodo zavrgli. Na- 
vsezadnje so v lasti Warnerjevih bratov in holivudski 
studio bo za igralsko podporo prihajajočih filmskih 
projektov še kako potreboval kakovostne razvijalce. 


Če gre verjeti oblikovalcem, je Batman v Knightu sestavljen iz Več poligonov, kot jih in 
Založnik WB j je želel, da bi igro, - tako kot,so PODRL Mordor pie še za stari EM gondnr so se razvijalci 

i i j lastnosti. Batmana troppo- 
magačev. Bodo batarangi, boksi in brce dol pli ga bo treba to? 


FIRKHFMSIKI 
VITEZ 


Lik ne izvira iz doslejšnjega DCjevega univer- 
zuma, saj so ga pri Rocksteadyju pod drob- 
nogledom DCjevih urednikov izdelali posebej 
za igro. Ima vojaško zgodovino, vendar je 
njegovo poreklo nejasno. Po besedah avtor- 
jev gre za močno figuro, nekakšnega 'Rever- 
se Batmana', ki se bo izkazal za enega naj- 
mogočnejših Batmanovih sovražnikov sploh. 
Možak je odet v bojno obleko, ki prenese ce- 
lo eksplozije, uporablja čuda tehnoloških ig- 
račk in je veleumen strateg. Izročilo pravi, da 
je opazoval dogajanje v Arkhamu že od Asy- 
luma in ima veliko željo uničiti Netopirjevca, 
dasi so njegovi motivi neznani. Pri tem se 
roga Waynovemu robinhoodovstvu, češ, da 
je zaradi svoje zavezanosti šibkim in nemoč- 
nim predvidljiv in ranljiv. 

Založba že od februarja izdaja istoimensko 
serijo stripov, ki opisujejo gothamovske kro- 
nike po zaključku Cityja in prihod Arkham- 
skega viteza v mesto. Toda njegovo ozadje 
bo razkrila šele igra. Zanimivo pri stripu je, 
da je za dogajanje spet zaslužen Joker, ki se- 
je pogubo celo iz pekla. Pripravil je namreč 
gromko oporoko in v smrtonosno past spre- 
menil celo lastno truplo ... Odsotnost glav- 
nega pridaniča in s tem zločinsko brezvladje 
hočejo izkoristiti ostali zlikovci, ki vlečejo 
vsak na svojo stran. Ni gre dvakrat reči, da 
bo imel Joker prste vmes celo v igri. Navse- 
zadnje smo v teh povestih doživeli že mnogo 
navideznih crkotov oziroma vstajenj od mrt- 
vih. Dye besedi za znalce: Lazarusova špilja. 


DEUS EX: MANKIND DIVIDED Marsikateremu pece- 
jašu najljubša igra za mlinčke vseh časov, kultni spoj 
prvoosebne streljanke in kiberpankovske frpjke Deus Ex, 
je pred štirimi leti dobila drugo nadaljevanje, Human Re- 
volution. Kanadski Eidos Montreal je z njim odlično obudil 
spečo franšizo. Ker je šlo za predzgodbo, protagonist 
Adam Jensen še ni vihtel nanotehnoloških igračk, marveč 
primitivnejše kibernetske vsadke, med drugim polmetrska 
rezila za raztelešanje sovragov in kulerske, v fris vgrajene 
sončne naočnike. Futuristični neobaročni svet v rumenka- 
stih odtenkih se zdaj vrača z Mankind Divided, ki bo nada- 
ljeval pripoved trojke iz leta 2027. Po njenih dogodkih pri- 
de do velikega sovraštva med kibernetsko izpopolnjenimi 
ljudmi in onimi, ki so ostali docela mesnati. Frajerski Jen- 
sen, ki se bo vrnil kot naslovni junak v fletnem plašču, bo 
sprva lovil kiborške teroriste. A kakor se viža v Deus Exih 
rada obrne, bo pogruntal, da nobena frakcija ni brez masla 
na glavi. In da so za vse krivi lluminati, ki manipulirajo po- 
pulacijo s chemtraili ter glupimi resničnostnimi šovi. 
Kako natančno bo ukrepal, bomo kajpakda odločili mi. 
Tudi Mankind Divided bo gradil na razvejani kopici mož- 
nosti pri soočanju z nalogami. Sovražno patruljo bo moč z 
bombicami razstreliti na prafaktorje, jo neslišno obiti ali 
nemara podkupiti. Kandčani se pridušajo, da bo moč ves 
špil prečiti popolnoma neopažen - to pot tudi šefe, ki so 
bili šibka točka trojke. Naša dejanja bodo imela daljno- 
sežne učinke in če bomo pustili kakega bandita živeti, 
nam bo nemara kasneje celo pomagal. Boj naj bi bil 
spričo boljše umetne pameti bolj zafrknjen. A tudi naš ki- 
berjunak bo imel na razpolago vrsto novih pripomočkov, 
kot so sekundarni načini rabe pušk in nanoščit, ki bo zna- meš 
nilec prihodnjih dogodkov iz Deus Exa. (ag) 


PERSONA 5 Persona je še ena od japonskih frpjskih se- 
rij, ki v mednarodni geekovski skupnosti uživajo kulten 
status, v Sloveniji pa moraš biti res zagrizen otaku, da veš 
zanjo. Liki v petem poglavju bodo nekoliko starejši in 
| manj čudaški. Znova bo šlo napol za simulacijo sred- 
nješolskega življenja, v kateri imajo številni nastopajoči 
čarobno sposobnost, da prikličejo različne vidike svojega 
|. uma - 'persone'. Te so raznolike po videzu in sposobno- 
stih ter sodelujejo v obračunih, kar seriji daje močno tak- 
tično komponento. En del petice se bo odvijal v mestnem 
okolju, doma in na tokijski šoli, kamor bo prišel glavni ju- 
nak, drugi pa v delno vnaprej pripravljenih in delno na- 
ključno ustvarjenih temnicah. Tam bomo srečevali sovra- 
ge, ki jih bomo tolkli potezno, z orožjem v eni ter persono 
v drugi roki. Veliko pozornosti bodo znova deležne vme- 
sne animacije, ki že zaradi tradicije ne bodo neke amater- 
ske risarije, temveč bo šlo za čisto pravi, profesionalno 
udejanjen anime. Temu ustrezno močan bo v Personi 5 
poudarek na zgodbi. (sn) j s 
V. NXiše. —UEZENN/ 

Če gre verjeti, Kodni majstri že dobro leto razvijajo relijaško simulacijo. Večino časa so nanovo sestavljali šoferski model, pri katerem jim 
je menda največ težav povzročal zadnji pogon. Morda zato, ker še nimamo sedežev, ki bi nam dobesedno odnašali rit in s tem ustvarili veren občutek. 
No, zdaj so projekt pripeljali do alfa verzije in ga prodajajo v Steamovem zgodnjem dostopu, saj želijo mnenje skupnosti. Na prvi pogled zadeva deluje 
kot Colin 2.0 z nadgrajeno, a nikakor ne next-gen grafiko. Prizorišča so zaresna (zaenkrat Wales, Grčija in Monte Carlo) in brzinci dovolj avtentični ter 
okoljsko bogati. Po njih drvijo tako frišne WRC-mašince kot stroji iz grupe B. Še ta mesec bodo dodali Pike's Peak in legendarni Vatanenov peugeot 406. 
Furanje je seveda znatno bolj zafrknjeno kot v odpustljivem Showdownu, vendar presenetljivo zabavno. Nerodnost hitro botruje terminalnim poškodbam, 
dočim je manjše okvare mogoče popraviti med etapami. V ta namen obljubljajo najemanje več mehanikov in njihovo napredovanje. Kakšnih drugih po- 

zz a] sebnosti ni na vidiku - pač samotarski reli za vse, ki se jim toži po Richardu Burnsu in spahuje po Kenu Blocku. (lf) 


CALL OF DUTY: BLACK OPS 3 Novi CoD se bo leta 2060, v svetu, ko ima- 
jo soldati kovinsko izboljšana telesa po zgledu Deus Exa, vojujejo pa se s pod- 
obnimi mandeljci in sovražnimi roboti. Nadaljeval bo torej slog, ki ga je najbolj 
uveljavil Advanced Warfare, saj bo znal tvoj kiborg izvajati dvojne skoke, teči 
vzdolž zidov in se mogočno odganjati ter celo spreminjati smer v luftu. Ne le to, 
gibe bo moč elegantno nizati, kar bo uporabno v boju. Premikanje bo zaradi 
večje teže spomnilo na Titanfall, ki pa je le eden od navdihov. Med njimi je de- 


nimo Halo in videti je, da se bo Black Ops 3 po občutku ločil od tradicionalnih 
Call of Dutyjev. Med ostalim si bomo lik ustvarili sami in ga nadgrajevali. 
Špil spet delajo Treyarch in v obelodanitveni prikolici je moč takoj zaznati tisto, 
k čemur zadnji čas stremi dosti velikih igralskih blockbusterjev - resnobnost, 
dramatiko, človeško intimo. Na podlago komada Paint It Black od Rolling Sto- 
nes (ta govori o možu, ki s smrtjo ljubljene izgubi vse) se globok glas mrko 
sprašuje: "Orožja nimajo nagonov, zvestobe, presoje. Vojaki pač. Kaj se torej 
zgodi, ko vojak postane orožje?" Tudi nas zanima, sploh po kar zanimivi in raz- 
vejani pripovedi v Blops 2. Če jo bodo Treyarch naredili še bolj odraslo, zna bi- 
ti kampanja pošteno udarna in ne tako odvrgljiva, kot je značilno za akcijske 
prvoosebne streljanke. Podpirala bo tudi sodelovanje do štirih živih igralcev in 
|| bo vsebovala dosti odprtih aren, kjer bo moč uporabljati različne pristope. 
SW |, No, ne glede na enoigralsko kakovost se bo BO3 na trdih diskih obdržala pred- | 
ke 1 vsem zaradi večigralstva. Novost v slednjem bodo specializirani liki, ki bodo 
b x WWW imeli na razpolago vnaprej določeno opremo in sposobnosti ter jih bomo z udej- 
stvovanjem nadgrajevali. Vseh bo devet, obelodanili so kibernetskega uniče- 
valca, strelskega oboroženca, morilca z lokom in robota s prilagodljivimi roka- 
mi. Morda bo ta najboljši za klanje zombijev, ki bodo v ločenem modusu z la- 
<, stno zgodbo. (sn) 


v 


je bila najuspešnejši posnemovalec Minecrafta, 
čeprav si v njej po zemlji ril ploščadno od strani 
in ne v treh dimenzijah. Preden bo dobila pravo 
dvojko, pride samostojni odvrtek Otherworld. 
Postavljen bo na planet, ki ga spridi skrivnostna 
zla sila, ki samoroge spreminja v pižmovke in 
trobentice v koprive. Mi si bomo prizadevali oko- 
lico očistiti temne kuge in ravno tovrstno usmer- 
jeno ukrepanje bo Otherworld ločilo od izvirnika. 
V osnovi bo resda še vedno šlo za ploščadni pe- 
skovniški špil, kjer bomo krampali materiale, iz 
njih zidali bajtice ter ustvarjali oklepe in meče. 
Toda dogajanje bo bolj pripovedno gnano s kve- 
sti, naš lik pa bo imel frpjske veščine, ki jih v 
Terrariji ni bilo. Največji odmik bo bržčas posta- 
vljanje stolpičev, s katerimi bomo v stilu žanra 
tower defense branili kristale, ki bodo cuzali nes- 
8 nago s površja. (ag) 


ARMIKROG Se spomniš avanture Neverhood? Tiste, v kateri si s klikanjem po plastelinastem svetu vodil plastelinastega Klaymana in reševal plastelina- 
ste uganke? Ustvaril jo je isti tipček, ki je zaslužen za ploščadarico Earthworm Jim. Pred časom je na Kickstarterju nabral milijonček in že lep čas pridno fo- 
tografira figurice iz modelirne mase za dušnega naslednika Neverhooda. Ta bo prav tako klasična pustolovščina z rabo predmetov, čvekanjem, mozganjem 
in, seveda, odštekano štorijo. Dotična se bo vrtela okoli strmoglavljenega astronavta in njegovega slepega psa, med katerima boš po mili volji preklapljal. 
€ Ščene bo imelo izostrene čute, kar bo prišlo prav pri reševanju zagonetk. Tipček pa bo znal plezati ter spravljati šaro. Vsa razvijalska ekipa je enaka kot pri 
: Neverhoodu, tako da bomo zopet poslušali hecen blues z obilico nesmiselnih zlogov in mrmranja. (kv) 

RopaE NI MAGE 


se pobrije na irokezo, si natakne 
ošpičene zapestnice in pobrska za starimi trza- 
licami. Tako Activision kot Harmonix sta na- 
mreč skoraj sočasno naznanila oživitev franšiz 
Guitar Hero in Rock Band. 


agneteni opisovalski urnik mi ne dopušča 

obilice časa za igranje iger 'za dušo'. A 

pred leti sem kljub temu vsak popoldan 

vzel v roke plastični igrator v obliki kitare 

in neumorno žagal komade prvih delov ni- 
za Guitar Hero. Pri te sorte rokerskih naslovih sku- 
šaš s pomočjo kitaroličnega vmesnika s petimi 
knofki in brenkalskim stikalom zadevati tone, ki se 
usipljejo z zaslona. Če ti zaporedja uspevajo, iz 
zvočnikov nažiga znana muzika, sicer se ti obraz 
pači ob cviljenju. Gledati nekoga od daleč pri ta- 
kem početju je rahlo smešno, saj zvirajoč se pred 
televizorjem kot Angus Young klika po plastik-fan- 
tastik igralu. Tudi South Park se je svojčas iz tega 
delal norca. V družbi je bil prvi odziv ponavadi ust- 
rezno posmehljiv: "Hjoj stari, ne primem tega v ro- 
ke, pa če mi plačaš, nočem izgledat kot kekec." 
Deset minut kasneje je vsa klapa slemala na melo- 
dije Megadethov, ker je reč tako presneto vlekla. 
Naslednji dan so te klicali, kje je najceneje dobiti 
playstation 2, ker hočejo en izvod še zase. 
Rokerščine so koncem prejšnjega desetletja obele- 
žile enega najbolj bliskovitih uspehov kateregakoli 
igralskega žanra. Izvodov serije Guitar Hero, ki se ji 
je kmalu pridružil takisto uspešni Rock Band, so 
prodali čez petindvajset milijonov! Žurko, ki jo lah- 
ko zasnuješ okoli takšne igre, smo ovekovečili na 
naslovnici Jokerja 179 ob opisu prvega Rock Ban- 
da. Toda obe znamki sta leta 2010 ugledali zadnja 
naslova, nakar je vse potihnilo, kot bi se kdo spo- 
taknil ob kabel za instrumente. Do zdaj, ko so napo- 
vedali Guitar Hero Live in Rock Band 4. 


Samorefleksija 


Najpopularnejša razlaga izginotja je ta, da je pose- 
bej Activision s pretiranim vsakoletnim štancanjem 
Kitarskih herojev trg enostavno zasičil in utrudil pri- 
vržence. "Sam mislim, da je razlog bolj zapleten," 
pravi Alex Rigopulos, šefe Harmonixa, kjer so na- 
pravili prva dva Guitar Hera in nato pod Electronic 
Artsom zasnovali Rock Band. Sledni je brenkalom 
dodal bobne in mikrofon. "Mnogo je za zastoj kriva 
tudi gospodarska kriza. Rokerske igre so dragi pro- 
jekti, saj moraš poleg ploščka distribuirati tudi pla- 
stične vmesnike, kar je znaten strošek. Ob nastopu 
recesije je vse skupaj postalo zelo tvegano." 

Izvoda GH ali RB tako nismo videli že pet let. Vmes 
se je v žanr vštulil le Ubisoftov Rocksmith, ki pa je 
nekoliko drugačen, saj tam uporabljaš pravo elek- 
trično kitaro, ki se je dejansko učiš. A tako ni moglo 
iti v nedogled. "Stran Guitar Hera na Facebooku 
ima še vedno deset milijonov všečkovcev, mi pa že 
pet let nismo napravili naslova v seriji," je pred ted- 
ni na oznanitvi Liva začel eden Activisionovih vel- 
mož, Eric Hirshberg. "V bistvu smo že nekaj časa 
tuhtali, kaj storiti s padlim velikanom." In glej, po- 
dobno so razglabljali pri Harmonixu. 

V obeh podjetjih so se zavedali, da je treba recept 
na nek način pošteno izboljšati in nadgraditi. Naj- 
bolj lena možnost je dodajati knofke na kitare in jih 
napraviti še bolj zapletene, kar so pri Rock Bandu 
nenazadnje že poskusili s pro inačicami kitaric, ki 
so imele za cel grozd pritiskal. A to je bila najslabša 
opcija, kajti odziv igralcev je pokazal, da si ne želijo 

zapletenejših igrač. Po Activisionovih besedah so 
redki prišli čez težavnostno stopnjo medium, kjer je 
še dovolj, če na vratu igrala uporabljaš le tri prste. 
Napredek je moral iti v drugo smer - v krepitev ro- 
kerskega in družabnega vzdušja. Torej, v dodani 
hladilnik s pirom. Šala, šala. 


Kitarsko junaštvo v živo 


V guitarherovskih naslovih poleg črtovja s pada- 
jočimi notami vidiš animirani koncert, kjer se bend 
razmetava po odru. "Nekega dne smo dobili idejo, 
da bi vidno polje premaknili iz množice na oder, v 
prvoosebni pogled rokerja," pravi Jamie Jackson, 
dizajner pri FreeStyleGames, ki so med drugim na- 
pravili DJ Hera, zdaj pa jim je Activison naložil oži- 
vitev glavnega Junaka. To je bil trenutek, ko so ve- 
deli, da imajo ključno začimbo za novi Guitar Hero. 
V Livu bo kamera pritrjena na obraz rock zvezde in 
skoznjo bomo pred sabo videli publiko ter ob strani 
soigralce v bendu. 

Idejo so za GH Live zastavili širokopotezno. Okolica, 
od brenkalskih in tolkalskih kameradov do publike, 
bo namreč posneta v živo! Za to uporabljajo več kot 
dvesto statistov na sceno. Ti kričijo pred zelenim zi- 
dom, nakar jih digitalno pomnožijo v gigantsko kon- 
certno hordo, ob kateri ti srce pade v hlače, če imaš 
ob nastopu v riti manj viskija kot Slash v najboljših 
letih. Vzdušje se bo pričelo stopnjevati že pred začet- 
kom komada, ko boš skozi zaodrje mimo spogledlji- 
vih grupijk hodil proti odru. In predvsem - množica 
se bo na brenkanje aktivno odzivala, skandirala bo 
in metala kozarce, če bomo fušali. Zaenkrat komada 
ni moč nepopravljivo zašuštrati kot prej. Takisto je 
videti, da scene snemajo za vsak štiklc posebej, saj 
naj bi bila publika sposobna peti skupaj z nami. Če 
bo to veljalo za ves spisek, bomo še videli. 

Druga hitro opazna sprememba bo na kitari, to pot 
v stajliš odtenkih ebenovine in brez pisanih gum- 
bov. Ker je bila peterica v eni vrsti zaradi potrebe po 
premikanju roke prezahtevna, bo imela nova šest 
gumbov v dveh vrstah s po tremi. Igralni izziv se bo 
torej spremenil. Namesto šviganja z dlanjo bo terjal 
nekaj več miganja s prsti, saj bodo napredne kom- 
binacije zahtevale pritiskanje več gumbov v obeh 
vrsticah. "Res bo manj mahanja z roko, a trdim, da 
bo izziv za najbolj zavzete maherje na najtežjih te- 
žavnostih presegal tistega iz prejšnjih Herojev," trdi 
Jackson. 


Mad Catzovi novi igratorji za RB4 se tudi po podo- 

bi ne bodo občutno razlikovali od starih. Tehnično 

naj bi se odlikovali z nižjim zamikom in večjo od- 
pornostjo na motnje brezžičnega signala. 

Skladno s tremi gumbi v vrstici bo imelo črtovje Liva zgolj tri 


eze, po katerih bodo potovale note, ki jih bo 


treba zadeti. Koncertni ambient je po prikazanem videti odličen. Avtorji obljubljajo tudi skoke v množico, 
vendar še ni jasno, ali jih bomo mogli sprožiti sami. Spodaj je videospotovsko ozadje servisa Guitar Hero TV. 


Development gameplay shown. Actual gameplay may vary 


Videovskoki 


Guitar Hero Live bo ostal pri kitari in bas kitari ter 
ne bo imel bobnov kot World Tour in nadaljnji. S 
tem Activision odgovarja na očitke, da kopira za 
Harmonixom, saj "slednjemu še vedno ostanejo pet- 
je in tolkala." Kajpakda novi igrator in stare igre ter 
kitarice zaradi spremenjenega nabora gumbov ne 
bodo združljivi. Špil dospe jeseni na playstationa 3 
in 4, xboxa 360 in one, wii U ter celo na ipad! Sled- 
nje je presenetljiva novost in avtorji še niso razložili, 
kako bomo kitaro spojili s tablico. "Izkušnja bo na 
mobilnih napravah povsem enaka kot na konzoli," 
pravi Jackson. Več izvemo na sejmu E3. 

Nove čase je čutiti ne le pri platformah, marveč tudi 
pri distribuciji komadov in večigralstvu. Activison in 
FreeSytleGames sta začrtala ambiciozen nalinijski 
servis Guitar Hero TV. Oblikovan bo po modelu mu- 
zikaličnih TV-postaj s sukajočimi se videospoti - 
upajmo le, da z manj oglasi, hehe. Premogel bo več 
kanalov z različnimi glasbenimi žanri, hec pa bo se- 

Livovo brenkalo bo manj pisano in zaradi tega videti kanček 
resnejše od prejšnjih. Gumbi na trupu ostajajo nespremenjeni. 


veda v tem, da bo moč v vsak spot vskočiti in ga 
odigrati. Tudi v več, če si bomo tega zaželeli, kajti 
samodejni iskalnik soigralcev nam bo mogel hitro 
pripojiti tekmeca s primerljivim mojstrovanjem ža- 
ganja. Ali zaveznika, če bo ta na primer poprijel za 
bas kitaro. Pri Activisionu poudarjajo, da bo GHTV 
povsem brezplačen in ga bomo sceloma dobili z na- 
kupom igre same. Kako nameravajo z njim služiti, 
še ne povedo. Šušlja se, da bomo privzeto 'obsoje- 
ni' na naključne štiklce, dočim si bo s plačilom moč 
oblikovati lastne sezname. 

Je pa očitno, da je GHTV zamišljen kot dolgotrajna 
omrežna platforma, ki se bo razvijala skupaj z igro. 
Založnik se je očitno nečesa naučil, saj pravi, da za 
2016 ne načrtujejo naslednika Liva, takisto ne za 
2017. Špil bodo namesto tega po potrebi širili z 
DLCji. Predvsem s komadi in mogoče s karierami. 
"Pripovedovana zgodba, to je rokerjeva kariera, bo 
v Livu zelo pomemben del," pravi Jackson. "Do ne- 
ke mere smo jo imeli že v prejšnjih, a tale bo čisto 
filmska. Ne bom izdal podrobnosti, vendar ne bo šlo 
za klasično štorijo vzpona garažnega benda, mar- 
več za nekaj drugega." Upamo na eksistencialne 
monologe v slogu Pink Floydov. 


jis 


Rock v dnevni sobi 


Harmonix je o Rock Bandu 4 za zdaj bolj skop kot 
Activision. Bodo več povedali na E3ju, itak. Toda 
ključne obrise so pokazali. Špil bo jeseni prispel le 
na obe najmodernejši konzoli, PS4 in xbox one. Pla- 
stične šare se niso bistveno dotikali in kitarica bo 
ostala klasična kot poprej, takisto mikrofon in tol- 
kala. Vsi vmesniki bodo zato združljivi za nazaj, jim 
pa nove vseeno dela Mad Catz, ki bo igro sozaložil. 
Odpovedali so se le klaviaturam in profesionalnim 
izvedenkam kitare, ki da so bile precej nepotrebne. 
Rock Band 4 bo tako predstavljal vrnitev h koreni- 
nam. Kot pri glavnem tekmecu so tudi pri Harmoni- 
xu pogruntali, da zapletanje ne vodi nikamor in da 
morajo ohraniti preprostost, da boš lahko na bren- 
kalu kaj zadel tudi nadelan kot opica. Torej kot pra- 
vi roker. 

Svežina naj bi vela iz trikov, namenjenih zabavi 
družbe pred televizorjem. RB4 bo imel množico mo- 
dusov za točkovno in podobno spopadanje med ig- 
ralci, če že karaoke same po sebi ne bodo zadoš- 
čale, da bodo ljudje umirali od smeha. Prav tako naj 
bi premogel pripovedno gnano kariero, a o njej ne 
vemo še ničesar. V bistvu niti tega, ali bodo prizori 
posneti ali animirani. Ali kako ime s spiska koma- 
dov. Ta hip se studio trudi zagotoviti, da bi čimveč 
obstoječe knjižnice iz serije delovalo s štirico. "Naš 
cilj je naprej prenesti vsaj 95 % zbirke," pravi Rigo- 
pulos. 

Tudi tu je tekmec že pokazal več, saj so za GH Live 
potrdili raznoliko paleto izvajalcev, od Rolling Sto- 
nesov do My Chemical Romanee in Skrillexa. No, 
če boš hotel v dnevni sobi imitirati jezne bobnarske 
solaže Larsa Ulricha, je jasno, da boš kupil Rock 
Band. Tudi zanj Rigopulos pravi, da bo platforma, ki 
jo bodo širili in nadgrajevali, namesto da bi jo čez 
nekaj let nadomestili z naslednikom. "Igra bo kakor 
glasbeni mmo," malce smeje pristavi. Zanimivo je, 
da nekaj podobnega za GH Live porečejo pri Activi- 
sionu. Tako vse kaže, da napovedana naslova ne 
bosta le 'encore', marveč nov začetek. 


Komičnega klikanja s plastiko ne gre dajati v nič, 

kajti nemalo navdušencev nad špili je kasneje po- 

prijelo za prave kitare. Nemara tako v prihodnosti 
dobimo novega Angusa ali Bucketheada. 


SSLAVJIJENJE: 

LEE DON. 


anes je na voljo zvrhan pehar po- 
mov, od Potterjevega do Srednje- 
ga sveta. A redkokateri ima tako 
srdite privržence kot Vojna zvezd, 
ki navsezadnje velja za največjo zabavniško znam- 
ko vseh časov. To so ljubitelji, ki so se pripravljeni 
ves dan potiti v tesnem črnem oklepu in se spora- 
zumevati večidel s sopenjem - po tistem, ko so 
več dni šotorili pred vrati kinematografa. Pa takš- 
ni, ki v garažah delajo lastne posnetke droidov iz 
filmov, s katerimi zmagujejo na natečajih agencije 
NASA. Oziroma ki zasnujejo pravo pravcato jedijs- 
ko religijo in na ulicah oznanjajo njen evangelij. 
Zmes viteštva in pinjau laserjev spod rok Georga 
Lucasa je očitno tako brezčasna, da je omrežila ta- 
ko generacijo, ki je odraščala v sedemdesetih ob 
prihodu prvih filmov, kot mlajše. 
Na Star Wars Celebrationu 2015, ki je letos kar štiri 
dni potekal v ameriškem Anaheimu, si zato videl 
vse sorte geekovstvo. Mulčad, preoblečeno v prin- 
cese Amidale, ki je lizala lizike v obliki Jar Jarjeve- 
ga jezika (ofuj.gif). Šestdesetletnike v opravi Bobbe 
Fetta, ki so z glasnim "FVUŠŠŠI!!" ponazarjali delo- 
vanje svojega raketnega nahrbtnika. Pod obokom 


Aggressor 


nog nekajmetrskega hodca AT-AT v prvi hali so v 
jedije napravljene družine počele sebčije, kot bi šlo 
za nedeljski piknik. No, saj je šlo, le da za takega s 
plastičnimi žaromeči, naokrog brenčečimi R2-D2ji 
in skoraj 150.000 prisotnimi, kar je daleč največ v 
šestnajstletni zgodovini prireditve. 


Podri in zgradi 


SW Celebration ni čisto vsakoletni dogodek, saj so 
ga od leta 1999 priredili desetkrat. Tudi nima stalne- 
ga placa in se seli po vsem svetu - bil je že v Evropi 
in na Japonskem. A da je bil letošnji v Kaliforniji in 
največji doslej, ni naključje. 18. decembra pač dos- 
pe težko pričakovana Sedma epizoda osrednjega 
filmskega niza, kar je prireditvi dalo nezgrešljiv pe- 
čat. Z Abramsovim filmom namreč svet doživlja pre- 
porod in notranjo spravo po nemiru, ki ga je povzro- 
čil razkol med ljubitelji druge trilogije ter onimi, ki 
menijo, da ta smrdi bolj od Sarlaccovega zadaha. 
Zamere so sedaj pretežno pozabljene in vsi upajoč 
zrejo v prihodnost. Episode VII ima naslov The Force 
Awakens in se bo dogajala trideset let po Jedijevi 
vrnitvi, v kateri je imperator Palpatine 'padel' v reak- 
tor. A Sithi niso rekli zadnje ... 


delo s"nadnsen 
UUUUE Mad prihajajočo. Settte 


Marka Hamilla je vloga Nebohodca zaznamovala za 
vekomaj in njenega uspeha ni več ponovil. Zato je 
razumljivo, da je pred množico vzneseno povedal, 
da "so mu ljubitelji Vojne zvezd kakor družina." 

y Wimm 


Vse kaže, da je bil Disneyjev nakup Lucasa 
pred tremi leti odlična poteza. A obenem se je 
novi lastnik lotil rezanja štorijalnega tumorja, 
imenovanega Star Wars Expanded Universe. 
Ta obsega dogodke izven obeh originalnih tri- 
logij ter izrisank Clone Wars in Rebels. Z mn- 
ogimi paneli in predavanji se je studio na Ce- 
lebrationu potrudil, da bi razložil, zakaj je 
množica knjig, iger in dolgometražnih odvr- 
tkov (se spomniš muvija Ewok Adventure?) 
morala romati na smetišče. Preimenovali so 
jo v SW Legends in ne spada več v kanon 
univerzuma. 

Za poglavitni primer so dali risano serijo Clo- 
ne Wars, ki razlaga dogodke med Epizodama 
2 in 3 in je nanizala kopico protislovij glede na 
razširjeni kozmos. To je bila posledica Luca- 
sove brezbrižnosti do vsega izven njegovih fil- 
mov. Prav George je namreč skrbel za pripo- 
ved v risanki, ki je zaradi tega smela ostati v 
uradni štoriji. Nad pravovernim kanonom zdaj 
bedi posebna skupina - The Lucasfilm Story 
Group, ki sta jo ustanovili šefica LucasFilma 
Kathleen Kennedy in vodja razvoja Kiri Hart. 
Vsebuje šest ljudi, ki pedantno odkljukajo, kaj 
je uradna pripoved. Med novejšimi rečmi de- 
nimo strip Darth Maul: Son of Dathomir in pri- 
hajajoča bukla Dark Disciple. Pa seveda ak- 
tualna animiranka Rebels, ki je nasledila Clo- 
ne Wars in gradi most med tretjo in četrto Epi- 
zodo. Na konvenciji so prvič dovolili pokuk v 
njeno drugo sezono. Prvi del dospe 20. junija, 
celokupno pa naj bi imela preko dvajset delov 
ali okrog dvakrat toliko kot prva. 


ts o — a ži LI 
Osrednje osebe na tiskovki, od leve proti desni: igralci Oscar Isaac, Daisy Ridley in John Boyega, režiser J. J. Abrams 
ter producentka in šefica blagovne znamke Kathleen Kennedy. Preostanek zasedbe Disney sramežljivo skriva. 

Prizor s Solom in Chewbacco je bil brez dvoma pokazan zato, da tiste starejše spravi v nostalgičen delirij. Toda če 
je Ford z gledalci nabiral leta, kosmatež ni videti prav nič drugačen. Wookieeji se pač starajo mnogo počasneje. 

Prebujena napetost 


"Nič nam ni dragocenejše kot vi, privrženci Vojne 
zvezd," je osrednje srečanje z režiserjem sedmice 
Jar Jar Abram ... pardon, J. J. Abramsom začela 
Kennedyjeva. Itak; navsezadnje so za enodnevno 
karto plačali 40, za štiridnevno pa 155 dolarjev. De- 
vet tisoč ljudi, od katerih so mnogi vso noč kampi- 
rali pred vrati, da bi zaprmej prišli na to glavno tis- 
kovko, je nemirno zadrževala dih. In ko se je drugi 
dražilnik za sedmico The Force Awakens naposled 
odvrtel, je bilo, kot bi milijoni glasov hkrati zavpili ... 
v sreči. "Priznam, ob Solovem 'Chewie, doma sva,' 
sem se začel cmeriti kot majhen otrok," je bil 
običajni komentar prisotnih. 

"Množici se je utrgalo," je porekel John Boyega, no- 
vinec, ki v sedmici igra protagonista Finna. Na štar- 
tu filma bo cesarski jurišnik, toda zaradi povezave s 
Silo jo bo moral ogrožen pobrisati. Na begu bo nale- 
tel na ženšče Rey (Daisy Ridley), ki na pokopališču 
razbitin iz videa nabira staro šaro, ter odličnega 
uporniškega pilota Poeja Damerona (Oscar Isaac), 
ki se mu bosta pridružila. To pa je tudi vse, kar so 
nam dovolili o zgodbi novega izvedeti. Kdaj se bo 
vmešal novi zlikovski Sith, Kylo Ren, tako še ne ve- 
mo. To je oni temni vitez z masko, ki presneto 
spomni na opravo Dartha Revana. Bržčas ne brez 
razloga, kajti o njem so povedali, da je zbiralec sta- 
rodavnih artefaktov. Njegova zdaj že prepoznavna 
križeva sablja je vkup sestavljena iz večih mečev. 


a, ad 
Falot s temne strani Sile Kylo Ren bo vodja neoimperialne frakcije First Order. Masko bo tudi snel in kakor 
smo izvedeli šele po konvenciji, je pod njo obraz Adama Driverja, ki ga največ ljudi pozna iz nizike Girls. 

Namesto tega je Abrams pozornost usmeril na nove 
stormtrooperje, ki imajo precej udobnejši in giblji- 
vejši kostum. Kdo ve, morda bodo zato kaj več za- 
deli s puškami. Največ ljubezni publike pa je bil de- 
ležen droid BB-8, ki se je na oder pripeljal in tako 
potrdil, da gre za pravi del scenografije in ne digital- 
ni učinek. "Čimveč reči smo skušali fizično izdelati, 
da bi imeli igralci pristnejše okolje," je zatrdil Ab- 
rams in požel aplavz. Poleg novincev so se na odru 
zvrstili Luke Mark Hamill, Leia Carrie Fisher in Che- 
wie Peter Mayhew. Harrisona Forda ni bilo, ker je 
okreval po nedavni letalski nezgodi. 


Še nekdo je izostal, namreč Georgij Lucas, ki se je 
tedaj mudil na filmskem festivalu Tribeca. In v bist- 
vu ga niso pogrešali. Jasno, ko pa je bilo moč sp- 
remljati panel, na katerem se je Carrie Fisher za- 
žvalila z naključnežem iz publike, ki je z njo hotel 
samo posneti selfie (fant bi bil te geste bolj vesel 
pred tridesetimi leti, kajti današnja Leia ni nič kaj 
privlačna.) Igričarji so se pak zbrali na drugem kon- 
cu konvencije, kjer sta Electronic Arts in DICE obe- 
lodanila naslednjo večigralsko streljačino Battle- 
front. Kljub trem predhodnikom ta ne bo imel števil- 
ke v imenu, ker bo šlo za ponovni zagon franšize. 
Ob dražilniku smo najprej ostali odprtih ust, kajti 
slikal je res prelestna okolja gozdnatega Endorja, 
zasneženega Hotha in novega puščavskega planeta 
Jakku, ki ga uzreš v filmčku za Force Awakens. 
Battlefront se bo namreč dogajal v času Epizod 4 
do 6 in bo obdeloval slovite bitke iz prve trilogije fil- 
mov, pa še kakšno več. Prav na Jakkuju pride do 
gigantskega spopada, ki za seboj pusti gromozan- 
sko pokopališče razbitin, celo nasedle imperialne 
rušilce. Pri Dicu so hiteli potrjevati, da bo špilanje v 
resnici tako prelestno. Toda naj nas rancor brcne v 
tazadnjo, če bo res. 

Battlefront bo Battlefield v vojnozvezdnem okolju, 
pri čemer si bo moč izbrati tako prvo- kot tretjeoseb- 
frčali v Y-wingih in upornike tacali v AT-STjih. Slo- 
novskih AT-ATjev ne bo moč pilotirati, bodo pa v 
enem od načinov cilj napada. Kajpak bomo igrali ta- 
ko v uporniški kot imperialni vlogi. Podoživeti bo 
moč gozdne zasede imperialnim hodcem na Endor- 
ju, ne pa tudi vesoljske bitke nad njim, saj špil ne bo 
vseboval vesoljskih bojev! To je precejšnje razočara- 
nje, saj jih je dvojka poznala. Tudi število igralcev bo 
štirideset, kar je manj od 64 iz predhodnika. Name- 
sto pripovedne kampanje se bomo morali v enoi- 
gralstvu zadovoljiti s hitrimi misijami, ki bodo upri- 
zarjale znane dogodke iz filmov in širše. Niti v multi- 
ju ne bo naprednejšega zavzemanja planetov, ki sta 
ga dvojka in trojka takisto imeli. 

Zaradi naštetega igralski veterani EA opominjajo, 
naj ne hitijo samo zato, da bi špil porinili skozi vrata 
istočasno s filmom. Torej pri nas 20. novembra na 

Battlefront bo imel ob izidu dvanajst večigralskih kart z vsaj štirih okolij — že poznanih gozdnega, polarnega 


in puščavskega na slikah, plus namečkoma doslej nevidenega sithovskega vulkanskega planeta Sullust. 


PCju, xboxu one in PS4. Založnik in DICE se branita, 
da bomo več videli na E3ju, zato da so kritike še 
preuranjene. Upamo, da res. Vsaj osovraženega 
Battleloga igra ne bo imela, juhej! 


Lucasfilm in Disney prefinjeno in počasi odpirata 
duri k The Force Awakens, zato je bila konvencija 
polna ugibanj. Kdo je skrivnostni Skywalkerjev po- 
tomec (če to je), o katerem Luke govori v novem vi- 
deu? Koga igra oskarjevka Lupita Nyong'o, smo iz- 
vedeli šele teden dni pozneje - aliensko piratko Maz 
Kanato. Takisto, kdo se skriva pod uniformo impo- 
zantnega srebrnkastega storm trooperja iz videa - 
nihče drug kot Gwendoline Christie, ki igra stasito 
Brienne of Tarth v Igri prestolov. Drugi filmarji bi se 
lahko učili od Disneyja, namesto da v lastne prikoli- 
ce namečejo vso zgodbo filma. Tako je bilo na Cele- 
brationu čutiti napeto in optimistično pričakovanje, 
da gre Star Wars zopet naproti nečemu veličastne- 
mu. Četudi malce disneyjevsko obarvanemu, saj so 
se po dvoranah sprehajale tudi vojnozvezdne Sne- 
guljčice in podobna krivoverstva. 

V Anaheimu so naposled zasukali tudi Revenge of 
the Sith v 3D, ki je zamujal zaradi prodaje studija. Za 
češnjo na torti pa nas čakajo še uradni filmski odvrt- 
ki, zbrani pod imenom Anthology. Za prvega, Rogue 
One, so za zaprtimi vrati pokazali zelo kratek dražil- 
nik. V njem se nad gozdnatim planetom zlovešče 
dviga prva Zvezda smrti, saj bo zgodba sledila upor- 
niškim specialcem, ki so se dokopali do njenih taj- 
nih načrtov. Do tistih, ki jih v Novem upanju Leia 
prepusti R2-D2ju. Ker s seboj ne bodo imeli jedijev, 
naj bi šlo za surov, vojaški muvi. Za krmilom je Ga- 
reth Edwards, režiser Godzile. Decembra 2016. 
Skratka, sodeč po videnem so pred ljubitelji Vojne 
zvezd lepi časi. Sila se res prebuja. 

Kljub temu, da o novih likih v The Force Awa- 
kens vemo komaj kaj, je občinstvo že dobilo 
prvega ljubljenca — žogastega droida BB-8. 
Zmene je plod domišljenega inženiringa, saj je 
videti tako nerealen, da so sprva mnogi dvo- 
mili, da res obstaja. Giblje se s kotaljenjem kot 
žoga, obenem pa mu na vrhu čepi z magneti 
pričvrščena glava. V sredici je kajpak računal- 
nik, ki gibanje skrbno nadzira. Tehnika je plod 
Disneyjevih in Lucasovih fimskih laboratorijev. 
Nebroj gledalcev je ob gizmu komentiralo, da 
so pripravljeni odšteti denar za lasten kos. 
Ustregla jim bo firma Orbotrix, ki je zasnovala 
pred časom opisani žogodron sphero. Po ne- 
potrjenih podatkih bo licenčni igračasti BB-8 
koštal 150 evrov. Kaj vse bo znal, pa bomo iz- 
vedeli septembra, ko 

pride na police ameriš- 

kih prodajaln. 


Pravi motorist mora vsaj enkrat v življenju 


poromati na neznatni otoček v Irskem morju, 
Isle of Man. Tam se vsako leto odvije dvote- 
denski dirkaški dogodek, na katerem hrab- 
rost preizkušajo poslednji motoristični gla- 
diatorji. Taki, ki med robniki in zidovi drvijo 
s povprečno hitrostjo nad 200 kilometrov na 
uro. Mopedist Kavbojc je zaslišal njegov klic. 


uy Martin, poznani britans- 
ki motorist, prizna, da dir- 
kačem v glavi manjka ko- 
lešček ali dva. Zlasti tistim, 
ki se - tako kot on - na 
dveh kolesih vratolomno podijo po slavni 
gorski cesti Snaefell, slikovitem prizorišču 
vsakoletne dvotedenske dirke na otoku Man 
med Britanijo in Irsko. To namreč ni navad- 
no dirkališče. Tourist Trophy oziroma TT 
si je svetovno slavo prislužil, ker se odvija 
na običajnih ozkih otoških cestah. Te se 
vijejo med 'pohištvom', kakor dirkači pra- 
vijo hišam, stebrom in ograjam, ter so pol- 
ne odtokov, grbin in pločnikov. Izletnih 
con domala ni, dirkališčnih ravnic tudi ne 
in na stezi se zna pojaviti celo drobnica. 


Dirka se roga v brk svetu, ki je obseden z 
varnostjo. V teh časih, ko je šport zavit v va- 
to, je Man oaza divjega, brezkompromisne- 
ga tiščaštva. Takega, ki sleherno leto terja 
smrtne žrtve - lani pet. Po razvpitosti se z 
njim ne more primerjati niti davno upokoje- 
na relijaška grupa B. Tourist Trophy pa vzt- 
raja že dobro stoletje, kar je skoraj dvakrat 
toliko kot MotoGP! Otok, ki je nekaj večji od 
Krka, se v začetku junija za dva tedna sp- 
remeni v festival hitrosti, rohnečih mašin, 
vonja po bencinskih hlapih, popivanja in 
mastnega pomfrija. Ne ustavijo ga ne po- 
lomljena trupla, ne eksplozije, ne mrtvi civi- 
listi. Neodvisni otok ne mara za spremembe 
ter živi in diha za ta praznik. Brez TTja ne bi 
bilo Mana in obratno. 

Dirka na Manu je posebna, ker se odvija na običajnih cestah. Ploč- 

niki, obzidja in grmovja so tako blizu, da jih drveči motorji kar pri- 

strižejo. Tourist Trophy sicer ni edina tovrstna dirka, je pa gotovo 
najslavnejša. Najvišja hitrost: 331 km/h (suzuki GSX-R1000). 

Ne le človek, tudi mašina je velikokrat vzrok za nezg kat 
60 letih je bil dogodek le enkrat brez žrtev, največ pa jih je bilo devet. ske znamke, kot st 


KJE PA SODEKLETA? 


Ime daje misliti, da jih na otoku ni. A beseda 'Man' 
izvira iz irske mitologije, v kateri je Manannan bog 
morja, ki hkrati službuje kot vodnik duš v onostran- 
stvo. Prilike o njem so zapisane v manski gelščini, 
keltskem jeziku, ki pa na otoku izumira. Poslednji 
materni govorec manščine je namreč umrl že pred 
desetletji. Manannan naj bi otok ščitil pred nevar- 
nostjo, in sicer z 'ogrinjalom', kakor pravijo gosti 
megli, ki ga rada objame. Zaradi meglenega plašča 
je nekoč strmoglavil vojaški bombnik. Še danes je 
na ogled razrvan hrib, kamor je treščil. 

Nenavadno torej, da je trinogi simbol otoka ravno 
sonce. Vreme je pač britansko razmočeno, tako da 
je pravi čudež, da so glavno dirko, Senior TT, zara- 
di vremena odpovedali samo enkrat, pred tremi leti. 
Očitno bogovi čislajo dirkanje. Predvsem pa so tiš- 
čanju naklonjene lokalne oblasti, kajti večina cest je 
brez hitrostnih omejitev. Čez vasi ne, toda ko vidiš 
bel znak s poševno črno črto, lahko odpreš plin do 
konca. Najbrž ima zato tam posestvo Jeremy Clark- 
son. No, slikovita pokrajina ne škodi, dežja pa je kot 
Anglež itak vajen. 

Sredi otoka se pne 620-metrska 'gora' Snaefell 
Mountain, po kateri je proga dobila ime. Pregovor 
pravi, da z nje na lep dan pogled doseže šest kralje- 
stev: Man, Škotsko, Anglijo, Irsko, Wales in Nebeš- 
ko kraljestvo. Če imaš srečo, ponoči uzreš celo se- 
verni sij! Nasploh je na otoku z manj prebivalci, kot 
jih ima Maribor, dosti paše za oči. Čudoviti klifi s 
sončnimi zahodi za razglednice, plaže, na katerih se 
na oba poletna dneva v letu lahko kopaš, vikinške 
trdnjave in srednjeveški gradovi, pravljične vasice 

Naravoslovec in zgodovinar bosta navdušeno deba- 
tirala o krajinskih lepotah, največjem delujočem 
vodnem kolesu na svetu in diablovskih ovcah s tre- 
mi pari rogov. Kajpakda ob pinti lokalnega piva 
okell's v eni od številnih pivnic. Še manske mačke 
so posebne, saj se skotijo brez repov. Bržda zato, 
ker so jim mopedisti tolikokrat zapeljali čeznje, da 
je evolucija hitro vzela reči v svoje roke. 


KARNEVAL BRZINE 


Bi si lahko želeli lepšega prizorišča za dirko? Isle of 
Man TT je dolga leta veljal za najprestižnejše dvoko- 
lesno tekmovanje in njegova zgodovina je temu pri- 
merno bogata. Nastalo je, ko je leta 1903 britanski 
parlament uvedel hitrostno omejitev, džentelmeni na 
otočku pa so bil bolj popustljivi. Sprva so divjali tudi 
z avtomobili, nakar se je leta 1907 dogodek predsta- 
vil z današnjim imenom oziroma značajem: vožnjo 
na čas. Že po prvi vojni je postala dirka mednarodna 
in klasične motocikle, recimo angleškega nortona, 
so na vrhu zamenjale italijanske znamke, kot so MV 
Agusta, Gilera in Moto Guzzi. Povprečna hitrost, ki je 
glavno merilo, je do naslednje vojne s kvaliteto cest 
zrasla z 80 kilometrov na uro do 140! V tem obdobju 
so se pričele dirke s prikoličarji, ki 
so še vedno na sporedu. 

Ko so leta '57 prebili magično 
mejo povprečne hitrosti stotih 
milj oziroma 160 kilometrov na 
uro, so nastopila zlata leta Tourist 
Trophyja. Prišla je Honda, ki je 
do danes obeležila največ zmag, 
in tekmovali so junaki, kakršna 
sta bila Giacomo Agostini ter Mi- 
ke Hailwood. Slednji je rekord 


v 


fot the thnili 
and the 


Prikoličarji so se pridružili leta 1923 in so še danes 
del TTja. Šeststokubični hecneži dirkajo le tri kro- 
ge. Najvišja povprečna hitrost? 188 na uro. 


21 


T, [:e«::: 
a 


držal kar enajst sezon, vse do prihoda Kawasakija 
leta 1975. Sočasno je kariero pričel velemojster 
Joey Dunlop, ki so mu pripadala osemdeseta. Tudi 
Slovenec Vojko Prinčič, eden prvih Jugoslovanov, 
ki so jih spustili čez mejo na dogodek, se lahko po- 
hvali, da si je delil stezo z velikanom. V nesrečni do- 
godivščini v zgodnjih osemdesetih je prejel nagrado 
za največjo smolo, saj je šlo narobe čisto vse, kar je 
moglo iti. A dosegel je življenjski cilj - udeležil se je 
dirke na Manu. Kar trikrat! Najbrzejši Slovenec je 
drugače Mirko Kalšek, ki je bil ob prelomu tisočletja 
na samem vrhu med neangleškimi udeleženci. 


ČREVA NA PLOT! 


Kronska dirka TT traja pet krogov po 60 kilomet- 
rov, rekord povprečne hitrosti pa znaša nepredstav- 
ljivih 213 km/h, kar pomeni zaokrožitev v 17 minu- 
tah. Resda je dosti ravnine, a je treba upoštevati vi- 
šinsko razliko, valovito cestišče, kljuke in slepe 
ovinke. Tam se mojstri ločijo od novincev. Na ne- 
katerih odsekih, kakršen je znani Ballagarey, veliko 
šoferjev odvzema plin in celo prestavlja niže, saj se 
zavoja zaradi pregiba ceste sploh ne vidi. Profiči pa 
ga speljejo pri polni brzini in položijo motor na sle- 
po, saj se orientirajo po krošnjah in 
kandelabrih. Asfaltna podlaga je si- 
cer kakovostna, ampak za varnost v 
najboljšem primeru skrbijo bale se- 
na in vreče s peskom. 

A ravno vsled norosti karneval na 
otok privabi trideset tisoč oboževal- 
cev in firbcev. Dobesedno preplavijo 
mali otok in zasedejo sleherno ka- 
mro ter zelenico. Prvi teden je neko- 
liko manj gužve, saj je takrat čas za 
treninge in kvalifikacije. Prava norija 


ni 


Čeprav so stroje britanske izdelave na vrhu pričele 
izpodrivati italijanske znamke, je bil leta 1937 na 


vrhu Norton. Tole je Jim Guthrie na 350-kubičniku. 


Takšnih skokov na dirkališčih ne boš videl. Na Manu niso nikakršna 
redkost, saj je cesta grbinasta. Vzmetenje je zato na hudi preizkušnji. 


pa je v dirkaškem času, ko sta vsak drugi dan na 
sporedu dve dirki. Vrhunec je kraljevski razred Se- 
nior TT z okoli 70 sodelujočih na tisočkubičnikih ti- 
pa honda fireblade in BMW S1000RR, ki pičijo prek 
300. Vendar je zanimiv tudi TT Zero z električnimi 
stroji, ki vztrajno dohitevajo ropotajoče. Omeniti ve- 
lja, da je vseh pet najprestižnejših dirk v istem letu 
doslej osvojil le lan Hutchinson pred štirimi leti. 
Štart v glavnem mestu Douglas poteka v desetse- 
kundnih intervalih, toda motoristi se slejkoprej sre- 
čajo, tako da dvobojev mož na moža ne manjka. 
Prekinitve so redne, saj je proga zahtevna tako za 
šoferja kot za mašino. Marsikatera pred koncem od- 
pove kljub opcijskim postankom. Ob pogostih ne- 
srečah ne preseneča dejstvo, da je življenje tam iz- 
gubilo že skoraj dvesto petdeset dirkačev, dočim in- 
validov sploh ne štejejo. Pri tem cifra ne vključuje 
žrtev iz publike in z dogodka Mad Sunday, ko traso 
odprejo za javnost in omejitve ne veljajo. Takrat se v 
gneči ubije prenekateri obiskovalec, ki z mačkom 
skuša iz prve roke doživeti dirkaško ekstazo. 


Na postanku v dobre pol minute dotočijo gorivo in 
zamenjajo zadnjo pnevmatiko, ki se obrabi mnogo 
hitreje. Z glavne tribune publika to vidi najbolje. 


POD SREČNO ZVEZDO 


Vseeno je zadnje čase cestno in obcestno veselja- 
čenje za odtenek bolj kulturno kot njega dni. Ni več 
stometrske vrste pred policijsko postajo, kjer so po- 
redneži z zaseženimi dokumenti čakali na hitro sod- 
bo in plačilo kazni za kurjenje gum ali vožnjo pod 
vplivom. Popivanje in objestnost sta se umirila, tako 
da je vzdušje manj madmaxovsko. Pa tudi nesreč 
med turisti je zato kanček manj. 

Nevarni otok je legende jemal in ustvarjal. Za naj- 
večjo velja Joey Dunlop, absolutni rekorder v zma- 
gah. Zgodbo o njegovi s hitrostjo obsedeni familiji 
pove lanski dokumentarec Road. Tako kot je bil 
Dunlop, je tudi trenutni kralj John McGuinness mal- 
ce vraževeren in si pred vsako dirko v kombinezon 
za srečo spusti peni. Doslej je očitno delovalo, saj 


pri nič kaj rosnih triinštiridesetih letih še vedno zna 
pokazati mladcem, kako se reči streže. Tega nikoli 
ne bi razbral iz njegove pojave. Če ne bi vedel za iz- 
jemno kariero, bi videl le debelušnega družinskega 
človeka, ki nerodno kosi zelenico pred bajto. Toda 
le še pet zmag mu manjka, da preseže Joeyja, kar 
pa bo trd oreh. Dvomestno število lovorik ima taki- 
sto Joeyjev nečak Michael Dunlop, katerega fotr se 
je pred leti na Manu ubil. 

Bržda najslavnejši med aktualnimi TTjevci je odbiti 
Guy Martin. Zmagati mu še ni uspelo, a ljudje nje- 
govo wolverinovsko obličje in simpatično govorico 
poznajo zavoljo šova Speed with Guy Martin. Takis- 
to je posnel odličen dokumentarec o dirki otoka 
Man: Closer to the Edge. Govori se, da naj bi nasle- 
dil Clarksona kot voditelj Top Geara. Časa po las- 
tnih besedah nima, saj poleg mopedov fura običaj- 
no službo. Bojda s takim veseljem popravlja tovor- 
njake, da jih med dirkanjem pogreša, med šraufa- 
njem pa se mu toži po dirkanju. 


— po kn H a | 
Takole filmsko je leta 2010 v nepovrat odšla honda 
Guya Martina. Odnesel jo je z nekaj zlomi. Prve be- 
sede dohtarju so bile: "Ne reži kombinezona!" 


MOTO ZEN 


Prenosi dirke sicer obstajajo, tudi prek neta, vendar 
zaradi dolžine kamer seveda ni na vsakem ovinku. 
Itak poanta ni toliko v spremljanju rezultatov, kot je 
v občutku in doživetju. Obisk manskega karnevala 
je pač nujen izlet za navdušenca nad enoslednimi 
vozili, kajti le v živo zares začutiš utrip dirke. Kame- 
ra in zvočniki težko pokažejo, kako nora je brzina 
ter šunder in kako blizu so zidovi. Ko pri 150 kilo- 
metrih na uro vidiš dirkača v ekstremnem nagibu 
umakniti glavo, da z njo ne nažge v obcestno svetil- 
ko, ti ni jasno, kako v sedež sploh spravijo tako gro- 
mozanska jajca. In dogodku nikakor niso šteti dne- 
vi. Dirke so premočno vpletene v življenje na otoku, 
saj je tam Tourist Trophy več kot le tradicija in 
način življenja. Večji je od življenja samega. 

NSKA LEGENDA 


Joey Dunlop je ime, ob omembi katerega se za- 
iskrijo oči vsakemu razgledanemu motoristu. 
Skromnež iz Severne Irske je enaindvajset let 
gonil honde in osvojil 26 zlatih lovorik na TTju, 
kar ostaja rekord. Bil je namreč eden najbolj pri- 
lagodljivih jezdecev, saj je zmagal na tisočaku z 
dvema cilindroma, z njega pa je presedlal na 
125-kubični moped in prav tako pometel s kon- 
kurenco. Nakar se je brez pompa odpeljal v Bo- 
sno, Romunijo in Albanijo ter pomoči potreb- 
nim dostavil oblačila in hrano. 

Ne čudi, da je bil tako splošno 

priljubljen. 

Umrl je, kot je živel. Leta 2000 

je vodil na manjši dirki v Esto- 

niji, na mokri cesti izgubil nad- 

zor nad motociklom in treščil 

v drevje. Žal mu močno vraževerje ni pomagalo, 
saj ga srečna čelada rumene barve, po kateri je 
bil znan, ni rešila. Kar 50 tisoč motoristov se je 
udeležilo njegovega pogreba. Zdaj njegov kip z 
bronastega motorja bdi nad dirkači na otoku 
Man, po njem pa se imenuje tudi manski pokal. 


Če ne prej, to postane jasno ob poslušanju vdov 
prvakov: "Ne moreš imeti rad smrti in izgube. Toda 
ne moreš ljubiti vznemirljivosti in razburljivosti brez 
zavedanja, da je vse del tega. Brez tveganja ne bi bi- 
lo tako razburljivo." Nakar odpeljejo podmladek na 
vrt, kjer se pojajo z minibajki. Gotovo je nevarnost 
vzrok za privlačnost in napetost manskega spekta- 
kla, tako za gledalca kot dirkača. Ti se zavedajo, da 
ne gre za to, da premagaš nasprotnike, temveč da 
nadvladaš progo in preživiš. V sterilnem MotoGPju 
česa takšnega ne vidiš. Seveda tam ravno tako naj- 
deš mojstrstvo, požrtvovalnost, pisane karakterje in 
stroje na robu mogočega, a TT ima nekaj globljega, 
nekaj neotipljivega. Ni v črkah, ne v posnetkih, niti 
ne v sami speljanosti ceste. Morda so kriva staroda- 
vna božanstva, da Man grmi kot noben drug kraj. 

A: VHS-DOS? type joker.txt 


Mekaterim ob omembi iger preteklih dni privrejo na plano vtisi iz zore domačega 
računalništva, ko smo na bolšjaku kupovali kasetne kompilacije in na lakeinih 


televizorjih po blodnjaku furali lačnega Horacija ... 


ulajii dobijo solze oči 


nostalgije ob pogledu na playstation 2, s katerim so potom Kratosovih rezil 
prvikrat izkusili gejnerski spektakel ... kdo drug digitalno zabavo starih 
vremen enači z game boyem, ki je kljub sivinskemu zaslončku v mavrične Hariove 


svetove 


igri 


Galage in Phoenix 
igrarskih vekov, 


pospremil milijone osnovnošolcev ... 
čar, se bo spounil začetnih tečajev streljanja malih zelenih na avtomatih 
a po istrskih kaupih ... Lordfebo je čel skozi unogo 

prav posebno poglavjo v njegovih kronikah pa ina MG-vek .., 


A:NMS-DOS> sistem, gu. bat. 


tkanini igrarskega prostora-časa ob- 
stajajo številna vesolja, vsako po svoje 
zanimivo in nekomu nepozabno. Eno ta- 
kih predstavlja tudi zgodnji PC. Ampak 
ne tisti izpred petnajstih let, ko se je 
kalila 3D-grafika in vzhajala večigralnost. Bilo je 
veliko obdobje še pred našimi Jokerplovi, torej 
pred Jokerjem, pentiumi, neprilikami z Windowsi 
in piskajočimi analognimi modemi. Ubadanje z 
osebnim računalnikom koncem osemdesetih in 
začetkom devetdesetih je bilo namreč orenk sa- 
mosvoje - drugačno tako od istodobnih televizor- 
skih alternativ kot kasnejšega oknarjenja. Čas so 
obeležile ogromne bež kište, počasne diskete, mo- 
nokromatski monitorji in boleč zvok, dobo pa je 
definiral prvi Microsoftov operacijski sistem MS- 
DOS. (Pikolovci bodo znali pripomniti, da ga v res- 
nici niso izdelali oni, marveč je kodo po naročilu 
IBMa podjetni Bill Gates odkupil od neke druge fir- 
me. Vendar to za našo zgodbo ni pomembno.) 


DOS je imel oziroma je bil tekstovni vmesnik s tako 
imenovano ukazno vrstico, uporaba pa je bolj spo- 
minjala na rokovanje z mavrico ali komodorjem kot 
na kasnejše PC-pristope. Miške spočetka sploh ni- 
smo poznali in po vklopu te je na ekranu čakal zna- 
meniti 'prompt' C:! > Za zagon špila je bilo potreb- 
nega kar nekaj navideznega strokovnjaštva. Nobe- 
nih podobic in očitnih prijemov ni bilo, le tipkanje 
tujskih ukazov in nenavadnih zaporedij ločil. Še ta- 
ko elementarna operacija je terjala znanje 'računal- 
niškega jezika'. 

Že res, da je sloviti Norton Commander olajšal ru- 
tinska opravila. A ne glede nanj smo veliko ročno 
di r -ali in cd-jali po direktorijih ter iskali zagonske 
datoteke exe, com in bat. Špili so se inštalirali z 
mnogih flopijev, za presnem programa na disketo 
pa je bilo treba vpisati copy "." a:. In držati pesti, 
da se pri pisanju oziroma branju ne pojavi General 
Polomija (besedni hec bodo razumeli le posvečeni). 
Nadalje smo med izrazi EGA, Tandy in AdLib nas- 
tavljali grafični in muzikalični hardver oziroma v 


z4 


warsikateri starec, ki po duši ni 


prazgodovini poganjali emulator štiribarvne palete, 
zvan simega. Kdor je to obvladal, je bil pri priči okli- 
can za 'računalnikarja'. Posihmal ga je cela ulica 
klicala napomagaj, on pa je tekal od soseda do so- 
seda z optimizacijsko-diagnostičnima nucnikoma 
Norton Utilities in PCTools. 

Najbolj zgodnji pecejaši smo pričeli z XTji z Intelo- 
vim 4,77-megaherčnim čipkom 8088. Na gromo- 
zanskem vodoravnem ohišju je sedel monitor z vi- 
dezom majhne mikrovalovke, pri čemer je bil prikaz 
praviloma črnooranžen oziroma črnozelen. XTjem 
so sledile 'dvaosemšestke' in kasneje procesorji 
386, začenši s ceneno 16-megaherčno varianto SX. 
In noben tistikratni CPU ni nucal ventilatorja! Tudi 
prikaz in zvok sta tekom dobe napredovala. Prosla- 
vljeni hercules, ki je bil sopomenka za monokromat- 
sko podobo, je dal mesto VGA-karticam, soundbla- 
ster pa je za vekomaj utišal interni zvočnik, znan kot 
PC -speaker. Ob takem naboru strojne opreme se je 
zgodilo, da si imel v istem špilu čisto drugačno 
vzdušje od kolega. Eden je užival v 256 barvah in 
poslušal MIDI-glasbo ter digitalizirane učinke, drugi 
je taisti špil poganjal le v 16-farbni EGA-paleti, tretji 
pa črnobelega in v tišini. Veliko naslovov je dobilo 
celo ločene VGA- in EGA-izdaje. 

KASTE ALJI 


Po robo vu Osterrecich 


O novitetah nas je izobraževala revija Moj mikro, ki 
je tedi izhajala od Vardara pa do Triglava. A kljub 
časopisu in razširjenosti PCjev trga računalniških 
komponent na sončni strani Alp ni bilo. Po proce- 
sorje, diske in Tsengove grafične kartice smo se vo- 
zili k Mlakarju in Jerovšku na drugo stran Karavank. 
Na avstrijski strani smo hardver pokazali, da so 
nam graničarji poštempljali izvozno potrdilo, s kate- 
rim smo dobili povrnjen Mehrwertsteuer (DDV). Na- 
kar je bilo treba v ljubeljskem tunelu robo poskriti 
med banane, milke in vrečke s kofetom. Daca je 
namreč znašala polovico vrednosti in v tistem reži- 
mu carine ni plačal nihče. Oziroma le tisti, ki so ga 
dobili pri švercanju. Ja, tako smo spodkopavali 
državno blagajno in bili na to celo ponosni! 

Do iger je gmajna prišla z manj težav in stroškov. 
Gusarjenje je bilo samoumevno in le redki zanese- 
njaki smo občasno za lire, šilinge ali marke na tu- 
jem nabavili kak špil v veliki škatli. Moj prvi je bil 


LANI NELI 


Tisto so bili časi velikih in obilnih škatel, v katerih si 
poleg kupa disket dobil priročnik in zemljevid. Pra- 
viloma je bila ta vsebina tudi neke vrste protipirat- 
ska zaščita. Najbolj pogosto je bilo iskanje sedme 
besede v tretjem odstavku na petnajsti strani, bolj 
posrečene domislice pa so bila takale vrtljiva kolesa 
in rdeča folija, ki je razkrila simbole na specialnem 
potisku. Seveda so bile to kržljave ovire. 


denimo Ultima VII v celovškem Mediamarktu. Indu- 
strija se je sicer nezavarovanosti medija zavedala in 
se trudila z vsemogočimi protipiratskimi zaščitami. 
Včasih je bilo treba poiskati besedo na določeni st- 
rani priročnika, drugič vtipkati koordinate nekega 
mesta s priloženega zemljevida, tretjič sredi igre 
zmešati napoj po recepturi iz knjižice. A to niso bile 
ovire, kajti piratsko igro je enostavno spremljala 
tekstovna datoteka z rešitvami tega preverjanja. Ko 
so v Mojem mikru nehali objavljati oglase s sando- 
kansko vsebino, se je ponudba preselila v manj tan- 
kočutni Salomonov oglasnik. 


Device-C:xDO0SKhimen.sys 


Obvezen sestavni del dosovskega okolja sta bili da- 
totečni entiteti autoexec.bat in config.sys. Ta nekaj- 
vrstična niza štartnih ukazov in parametrov sta na- 
rekovala obče sistemske nastavitve, recimo jugo- 
slovanski razpored znakov na tipkovnici in gonilnik 
za enoto CD-ROM. Po dotičnih skriptah smo veno- 
mer nekaj prčkali, saj sta bili med drugim zaslužni 
za urejanje pomnilnika. DOS rama namreč ni ob- 
ravnaval enakovredno od prvega do zadnjega bita, 
marveč je ohranjal starodavno delitev. Osnova je 
merila 640 kilobajtov, čemur je sledilo nekaj sklo- 
pov, ki smo jih poznali pod izrazi UMB, XMS in 
EMS. Lahko si imel zajetna dva megabajta, a če 
miškinega driverja nisi naložil v upper memory 
block in pravilno nastavil razširjene memorije, kil- 
rathijevskega govora v Wing Commanderju II pač 
nisi slišal. Še dobro, da je peta Dosova izdaja uved- 
la meni z več zagonskimi inačicami, kar je odpravi- 
lo neprestano editiranje. 


search 


Option 


Dolgo časa so bile dosovske igre videti bistveno 
slabše kot na konkurenčni amigi in konzolah. Prvi, 
enobarvni PCji so zaostajali celo proti komodorju, ki 
je imel vsaj nekaj barvic, več zvočnih kanalov in do- 
mala privzet joystick. A računalnik je obetal, kajti 
za njim sta stala veliki IBM in vzpenjajoči se Micro- 
soft. Poleg tega si lahko z njim počel več reči kot z 
nintendom ali mega drivom. V Wordstaru si recimo 
natipkal besedilo in v Harvard Graphicsu narisal 
grafikone. Oboje smo nato navdušeno tiskali na 
odurno glasnih matričnih tiskalnikih. In to je bilo 
pravzaprav vse, kar smo počeli 'več' od igranja. To- 
da staršem se je zdelo bolje dati marke za tak več- 
namenski, izobraževalni stroj kot za drkalico, ki bo 
zgolj težila v osrednjem družinskem prostoru. 


Zb 


Reči in ljudje umrjejo, ko nanje pozabimo. Zato je 
važno, da spomini ne zbledijo, za kar na našem po- 
dročju skrbijo Jokerjevi anali, trendovsko retroi- 
granje, zborniki podatkov, med katerimi prednjači 
Mobygames, in po novem organizacija Internet 
Archive. Ta neprofitna digitalna knjižnica ohranja 
desetine petabajtov človeške kulturne dediščine, 
od knjig do Nasinih fotografij in od filmov do meči- 
ne. Pravzaprav gre za največjo zbirko softvera na 
svetu, kamor po novem sodi skoraj 3000 dosovs- 
kih iger. Seveda to ne pomeni, da v kleti samosebi- 


druge nosilce vsebine, marveč je arhiv digitalen in 
dostopen vsakomur. Ne za download, marveč za 
ogled, posluh oziroma za igranje znotraj brskalnika. 

FF Batman Retums 


Pri omenjenih špilih to pomeni, da se ti instantno 
naloži emulatorski programček DOSBox, nakar 
lahko v oknu ali celozaslonsko mojstruješ igre in 
igrice iz osemdesetih ter devetdesetih. Vseeno se 
to sliši bolje, kot izpade v resnici, kajti prenekateri 
naslov ima težave in odpove pri reštartu ali po- 
večavi okna. Tudi kontrole znajo zafrkavati, pred- 
vsem pa ni shranjevanja. Dejansko so to na ogled 
postavljeni artefakti, katerih namen ni dolgoročna 
zabava. V tem ni nič slabega, bi pa lahko bilo več 
spremljevalnih, zanimivostnih podatkov, recimo 
sereenshoti in škatle. Tudi sicer bi lahko bila knjiž- 
nica bolj pregledno urejena. 

Zbirko najdeš na strani Archive.org pod razdelkom 
'software'. A preden se na vrat na nos zapodiš v 
odkrivanje ancientne slave, svarilo. Prenekatere- 
mu z zlatom obrobljenemu vtisu iz starih dni zna 
vnovično drezanje zavdati. Minilo je dvajset, tride- 
set let in tale naša umetnost se ne stara dobro. Si- 
cer so ti špilčki vseeno nekaj nivojev nad spectru- 
movimi, ki so zvečine obupni v vseh pogledih. 
Prav tako so zaradi ravninske grafike bolj dopadlji- 
vi od odurnih zgodnjih poligonov. Toda kljub temu 
previdnost velja! Načeloma so najbolj brezčasne 
pustolovščine, dočim je za kakšne arkade in dir- 
kačine dejansko bolje, da ostanejo le v spominih in 
jih ne bezaš iz rumplkamre. 

Okrepčevalnico Pri Babi 
Dalmatinovi ulici 2 v 
lice Metalka, odprta je od 
ponedeljka do petka med 7. in 21. uro. in 
na Kolodvorski 7 v Ljubljani. Odprta je od 

ponedeljka do petka med 7. in 18. uro. 

V soboto in nedeljo je zaprto 


Naročilo lahko oddate 
tudi preko android 
aplikacije Pri babici," 

Dd kuestov do dumačin 


Ponudba je bila obilna in četudi odmislim vse Sierri- 
ne, Lucasove in druge kveste, ki so prestavljali 
prvorazredno zvrst, bi lep čas našteval igrovje, kate- 
rega utrinke hranim. Že na XTju sem drgnil Test 
Drive ll: Duel in s porschejem 959 dobesedno na 
piksel natančno podiral rekord prve trase. V glavi 
imam BMXarske, skejterske in surferske karafeke v 
California Games ter klatenje sovražnih zrakomla- 
tov v vokslastem Comancku. Pa pravljično strategi- 
jo King's Bounty, ki je postavila temelje nizu Heroes 
of Might and Magic, Dune 2, ki je utemeljil žanr real- 
nočasovnih strategij, in strašljivo frpjko Elvira, kate- 
re globoki dekolte bom pomnil še na smrtni postelji. 
Ter, jasno, Princa od Perzije, čigar svilnata animaci- 
ja je bila pred svojim časom. 

Sčasoma so se špili razvili in iz znakovnih zaplat ter 
bednega piskanja postali grafično privlačni in mi- 
lozvočni. Navsezadnje je dosovski vek trajal več kot 
dekado, še onkraj leta 1995, ko je prišel prvi grafič- 
ni operacijski sistem Windows 95. Tekstovne avan- 
ture, kakršni so bili prvi Zorki, so s King's Ouesti 
dobile preprosto grafiko in pičlo animacijo. Nato so 
postale barvne risanke tipa Day of the Tentacle in 
obdobje sklenile s filmskimi projekti, katerih vr- 
hunec predstavlja Phantasmagoria. Igre, ki smo jih 
ročno zaganjali, zato nikakor niso bile samo ne- 
predstavljive zaplate pikslov. Ne zgolj legende Civi- 
lization, Doom in moja vsečasna omiljenica Ultima 
Underworld, v ta vek so sodili takisto Guake in še 
marsikatera 3D(fx)-pospeševana titula. 


Skupna izdelkom DOS-veka j je bila večja zajebanost. 
Ni bilo ujčkanja, tutorialov in previjanja nazaj, crko- 
vali smo celo v avanturah. Tudi pomoč ni bila na 
dosegu klika, marveč smo nekatere naslove igrali 
več mesecev in čakali na pomagalnike v revijah. Moj 
mikro in Joker sta zato rešitve jemala resno. 

Črobelo špilanje je bilo običajno. Marsikdo svojih 
omiljenk, kot so SimCity, Prince of Persia in King's 
Auest IV, sploh ni nikoli videl v barvah. Spet drugi 
pa smo jih vnovič zaigrali, ko smo kupili barvno 
mašino. In nato še enkrat ob dokupu zvočne karte. 


Vsakdo ima lastne memoare, bodisi na celoletne 
dogodivščine tipa Bard's Tale, bodisi na ondan 
splošno razširjene šahovske simulatorje. Zato se mi 
opisovanje določenih naslovov iz množice več tiso- 
čev ne zdi smiselno, kaj šele delanje izbora naj iger. 
Favoritov je ničkoliko, naša retrospektiva pa je kot 
vselej sprožilnik spominov, ki prikliče na površje 
dozdevno pozabljene prizore in doživetja. Trenutke 
iz nekih drugih računalniških časov, o katerih veči- 
na današnjih drgnilcev zaslonov nima pojma. 


DOS-očak 


Sem zaradi tega dandanes kaj sposobnejši? Mi poz- 
navanje alinej v config.sysu, obvladovanje disket in 
odzipanje datoteke skozi ukazno vrstico kaj poma- 
ga? Za časa WinXP sem še šaril po Dosu, ko je ta- 
veliki sistem odpovedal poslušnost, potem pa ne 
več. Terminalsko okno sicer obstaja, a če me slu- 
čajno enkrat na eon zanese tja, to ni zaradi datoteč- 
nih težav, ki bi jih lahko rešil z znanjem ancientnih 
ukazov. V praksi, čeprav se še tako prepričujem v 
nasprotno, so dosovske veščine izenačene s spec- 
trumovskimi. Z njimi nekaj veljaš le v muzeju. 
Seveda pa je sobivanje z osebnimi praračunalniki 
pripomoglo k širši področni razgledanosti. Konec 
koncev se marsikateri košček arhitekture vleče iz 
starih dni, na primer zapis datotek s tričrkovno 
končnico. En tak detajl je tudi razpored šumnikov v 
Jokerjevi glavni tipografiji, ki je davni YU-ASCI! 
Mladič, ki ne pozna niti teh dveh kunštnih kratic, na 
moji tipkovnici zlepa ne bo napisal 'kožušček'. In 
takisto ne bo pogruntal nedoslednosti v naslovu ... 

Od kod Murphyjevi zakoni? 

"Če gre lahko kaj narobe, bo tudi šlo." Bržčas ni člo- 
veka, ki ne bi slišal za to ali kako od številnih drugih, 
enako sočnih krilatic. Zabavne so, ker so življenjske 
in ker opozarjajo na stvarno plat človekovih prizade- 
vanj, ki se pogosto izjalovijo. Dajo nam vedeti, da se 
narava privzeto zoperstavlja človeku in mu ničesar ne 
prinaša na pladnju. Obenem nas tovrstni izreki enako- 
vredno postavljajo na ista trda tla, kjer vladata kaos in 
postopen razpad še tako zanesljivega sistema. 
Hudomušnim zakonom je naziv podelil že pokojni 
ameriški letalski inženir, major Edward Aloysius Mur- 
phy. Ta je leta 1948 z raketnim vozičkom na tračni- 
cah testiral, kako pospešek in pojemek vplivata na 
pilote. Edward je hitro pogruntal, da gredo stvari nad- 
vse rade po zlu - pa četudi so k temu pripomogli sa- 
mi konstruktorji, ker so narobe povezali električne 
žice, s kavo polili občutljive naprave ali zamenjali ka- 
ble pri hidravlični napeljavi. Ko so na novinarskih 
konferencah pred javnostjo bentili nad neuspehom 
zgodnjih poskusov, se je prikladno pojavljala pretve- 
za: "Če se lahko kaj zgodi, se tudi bo." 

Dasiravno so haljarji že prej poročali o predvidljivo 
klavrnih rezultatih vsakršnih eksperimentov, se je 
obešenjaški pesimizem zlagoma prijemal med znan- 
stveno srenjo. Nekaj let pozneje se je v letalskem čas- 
niku pojavil stavek, ki se je nanašal na ugotovitve te- 
stiranj reaktivnega sistema za beleženje pospeška: 
"Če je lahko kak del vgrajen narobe, gotovo bo." K 
temu so začeli čezlužniki kot valečo se snežno kepo 
dodajati nove izpeljave in različice ter jih nizati v 
knjižne zvezke citatov in pregovorov. Leta 1977 jih je 
ameriški pisec Arthur Bloch objavil v prvi znani zbirki, 
posvečeni zakletemu pojavu, 'Murphyjev zakon in 
ostali razlogi, da gredo stvari narobe.' Pod Alpami je 
ta bukla v prevodu izšla leta 1991. 

Ed Murphy je menda mislil čisto resno, a so njegovi 
kolegi in nasledniki vztrajali pri ciničnem, črnohumor- 
nem tonu. Kaj kmalu so iz suhoparnih zakonov ter- 
modinamike krilatice prešle v občo popkulturo in šir- 


Možnost, da bo kruh z marmelado padel na nama- 
zano stran, je premo sorazmerna s ceno preproge. 


Vrezaidia 


d 
nmv V 


leta 


Krajša kot imata nožička, večja je verjetnost, da bo 
dinozaver, ki ga srečata Tuco in LordFebo, mesojed. 


šo zavest. Ljudje pa so jim začeli dodajati vedno no- 
ve, poljudnejše inačice. Tako lahko danes beremo: 
Če gre lahko narobe več stvari, se bo izjalovila tista, 
ki bo povzročila največ škode. Sčasoma bo šla naro- 
be sleherna stvar. To se bo zgodilo takrat, ko najmanj 
pričakujemo. Če nič ne more iti narobe, so bo to ven- 
darle zgodilo. Nič ni tako lahko, kot je videti. Vsaka 
stvar zahteva daljši čas, kot mislimo. Stvari, ki jih 
prepustimo samim sebi, gredo od slabega na slabše." 
In tako naprej, v nedogled. Med drugim poznamo tudi 
'Muphryjev zakon', ki se glasi takole: "Kadar udrihate 
čez jezikovno pravilnost ali lektorsko vrednost dolo- 
čenega besedila, bo vaša kritika vsebovala vsaj eno 
napako." 


Kateri je največji mesojedec vseh časov? 
Čeprav absolutni masni rekorder med živimi organiz- 
mi našega osončja, 190-tonski sinji kit, živi v našem 
času, so bile živali v prazgodovini v povprečju precej 
večje. Že sesalci ledene dobe, kot so mamuti, sestruti, 
jamski medvedje in smilodoni, so zrasli više in širše 
od današnjih naslednikov. Še večji orjaki pa so zemljo 
teptali v mezozoiku. To so bili seveda strašni kuščarji, 
grško imenovani dinozavri, ki veljajo za največjo 
živalsko sorto sploh. 

Hrane je bilo v njihovem džungelskem veku, ki je tra- 
jal od 230 milijonov let nazaj do nesrečnega padca 
asteroida pred 65 milijoni leti, v izobilju. Razlog je bi- 
la visoka koncentracija ogljikovega dioksida, ki je 
dvojno prispevala k bujni vegataciji. Plin sam po sebi 
pripomore k (foto)sintezi hrane v zelenju in za na- 
meček viša temperaturo ozračja, kar je takisto blago- 
dejno za rastline. Zato so bile dvomestne tonaže med 
listojedci čisto normalne. Prvak med njimi je bil tipi- 
čen Piko dinozaver: stotonski, 58-metrski diplodok. 
Velikanski vegetarijanci so dali možnost za uspeh me- 
sojedcem, ki so zato prav tako dosegali kamionske 
velikosti. Imenski kralj je sicer več kot 10 metrov dol- 
gi, 4 metre visoki in 7 ton težki tiranozaver rex, vendar 
so bili nekateri krvoloki še večji. Dolgo je krono med 
ogromnimi kopenskimi plenilci nosil t-rexu zelo pod- 
obni gigantozaver. Toda po zadnjih paleontoloških 
dognanjih jo je moral predati spinozavru. Ta 15 met- 
rov dolga, petnajsttonska beštija, ki je živela le na 
(danes) afriškem kontinentu, je takisto tekala po dveh 
nogah. A za razliko od ameriškega tiranozavra je imel 
spinozaver manj zakrnele prednje tace, bolj krokodi- 
last gobec in velike hrbtenične izrastke. Poleg tega je 
znal plavati in zelo verjetno je v vodi preživel kar nekaj 
časa. Morebiti sploh ni bil toliko plenilec kot ribič. 
Kajpakda je veliko dinozavrskih podatkov zgolj ugi- 
banj, saj ni enovitih okostij, kaj šele balzamiranih tru- 


pel teh velikanov. Običajno najdejo le posamezne kos- 
ti oziroma delčke, na podlagi katerih čez palec do- 
ločajo telesna razmerja. Še tega ne vemo, ali so bila 
ta bitja toplo- ali hladnokrvna, dasi so bila bržda obo- 
je. Tudi forma in barva sta mnogokrat prepuščena 
domišljiji, kaj šele življenjske navade. Pri omenjenem 
spinozavru si denimo niso edini, ali so hrbtne šprikle, 
po katerih je dobil ime, štrlele posamično ali so bile 
kožno in mišično povezane. Tudi njihov namen je ne- 
jasen, kajti taka zver na vrhu prehranjevalne verige ni 
potrebovala dodatnega poudarka velikosti in straš- 
nosti. Nemara je grba delovala kot jadro ali pa je z njo 
signaliziral pripadnikom iste vrste. 


Spinozaver je bil glavni zverjasec tretjega Jurassic 
Parka, kjer je zlomil tiranozavru vrat. Najboljše na 
ogled postavljeno okostje je v Washingtonu. 


Omembo si zasluži še kak tistikratni reptil. Superkro- 
kodil, ki je živel v kredi, je bil dolg 12 metrov in je teh- 
tal 10 ton, torej desetkrat več od današnjega. (dav ti- 
tanboa iz taistega obdobja je vagal tono in dolžinil 15 
metrov. Največji morski plenilec je bila 21-metrska 
sorta ihtiozavra (riba-kuščar), ki mu pravimo šasta- 
zaver. Bržda je prav on na dražilniških plakatih Juras- 
sic Worlda, kjer lovi velikega belega. Še dobro prav- 
zaprav za tisti vesoljski kamen, kajti ob takih pošastih 
se sesalci ne bi nikoli razvili in posledično bi bil uni- 
verzum prikrajšan za lepi Joker. 

Današnja rekorderja med kopnimi mesojedci sta 
morski slon, ki se odebeli do petih ton, in petkrat lažji 
severni medved. Po ozki definiciji je največji nasploh 
kar sinji kit, katerega jedilnik zvečine sestavljajo 
živalski plankton in rakci. Oziroma kit glavač, ki na 
dan požre sto kil kalamarov. A če štejemo tiste, ki za- 
res puščajo kri, je največji krvolok ena najbolj simpa- 
tičnih živali sploh, orka. 10 ton, 10 metrov, 10 mla- 
dičkov tjulenjčkov na dan. 


MAJ 2015 


Fantazija gor, ZF dol 


o sem odraščal v osemdesetih letih mi- 
nulega stoletja, je bila znanstvena fan- 


tastika strašansko v modi. Učinek 


S. pladne vojne in tekme za osvojitev Lune se še 


ni polegel. Verjelo se je, da ima znanost od- 
govore na vse in da bomo zaradi nje že čez 
nekaj desetletij imeli vikende najmanj na Mar- 
su, če ne enem od Jupitrovih satelitov. ZF-pi- 
sci so sanjali divje sanje - Asimov o raz- 
mišljujočih umetnih ljudeh, Clarke o inteligent- 
nih računalnikih in potovanjih k drugim galak- 
sijam, Herbert o časovno oddaljenem univer- 
zumu, ki mu vlada začimba za pregibanje pro- 
stora, Heinlein o človeški družbi pod pritis- 
kom napadalcev iz vesolja, Simmons o ... hm, 
je njegov ep Hyperion sploh moč zdruzniti v 
poved, ki se ne bi iztekla pred koncem te stra- 
ni? Mogoče, jaz ne znam :). 

Pa da ne ostanem le pri anglosaških piscih. Tu 
so Poljak Stanistaw Lem, ki je med drugim spi- 
sal roman Solaris (pozneje ga je na filmu upo- 
dobil Andrej Tarkovski), in Rusa Arkadij ter 
Boris Strugacki s Piknikom na robu ceste, 
dočim je Čeh Karel Čapek že leta 1920 uvedel 
besedo 'robot', ki izvira iz slovanskega izraza 
za delo oziroma služenje. Fantastične oziroma 
fantazijske literature je bilo prav tako dosti, od 
Tolkiena dalje, a je bila bolj neposredno eska- 
pistična, namenjena pobegu od realnosti, in ni 
imela enake prodornosti ter moči kot znan- 
stvena fantastika. Tudi zato v nekaterih knji- 
garnah in knjižnicah še danes naletimo na fan- 
tasy kot podmnožico ZFja. 

To je seveda krepko zastarela delitev, saj je 
fantazijska literatura z vso močjo prodrla v 
osrednji tok. Bržda je tam že bila s Tolkienom 
in Lewisom (Narnija), ki pa sta bila po ustroju 
vendarle krepko geekovska. Tole, kar se do- 
gaja zdaj, je drugače. Rowlingova s Harryjem 
Potterjem in Martin z Igro prestolov sta fantazi- 
jo sicer pustila tudi neprilagojencem, čuda- 
kom, sanjačem in ostalim družbenim obrob- 
nežem. Takim, ki so se vanjo sceloma pota- 
pljali, ko so cvetele cenene povesti Dungeons 
6 Dragons ter so vznemirljive magične svetove 
slikali Howard (Conan), Jordan (Wheel of Ti- 
me), Eriksson (Malazan), Goodkind (Sword of 
Truth), celo resnejša Le Guinova (Zemljemor- 
je). A Harry, Hermiona, Tyrion in Jon Snow so 
domala enako priljubljeni kot pri njih pri čisto 
normalnih ljudeh, ki posegajo po življenjepisih, 
enciklopedijah, kriminalkah in ljubičih. Martina 
berejo petnajstletniki in petinsedemdesetletni- 
ce, študentke in fotri, neizobraženi in izobraže- 
ni. Če ga že ne berejo, ga pa gledajo. Ne veš, 
kaj se je ta teden zgodilo v HBOjevi seriji Ga- 
me of Thrones, komu je odletela glava in kate- 
ra dečva je pokazala zakosmateno fufljo? Pfift, 
kar poslovi se od debate! 

Kako to, da je fantazijska literatura postala ta- 
ko popularna? Po mojem zato, ker gre za iz- 
mišljene svetove, ki jih je laže razumeti od 
znanstvenofantastičnih in se vklapljajo v našo 
otroško potrebo ter navado konzumirati prav- 
ljice - hkrati pa v njih odseva naša realnost. 
Tudi v antični in srednjeveški dramatiki so pis- 
ci gledalce prestavljali v izmišljeno dimenzijo, 
kjer so napletali pretresljive zgodbe in si izmiš- 
ljevali tragične like, skozi oboje pa nastavljali 
zrcalo nam samim. Isto počne sodobni fantasy. 


Svet v Igri prestolov ni naš, ampak je. Notri so 
zmaji in vitezi in ledeni zombaklji in coprnice, a 
tudi vojne, zloba in okrutnost, izdajstva, sla po 
oblasti, ljubezen, požrtvovalnost ... Ter za na- 
meček Britanija, Grčija, Egipt. Mislim, da si je 
fantazija naredila največjo uslugo prav s tem, 
da je odvrgla levji delež magične navlake, kar 
je značilnost njene sodobne oblike. Nadnarav- 
nost ostaja, a je bolj za zabelo. Njen največji 
del tvori kruto-lepa realnost nalik naši, z ose- 
bami nalik nam. In to je kleč, kajti ljudi priv- 
lačijo predvsem zgodbe o drugih ljudeh. 
V tem vidim enega od razlogov, da je pred de- 
setletji tako prodorna znanstvena fantastika 
postala tako nišna. Martin, Rowlingova, Aber- 
crombie, Rothfuss ... To so mainstream ime- 
na. So v njihovi družbi ZF-avtorji, ki ustvarjajo 
zadnja leta, na primer Hamilton, Stephenson, 
Mieville? Ne bi rekel. Najbolj se opeva avtorje 
in dela včerajšnjika, torej Gibsona, Carda, 
Crichtona, Bradburyja, ko je imela ZF ost in 
vpliv. Zdaj so se bralci obrnili proč od nje, ker 
v tako čudaške sfere. Zadnji čas sem se lotil 
kar nekaj nagrajenih ZF-avtorjev in cenjenih 
tovrstnih del, vendar sem odnehal, saj jih je za- 
neslo v res odbite vode razmišljujočih vesolj- 
skih ladij ter povprečnežu nedoumljivih pove- 
zav z najnovejšimi teoretičnimi odkritji. Ko bi 
vsaj imeli novega Adamsa ali Pratchetta, ki bi 
jih znala zapakirati v prebavljivo zafrkantsko 
obliko. Gaiman in Colfer, sta to morebiti vid- 
va? Le pridita, kajti če se ozrem po lestvicah 
najbolje prodajanih ZF-6 F-knjig, na njih naj- 
dem Diano Gabaldon z Outlanderjem (potova- 
nje skozi čas je vendar ZF!), kup vampirjev, 
trilerje o Atlantidi in, hja, Martina ... 
Znanstvena fantastika gre v take nepriljudne 
skrajnosti po vsej verjetnosti zato, ker je ostalo 
že raziskala. Enaka usoda čaka tudi fantazijo, 
ki je zdajle precej sveža, a se bo slejkoprej iz- 
pela in se povrnila v objem hvaležnih geekov. 
Zato cenimo Igro prestolov na lestvicah najbo- 
lje prodajanih knjig in po televiziji, dokler traja. 
O zlati dobi fantasyja bomo lahko pravili za- 
namcem. 

Sneti 


FLOWERS FOR ALGERNON 


DANIEL 

SJGO AA ANO THE NEBULA NARO 


Če razmišljaš o branju klasičnega, dobrega 
ZFja, izberi Keyesove Rože za Algernona. ZF 
ni v filmih, ampak v knjigah! 

4 Zdaj, ko je Grand Theft Auto V leto in pol-po Mea ta švoh konzolah ) prišel na PČ, je 
krog zaključen in številna življenja zapečatena. Odslej: se.bo mnogčito sleherni dan od- 
pravil v velemesto Las Santos, koder/bo samotarsko inmatniji uganjal neslutene ponigla- 

- vosti, zaradi tega pa zanemaril druženje, telovadbo ifrosebno higienogNekoč bo v odda- 
ljenem kotu puščave srečal , ki wW/prelestni okolici kuha šnops ifr kuje teorije zarote 


na od takih teorij je na primer, da je GTA5 skupaj s toksičnimi Nea? oe — HVALE 
zobnimi pastami, zahrbtnimi cepivi in chemtraili izdelek židov- V Tudi petica je GTA kot GTA. Med vandranjem po cestah si prilastiš ma- 
sko-scientološko-prostozidarske kabale, ki bi rada ljudi poneu- lodane katerokoli vozilo in če lastnik kaj sika, ga povrhu še na gobec. 
mila do skrajne mere ter jih nato spravila ob sleherno svo- [ 
boščino. Če je tako, jim gre zelo dobro, saj so do konca minule- 
ga leta zgolj v fizične štacune spravili 45 milijonov kosov tega naslova za 
playstatione in xboxe. Prištevši digitalne izvode in uspešno splovitev na 
PCju smo gotovo že na oni strani 50 milijonov, kar aktualni Grand Theft 
Auto postavlja med deset najbolje prodajanih iger vseh časov. 

Del uspeha gre pripisati učinku snežne krogle in mogočnemu imenu franši- 
ze, ki je zagotovilo, da bo špil letel s polic, čeravno bi bila na ploščku dogo- 
divščina Barbie in Kena, pa ne mislim na način moda Hot Coffee. Vendar je 
težko zanikati, da si GTA5 pozornost zasluži. Je odprta, obširna, ambicioz- 
na, kompleksna in navdušujoča igra, ki te je sposobna kot redkokaj druge- 
ga presaditi v živo alternativno dimenzijo. 


Pisana bera početja 


Če pripadaš zgolj gospodovalni pecejaški rasi, ti detajli okrog minulih infe- 
riornih inačic za drkalice bržda niso znani. Vedi torej, da se znajdeš v južni 
Kaliforniji podobni zvezni državi, katere precejšen del tvori Los Santos, ki 
sliči na LA. Z ruralno in vodnato okolico vred je področje dobesedno ogrom- 
no, zlasti ko uvidiš, kaj vse lahko v njem počneš. Lahko voziš mali milijon 
avtomobilov, tovornjakov, motociklov in koles, se z jadrnico udeležiš regate 
in se z malo podmornico potopiš pod valove, kjer je svet zase, poletiš s heli- 
kopterjem ali letalom, stopiš na vzpenjačo, se s padalom vržeš iz aviona ali 
stolpnice, z ATVjem pičiš po planinah, loviš divjad ... 

Marsikatero udejstvovanje je strukturirano kot glavna ali stranska misija, ki 
so nanizane nelinearno. Povsod najdeš popkulturne reference in skrivnosti, 
od duha tajinstveno umrle nesrečnice do sledi obiskovalcev iz vesolja, za uzr- 
tje katerih moraš špil končati stoodstotno. Takisto obiščeš klub s striptizeta- 
mi zgoraj brez, udeležuješ se dirk z avti in vodnimi skuterji, igraš golf in tenis, 
snubiš lajdre, udejstvuješ se na borzi, zbiraš hotne štirikolesnike, v kinu gle- 
daš artfag filme in na televiziji debilne risanke, glumiš taksista ... Celo nekaj 
tiholazenja je. Žal ni več gasilskih, policijskih in dostavljalskih misij iz starih 
GTAjev ter osvajanja območij. Pod črto občuduješ krasni, domala nepreko- 
sljivi občutek, ko v menjajoči se svetlobi in vremenu kruzaš po ulicah, po- 
slušaš radio in kot goba srkaš pristno amerikansko vzdušje. 


Trevor (onaj čelavi) je prizadet kmetavz, ki rad pobija in muči. Zraven 
njega je bančni ropar Michael, ki ga gnojnica lajfa zmerom znova vsrka. 


a z I 
Pri streljanju se je kljub zdravju, ki se do neke mere obnovi samo, pamet- 
za no skrivati v zaklonu. Ker je umetna pamet bolj tako, od tam ni večjih težav. 


Trevor je debil, ampak takle mamo 


Da petica ni zgolj malo dodelana štirica, se brž vidi po številnih spremembah 
v igralni srži. Fizika vožnje je manj plavajoča in misije imajo nadzorne točke, 
da te crkot ne stane ponavljanja od začetka. Skrivanje v kritju je podobno, a 
bolj elegantno in praktično. Ko začnejo materiali pod udarom krogel razpa- 
dati, si zato hitro najdeš nov zaklon. Predvsem pa tokrat nadzoruješ ne ene- 
ga, ne dva, marveč tri like naenkrat. To so ambiciozni zamorec Franklin, nek- 
danji bančni ropar Michael in v glavo prizadeti kmetavz Trevor, najbolj tro- 
last Rockstarjev lik. Škoda, da se na neki točki dizajnerjem strga in te prisi- 
lijo, da s Trevorjem nekoga nazorno mučiš. Kakorkoli, satirična štorija, ki 
ščije po medijski krajini, naše antiheroje postavi v številne zagate, iz katerih 
se običajno rešijo s pritiskanjem na plin in petelina. 

V večigralskih ropih se sodelujočih najprej zberejo na ekranu, kjer se med 
drugim odločijo za gvante in maske. Zombi fris je nadvse priljubljen. 


Na dirkah se pokaže težava odprtega sveta: manko strukture. Dosti ano 
| moto tekem ima namreč nekam duhamorno razporejene nadzorne točke. 


V GTA Online si lahko priden ali pa skušaš naluknjati vsakogar, ki pride 
mimo. Območje je sicer velikansko, toda igralci radi silijo v sredino karte. 


PU. EDITOR 


ni 


ae ČIP 


Urejevalnik videa je dodana vrednost, ki je konzolaši zazdaj nimajo. PS3 
S in X360 ga ne bosta dobila, PS4 in XBO pa bojda poleti v omejeni obliki. 


pe Okolica ni le mestna. Veliko časa lahko preživiš v naravi, kamor greš s ma | 


lesom, motorjem za kros ali celo peš. Za tisti pravi slovenski občutek. 


To je najbolj vznemirljivo v ropih, heistih. 
To so večdelne misije za pošten zaslužek, 
za katere je treba najprej pripraviti teren - 
nakrasti avtomobile, kupiti opremo, zbrati 
like. Potem se na načrtovalni tabli odločiš 
za eno od ponujenih poti, recimo za direk- 
ten napad ali diverzijo. V ropih pride do iz- 
raza ročno menjavanje med liki, ki drugače 
ni nujno. Tako s preklopom na nekoga do- 
ločiš, kateri del misije bi rad opravljal, na 
primer vožnjo ali ostrostrelstvo. Škoda, da 
tu ni kakih naprednosti ali svobode, saj pač 
storiš naročeno in zmagaš. 

Na PCju ostajajo tudi druge zamere s kon- 
zol. Te letijo zlasti na odsotnost pravega iz- 
ziva, saj so policisti nenavadno benigni in 
jih podpirajo najemniki, ki niso prava voj- 
ska. Zlasti hitro jih eliminiraš z miškino 
preciznostjo, saj na peceju niso nič mo- 
gočnejši. Saj ne, da se ni moč zaštrikati in 
umreti, vendar posebnih težav nisem imel. 
Drugi minus je odsotnost globine. Igra seže 
v neverjetno širino, toda njeni gradniki, od 
streljanja do šofiranja, so temu primerno 
enostavni in nezapleteni. Fino bi bilo od 
umetnopametnih pajacev doživeti nekaj 
več bistrosti in nažigati tako, da ne bi imel 
občutka klatenja glinastih golobov, kar je 
čez več ur praktično enako kot sprva. 
Vendar bi bil res en zajeban star prdec, če 
bi od naslova s toliko prepletenimi elemen- 
ti terjal, da je vsak od njih blazno komplek- 
sen. Itak dvomim, da odjemalci to od GTA- 
ja pričakujejo. Ti hočejo predvsem pozabiti 
na resničnost in uiti v drug, našemu sličen, 
pa vendarle drugačen svet, v katerem je 
moč nedolžno povzročati nesluteno dest- 
rukcijo in celo po ducatih ur še vedno od- 
krivati novosti. In ko teh naposled zmanjka 
v samotarstvu, se preseliš v docela ločeno 
internetno komponento, klicano ... 


GTA Online 


Ker se samotarski del odvija v orjaškem 
odprtem svetu, bi bilo pričakovati, da bo 
spletni podaljšek omogočil masovno dru- 
ženje v njem. Vendar špil za vsako gručo 
do tridesetih igralcev ustvari lasten posne- 
tek celotnega Los Santosa z okolico. Po 
njem se sleherni sodelujoči preganja z 
večigralskim likom, ki je ločen od puščav- 
ništva. Temu kupuješ obleke, orožja in vo- 
zila, krepiš mu statistike, od hitrosti do na- 
tančnosti streljanja, vseljuješ ga v nepre- 
mičnine in mu višaš krovno razvojno stop- 
njo. Ta ni le kozmetična, kajti razvitejši kot 
si, več nalog lahko sprožaš na lastno pest, 
ne da jih samo iščeš po telefonu. 

Ravno tako kot v zgodbi imaš v GTAO ne- 
nehno na razpolago kup misij. Številne lah- 
ko opraviš sam, zlasti razne dirke in tiste, 
ki te postavijo v vlogo samotnega strelca, 
ki se v slogu deathmatcha kolje z drugimi. 
Prav tako lahko enostavno blodiš po ulicah 
in prežiš na žive tekmece, ki jih zbiješ ali 
napolniš s svincem. A najbolj zadovolju- 
joče in blagodejno za bančni račun ter raz- 
vojno stopnjo lika je sodelovanje. Najbolj 
enostavne so kratke naloge dveh proti dve- 
ma, kjer mora en par s kamionoma povozi- 
ti dvoje kolesarjev, preden dosežeta cilj. Na 
vrhu verige pa so ropi po zgledu tistih iz 
štorije, vendar se od njih razlikujejo. 


Spletnih heistov je pet, sleherni zahteva 
priprave, med seboj pa nihajo v kompleks- 
nosti ter zahtevnosti. Fleeca Job je denimo 
relativno enostaven napad na banko za 
dva, kjer si sledijo hekanje, kraja avta, 
vdor in pobeg. Zadnji rop, Pacific Stan- 
dard, pak vsebuje pet konkretnih pripra- 
vljalnih delov, za katere je treba odšteti sto 
tisoč dolarjev, in je namenjen četverici. Od 
ropov nisi deležen le toplega kriminalnega 
občutka v želodcu, ki je posebej žareč, če 
dosežeš elitne cilje (časovna omejitev, nih- 
če ne umre ...), temveč konkretnih denar- 
cev, drugače nepridobljivih vozil in edinst- 
vene opreme. Prav tako le v heistih srečaš 
troje miniiger, kot sta vrtanje in hekanje. 
Vsekakor je rope najbolje opravljati z zna- 
nimi ljudmi, čeprav je združevanje z nak- 
ljučneži hitro in neproblematično. 

Toda še bolj kot heisti je zaščitni znak GTA 
Online prisrčna kaotičnost dogajanja. Naj 
bodo dirke ali strelski obračuni, vse je bolj 
odbito in nepredvidljivo kot v puščavništ- 
vu, saj nikdar ne veš, česa se bodo spom- 
nili soigralci. Miroljubno hodiš po ulici in 
fašeš v rit granato iz helikopterja, v dirki na 
vodilnega preži zoprni griefer, ki mu je v 
največje zadovoljstvo, če spretnežu pokva- 
ri rezultat, iz zvočnikov pa poslušaš deba- 
to, kako Azijci ne bi smeli imeti volilne pra- 
vice, ker ne znajo izreči črke 'r'. Če enoi- 
gralski GTA nastavlja ogledalo družbi, ga 
njegov internetni del posamezniku - in to z 
brutalno jasnostjo. 


Pecejeve posebnosti 


Ža v GTA5 za PS4 in xbox one smo kon- 
cem lanskega leta dobili možnost prvo- 
osebnega igranja, konkretnejšo gladkost, 
lepše teksture, obilnejše rastje, večjo dalja- 
vo izrisovanja in nadmočne okoljske učin- 
ke, kot je megla. Na peceju je vse to vse- 
bovano, le da lepota naredi še korak na- 
prej, saj ločljivosti sežejo tja do 4K, kjer je 
60 sličic na sekundi s kako silno grafikuljo 
docela mogočih. Po modelih teles in avto- 
mobilov se sicer vidi, da je osnova že kar 
stara, toda krasota je na visoki ravni. 

PC -inačica ima še nekaj drugih prednosti. 
Omisliti si je mogoče radijsko postajo, ki z 
oglasi ali brez njih suče tvoje komade. Na- 
dalje je vanjo zapečen urejevalnik, ki omo- 
goča ročno ali samodejno snemanje vra- 
golij. Potem video kar v igri zmontiraš, 
ozaljšaš z učinki in dostaviš na YouTube. 
To ni tako enostavno, kot daje vedeti rek- 
lamna predstavitev, a z nekaj prakse je 
moč ustvariti impresivne posnetke. In na- 
posled so tu modi. Založnik jih uradno ne 
podpira, zato jih ne moreš nameščati skozi 
Steamov Workshop, ter so omejeni na 
enoigralstvo. Prav tako jih še ne mrgoli in 
povečini niso baš domišljijski. A če ti ni 
mrzka misel na nekaj ročnega kopiranja 
datotek s spleta, je moč najti nekaj biserč- 
kov, kot je gravitacijska puška iz Portala, s 
katero razmečeš vse kot ob hudi burji. 
Verjetno bo moderska skupnost izdobavila 
še marsikaj, čeprav ne verjamem, da kaj 
podobnega razširitvi v slogu Balade gejev- 
skega Tonija za GTA4. Za to bo treba po- 
čakati na Rockstar, ki zdaj, roko na preluk- 
njano srce, res nima več izgovorov. 

apak bi bilo meniti, da Assassin's Creedi ne 

marajo skrivanja. Ga - le da je precej enostav- 

no in si bolj poredko kaznovan, če uporabljaš 

sekljanje. Tale od strani gledani, cenejši, di- 
gitalno razpečevani odvrtek serije na površju ohranja 
to dvojnost. V večini situacij se lahko splaziš mimo 
stražarjev ali jih pokolješ. A če ostaneš skrit, si de- 
ležen več točk, borba z več sovražniki pa ni pripo- 
ročljiva, saj hitro pestuješ lastna čreva. V prvem delu 
od treh (sledila bosta samostojni India in Russia z las- 
tnima junakoma) postaneš mična kitajska ašašinka 
Shao Jun. Kvest of rivendž jo vodi do artefakta, ki so 
se ga polastili rižojedi templjarji, in ni druge, kot da 
jih vse pokolje. No, razen par estetskih stripovskih 
vmesnih sekvenc je zgodba nič od nič, kajti Chronic- 
les: China se osredotoča na igranje. Ki pa je fino! 


Celo kuhar ti zavda 


Maščevalno odpravo tvori premočrten niz misij, ki 
Shao popeljejo po grafično ličnih mestnih ulicah, na- 
ravi, pristanišču, ladji in templjih. Zmerom ima vna- 
prej odrejen cilj, običajno nekoga, ki ga je treba ugo- 
nobiti. Do njega vodi kar dolga pot, polna skakalnih 
preprek, sten, po katerih je treba laziti, prepadov in v 
zraku visečih kletk. S tem ni večjih kapric, saj Shao 
poseduje dolg vodoraven skok. Takisto se zna vzpe- 
njati po stenah, se s kovinsko vrvjo pripenjati na stro- 
pove, plezati po jamborih in občasno zamenjati raven 
- iti 'v zaslon' ali 'iz njega'. 

Težave nastanejo, ko se v plat- 

formsko akcijo vplete smoter ig- 

ranja: ubadanje s pisanim nabo- 

rom stražarjev, s katerimi ne gre 

češenj zobati. Naokoli se potikajo 

taki z meči in ščiti, tipi z lanterno, 

ki te izbezajo iz temnih kotičkov, 

lokostrelci, puškarji, ruvači ... 

Shao je sicer oborožena in Ezio ji 

na ločenem zaslonu obnavlja voj- 

skovalna znanja. Tako zna treti 

ščite, blokirati, zadajati protiudar- 

ce z nogo in se izmikati pušči- 

cam. A četudi si poveča energijo, 

s svojim odrezanim udarjanjem ni 

niti približno tako efektivna kakor 

žlahta v 3D-Assassinih. 

Shao je capinom daleč nevarnejša, če se jim približa 
od zgoraj, spodaj ali zadaj. Tedaj jih more instantno 
usmrtiti, nakar po možnosti skrije truplo, da ni hude 
ure. Sčasoma jih ugonablja celo med drsenjem po 
tleh in v skoku. A če hoče to izvesti, je ne smejo opa- 


ziti, česar pa ni tako lahko doseči. 


Klasično srce 


Čeprav je China delan za PC, PS4 in xbox one, je da- 
leč od napredne skrivalniščine, kjer bi stražarstvo 
nadzorovala next-gen umetna pamet. Varnostniki 
ubirajo nespremenljive poti, ki jih vidiš z orlovskim 
gledanjem, in v ponavljajočem se vzorcu premikajo 
poglede. Te simbolizirajo stožci, znotraj katerih se ni 
zdravo znajti. A kot v Metal Gear Solidu izpred mno- 
gih let se po izteku alarma mirno vrnejo na patruljne 
poti. Celo če jim fentaš tovariša, s katerim so se še 
pred minuto pogovarjali, se jim ne bo zdelo čudno. 


pie s šanghajsko dečvo pokolje pol garnizije 
inje vesel. Šele nato opazi, da je stalil pol igre. 


nagrajevana prikritost v napeljuje 
k mojstrovanju v poceni v umetno . 
razpostavljeni gradniki x likvzna 


Toda v staromodnem ogibanju stožcem se skrivata 
taktika in napetost, kakor bi reševal puzlo. Dostikrat 
imaš za izmuznjenje mimo pozornežev le sekundo, 
dve, in bolj kot si kreativen, bolje je. Švigaš med 
mrakobnimi durmi, v grmovja in za bambusove zave- 
se, po prstih greš mimo žvenketavih okraskov, skri- 
vaš se v množici, po zidovih se vihtiš ne le od strani, 
ampak tudi od spredaj ... Gradnike igra sproti dozira, 
da ohranja vznemirjenje. Takisto uporabljaš opremo, 
kot so žvižg, petarde, glasna strelica in metalni nož, 
kar samo po sebi spreminja pristop. 

Za vsako razrešeno kočljivost dobiš oceno in točke, 
ki jih je opazno več za skrivanje kot za klanje. Vendar 
pike tu niso le za daljšanje e-falusa, kajti več kot jih 
imaš na kraju misije, boljše zadevščine odkleneš. 
Četudi si bil barbar, boš recimo dobil svež gib, toda le 
morilska gracioznost prinese več nožev. 


Shao-junske finte 


Nabiranje takih bonusov ni ključno, če se hočeš sa- 
mo na brzaka prebiti do konca in igro odnamestiti. To 
traja kakih pet ur. A smisel ni v tem, marveč v moj- 
strovanju zagat, da prideš skozi ves špil z najvišjimi 
ocenami. V tem je China sličen sorodnemu Mark of 
the Ninja, je pa res, da je ta opazno elegantnejši. 
Okolica v Chronicles je namreč rada nenaravna, ko 
se denimo stražarji butasto sprehajajo pod nihajočim 
tovorom. Igrica, pač, kaj naj drugega rečem :). 
Šele ko se moraš potruditi, do- 
umeš solidnost dizajna hiše Cli- 
max. Ta se ne ustavi pri situaci- 
jah, temveč zaobsega jerbas sk- 
rivnosti in postranskih ciljev ter 
občasno več poti skozi nivo. Za 
nameček se po končanju odpre 
igranje na višji težavnosti z vsem 
nabranim (new game 4), kar je 
super za iskalce izziva, lovilce re- 
kordov in speedrunnerje. Čeprav 
igra ni tako vznemirljiva ter kom- 
pleksna kot 'pravi' Creedi ali su- 
vajoča kakor omenjeni Mark of 
the Ninja, za borih 10 evrov nudi 
pošteno merico skrivalno-klav- 
skega dogajanja. Kronike so se 
dobro začele. 

kusi so različni. Eni povsod iščejo simetrično, rožnato in z metuljčki 
posejano idilo, drugi na Liveleaku zdolgočaseno prežijo za 18- klipi. 
Malarji pričujoče pustolovščine so svoj izdelek namenili bolj očem 
teh drugih. Scenarij je bližnja postapokaliptična sci-fi prihodnost, 
boj za osnovne dobrine v nagnetenih mestih in človeška življenja po pet centov 
za ducat. Začinjeno z sadistično višjo raso in umirajočimi otroki. Mad Max 
sreča Sofijino odločitev. Da strnem: če si pri avanturah ljubitelj lagodnega 
pohajanja in humornega klepetanja s prisrčnimi liki, tole ni urezano zate. 
Gorje, po katerem brodi glavni junak Michael, je zakrivil niz katastrof, ki jih 
preživeli imenujejo Veliki val. Mihi je življenje v preblisku človečnosti rešil ne- 
znani par in ga nezavestnega prenesel v svojo prikolico v begunskem tabo- 
rišču. Kljub temu je ostal blankhead, še en iz množice posameznikov, ki so 
apokalipso preživeli, vendar so ostali brez spomina. Po krasnem novem sve- 
tu kosi neznana nalezljiva bolezen, zaradi katere se oboleli preprosto raztopi- 
jo v krvavo kašo. Policija raztopljence, kot jih imenujejo, išče po hišah in jih 
odpelje v neznano. Kdorkoli se upira, dobi kroglo. Kdor beži, dobi kroglo. 


Luštno 8 vzdušno 


Kljub podobi, ki gre v smeri stripa oziroma še raje ilustracij v izobraževalnih 
knjigah za otroke, je avtorjem uspelo zamesiti nekoliko drugačno, a vseeno 
srh zbujajoče ozračje. Sploh, ko se pod ograjo splaziš v Park samomorilcev, 
kjer se trumoma pokončujejo tisti, ki v novem svetu ne vidijo več svojih kon- 
kurenčnih prednosti. Pastelne barve, migetajoča mrakobna svetloba in 
občasen juriš posebnih učinkov, ki naznanjajo razsajanje neznane sile" ne, 
od te igre nikoli ne boste vstali povsem ravnodušni. Zvočna podoba je pri 
tem bolj ob strani, razredčena na občasne rokerske vložke pod animacijami 
ter pritajeno ambientalno grmenje, pa seveda na glasove likov. Tu Dead 
Synchronicity malenkost pogrne. Ledeno neprizadet karakter je lahko 
močno orožje za ustvarjanje pravilno smodečega se trileraškega vzdušja. 
Kakor je lahko v tovrstnih okoliščinah strašen nedolžen otroški smeh. Ven- 
dar so šli igralci nekoliko predaleč. Oče razpreda o umirajočem sinu, kot bi 
prebiral splošne pogoje poslovanja, naš Michael pa zveni kot utrujen, a še 
vedno veder trgovski potnik, ki se odpravlja zvonit na naslednja vrata. 
Ostalo je v grobem običajno, z uporabniškim vmesnikom, kot smo jih vaje- 
ni, in predmeti, ki jih nabiramo ter po potrebi kombiniramo. V razgovorih pa 
dobivamo precej konkretne namige, kaj in kako nam je postopati. Ti se sa- 
modejno zapišejo v dnevnik, tako da se veriga reševanja ugank razkriva raz- 
meroma hitro. Čike in viski daš črnoborzijancu za hrano, to izročiš baburi, ki 
ti ponudi dovolilnico za izhod, in tako naprej. Naloge so, izvzemši peščico 
tečnih izjem, pretežno smiselne in nekako srednje težke. Žal pa so zabetoni- 
rane v neizprosno linearen vrstni red reševanja, razen da je nekaj predmetov 
med sabo zamenljivih. Zaradi občasno velikih prizorišč in specifične vizualne 
podobe bi bilo lahko brskanje za rečmi prava olimpijada lova na piksle. To- 
da vdelana je dobrodošla pomoč s pritiskom na preslednico, ki osvetli 
ključna mesta v prostoru. 


Presenečenje na zadnjem ovinku 


No, ubadanje z inventarjem je v tej igri bolj postranskega pomena. Veliko 
večino dogajanja namreč zasede besedovanje z ljudmi, na katere naletimo. 
Dialogi so dobri, morda se vsebinsko nekoliko ponavljajo, osebnosti pa kar 
raznolike in značajsko izklesane. Razgovori nam z različnih strani zlagoma 
osvetljujejo preteklo in sedanje dogajanje, kar dopolnjujejo občasni izleti 
Michealove pameti skozi čas in prostor. Ampak prodiranje v zgodbo je pre- 
cej, precej počasno. Ta je v temeljih prežvečena, saj veste, no, apokalipsa, 
pa izguba spomina. A nam s skrivnostnostjo, razvejanostjo in preobrati vliva 
obetov in nas zvleče v igranje. 

Škoda, da skriva veliko, če ne usodno napako. Bolj ko se bliža konec, bolj se 
vse skupaj zapleta, pri čemer odgovorov manjka. Dokler ni nenadoma ko- 
nec, kot bi odrezal. Igra te pošlje s trdim spat. Znabiti je namen tega kiklops- 
kega cliffhangerja v tem, da bi čez čas odšteli še enega dvajsetaka za obeta- 
no nadaljevanje. Toda potem naj avtorje nekdo brž priklofuta v realnost. 
Igralec, ki se je pretolkel skozi okroglih - za ta denar tudi pičlih - sedem uric 
nabiralništva, dialogov in trupel, vendar mu ni bil dan užitek razodetja, je ... 
jezen igralec. Ste gledali serijo Lost? ln odnehali? To je to. 


Darguis de Sade ljubeče poboža bledozelenega obešenca po tistem, ko 
mu je izpraznil žepe in izza vratu sunil vrv. 


drugačna, prelestna podoba v domiseln scenarij v močni 
karakterji v kratkost za svoj denar x veliko razpredanja 
konec je fej in fuj » Fictiorama Studios 

Da bi v igri dosegli svoje, je treba občasno 
kot je okrasti mati lačnih otrok. Takoj zatem pride mrcvarjenje tru 

zu — VENE nem si 
Previjanje časa nazaj so vzeli iz Forze ter Grida in je v tovrstni polsimu- "" 
Mi laciji na mestu. Rewindov imaš lahko največ devet ali pa si brez njih. 

otocikel je v igrah zapostavljen. Občasno pride kaka 
arkada, kjer se zapodimo po dveh kolesih, oziroma to 
počnemo v drugačnih naslovih, kot je Grand Theft 
Auto V. A zvečine so motorji obsojeni na drugorazred- 
nost - kaj šele, da bi bili deležni fetišističnega oboževanja kakor 
njihovo štirikolesno sorodstvo v Forzah in Gran Turismih. 

Na pomoč drvi italijanski Milestone, kjer so sredi devetdesetih 
udejanjili legendarni Screamer, zadnja leta pa so se specializirali 
za rally igre in motorščine z uradno licenco tekmovanj MotoGP ter 
Superbike World Championship. Ride je bolj odprta in domiš- 
ljijska inačica slednjih, pri čemer so Italijani zagotovili resnična 
dirkališča ter mopede, od Ducatija in Triumpha do Honde ter 
Aguste. Tako so dobavili solidno dirkanje po pravih in izmišljenih 
stezah, ki kljub napakam razveseli motoristično srce in končno 
nadaljuje tisto, kar je pred leti zastavil Tourist Trophy. 


FOME' T ; 
Prvoosebni pogled terja nemalo prilagajanja, saj se voznik po zicu pre- 
klada po svoje. Zato moraš dobiti občutek, kako mu bo motor sledil. 


Milestone ne skrivajo zgledovanja po Gran Turismu. Z dobrimi 
uvrstitvami nabiraš denar za nadgrajevanje obstoječega motorja 
ter nakupe novih, z vzpenjanjem po svetovni lestvici pa odklepaš 
elitna tekmovanja. Začneš s 'slečenimi' (naked) bajki z manj kot 
sedemsto kubiki, nakar zlagoma vtikaš nos v ostale kategorije, ki 
segajo od zgodovinskih modelov do superbikov. Celo dvoje elekt- 
ričnih 'ciklov je notri in prgišče prototipov. Ni resničnih razredov, 
kot sta WSBK in motoGP, so pa notri nekam hecno spedenane 
inačice mopedov, podobne tistim v slednjih tekmovanjih. Škoda 


Milestone tudi v MotoGPjih niso udejanjili prepričljivega poškodbenega le, da že nažirajo z DLCjem, v katerem so aktualni Yamahini mo- 


4 modela za dvokolesnike in šoferje. Tu so vse skupaj kratkomalo izpustili. 4 deli R1, RIM in R6 ter zgodovinska motocikla YZF R7 ter R1. 
% - TT POR poe V Nabavljaš malo tu in malo tam, da si zagotoviš vstop na raznoraz- 
s POUaj ne dirke, ki jih je na desetine in niso le običajne vrste s čimvišjo 


uvrstitvijo. Tu sta še najmanj prehitevanje v časovnem okviru in 
drag. Da imaš več možnosti, stroje krepiš s turismovskim ga- 
ražnim udejstvovanjem. S klikom so nadgrajeni agregat, zavore, 
hladilnik, pnevmatike, izpuh. Akrapovičev! 

Izven tega je nastavitev bolj malo, urejaš lahko le blažilnike in pre- 
stavna razmerja. To pa zato, ker Ride ni resnobna simulacija. Ob- 
raba gum in poraba goriva nista težavi, poškodbe žrebca in jezdeca 
tudi ne. A kljub temu je vožnja z ugasnjenimi elektronskimi poma- 
gali, rabo ločenih zavor za prednje in zadnje kolo ter ročnim nagi- 
banjem bistveno težja od poarkadene, kjer imaš vključeno to in še 
več (vozniška črta, previjanje časa), umetno pamet pa nastavljeno 
na najlažjo. Nič od tega se ne pozna na zaslužku ali napredku, tako 
da si lahko igranje do potankosti prirediš svojemu znanju. 


Zajahaj svojo hondo 


Še dobro, kajti škoda bi bilo, če bi Ride odpisal zaradi kakih sun- 
Drag se odvija v poledeneli okolici, za katero mi je žal, da vanjo niso kovitih dvigov težavnosti. Ali sterilne izvedbe, kar vključuje steze 
postavili kake normalne dirke. Tu dobro stestiraš prestavna razmerja. ,, puščobnega videza, kjer se v okolici komaj kaj zgane, in manko 
vsakršne žive interakcije. Špil je pač klasična dirkačina na krožnih 
progah brez civilnega prometa in s kupom menijev, ki jo drži nazaj 
povprečna umetna pamet. Tej ne morem očitati, da na višjih na- 
stavitvah ni hitra, in običajno se ti ne zakanta v rit, ko zaviraš. A še 


se je nekoč na dveh kolesih podil po idrijskem ovinkov- 
ju. Dobro zanj in vse ostale, da na pony expressu. 


dober motociklistični občutek s pridihom fetišiz- 


ma raznoliko udejstvovanje in proge široka 
vsebnost ter namembnost  puščobna, sterilna 
in ne prav ambiciozna tehnične neprilike — Milestone 


maj 2015 


e-. | Akrapovičeve izpušne cevi in logotip ugledaš na številnih krajih. Poleg tega je moč z enim 
stiskom gumba v znanem slogu Gran Turisma nadgraditi še mnoge druge sestavne dele. 


zmerom je pretirano robotska, saj se njeni dir- 
kači med sabo komajda kaj prerivajo in prehi- 
tevajo, kaj šele, da bi se zapletali v nesreče ali 
počeli napake. Prav tako je na lepem sposobna 
nemogočih pospeškov, samo da ti pokadi. 
Vendarle so dirke zabavne, naj bodo proti pe- 
ceju ali živim nasprotnikom. Eden se ti pridruži 
na razdeljenem zaslonu, do petnajst pa po sple- 
tu, kjer je večigralstvo čisto v redu in ima dosti 
nastavitev, le več ljudi bi lahko bilo. Tako sem 
kot v samotarstvo se vračaš zaradi impresivne- 
ga obnašanja motocikla in številnih subtilnosti, 
ki jih čara polrealistični vozni model. Pospeše- 
vanje z dviganjem kolesa ... nagibanje v leder 
oblečenega voznika, ki mu je moč spreminjati 
opremo ... pogled od zadaj, iznad balance ali 
plešoči iz čelade - občutek pri vsem je pravilen 
in krasen. K temu pripomorejo opisi tovarn in 
vsake mašine posebej, poželjivi ogledi v garaži 
in fotkanje med dirkami. 


No, najvažnejša sta odlični vtis hitrosti in razli- 
ke že med modeli v posamičnih razredih, kaj 
šele od ene klase do druge. Napol potovalni 
mopedi iz začetne faze ne sežejo do kolen iz- 
strelkom, s katerimi dirkaš, ne voziš. Ista proga 
je z normalnim kawasakijem, kot je Z 800, čis- 
to nekaj drugega kot z BMWjevo superpuščico 
STOOORR HP4. Treba je izbrati pametno, ne le 
po všečnosti. 

Ob tem je štirinajsterica prog jako raznolikih. 
Biseri so tako med licenčnimi prizorišči (Do- 
nington, Imola, Road America, Magny Cours), 
kjer krono vzame fantastični argentinski Potre- 


ro de los Funes, kot med izmišljenkami. Naj gre 
za francosko obalo, Wales ali Japonsko, Mile- 
sonovi dizajnerji so naredili 'motoristične' ste- 
ze, ki terjajo dvokolesniško razmišljanje. Po- 
membna nista le zaviranje in pospeševanje, 
marveč je ključnega pomena prenašanje teže 
za izstop s karseda visoko hitrostjo. S tem so 
povezani številni dvojni ovinki in zanimivi ele- 
menti, kot je pločnik ob progi skozi obmorsko 
mestece. Avtomobil bi se zanj komajda zmenil, 
za motor v šikani pa je dosti večja ovira. 

Škoda le, da ni prog z res veliko ovinki oziroma 
krepkimi višinskimi razlikami. Kdor ga je kdaj 
polagal na Vršič ali od Godoviča do Tolmina, 
bo kako tako nedvomno pogrešal. Odprti Isle 
of Man, po katerem bi se lahko neovirano zapo- 
dili, pa ostaja pobožna želja za vse. Morda je to 
naslednji korak Italijanov? 


Z vetrom v laseh 


Izven nenavdušujočega obnašanja računalniš- 
kih voznikov in sterilne puščobnosti se zamere 
zvečine tikajo nečastihlepnosti in tehničnih te- 
žav. Manjkajo noč, megla in dež, dočim so me- 
niji počasni in včitavanja trajajo predolgo. Na 
PCju s SSDjem, še gre, čeprav se tudi tu pras- 
kaš po glavi, čemu se vedno najprej naloži 3D- 
model motocikla, ki ga sučeš, in šele nato tek- 
ma. Na playstationu 4 pa so nalaganja prav 
ostudno dolga. 

A temu navzlic sem se z Ride imel fino. Špil je z 
ravno pravimi elementi požgečkal motoristič- 
nega navdušenca v meni in mi obelodanil, ka- 
teri dvokolesnik bom imel, ko bom velik. Kako 
misliš, katerega? Tistega! V Ride po ridah! 


MA: am kani o MM 


Na stezi Potrero ije teram svojega iskrega, hrzajočega konjiča, da V odrejenem času prehitim pe. 

MojJ zLATI POTRERO 


Ena najboljših prog v igri je tista s polnim nazivom Lago Po- 
trero de los Funes. Leži v Argentini blizu polmilijonskega me- 
sta San Luis ob istoimenskem jezeru. Ko pelješ krog, dolg 6,3 
kilometra, te očara elegantno menjavanje ravnin in ostrih ovin- 
kov ter vzdušno dviganje in spuščanje terena zaradi naravno 
razgibanih tal. Dirkališče, katerega levji delež tvori vsakomur 
odprta civilna cesta, je tako zabavno kot tehnično in eden naj- 
okusnejših grižljajev v Ride. Škoda, da ga nisem zasledil nikjer 
drugod, saj bi bil odličen dodatek v igrah z avti. Morda zato, 
ker na njem zadnja leta vozijo le argentinske avtomobilistične 
dirke, na koledarju razreda FIA GT1 pa ga ni več. A vsi šoferji, 
ki so stezo preizkusili, je ne morejo prehvaliti. Tudi zavoljo le- 
pega okoliša. Svojčas je zato obstajala celo lokalna iniciativa, 
da bi nanjo pripeljali formulo 1. 


ELEKTRIČNA KOLESA, KI SO 
ENOSTAVNO 


JITROST S POMOČJO ELEKTRO- 
MOTORJA DO 45 KM/H 


oKviR iz ALUMINIJA 
-—<—— 


KARBONSKI 
JERMEN 


BIONIX 


ENKRATNA KOMBINACIJA ELEGANCE IN STILA, ROBUSTNIH A 
ZAOBLJENIH LINIJ. MODERNIH BARV. Z MOČNIM IN VZDRZLJIVIM 
JEDROM. POTOVANJE SKOZI VSAKODNEVNO GNEČO. PRI STILU 
ŽIVLJENJA. KI NE OMOGOČA NITI NAJMANJŠIH ODSTOPANJ OD 


VSAKODNEVNIH OBVEZNOSTI. S KAR IM RADIJEM DO 


- ZASNOVA. Z BATERIJO SKRITO V OHIŠJU ZA PONOSNO 
DRŽO VSAKEGA UPORABNIKA. PRESENETLJIVO LAHKOTNA IN 
PRIJETNA VOŽNJA. KONTROLNA ENOTA HMI — HUMAN MACHINE 
INTERFACE ZA PRIKAZ STANJA BATERIJE, INFORMACIJ O POGONU, 
HITROSTI IN PREVOŽENI RAZDALJI." 


PONA KIS Z NAMAL.A RJA Mi IZERAA MODO. DGIAROJA MVEA DLA. MASA SI 

divja pobijancija  supersoldatje 
enoplastna malo novih orožij in 
taktik  MachineGames / Bethesda 


Mi 


Ko enega robovojaka izklopiš in zaštihaš s cevjo, mu su- 
neš težki mitraljez in z njim zrešetaš še njegove kamerade. 


4. cz i 
: | Nova orožja so zvečine videti kot postarane inačice znanih pušk iz New Or- 
o derja in pogrešal sem kakšen zanimiv dizajn. Napravijo pa vsaj pošten pokol. 

Kdo bi si mislil, da v šoli za posebne enote učijo multipraktično rabo cevi. Z njo 


je moč v specialki sovragu raznesti glavo in onesposobiti celo supersoldata. 
re a zara ZORE Ra 


oo ... sind si Frankfurter?" vpraša na kont- 
rolni točki postavni arijski Nemec B. J. 
Blazkowicza, s kolegom nejeverno srepeč v 
njegovo ponarejeno osebno izkaznico. "Ja 
... ein Hot Dog," stoično odvrne največji morilec 
nacijev tostran sončne plati Meseca, zamaskiran v 
kljukčastega častnika. Po nekaj napetih trenutkih, 
ko v mislih že vidiš svinčeno kanonado, nacija 
prasneta v smeh in te spustita skozi. 
Takšni rahlo tarantinovski vložki poudarijo pridih 
pulp filma, ki ga fura prvoosebna nažigancija The 
Old Blood, samostojna razširitev lanskega prese- 
netljivo svežega Wolfensteina: The New Order. 
Stara garda je bolj premočrtna, manj filozofska 
igra. Še najbolj razglablja o tem, na koliko načinov 
lahko skozi nacijevo lobanjo zapičiš kovinsko cev, 
saj sta štihanje in rešetanje skoroda neprekinjena, 
krvošprica pa je toliko kot v Planet Terrorju. In 
zombijev takisto, kajti v Wolfija se vrne okultno. 


The Old Blood je predštorija New Orderja, posta- 
vljena v leto 1946 - neposredno pred njegov pro- 
log, v katerem naskočimo trdnjavo generala To- 
tenkopfa. Igra torej razdre nekaj moških o tem, ka- 
ko je naš dežurni junak Blazko sploh prišel do in- 
formacije o lokaciji utrdbe, kar vsebuje prikriti 
obisk našega znanega gradu na Volčji skali. In kru- 
to pogibel silne količine tamkajšnjih nemških sol- 
datov, se ve. 

Ti v onem letu še niso prišli na Luno, zato njihov 
repertoar še ni tako futurističen in bolj spominja na 
izvirne naslove. Srečuješ obilo v plinske maske in 
težke oklepe odetih pešakov, ki tovorijo razne sor- 
te šibrovke in mitraljeze. Najzanimivejši so super- 
soldati, katerih oklep je priheftan na električno na- 
peljavo kot pri tramvaju. Če uspeš pred spopadom 
tiholazno izklopiti štrom, si precej v prednosti! V 


Skozi igro ne moreš v celoti šunjaško. Na mnogih mestih 
se alarmu ne da izogniti in fašeš ogromen naval zeljejedov. 

drugem od dveh aktov srečaš še ene stare znance: nemrtve, 
ker vsi vemo, da so naciji obujali nagnite spake. Je bilo po 
televiziji. S tem se franšiza prav tako vrne v tematiko, ki je 
prevevala prejšnje dele, dočim je v New Orderju ni bilo. 

B. J. ima kot v lanski igri dostikrat možnost napad začeti iz 
skrivalnic, kar mu ponuja krvavo pokončanje nič hudega 
slutečih sovragov z nekaj zamahi najboljše nove prijateljice, 
vodovodne cevi. Brez heca - Amerikanec zna z njo razte- 
lešati, odpirati vrata in celo plezati po stenah. A ročni boj ni 
bistveno napredoval s kakšnimi streetfighterjevskimi akro- 
bacijami in tudi Stara garda pri spopadanju bolj kot zaplete- 
no mehaniko izpostavlja surovo uživaško nasilje. Znova je 
moč poprijeti za dve enaki orožji hkrati in dvoročno vihteti 
šibrenice, kar pred teboj ustvarja takšno rdečo čežano, da 
je mladoletne bratce in sestrice za tisti čas bolje poslati na 
počitnice, da slučajno ne bi ob karnaži vstopili v sobo. To še 
poudarjata najbolj impozantni novi orožji - dvocevna puška 
(itak) in enoročni metalnik granat. Žal je to od omembe 
vrednih krepalic vse in še posebno sem pogrešal žarkovne 
pihalnike. Niti plamenometalca ne najdeš! 


Predvsem pa Old Blood vsebuje precej manj predahov, v 
katerih je New Order počasi in z občutkom razvijal like ter 
pripovedoval pretresljive zgodbe. Tale razširitev je bolj 
osredotočena na krvavo bojevanje in se zdi kot poklon av- 
torjev starejšim Wolfensteinom. S tem izgubi mnogo origi- 
nalnosti in globine, ki je odlikovala njihovo oživitev serije. 
To igri zavda, ker postane bolj očitno, da novi Wolfi pri boju 
ni bil ravno prelomen. Višek je prehajanje med tihola- 
zniškim pristopom in ultranažigaško pobezljanostjo, kjer 
nacijevske čelade padajo po tleh - z glavami vred. Kljub te- 
mu, da so se MachineGames trudili s tempom, to na več 
mestih postane kanček duhamorno. Posebno še pri zombi- 
ga moraš še enkrat. Tečno. Želel bi si več trikov v boju in 
pametnejših sovragov. Sploh zadnji šef je navadna spužva 
za krogle in razočaranje. 

Kljub temu je Old Blood stasito poglavje, ki traja okrog šest 
ur in več. Stopnje so naphane s skrivnimi sobicami, da se jih 
vračaš raziskovat, pa tudi višje težavnosti je vredno preizku- 
siti, ker so občutno bolj zafrknjene. To pomeni, da v dodatku 
dobiš toliko enoigralske vsebine kot v Call of Dutyjih, hehe. 
Se vidi, da so ga spojili iz dveh predvidenih DLCjev. Za 20 
evrov je fajn zalogaj. Dogajal bo predvsem privržencem kla- 
sične prvoosebne pobijancije in z nevarnimi zombiji ter su- 
persoldati uspe prinesti nekaj prvinskega Volčjega vzdušja. 
A če iščeš svežino, je glede na New Order korak nazaj. 


Pisana zunanjost je svetel del Broken Aga. Vidi se, da je vanjo 
4 šlo ogromno truda, četudi animacija kdaj malce zašteka. 

First, we have to get to the Talon Nebula. Take thisstar chart to the 
Navigation Room 


Inventar prikličeš z miškinim gumbom ali s potegom kurzorja 


v kot. Slednje zna zmotiti, ko želiš lik poslati na rob zaslona. 


ako smo bili pustolovci veseli, ko je Tim 
Schafer na Kickstarterju obelodanil, da 
se vrača h koreninam! V času službo- 
vanja pri LucasArts je bil zaslužen za 
številne izvrstnice, med drugim za eno najbolj- 
ših avantur vseh časov, Day of the Tentacle. Ta 
je med ostalim predstavila več likov in časovne 
uganke: ko je en junak zasadil drevo v preteklo- 
sti, je drugi obiral sadeže v prihodnosti. Nena- 
vadno slične reči se gre tudi Schafer, ki upa, da 
so kakovostna semena preteklosti sama po se- 
bi dovolj za izdelek v novih časih. 

Na žalost pa žanrske renesanse nismo dobili, 
kajti Timov izdelek, dasi soliden, ni presežek. 
Za nameček ga je zagnojil z vprašljivim poslov- 
nim modelom. Možak je namreč pred tremi leti 
od množic nažical kar tri milijone in pol, nakar 
je razvoj vlekel v nedogled, prelomil obljube, 
fehtal še dodaten denar in naposled izdal le ne- 
kajurno polovico špila. Cena je bila seveda pol- 
na. Resda se je projekt zavoljo nabirke povečal, 
a Double Fine niso neizkušeni novinci in bi mo- 
rali biti pripravljeni. Tudi drugi del ni prišel ko- 
nec lanskega leta, marveč je zopet kasnil. S 
tem, da so polni takih in drugačnih težav tudi 
ostali njegovi projekti, vendar mu raja očitno 
nategovanje odpušča. 


Fantazija in fantastika 


Epizodnost Broken Age je bila torej posiljena, 
na nadaljevanje zgodbe pa smo čakali petnajst 
mesecev. Obnova dogajanja bi bila zatorej ob- 
vezna in samoumevna, vendar se avtorjem ni 
zdelo tako. Tistim, ki so za igro v celoti plačali 
pred časom, ne preostane drugega, kot da se je 
vnovič lotijo od začetka. To sicer ni težava, kajti 
zadeva je čisto simpatična pripoved in prijetna 
očesu ter ušesu. A močna grenčica ostane. 

Na eni strani štorije je najstnica Vella, ki se v 
pravljični slaščičarski vasici upre tradiciji žrtvo- 
vanja devic. Med vsemi opranimi glavami je 
edina, ki zna uporabljati možgane in ji ne diši 
pogibel v želodcu pošasti. Medtem razvajeni 
Shay na vesoljski ladji opravlja banalne naloge, 
ki naj bi pomagale pri reševanju umirajočega 
domačega planeta. Pri tem zanj pretirano skrbi 
umetna pamet, ki jo kliče 'mama'. Skupno otro- 
koma je eno: oba se sprašujeta o smiselnosti 
dejanj, katere jima narekuje izročilo. Ne bi bila 
junaka, če ne bi želela vzeti usode v svoje roke. 
Deček to počne z otroško zvedavostjo, punčara 
pa s praktičnim pogledom na svet. 


Naposled cel 


Na koncu prvega dela je bilo jasno, da se bosta 
srečala, a zaključena celota tisti kratek grižljaj- 
ček nikakor ni bil. Odgovori pridejo zdaj, čeprav 
bi za določene dele pričakoval več razlage in je 


Ker je Broken Age klasična 2D-avantura, vsebuje dosti pogovarjanja, ra- 
be predmetov in ugank. Niso vse rešitve čisto smiselne. In prav je tako. 


a 

preobratov in likov, ki v nadaljevanju pokažejo 
drugačno lice, poskrbi, da ob spremljanju štorije 
ni dolgčas. In čeprav je večina krajev že obiska- 
nih, so predrugačeni. Kontrastna svetova se pre- 
pletata na všečen način, pri čemer humor redno 
skrbi za smehljanje, četudi ne uspe izvabiti pra- 
vega krohota. Izstopajo domiselni osebki, od ka- 
terih je večina že poznanih, a se znajdejo v dru- 
gačnih situacijah. Hipsterski gozdar je denimo 
presedlal na metalurgijo, sladkosnedež pa po 
novem, kot velijo trendi, ne mara za gluten. 
Igralno je Broken Age tipska pustolovščina, v 
kateri oba lika s klikanjem vodiš po prekrasnih 
naslikanih ozadjih. V enaki meri pobiraš, upo- 
rabljaš in med seboj kombiniraš predmete ter 
debatiraš s človečki. Škoda, da ima vmesnik 
nekaj nepotrebnih okornosti, ki daje vedeti, da 
je v enaki obliki namenjen dotikabilnim zaslo- 
nom. Med tipčkom in dekletcem lahko po mili 
volji preklapljamo, kar zdaj pride do praktične 
veljave. Tako si denimo punca ogleduje foto- 
grafije, ki vsebujejo namige za zagonetko, ob 
kateri si mulc razbija glavo. In če smo v prvi po- 
lovici jamrali čez lahkost, je v drugi bolje. Orehi 
so trši, večnivojski in parkrat celo rešljivi na več 
načinov. Od prvega dejanja polenjeni možgan 
se bo končno pretegnil in zna se pripetiti, da te 
ob skoraj obveznemu delanju zapiskov na list 
papirja oblije prijeten občutek nostalgije. 


Presneto, Tim! 


Morda so na nekaj točkah šli predaleč, saj je 
peščica korakov do cilja nelogičnih in se zna za- 
takniti. Tudi zato Act 2 traja dlje - za združen 
skozihod sem porabil kak ducat ur. Za pusto- 
lovščino, ki na Steamu stane 23 evrov in je dos- 
tikrat znižana, je to solidno, četudi v drugi polo- 
vici moti reciklaža krajev in osebkov. Ob čudo- 
viti podobi in govoru, kjer najdeš holivudska 
imena, kot sta Jack Black in Elijah Wood, je 
igranje v užitek, čeprav zgodba ne izkoristi po- 
vsem potenciala in vmesnik nagaja. 

Za končni vtis bi bilo gotovo mnogo bolje, če bi 
Broken Age izšel brez pompa. Tako bi nas tale 
luštna, igriva in vsebinsko lahkotna avanturica 
prijetno presenetila, Če živiš pod skalo in si za- 
mudil vso galamo ter se v igro odpraviš brez 
pričakovanj, boš v njem užival dosti bolj. 


iz prve polovi- 
Double Fine ? 


Project CARS ima marsikaj, kar si želi dokaj požrtvovalen virtualni šofer: napreden 
vozni model, lepo grafiko s podrobnimi kabinami, rjoveč zvok — in Nordschleife. 


A irkačin ne primanjkuje, toda za ambicioz- 
ne in napredne se vedno najde prostor. 
JN Recimo za Project CARS, novost hiše 
NY Siightly Mad Studios (NFS Shift), kjer so 
razvoj zastavili nekoliko drugače. Ne gre za tipski 
špil, katerega razvoj je financiral velik založnik, 
niti za takega, kjer bi sredstva s Kickstarterjem 
nažicali od raje. 'Nekoliko blazni' so ustanovili 
razvojno platformo WMD - World of Mass Deve- 
lopment, skozi katero so od več kot osemdeset ti- 
soč ljubiteljev zbrali skoraj štiri milijone evrov. 
Več kot si plačal, več vpliva si imel na vsebino: 
'drobižarji' so se udejstvovali na forumu, medtem 
ko so imeli 'menedžerji' možnost sodelovanja. 
Ravno to, da je pri nastanku imela veliko vlogo 
skupnost, sporoča kratica CARS - Community 
Assisted Racing Simulator. Tako je nastala igra, 
ki pokaže, česa si ljudje v dirkalnih naslovih re- 
snično želijo. Ne zgodbe in podobnih revolucio- 
narnosti, temveč v prvi vrsti hotnih avtomobilov, 
prelestne grafike, dokaj visoke stopnje realizma, 
konkretne nastavljivosti ter mnoštva prog, ki jih 
je moč vsevdilj drgniti za rekorde. 
Na prvi pogled Project CARS z vseobsegajočim 
naborom štirikolesnikov sicer meri v taisto nišo 
kakor konzolna velikana Gran Turismo in Forza 
Motorsport. Vendar ne gre toliko za njuno bolj 
realistično izpeljanko kot za nekoliko manj steril- 
no hardcore simulacijo, kot so Assetto Corsa, 
iRacing ter rFactor. Špil hoče zadeti vročo točko, 
kjer bo s pomagali in rabo joypada ali celo tip- 
kovnice zanimiv za tiste, ki so jim arkade prelah- 
ke, Assetto in kompanija pa preveč puste ter ga- 
raške - istočasno pa bo z napredno fiziko, vreme- 
nom, okvarami, postanki v boksih in podobnim 
omrežil zahtevne virtualne dirkače, ki sučejo vo- 
lane za več stotakov. In veš, kaj? Nakana mu pre- 
težno uspe! 


Znosna svoboda 


Od sodobnih primerkov zvrsti smo vajeni, da mo- 
ramo dobršen del voznega parka najprej odkleniti 
z uspehi v kampanji. Ta v PCARS je, vendar se ne 
zmeni za ta sistem, marveč ti da že spočetka vse 
na razpolago. Če bi rad počasi doumel vozni mo- 
del in si nabral izkušenj, lahko začneš pri malih, 
125-kubičnih kartingih, ki sicer niso počasni, a so 
lahki in se instantno odzivajo. Nato preideš na nji- 
hovo 250-kubično žlahto, clie in focuse, stare dir- 
kalnike, bolide GT, formule in nazadnje na prototi- 
pe. Vendar te nič ne ovira, da ne bi skočil na kate- 
rokoli od številnih vstopnih točk na tej krivulji. 

Še več, na sleherni dirki posebej, pred katerimi so 
običajno vadba in kvalifikacije, si moreš nastaviti 
njeno dolžino in sposobnost umetne pameti. Kro- 
vne težavnosti tako ni, saj je vse odvisno od tvojih 
trenutnih zahtev in potreb. Ciljaš lahko na niz in- 
ternih dosežkov, a tudi to ni obvezno. Kampanja 
se drugače odvija po sezonah in če si dober, v sle- 
herni podpišeš pogodbo s kako boljšo ekipo v 
drugem razredu. Da serija običajnih tekem ne bi 
bila preveč duhamorna, vmes dobivaš povabila 
na posamične dirke v drugih klasah. 

Je pa res, da vmes ni nobenega televizijskega 
šova. Prav tako se bo marsikomu, ki je vajen For- 
ze, čudno zdelo, da je garaža za občudovanje plo- 
čevine tako borna, da avtom ni moč pogledati v 
notranjost, da jih ni mogoče barvati na lastno 
pest, da je bore malo podatkov - skratka, da je fe- 
tišizem tako nepoudarjen. Resni čislavci dirkanja 
pa se bodo namrdnili nad odsotnostjo licenciranih 
tekmovanj in voznikov. 'Formula A' ni formula 1 
in GT3 ne upošteva koledarja, kaj šele dirkačev. 
Škoda, da moderne dirkačine ne marajo več za 
take reči. Se spomniš Toce 3 iz leta 2006, ki je 
vsebovala prvenstva DTM, IRL in V8? 


Kalifornijska obalna cesta je kot nalašč za raztegovanje mišic poželjivk, kakršna je 
huayra. Ce se razsuješ, lahko izkoristiš subtilen, a lep bonus — reštart brez včitavanja! 

Pravijo, da se v postelji vse pogliha, in v veliki meri to velja 
tudi za Project CARS. Ko se v enem od številnih pogledov za- 
podiš po progi, ugotoviš, da je igra nadvse prilagodljiva. Z 
vklopljenimi berglami, kot so idealna črta, samodejno zavira- 
nje in nadzor zdrsa, se lahko v njej udejstvujejo tisti z nekoliko 
slabšim šoferskim znanjem, dasi nikdar ne postane arkada. 
Če pomagala izključiš in vklopiš realistične postavke, kot so 
poškodbe, obraba gum ter poraba goriva, pa pokaže simula- 
cijske zobe. Ti sicer niso tako ostri kot pri prej omenjenih 
težkokategornikih. Igra za Assettom zaostaja po oponašanju 
vpliva blažilnikov, učinki teže na kabino niso tako poudarjeni 
in gume ne poberejo sleherne vdolbine na cestišču. Vseeno 
pa je PCARS mogoče oklicati za pretežno resno simulacijo. 


125-kubični kartingi so dobra vstopna točka za spoznavanje 
prog. Zelena puščica je eno od pomagal in kaže blag zavoj. 


K temu pripomorejo zlasti nevarnost uničenja motorja z ne- 
previdnim menjavanjem in stalnim siljenjem v visoke vrtljaje, 
detajlne poškodbe, kjer začne avto po zaletavanju med dru- 
gim drseti v eno stran (žal se školjka ne deformira in s karo- 
serije zleti malo kosov), ter vožnja po spremenljivih razme- 
rah. Po stezah se zapodiš tako v jasnem kot oblačnem vre- 
menu, v megli, temi in nalivu, ki ga spremljajo strele. Tedaj 
brisalci komajda odstranjujejo vodo, pnevmatike pa ob hra- 
brejšem pospeševanju s težavo grabijo mokri asfalt. Vreme 
se lahko spreminja med dirko in je celo usklajeno z resnič- 
nimi razmerami. Enako impresiven je PCARS tedaj, ko ob 
zahajajočem soncu s polnim plinom drviš po obmorski avto- 
cesti ali med gozdnimi obronki, ki jih predira slepeča oranž- 
nordeča svetloba. 

Je že res, da igra ne nudi odprtega sveta nalik Forzi Horizonu 
ter rallyja nalik Gran Turismu. Vendar ob takih trenutkih na 
zamere pozabiš in se prepustiš grafični ter zvočni krasoti, naj 
gre za lepo zmodelirane avte, bogato okrancljano in tudi pre- 
mikajočo se okolico stez in tuleč zvok. Motorji v PCARS sicer 
rjovijo manj besno kot v Shiftih, avtomobili ne trzajo tako 
živalsko kot tam in pogled iz čelade, kjer se glava nagiba v 
ovinke, je manj vzdušen. A Project ima občutno podrobnejši 
vozni model od te adrenalinske polarkade in nudi še številne 
druge simulacijske prvine. Od podrobne mehankarije s števil- 
nimi nastavitvami prek animiranih postankov v boksih, kjer si 
lahko nastaviš krovno strategijo, do sprotnega prikaza tele- 
metrije. Podatki o segrevanju gum, težišču in tresljajih so 
običajnemu igralcu sicer španska vas. A če se študiranja prog 
lotevaš resno, znajo priti prav. 

-»: Bolj strupene avte kot upravljaš, bolj se kaže potreba po volanu. Vendarle sem 
— tudi naprednejše dirkalnike dokaj v redu fural z joypadom. Tipke? Bolj ne. 


— 


Za bolj zagrizen pristop imaš nemalo priložnosti. Kariera teče 
povsem v redu in v njej spoznaš, da ima PCARS boljšo umet- 
no pamet, kot je simulacijam v navadi. Nasprotniki so ob 
resnejšem potisku drsnika konkretni brzci, za nameček pa se 
obnašajo 'človeško'. Pomeni, da vijugajo po asfaltu, aktivno 
iščejo dobro pozicijo, se ti umaknejo, ko jim priletiš od zadaj, 
in se borijo med sabo. Tako dostikrat kdo zleti s proge ali se 
zakanta v silicijevega konkurenta, ti pa vmes lepo zdrsneš 
mimo. 


ba 


Manko oboževalskega klanjanja avtomobilskih oblinam je 
opazen. Pričakoval sem tudi nekoliko več zgodovine modelov. 


Nadalje se lahko ubadaš z mojstrovanjem kakih sedemdese- 
tih avtomobilov z vseh vetrov, od kartingov do formul, med 
katerimi je Lotusova 'cigara' 49, od starin tipa caterham se- 
ven classic do prototipov za dirko Le Mans, od cestnih po- 
šasti, kot so gumpert apollo, mclaren P1 in pagani huayra, 
do bolidov za prvenstva grand touring. Drži pa, da je nabor 
daleč od stotin jeklenih konjičkov v Gran Turismih in Forzah 
ter da ima konkretne luknje. Ni denimo ferrarijev in porsche- 
jev, le njihova predelana izpeljanka RUF, ter skorajda nobe- 
nega japonca, kot je nissan GT-R. Nekaj šajtrg lahko sicer že 
dokupiš, toda ozemeljske vrzeli ostajajo. 

No, PCARS je močan nekje drugje - na področju, zaradi ka- 
terega bi mu lahko rekli Project TRACKS. Vsebuje namreč 
najbolj eno najbolj impresivnih zbirk prog v dirkaških igrah. 
Lokacij je trideset, stez pa, vštevši krajše in daljše izpeljanke, 
kar sto deset. Na seznamu so tako izmišljenke, kot je franco- 
ska Azurna obala, kjer se iz Nici sličnega mesta odpelješ po 
vijugasti priobalni cesti, kot znane licencirane piste Spa 


ZEN Vizualnih poškodb nekaj je, a se mi zdi, da bi lahko simu- " 


lacije leta 2015 poskrbele za resno deformacijo karoserije. 

Francorchamps, Le Mans, Laguna Seca, Brands 
Hatch, Imola, Monza, Silverstone, Hockenheim 
ter oba Nurburgringa, tako dirkališčni kot Nord- 
schleife. Osebno sem se najbolj razveselil prgišča 
doslej neznanih, manjših udejstvovališč, ki dopri- 
nesejo nekaj prepotrebnega občutka navdušens- 
kega dirkanja - Cadwell, Chesterfield, Donning- 
ton in domačni Snetterton :). Škoda za luknje, kot 
je nelicenčni tokijski Sakitto, ki zgolj spomni na 
Suzuko. Je pa res, da je po njem fino priganjati 
tako resnične avte, kot je domači Mitsubishijev 
evo X, kot izmišljenke, ki so jih sproducirali člani 
skupnosti ali avtorji sami. Formula A tako recimo 
temelji na bolidu F1 sezone 2011. 


Nihče ni osamljen otok 


Izobilja prog kakopak ne izkusiš le v karieri, tem- 
več se udejstvuješ še v drugih modusih. Za vsako 
stezo je na razpolago časovni izziv s spletnimi 
duhci in lestvicami, ločenimi po avtomobilskih ra- 
zredih ... moč si je po mili volji urediti posamično 
dirko ali dirkaški vikend, kjer so na razpolago vse 
nastavitve, od dolžine prek vremena do količine in 
spretnosti nasprotnikov ... ali pa sežeš po 'com- 
munity eventih', ki pritečejo po liniji in za določen 
čas oponašajo resnične vozniške dogodke. Pred 
kratkim smo tako lahko vozili vzporedno z dirkači 
formule ena in tistimi na Brands Hatchu. 

Mnogokdo bo porekel, da je srž tovrstnih iger 
vendarle internetno udejstvovanje, in primaruha, 
da se ne bi motil. Žal pa Project CARS na tem po- 
dročju (še) ni dodelan. Sicer lahko na lastno pest 
urediš tekmo na poljubnem dirkališču, določiš 
pogoje (razred, poškodbe, vreme, zaletavanje, 
rolling start ...) in z boti nadomestiš manjkajoče 
človeške nasprotnike iz nabora največ osemind- 
vajsetih (16 na PS4 in xboxu one). Prav tako tek- 
me potekajo zgledno gladko. Vendar izven orga- 
niziranja posamičnih tekem ali pridruževanja le- 
tem ni ničesar - nobenega prvenstva, napredova- 


Za ljubitelje arkad je tu pogled od zunaj, ampak to ni špil, ki bi meril na ps, 
imetnike NFSjev, Drivecluba in Grida. Privzeta gladkost je drugače 60 fps. k 

nja avatarja in podobnega. Zato vse skupaj delu- 
je nekoliko pusto in prazno. Pa igralci so prese- 
netljivo neviteški in se nadvse radi zaletavajo ter 
vozijo v nasprotno smer, saj se lahko na linijo od- 
praviš takoj, ne da bi moral prej v puščavništvu 
doseči nek nivo. 


A kdo ve, kaj bodo Slightly Mad še dodali? Project 
CARS namreč ni mišljen kot izgotovljen, na polico 
postavljen proizvod, temveč kot razvijajoča se 
platforma. lluzorno je sicer pričakovati licencirana 
prvenstva in stotnije novih avtomobilov. Gotovo 
pa lahko dopolnijo internetno plat (razdeljenega 
zaslona itak ni), dodelajo poškodbe in nezgode ter 
zatrejo manjše hrošče, na katere zazdaj kar pogo- 
sto naletiš. Ko se tvoj avto povzpne na nasprotne- 
ga, nakar bizarno trešči v tla, da razpoka asfalt, ti 
je jasno, da mora priti še kakšna zaplata. Kljub te- 
mu bo velik del truda šel v dobavo vsebine, saj je 
treba zapolniti 'coming soon' postavke v karieri - 
upam le, da ne bodo pretiravali s cenami. 

Toda čeprav avtorji bojda že delajo na nadaljeva- 
nju, PCARS ni množicarski nateg, temveč solid- 
na, na ogled in osluh krasotna dirkaška simulaci- 
ja z mnogoterimi dobrotami. Da je po ustroju tako 
običajna, pa je posledica ljudskega glasu ... 


Snetijev novi projekt je, da postane CAR — 
Community Assisted Rover. Prišvasa si štiri 
kolesa in prisluhne navodilom gmajne. 

življenjska fizika in umetna pa- 
met v izreden seznam prog v 
spreminjajoče se vreme v ču- 
dovit videz v luknjast nabor avtov x pusta in- 
ternetnost x hroščad x 


Slightly Mad Studio 


Assetto Corsa ima nekoliko bolj realističen vozni model in prijazno podpi- 
., ra mode: Project CARS pa vsebuje temo, meglo in takele vzdušne nalive. 

Škorpijonski tank je najmočnejše talno vozilo v igri. Z neusahljivo zalogo stre- 
liva in granat je sposobno demolirati vse pred sabo. A ne voziš ga prav dolgo. 


azvpiti Master Chief ni edini futuristični 
supervojak, ki v 26. stoletju brani Zem- 
ljo pred napadalci iz vesolja, versko fa- 
natičnimi Covenanti. John-117, kot se 
najslavnejši špartanec Halovega univerzuma 
kliče, ima številne brate ter sestre po orožju. 
Eden od njih, pripadnik četrte generacije, je ju- 
nak tele od zgoraj gledane streljačine. 
Gre za nadaljevanje Spartan Assaulta (Joker 
243, 50), ki so ga 343 Industries bolje obliko- 
vali, Microsoft pa ga je zastavil bolj normalno. 
Odvrgli so mikrotransakcije in igra ni več na 
razpolago le v interni tržnici Windows 8, kot je 
bilo z Assaultom spočetka. Splovili so jo tudi 
na Steamu, zaradi česar normalno deluje z 
Win7, in za Windows Phone ter iOS. Telefon- 
sko-tablična popkovina jo nekoliko drži nazaj, 
a ne toliko, kot sem se bal. No, kljub v redu 
kontrolam na mobilijah jo je najbolje igrati na 
računalniku, po možnosti z joypadom, ki ima 
dvoje analognih gobic. Ta je privzeta izbira za 
twin-stick shooterje, ki jim Spartan Strike sce- 
loma pripada. 


Ker je kamera odmaknjena, imaš dober pregled nad bojiščem. To je v re- 
du, saj lahko švigneš k sovražnikim, ko priletijo v areno, in jih zatreš v kali. 


o" 


Inštalacija številka tri 


Če se je Assault dogajal med Halom 3 in 4, 
Strike bolj skače po časovnici in prostoru. Kot 
nadsoldat se podamo v troje operacij. Najprej 
se znajdemo v afriškem velemestu New Mom- 
basa med dogodki Hala 2, le da na drugem 
koncu kot Master Chief. Pet let pozneje virtual- 
no odletimo na Gamma Halo, enega od veli- 
kanskih obročev v vsemirju, ki so jih izdelali ki- 
bernetski Forerunnerji. Tam srečamo njihove 
elitne vojščake, Prometejce. Zaključek se odvi- 
je na modrem planetu, a ne več v Mombasi. 


Veliki odigra Halo v malem. Nekdo od 
njiju nima dosti šans. 


simpatično dvogobično reše- 


tanje z nizom zadolžitev v na- 
red za večkratno igranje v ni 


kake globine in naprednosti x situacije se 
ponavljajo 343 Industries / Microsoft 


IGROVJE 


Igro tvori pet sklopov s po šestimi misijami, ki jih povezuje ne ravno 
pretresljiva in globoka zgodba. Vendar ta rabi namenu - tiščati na- 
prej hitro in dokaj enostavno, a eksplozivno ter instantno privlačno 
arkadno akcijo. Pri tej je kamera potegnjena močno nazaj, tako da 
imaš z drobnim špartancem dober pregled nad okolico. To je kul za 
pokanje sovražnikov z razdalje, pri čemer ni treba skrbeti ne za na- 
tančno ciljanje, saj ti špil pri tem pomaga, ne za menjavanje naboj- 
nikov. Kakor v običajnih Halih imaš energijski ščit, ki se samodejno 
obnavlja, in nosiš lahko samo dvoje pušk ter dve vrsti granat. Ven- 
dar je moč pobirati druga orožja in drugačne bombe iz osrednje se- 
rije. Arnezal je pisan, od sledilnih igel prek snajperic do večcevnih 
bazuk. Takisto je moč koristiti po eno napredno sposobnost: začas- 
ni ščit, mino, hitrost, teleport. Pri tem nisi omejen na začetno izbiro, 
temveč jih kakor orožja pleniš ugonobljenim nasprotnikom. 


Elitniki in lobanje 

Zaradi mobilniške narave se giblješ po dokaj majhnih in linearnih 
stopnjah, kjer le občasno dobiš priložnost za svobodno izbiranje ci- 
ljev. Vsaka naloga pod osnovnimi pogoji traja kvečjemu četrt ure. 
Toda akcija lepo teče, špartanec pa je gibek in odziven. Ob tem 
Strike še zdaleč ni izdelan tako, da bi venomer na isti način hodil 
naprej in rešetal. Različnega udejstvovanja je namreč kar nekaj in 
za razliko od prvenca ti igra stalno odmerja nove zadolžitve. 

Tako se cijaziš okoli z različnimi šajtrgami, od džipa warthoga prek 
tanka scorpiona do covenantskega oklepnika wraitha, sedaš za 
statične topove, braniš položaje, se trudiš na nekem območju pre- 
živeti dano količino časa, sabotiraš ščite, se umikaš topovskim ob- 
streljevanjem in podobno. Iz Mombase se podaš na tematsko do- 
kaj raznoliki obroč, kjer hodiš tako po forerunnerskih inštalacijah 
kot džungelski okolici. Tu srečuješ vedno močnejše in bolj zagrize- 
ne sovražnike. Sprva te nadlegujejo klasični grunti in modri elit- 
neži, nakar se jim pridružijo šakali in bruti, pa prometejski vitezi, 
crawlerji, sonde in še kaj. Ker jih vodi dokaj v redu posnetek Halo- 
ve dinamične pameti, so spopadi z njimi dinamični, saj ima vsak 
svoj zanimivi vzorec delovanja. 

Res je sicer, da je igra na privzeti težavnosti lahka. A pogoje si je 
moč otežiti z izbiro dveh od šestih lobanj, klasičnim Halovim nači- 
nom za višanje zahtevnosti. Špartanec ima s tem zgolj energijski 
ščit, kar pomeni instanten crkot, če ga zmanjka, municija postane 
bolj omejena, sovražniki pridobijo na zavarovanosti in moči ... Pri 
tem se splača premisliti, katero orožje boš vzel s sabo, in jih nad- 
graditi. To traja le eno misijo, a ni več vezano na mikrotransakcije, 
temveč le na interno valuto. Tako je ta samotarski špil zanimivo 
preigrati vsaj dvakrat in se truditi za dosego zlatih zvezdic - navse- 
zadnje končno epizodo odkleneš le z njimi. K privlačnosti dodatne- 
ga udejstvovanja pripomorejo tudi prek interneta osveževani cilji, 
na primer povozi neko količino Covenantov, z udarci pokončaj to- 
liko gruntov in podobno. 


Udari, halo! 


Spartan Strike je sicer zgolj lahkoten podaljšek megatonskega te- 
meljnega niza. S svojo linearnostjo ni baš napreden, v pokanju ni 
velike globine, opravila pa se začno na dolgi rok preveč ponavljati. 
Ko ti v mali areni že šestič nastavijo past, nisi več tako navdušen. 
A za grižljaj luštne, profesionalno udejanjene dvogobične zabave 
po Halovem taktu je kot nalašč. S tem, da stane borih 6 evrov in le 
nekaj več v paketu z enico. Je mar v Halovi prihodnosti kapitali- 
zem skrahiral?! 


Džip warthog voziš sam in hkrati iz njega streljaš: Bržda igrin pogon ni zmo- 
gel hkratnega nadzora nad umetnopametnimi zavezniki. Itak si nenehno sam. P 

arsikaj smo že zaigrali, celo 

deževnika in ščurka, za simula- 

cijo toasta pa je morala umet- 

nost (ali tehnologija) zoreti več 
kot štirideset let! Naslovni junak pričujoče- 
ga špilčka ni antropomorfen lik, ki teka z 
nogami, jemlje reči v roke in izušča iskrive 
krušne misli. Ne, je navadna nema rezina z 
enim samim smotrom: v vsakem od hišnih 
prostorov išče vir vročine, da bi postala po- 
pečenec. Vseeno nekaj posebnosti premo- 
re, saj se je zmožna obliki pritično premika- 
ti. Z vogalom ali dvema se 'prilepi' na pod- 
lago, nakar se zavihti na drugo stran. S po- 
navljanjem vaje se kobali in pleza po ste- 
nah ter počasi, a vztrajno napreduje. Pri 
tem je ne šibamo s tičanjem puščice na- 
prej, marveč ima vsak vogal kruhovca last- 
no tipko na zadnji strani igralnega ploščka. 
Te je treba pritiskati domala ritemsko in 
kombinacijsko. 


S kruhom po vseh 
štirih i 

I am Bread je 'fizikalne' sorte špil, kajti ve- 
rodostojno toastovo motoviljenje vpliva na 
okolico. Kozarci po mizah, knjige na poli- 
cah, hrana na pultu in ostali inventar se ob 
stiku prevrača, drobi ter pada po tleh. Za- 
radi neobičajnega, neposrednega nadzora, 
katerega posledica je precejšnje razdeja- 
nje, in domačega okoliša igra spomni na 
kulski Octadad. Toda podobnost se kmalu 
konča. Hobotničarjeva avantura je namreč 
kljub rahli okornosti simpatična in priv- 
lačna. Tam so še drugi liki, odvijanje ima 
pomen in zabavno je že samo tentaklasto 
mahanje naokoli. Za nameček je nevarnosti 
komaj kaj in posledično malo ponavljanja. 
V Breadu pa ni nikakršnega življenja, do- 
gajanje je brezosebno in nesmiselno, med- 
tem ko je vodenje frdamanega kosa pše- 
ničnika tako frustrirajoče, da se utegneš 
znesti nad gamepadom. 

Nekaj je kriv nadzor, na katerega se zlepa 
ne privadiš, nekaj nerodno in počasno pre- 
mikanje ter nekaj kruhova kaprica po užit- 
nosti. Na tla ne sme niti pomisliti, pa tudi 
drugi svinjariji se mora ogniti. Četrt ure 
neintuitivno štrikaš s prsti, ko finomeha- 
nično vodiš rezino po steni, jo po opičje 
guncaš čez robove pohištva in tvegaš s 
premeti čez vrzeli. Kontrola je srečelov, saj 
nikoli ne moreš zatrdno vedeti, kako se bo 
kruhič obrnil, zato slejkoprej pade na uma- 
zano podlago ali v vodo. V drugem posku- 
su se to zgodi že po petih minutah in tako 
naprej, dokler ne obupaš oziroma ne vklo- 
piš legalne nesmrtnosti. Ponavljanja je veli- 
ko že zato, ker moraš najprej sploh pog- 
runtati, kam in kako. Resnično povem 
vam, da so ljudje hitreje speedrunali Dark 
Souls, kot sem jazst hleboval z mize do 
šporgeta. 

Slabo zmešeno, 
vzhajano in spečeno 


Toastek je vseskozi v nevarnosti, njegov 
kvest pa nima nikakršnega privlaka, ka- 
moli zabave. Tudi spričo odsotnosti po- 
stranskega početja. Res je, da je možnosti 
za popeko več, recimo ob žarnici, s fenom 
ali na likalniku. Nekatere rešitve celo zah- 
tevajo korak poprej, v smislu prižiga šibice 
za roštilj ali razsutje TVja. A tega je prema- 
lo in na tovrstnih elementih ni poudarka. 
Čisto vseeno je, kje se spečeš. Na poti do 
vselej enakega cilja ni vmesnih postaj, ni 
skrivnosti, ni neobveznih opravil in ni moti- 
vacije za razbijanje. Slednje je tako ali tako 
precej bedno, saj mehak kos kruha z doti- 
kom tre talarje in glaže marmelade ter pre- 
obrača kovinske škatle z orodjem. 

Ravno tako manjka več interakcije z okoli- 
co, pritiskanja stikal ali ustvarjanja kon- 
struktov v slogu staroste The Incredible 
Machine. Parkrat kaj prevrneš, a ne bi ško- 
dilo več razmišljanja, kako premostiti ovi- 
re. Ravno tako ne bolj različni cilji, na pri- 
mer, da bi se moral najprej potegniti čez 
maslo, nato najti sir ter šunko in še en 
bratski košček, da bi postal orenk sendvič. 
In da bi se na kak način lahko očistil mra- 
velj, šiljenja, pepela ter drugih neugodno- 
sti, ki zavdajajo kruhovski užitnosti. Uma- 
zanije se ne znebiš. 

Poleg kampanje sicer obstaja par opcijskih 
modusov, kjer se v taisti kuhinji, dnevni 
sobi ali garaži znajdeš z drugačnim name- 
nom. Denimo da kot kreker, ki se lahko pri 
padcu stre, iščeš koščke sira ... da skušaš 
z bageto uničiti čim več steklovine ... in da 
se kot okroglo pecivo dirkaško kotališ od 
točke do točke. A drobljenje pomeni le še 
več enako zoprnih misij, namesto da bi vse 
to in še več nekako popestrilo osnovni na- 
čin. Poleg tega bi morali razvijalci bolje za- 
staviti in poživiti sam temelj. Tako pa je 
kljub domiselni temi in oko pritegujočim 
sličicam | am Bread neposrečen 13-evrski 
eksperiment s slabo, odbijajočo igralnost- 
jo, monotono glasbo in zapravljenim po- 
tencialom. Interesanten bi bil demo z enim 
prostorom, kaj več pa ne. Itak jih je vseh 
osem stopenj po ustroju preveč podobnih. 
Špil za največje samomučenike! 


Krušni gurman pričakuje 
zabaven pekovski izdelek, dobi pa 
grehko skorjo prepečenca. | 


avtorjem 41 za zami- 

sel v -1 za neposte- 

čeno mehaniko, ses- 

tavo in izvedbo x -1 za ponavlja- 
Mjočo se muziko Bossa 

Načeloma je nadzor boljši s padom kot z miš-tipkovnico. Toda ker levi zgornji 
| gumb včasih pomeni desni spodnji vogal, se premikanja zlepa ne privadiš. 


m tali mnogogkrušnih'šal v slogu "Are you bready?" Ampak po 
res frustrirajočega prvega, drugega in zadnjega vtisa, 


ROBOT ROLLER-DERBY 
DISCO DODGEBALL 


iskoroboti so odbita simulacija igre med dvema 
D ognjema, postavljena v distopično prihodnost, v 

kateri so roboti zavladali galaksiji. V ozadju vse- 
skozi nabija živahen tehno, po čigar nareku diha arena 
s svojimi utripajočimi barvnimi shemami. Ti se po tej 
futuristični diskoteki podiš prvoosebno v vlogi robota 
na monociklu, pobiraš žoge in jih mečeš v naokoli vo- 
zeče se nasprotnike. Zadetek pomeni takojšnjo smrt, 
prijeta žoga pa uniči napadalca, ki ti jo je vrgel. Med 
dirkanjem po prizorišču poleg žog pobiraš bonuse za 
višji skok, raketni nahrbtnik, hitrejše žoge, sledilnik 
tarče ... Brez njih si v boju domala nemočen. 
Ko zapustiš začetno areno, posvečeno spoznavanju 
igranja, se ti zdi, da veš, kako se stvarem streže in bo 
obračanje levelov lažje od jemanja cukrov otrokom. 
Vendar ti dajo boti hitro vedeti, da svet robotskega 
dodbala ni šala, če jih nastaviš na karkoli več od naj- 
nižje težavnosti. Umetna inteligenca poleg dobrega 
merjenja obvlada tudi zapletenejše manevre, kjer ro- 
boti sodelujejo in te ugonobijo posredno, s podajami 
in sočasnimi, usklajenimi napadi, ki jim je skorajda 
nemogoče uteči. 


Šeti v enoigralstvu posedujejo kak hakelje, ki te prisi- 
li, da prilagodiš svojo igro. Tako so na primer Flame- 
botove žoge goreče, zato prijemanje odpade. 


Cilja sta dva: v derbiju zbrati čimveč usmrtitev in na- 
grabiti kar največ denarcev. Dočim je prvi žanrska 
stalnica, drugi fino spodbuja k raziskovanju fizikalne- 
ga pogona, saj peneze zbiraš z vratolomnimi uboji 
tekmecev. Pri tem uporabljaš različne trike, ki jih lah- 
ko kombiniraš, podobno kot njega dni v Tonyju Haw- 
ku. Tako ti lahko soigralec poda žogo na alley-oop, ti 
jo prestrežeš, napraviš 360-stopinjski obrat in ploče- 
vinkota pod sabo pošlješ na odpad z dobro merjenim 
strelom. Občutek zadovoljstva ob tovrstnih perfektno 
tempiranih izvedbah je nadhud in kmalu te kovanje 
vedno bolj zapletenih kombotov zasvoji. 

Osrednji igralni način bi moralo biti internetno večig- 
ralstvo (lokalnega ali mrežnega ni). Vendar tu igra 
nekoliko stagnira, saj večino časa na liniji ni dovolj 
igralcev in so strežniki večidel zapolnjeni z boti. Spo- 
padi z njimi so kljub solidni umetni pameti manj vz- 
dušni kot proti nesrečnikom iz mesa in krvi. V navezi 
s čez čas ponavljajočo se glasbo in dokaj visoko ceno 
15 evrov je to glavni razlog, da špil po sijajnem prvem 
vtisu pusti kanec grenkega priokusa. 

Če imaš par prijateljev, ki so takisto navdušeni nad 
sesuvanjem robotov, je Disco Dodgeball kul. Dretja in 
podjebavanja polne seanse na Skypu so zagotovlje- 
ne. Če pa se nameravaš špila lotiti kot puščavnik, bo- 
di previden. Znabiti se bo začetno navdušenje prehi- 
tro uneslo. Trier 

82 Apps e 15 EUR 

GROW HOME 


retjeosebna skakalnica se je začela kot interni 
T špas Ubijeve ekipe Reflections, a so se z njo tako 

zabavali, da je ugledala uraden izid. Junak odpr- 
tega sveta, ki gre predvsem v vertikalo, je prisrčno 
nerodni robotek po imenu Bud (Botanical Utility 
Droid). Samodej je poslan na planetek, da vzgoji og- 
romno rožo, ki bo ustvarjala kisik in okolje napravila 
primerno za poselitev. Plezalko mora z otoka sredi 
morja voditi visoko v nebo. Na poti bo poganjke us- 
merjal v rudninsko bogate lebdeče skale, s čimer bo 
rastlina segala vse više, dokler se ne bo odprl cvet. 


Ko se privadiš samosvojemu nadzoru, plezanje posta- 
ne užitek. Najbolj sem se krohotal, ko sem iz jame 
zvlekel noja in ga hotel naučiti leteti. Ni mu šlo. 


Glavna finta špilčka je neobičajno upravljanje kovin- 
kota. Bud hodi, kot bi mu v glavi manjkalo nekaj ko- 
lesja, se zatika v skalovje in prešerno opleta z okonči- 
nami, ti pa krmiliš vsako roko posebej. Z njima gra- 
biš, vlečeš, potiskaš in plezaš. Največ je slednjega, 
saj glavna pot vodi nenehno navzgor. Nadzor zahteva 
kar nekaj privajanja in rad odpove, zlasti ko visiš na 
previsih, kjer kamera večkrat dela salte. Tako vsaj 
nekajkrat zgrešiš rob pečine in omahneš v globino. A 
kazen ni prehuda, saj se robot brž sestavi nazaj. 

No, ko se izvežbaš, pričneš uživati. Zlasti ko Bud gra- 
bi bezljajoče poganjke, ki se jih trudi usmeriti v leteče 
energijske kamne. Pri tem je videti kot na rodeu. In ko 
z zbiranjem stotih skritih kristalčkov izboljšuje raketni 
nahrbtnik, da ga skok ponese više. Pa med frčanjem 
s pomočjo nabranih marjetic, ki delujejo kot padalo, 
in še učinkovitejših velikanskih jadralnih lističev. 
Vmes najde kakšno jamo in večinoma neškodljiv ži- 
velj, kot so noji in ovce. Le razjarjenih bikov in nad- 
ležnih mesojedk se mora paziti. Ko v zakup vzameš 
še pisano podobo ter primerno ceno, v lahkotni bota- 
nično-skakalniški odpravici čisto uživaš. Kavbojc 
Ubisoft e 8 EUR 


Manjše plezalke upravljaš lastnoročno, s čimer ust- 
variš mrežo poti. Pri plezanju si Bud pomaga s padal- 
skimi cvetlicami in jadralnimi lističi, ki jih puli iz tal. 


IRONGAST 


temelju je Ironcast zanimiva, spočetka priv- 
V: mešanica klikanja po draguljih v slogu 

Bejeweleda in robotskega obstreljevanja. Pos- 
tavljena je v steampunkovsko viktorijansko Anglijo, 
po kateri tacajo velikanski oboroženi roboti, pokriti z 
energijskimi ščiti. Z enako opremljenimi Francozi se 
spopada imenitna britanska gospoda z monokli in 
štmanimi gvanti, kar poudarja romantiko edinstvene 
dobe, ki je ni v zgodovinskih knjigah. 
Na spopad z leve in desne pritopotata tvoj in sovražni 
mehanizator in se začneta streljati. Osnova je, da z 
miško povezuješ enake kristale na polju sredi zaslo- 
na. To poteka v potezah, za katere imaš neskončno 
časa. Vsaka vrsta draguljev ti da dobrino za robota: 
strelivo, obrambno energijo, hlajenje, popravila. Prav 
tako so tu polja, ki okrepijo strele, in taka, ki po bitki 
prinesejo dodatna sredstva. Moč je ciljati posamične 
nasprotnikove sisteme in popravljati lastne. 


Energijski polji okrog robotov nista zaradi lepšega. 
Nekatera orožja učinkujejo predvsem nanju, dočim 
druga poškodujejo lupino. To je treba upoštevati! 


Vse to je globlje, kot je za 'draguljščine' v navadi, in 
ne gre le za to, da daš tri enake v vrsto. Povežeš jih 
lahko cel kup, dosegaš bonuse in izkoriščaš krepitve- 
na polja. A taktiko spodnese pretirano zanašanje na 
srečo. Polja se namreč dodeljujejo naključno, zato ni 
nujno, da dobiš uporabno kombinacijo. Lahko si še 
tak mislec, pa boš propadel, če nimaš kristalov, s ka- 
terimi bi si opomogel. ln take zagate napočijo veliko- 
krat. Včasih do šefa prideš, ne da bi se spotil, nakar te 
kovinska zverina spešta kot ribjo konzervo. Drugebo- 
di ti trda prede že v začetnih obračunih. Oziroma se 
zgodi kaj drugega z bogatega seznama načinov, kako 
te igra zajebava. Tvoj odločilni strel zgreši sovražnika 
pri verjetnosti okrog 10 %, dočim te on pri enakih po- 
gojih zadene nekajkrat zapored. Nastavitev težavnosti 
ni in pri takih hakeljcih imaš zvezane roke. 


Med misijami nadgrajuješ roboteljna, če si zanj na- 
ključno dobil kaj pametnega, in ga popravljaš. Za 
slednje rado gre več denarja kot za opremo ... 

Važne so tudi posebne sposobnosti, kot je napad z 
rojem raket. Ena je robotu 'prirojena', druge mu do- 
daš. Ko jih sprožiš, moraš nekaj izmen počakati. 


Odvisnost od sreče ne bi bila tak problem, če Ironcast 
ne bi sodil med 'rougelike'. To je podzvrst frpjev, ki jo 
določa več lastnosti, zlasti potezni boj, naključne 
stopnje in permanentna smrt. Zaradi slednje noben 
robot v Ironcastu ni stalen. Ko izbereš pilota in kovin- 
kota, ki prinašata vsak svoje lastnosti, se podaš v niz 
naključno generiranih misij. V nekaterih je treba uni- 
čiti vse zapovedano, drugod preživeti zadano število 
izmen ali nabrati robo. Ko se dnevi iztečejo, sledi spo- 
pad s šefom, za katerega si se moral pripraviti oziro- 
ma nadgraditi robota. Toda če te fentajo, moraš od 
začetka in si ob napredek. Ostanejo ti le globalne iz- 
kušnje, ki vsake toliko prinesejo stalno izboljšavo. A 
tu gre za bergle tipa 4-3 življenjske točke. Tri točke v 
igri, kjer ti jih en strel odnese sto petdeset ... 

Kako žleht in opoteč je Ironcast, uvidiš po nekaj urah 
bojnopoljnega udejstvovanja. Videzno je le-to krasno 
in občutek zmagoslavja, ko se ti uspe prebiti mimo 
prvega glavarja v naslednje faze igre, je velik. Toda 
količina stran vrženega časa, preden se to zgodi, je 
dosti prevelika, da bi lahko ta striktno enoigralski iz- 
delek priporočil. Sneti 

Ripstone e 13 EUR 


TITAN SOULS 


ed težkimi in napornimi špili je razlika. Prvi so 
M dobri, če iščeš izziv, drugi pa preprosto naje- 

dajo. Dark Souls zna umetelno hoditi po tenki 
črti med tema pojmoma in še nekaj je takih iger, na 
primer Shadow of the Colossus. Neodvisniški, strikt- 
no enoigralski Titan Souls se spogleduje z obema, 
zlasti s slednjo veličastnico za PS2 in PS3, kjer smo v 
širni deželi ubijali izključno šefe. A garažni avtorji 
Acidnerve niso doumeli, v čem je čar obeh, in so iz- 
gotovili igro, ki ni le težka, marveč naporna. 


Polja 


eš 


Zajetno sočivje, ki je vzbrstelo na pomlad, seveda ri- 
temsko opleta s trnastimi tentakli. Toda kar nekaj še- 
fov ima zaradi dinamične fizike nepredvidljive vzorce. 

Pikslast dečko iz ptičje perspektive nepremočrtno 
vandra po enako pikslastem svetu. S tem odkriva raz- 
lične predele samotne, prazne srednjeveško fantazij- 
ske dežele, kjer je treba za napredovanje občasno re- 
šiti kako lahkotno ugankico. Med snegom in kam- 
nom, na planjavah ter v sobanah in votlinah najde ve- 
likanske nasprotnike. Šestnajstero županskih spak ga 
napade na raznolike načine. Ogromna skrinja ga peš- 
ta s skoki, vodni monstrum priplava izpod gladine, tu 
sta zajeten jeti in razjarjen vitez ... Zato je treba dosti 
uporabljati tek in preval ter natančno streljati. 


Tale glavar je posebej tečen. Puščico mu izstreliš v 
gobec, nakar ga moraš zmanevrirati na eksplozivne 
skale, ki jih bljuva. A tedaj boju še ni kraj ... 


V ta namen mladenič poseduje eno samo puščico, ki 
jo izstreli, ko miruje. Če zgreši, jo mora povleči nazaj 
k sebi, pri čemer se ne sme premikati. To pa ni zdra- 
vo, saj ima junaček le črtico energije in če ga oplazi 
karkoli smrtonosnega, instantno pogine. Kleč je ta, 
da ima tudi nasprotnik le eno enoto moči. Ko ga stre- 
lica zadene v občutljivo točko, umrje. A da jo boš po- 
šical, je laže reči kot storiti. Nekje je v zaščitni masi, 
drugod se stalno premika. Zato je treba študirati ritem 
in poskušati. Kar pomeni, da veliko umiraš. In tu Ti- 
tan Souls razočara, saj dolgovezi. Boja ne moreš ta- 
koj pognati znova, temveč se ekran počasi zatemni. 
Sledi oživetje pri zadnji nadzorni točki, od koder je 
lahko do šefa relativno dolg sprehod. 

A četudi bi ustvarjalci to uredili z zaplato, Titan Souls 
ne bi postal dobra igra. Pixelart ni nič posebnega, tak- 
isto ne zvok, dočim je svet prazen in statičen. Vsega 
je konec v dveh, treh urah, kar so skušali podaljšati s 
stalno smrtjo, ki pa je le za skrajne mazohiste. Že 
običajni spopadi so namreč živčni in odvisni od sreče. 
Kar nekaj kolovodij sem ugonobil tako, da sem pač 
od nekje sprožil in zadel terno. In ob zmagi nisem 
občutil ničesar, saj nisem izvedel trohice o smislu 
udejstvovanja. To lepo pokaže, da sicer lahko izrežeš 
del izvrstne igre, kot je Shadow of the Colossus - da 
pa s tem še zdaleč nisi ujel njene duše. Sneti 
Devolver Digital e 15 EUR 


Prvi, trenažni šef dobro oriše, kaj boš počel skozi ves 
špil. Na milimeter se ogibaš njegovim lebdečim in 
tolčečim pestem, nakar ga pocarsko šicneš v uč. 


HEARTHSTONE: 
BLAGKROGCK MOUNTAIN 


ole je druga plačljiva razširitev za Hearthstone in 
T uporablja podoben sistem kot prejšnja, Curse of 

Naxxramas. Vnovič jo lahko kupiš za pravi denar 
oziroma za virtualno zlato, pa sceloma ali v kosih. 
Prav tako gre v osnovi spet za samotarsko izkušnjo, v 
kateri z zaporednim premagovanjem šefovskih nakaz 
v petih krilih Črnoskalne gore nabiraš karte, ki za 
vedno ostanejo v albumu. (Dobesedno, saj so 'soul- 
bound' - ne moreš jih zdrobiti v prah.) Vsako krilo 
predstavlja raid ali ječo iz istoimenske cone v World 
of Warcraftu, polno zajebanih škratov, ihtavih demo- 
nov in predvsem zmajev - Vaelastrasz, Chromaggus, 
Atramedes ... 
Po Naxxovem zgledu vsak šef pripada obstoječim po- 
klicem ali je njihova mešanica in ima zanimivo, čerav- 
no precej nepošteno posebno sposobnost. Kuščar 
Maloriak avtomatično zamenja napad in obrambo 
vsakega priklicanega bitja, lord Nefarius si v roko da- 
je uroke nasprotne klase in podobno. Bitke so se mi 
zdele še bolj napete in udarne kot v Naxxramasu, 
ga, da si v enem od obračunov deležen Ragnarosove 
pomoči, v drugem pa šef tik pred smrtjo pozove žlah- 
to. Najbolj divje so v herojskem modusu, kjer so po- 
goji namenoma tako nefer, da si praktično prisiljen v 
izdelavo posebnega kupčka za vsakega izzivalca. 
Brez orenk zaloge kart in znanja nimaš šans in tudi 
nagrada, nova zadnja stran kart, ni ravno bistvena. A 
gre za ponos in zabavo, kar enoigralstvo definitivno 
nudi. Sploh v navezi z devetimi novimi poklicnimi iz- 
zivi, kjer je deck določen vnaprej. 


Najbolj kulska in zaželena bitja v Blackrocku so zma- 
ji. Na sličicah so slovesu primerno zobati in gorostas- 
ni, je pa res, da ne botrujejo samodejni zmagi. Z na- 
kupom razširitve si deležen tudi novega ozadja. 


No, enoigralstvo se po nekaj urah konča, zato je bi- 
stveno vprašanje, kako ključne so Blackrockove po- 
dobice za v multiplayer. Blackrockovih 31 novih kart, 
ki jih nabereš puščavniško, je simpatičnih in lepo raz- 
širi arzenal. Hungry Dragon, ki je za 4 mane bitje 5/6 
in ob prihodu sovražniku daruje naključno bitje za eno 
mano, nadalje veča pritisk, lmp Gang Boss se je takoj 
zalezel v mnoge warlockovske kupčke in srečati je 
moč zmajsko orientirane decke, v katerih si reptili po- 
magajo po zgledu mechov. A čeprav je po mesecu in 
pol prezgodaj imeti učeno mnenje o Blackrockovem 
vplivu na meto, saj lahko kaka bistroumna kombina- 
cija spremeni razmerje, zaenkrat ni videti tektonskih 
sprememb. Goblins vs Gnomes in Naxx sta (zazdaj?) 
bolj vplivna. Toda če si škratom ali državi sunil pre- 
sežek zlata, le plačaj vstopnico za Blackrock Moun- 
tain. Pa na brisačo ne pozabi, kajti švical boš! Sneti 
Blizzard e 22 EUR 

o (Lulu) signals that enemies are missing 


ignals to be careful 
ej: lulu pis dont auto attack 
Lulu): ima carry 


o (Lulu): remember 


»lu): so shh 


Razmah pretočnega videa je dojemanje igranja pognal v novo dobo, 
kjer se družba zbira okrog gejmerskih zabavljačev na Twitch.tvju in 


YouTubu. 


občuduje eksplozivni uspeh modernih burke- 


žev z joypadi v rokah, mikrofoni pred nosom in spačenimni frisi. 


ko bi naključne mimoidoče spraševal, kateri 
je najbolj gledani kanal na YouTubu, bi večina 
avedla katerega od glasbenih. Oni hecno po- 
skakujoči Korejec je vendarle imel največkrat 
buljen videospot doslej, ne? Slednje je že res, toda 
najbolj priljubljeni kotiček tako po številu ogledov kot 
privržencev pripada 25-letnemu Švedu Felixu Kjell- 
bergu, znanemu pod vzdevkom PewDiePie. Z dobrimi 
osmimi milijardami ogledov je milijardo pred drugo- 
uvrščenim kanalom Emimusic. Bieber? Bleh, tri mili- 
jarde zadaj. Svetlolasi Šved ni glasbenik, takisto ne 
prodajalec blaga v TopShopu, marveč nalaga video 
zrezke nabijanja računalniških iger. To pomeni pos- 
netke, popularno znane pod nazivom let's play. 
V svojem uspehu ni osamljen, kajti servis Twitch.tv, ki 
je sceloma namenjen tovrstni pretočni videovsebini, je 
lani postal spletna stran s četrtim najobsežnejšim inter- 
netnim prometom v Združenih državah - za Netflixom, 
Googlovim iskalnikom in Applovo štacuno. Za seboj je 
pustil tako Facebook kot Steam in Amazonovo trgovi- 
no. Mesečno ga obišče čez sto milijonov različnih ljudi, 
da bi druge gledali, kako s sekiro mlatijo orke po gla- 
vah ali gradijo lične hišice v Minecraftu. Špeganje dru- 
gim igralcem pod prste čez mrežo nikakor ni več niša, 
marveč izjemno priljubljena dejavnost! 


Običajno bi se spričo neslutenega razmaha kate- 
regakoli z igranjem povezanega hobija vsi nebrz- 
dano radostili. A ob velikanskem uspehu Pew- 
DiePia in kolegov se marsikateri veteran digitalne 
zabave popraska po zatilju. Mar ni smisel video- 
iger v tem, da sam poprimeš za kontrole in se 
spustiš v domišljijski svet in ne da gledaš nekega 
neznanca, kako igra? Kaj se ne razlikujejo ravno 
v tem od pasivnega buljenja v televizijo? Okore- 
lim starostam zna biti opisana avantgarda tuja in 
jeli bodo robantiti nad generacijskim prepadom. 
Toda demografsko gledano so na Twitchu tako 
pri predvajalcih kot gledalcih zastopane skorajda 
vse starostne skupine. Zato mora biti v tej priv- 
lačnosti nekaj prvinskega. 


KARA 


Sla po gledanju mojstrovanja iger je bržčas stara 
toliko kot digitalna zabava. V času arkadnih avto- 
matov je bila klapa nagnetena okoli zadnjega 
preživelega za mašino še dolgo po tistem, ko so 
ostali že zagonili vse žetone. Na igrišču je bil glav- 
ni tisti, ki je imel game boya in mulčad mu je 
špegala čez ramo še bolj zavzeto kot tedaj, ko je 

sosedov pobalin prinesel fotrov Vroči kaj. Podobno 
velja za težnjo po delitvi izkušnje. Kolikokrat smo 
pred televizor vlekli brata / sestro / psa kazat, kako 
je padel zadnji šef v Super Metroidu, četudi so gle- 
dalci potem zgolj skomignili z rameni? 

Že v času VHS-kaset v devetdesetih se je izobliko- 
vala združba, ki je delila posnetke pretepanja vir- 
tualnih falotov. Dobesedno mikastenja, kajti najšte- 
vilčnejša je bila na Japonskem med ljubitelji prete- 
pačin. Če je taka videokaseta prispela v Evropo ali 
Ameriko, so jo delili naokrog skrbneje kot najsta- 
rejše cerkvene relikvije, in kdor jo je videl, je o njej 
govoril kot o uzretju Marije. Tudi rosna leta ponov- 
ljenih posnetkov igranja Dooma, ki so prerasla v 
snemanje speedrunov, so bila sorodno gibanje, le 
da ni šlo za pravi video, marveč za datoteko, ki si jo 
moral pognati v sami igri. Ampak to je občinstvo 
močno zožalo. Revolucionarni prelom je zato nasto- 
pil s spletnim videom in uspehom YouTuba. 
Uradno rojstvo naziva let's play, ki se je udomačil 
za posneta obračanja iger, pripisujemo legendarni 
spletni skupnosti Something Awful. Njen član Mic- 
hael 'SlowBeef' Sawyer je leta 2007 pod imenom 
let's play naredil video skozihod pustolovščine The 
Immortal za Apple ll, dočim so pred tem podobno 


maj 2015 


» lke is watching 


"dragon age." 

Tematike se je nedavno lotil celo South Park. Četudi je Kyle sam mulc, trči ob gene- 


racijski prepad med sabo in bratom, ki z družbo raje gleda PewDiePieja, kot da bi 
igral igre s Kylom. Prav s takšno hitrostjo se novi trend širi in zdaleč ni več eksotika. 


počeli v obliki sličic! Ja, dejansko so igralci sere- 
enshotali vse svoje gibe in jih mukoma nalepili na 
forum sličico za sličico v teme, ki so se vile kot jare 
kače. Kakšna prazgodovina! (To je bilo pred osmi- 
mi leti.) Veliko enostavneje je bilo seveda na You- 
Tube vreči posnetek, ko je bila tehnologija zrela. Hi- 
tro so ga zato zasuli odvrtki tako zmagovalnega kot 
poraznega igranja. Njihovim avtorjem v splošnem 
ni bilo kaj prida mar, kako uspešni so. Glavno je bi- 
lo širjenje izkušnje, kakršnekoli že. A vendarle je bi- 
lo že takrat moč opaziti, da gre nekaterim bolje od 
rok igranje, drugim pa gobcanje. 


Spominjam se, da sem sam v onih letih takšne 
filmčke najraje utišal. "Prišel sem gledat, kako v 
Mega Manu prideš tu skozi, ne poslušat tvojega jod- 
lanja, jebenti!" Kar je bil gotovo sentiment mnogih 
zakrknjenih igralcev. A niso vsi obiskovalci spleta 
delili tega mnenja. Kdor se je prišel na internete 
sprostit po naporni službi, si je enega zvil in se režal 
zblojenim komentarjem. Spet drugi so ob igri nujno 
potrebovali besedno spremljavo, ki je dogajanje na 
zaslonu postavila v razumljiv kontekst. Posebej, če 
je šlo za mlajše, manj izkušene igralce, kakršnih se 
je na primer iz smeri Minecrafta usula cela rajda. Tis- 
te, ki doma na kavču pri ogledu filma vedno sp- 
rašujejo, kdo je ta bradati silak na zaslonu in zakaj 
je ravno on dobil sekiro v glavo. 

Arcade Longplay [117] The Simpsons Arcade Game 

Skozihodi legendarnih naslovov brez premljave pred- 
stavljajo začetek nalaganja videov igranja na splet. 
Mnogi si jih še danes zavrtijo raje kot tiste, kjer ob be- 
sedičenju pozabiš, kaj se sploh dogaja na zaslonu. 

Skladno s tem so nekateri predvajalci zgruntali, da jih 
ljudje radi poslušajo, in z bliskovito hitrostjo modernih 
IT-tokov so se rodili igralski komentatorji. Niso si vsi 
enaki in delimo jih v tri skupine. Prvi so tisti PewDiePie- 
jeve baže, ki drvijo skozi špile, poleg zbijajo besedne in 
(še večkrat) nebesedne šale ter se na splošno derejo 
kot jesiharji. Drugi so spletni kritiki, kot sta Angry Video 
Game Nerd in The Cynical Brit, TotalBiscuit. Njih ne 
maramo, ker so konkurenca. Hec. Tretja skupina so 
pak komentatorji tekmovanj v igrah, s tujko casterji, ki 
so prišli z razvojem profesionalnega e-športa. 


Srboriti Francis, ki ni zadovoljen z nobeno stvarjo v indu- 
striji iger, je lik Američana Stevena Williamsa. Čepi na kri- 
tiškem delu spektra in redko igra na videu, toda v bistvu je 
podoben zabavljač kot tisti, ki drgnejo knofe. 


Ne glede na to, kateri grupi pripada, za takšnega go- 
vorca velja, da največkrat ponudi dodano vrednost, za- 
radi katere ljudje po kliku na video ne zamenjajo več 
kanala. Saj ne misliš, da ljudje jeznega Francisa gleda- 
jo, ker jih zanima, kaj bo povedal?? Prišli so se režat 
njegovim tiradam, ob katerih mu plapola salo in leti sli- 
na od ust. Sposoben in navdahnjen komentator videa s 
karizmo in domislicami očara, po drugi strani pa slab 
situacijo mnogokrat nepopravljivo pokvari. Spremljati 
zanič casterja Starcrafta ali LoLa, ki se ne zna osredo- 
točati na prave bitke in se mu feclja jezik, je živa muka, 
ob kateri greš takoj iskat drug kanal. 

Ljudje z denarci, ki stojijo za tekmovanji ali prelomnimi 
spletnimi podvigi, so hitro pogruntali, da je pri let's 
playerskem podvigu za najširše množice bistven člo- 
vek, ne igra. Te so take in drugačne, zakonitosti pa so 
podobne kot pri ostalih komedijantih na YouTubu - po- 
glavitna je karizma. Navsezadnje PewDiePie deluje pod 
okriljem podjetja Maker Studios, ki producira kopico 
različnih Tubinih zabavniških govorcev. To si moraš za- 
pomniti, preden se lotimo zadnjega člena v mozaiku 
nove dobe, prodora pretočnega videa. 

nes zabavniški portal za igričarsko mladino. Se pravi, 


spisek Twitchevih predlaganih showov, razvrščen po naslovih. Čez čas si oblikuješ 
spisek priljubljenih igralcev in se na kanale naročiš, da te opominjajo na oddajanje. 


ke ježe Ne maše 


PewDiePie ali s polnim imenom Felix Arvid 
UIf Kjellberg je z let's play videi, kjer ob igra- 
nju cvileče žlobudra, pričel aprila 2010. Niti 
slučajno si ni predstavljal, da bo kaj prida po- 
pularen, saj je hotel zgolj iz notranjega vzgiba 
deliti svoje igralske podvige. Ime je rezultat 
tega, da je izgubil geslo prejšnjega gamerta- 
ga, PewDie ("strel", umri!), zato je pri novem 
poleg nalepil pito, "ker je s pito vse boljše." 
Sprva se je omejeval na grozljivke in ob nje- 
govih punčkastih krikih med igranjem Slen- 
derja in kompanije so gledalci krepavali od 
smeha. Sčasoma je mladenič posegel po 
drugih žanrih in iz svojih napol avtistično pre- 
tiranih odzivov izoblikoval značilni repertoar 
obnašanja, ki vključuje precej kruljenja in zvi- 
ranja pred kamero. Prav zaradi tega je njego- 
va priljubljenost starejšim uganka. A mladež 
ga naravnost obožuje in z več kot 35 milijoni 
naročnin ima na YouTubu pol več ljubiteljev 
kot drugouvrščeni, Googlov lastni kanal. 
Šved ima na privržence podoben učinek kot 
popzvezda in ko pride na obiske v Azijo, na 
primer Singapur, ga na letališčih pričaka več 
ljudi kot Davida Beckhama. Vse te visokole- 
teče številke godijo njegovemu računu, kajti 
lani naj bi zaslužil polčetrti milijon evrov. Zato 
ga prav malo briga, če ga ima kdorkoli za bu- 
tastega klovna. Svojo ritopično podobo pa 
uspešno skriva, saj provizorično živi z neko 
Italijanko. Ampak vemo mi njega! 


Leta 2007 nismo dobili le prvega uradnega let's 
play videa. Tistega leta sta mlada ameriška diplo- 
manta fizike in računalništva Justin Kan in Emmett 
Shear razglabljala, kaj storiti z diplomama in kako 
prišolano znanje pretvoriti v naslednjo veliko stvar. 
Čisto v šali sta se domislila, da bi tisti pogovor mar- 
sikoga v podobni situaciji močno zanimal in bi ga 
lahko predvajala na spletu. Po pivcu ali dveh je ide- 
ja prerasla v tisto, da bi lahko streamali celotno 
življenje v osebnem resničnostnem šovu. 


| nadaljnjih zagonskih firma 


Kan se je javil za poskusnega zajčka in si na glavo 
namestil spletno kamerico. Poleg sta zvabila še 
dvoje prijateljev, Michaela Seibela in Kyla Vogta. 
Skupinica je projekt odločno zastavila tako po so- 
cialni plati, v kateri so Justinu pripravljali zanimive 
doživljaje, kot tehnični. Možakar je moral večji del 
časa na hrbtu nositi ruzak z baterijami in štirimi te- 
lefonskimi karticami za pošiljanje signala na strež- 
nik. Od tu je podoba romala na pravi mali servis za 
pretočni video, ki sta ga Shear in Vogt sama spro- 
gramirala. Skozenj so obiskovalci lahko kukali v 
Justinovo življenje, zato so mu rekli Justin.tv. 

Četverica pa kljub drznosti nečesa ni imela razdela- 
no: kako s to stranjo služiti. Pogruntali so, da sami 
tega ne bodo mogli dolgo peljati dalje. Srečoma se 
je usula horda kandidatov, ki so želeli po podobnem 
kopitu predvajati lastne življenjske akrobacije. Jus- 


tin.tv se je iz predvajala Kanovih prigod prelevil v 
splošni streamerski servis. Fant pa je po devetih 
mesecih neprestanega snemanja, celo nočnega med 
spanjem, odložil kamerico v predal in postal skrb- 
nik, ne vsebina. Na strani si tedaj našel kopico raz- 
ličnih tematsko ločenih predelkov, med drugimi 
športnega, živalskega in videoigralskega. 


Twitehev štab je v San Franciscu in že v veži te seveda 
napade prenos Dote 2. Prostori so v maniri modernih 
podjetij v Silicijevi dolini polni razvedrilnih vsebin. 
Imajo denimo sobo, opremljeno v slogu Bioshocka. 


A glej zlomka, nekdo je rastel še posebej nesoraz- 
merno hitro, in sicer prav igralski. Leta 2010 je bil 
tako obsežen kot vsi ostali segmenti Justin.tvja 
skupaj in leto zatem so možakarji sklenili, da potre- 
buje lastno parcelo, ker itak ljudje le še igrajo igrice, 
namesto da bi snemali mačke in smučarske spuste 
z Everesta. Junija 2011 so lansirali prvo inačico 
Twitch.tvja, namenjenega le in samo streamanju vi- 
deoiger v realnem času. Naziv seveda izvira iz ref- 
leksne narave dotikanja miši in joypadov. Takrat je 
bil še bolj ali manj justinovska koda s samosvojo vi- 
jolično kožico, vendar je silen uspeh terjal hiter raz- 
voj. Shear sicer poreče, da v uspeh Twitcha zaradi 
izkušenj z Justin.tvjem nikoli niso dvomili. Toda 
vseeno se je razpasel z dobesedno eksplozivno hi- 
trostjo. Mesec dni po odprtju je imel osem milijonov 
obiskovalcev mesečno, poldrugo leto pozneje že 
petintrideset. Septembra lani ga je za slabo milijar- 
do dolarjev (!!) kupil Amazon in danes je tako velik, 
da je postal sopomenka za kraj, kjer se predvaja 
igranje v živo. 

ZNANE ARA 
ZAK dika 


Ker na Twitchu med igralci in gledalci najdeš vse 
vrste ljudi, ne gre le za rajski vrt, marveč ima 
portal nagnite obronke. Zlasti razvpite so prsate 
komentatorke, ki ne igralsko, ne karakterno niso 
kaj prida. Namesto tega v kamerico rinejo obline 
in nanje lepijo bankovce osamljenih moških, ki 
jim donirajo cvenk, da se babure nasmehnejo in 
pomahajo. Ni čudno, da nekatere od njih imajo 
ali so imele kariero v spletnih šovih za odrasle. 
Twiteh jih sicer dokaj omejuje in od lani ne sme- 
jo biti zgoraj brez na njem niti moški igralci. A 
babšeta, kot sta Kaceytron in KneeColeSlaw, 
znajo z ravno prav razkritimi dekolteji dobro ho- 
diti po meji dovoljenega, da imajo od tega do- 
biček. Najbolj žalostno niti ni dejstvo, da se gre- 
do na Twitehu takšno spletno vlačugarstvo, mar- 
več to, da je očitno več kot dovolj obupancev, ki 
jih obmetavajo z denarjem, kar lahko stalno vidiš 
na njihovih streamih. Aferice z drugimi streamer- 
ji, ki jih stalno producirajo okoli sebe, so pa 
sploh štorija zase. Če je tako lahko služiti na tak 
zavržen način, človeka prime, da bi še sam malo 
pomigal ... Aja, ne, nimam jošk :(. 


"Mislim, da je bil ključni element naša ozka usmer- 
jenost," v odgovor na vprašanje o razlogih za poraz 
konkurence pravi Emmett Shear. Prva leta je imel 
Twitch.tv še nekaj vidnejših tekmecev, denimo Li- 
vestream in Ustream. Danes pa ga lahko mirne du- 
še označimo za monopolista. Na YouTubu se pre- 

točni videoprenosi v živo niso razvili, ker jih velikan 
ni dovolj potiskal v ospredje. Prvi dogodek v živo je 
ta Googlova videostran predvajala novembra 2008 
- svoje glasbene nagrade. Šlo je za precej ponesre- 
čen podvig, tako s tehničnega kot izvedbenega vidi- 
ka, ki ga na spletu danes težko najdeš, ker se ga ta- 
ko sramujejo, da so ga umaknili. Šele predlani so se 
znova namenili bolje razviti prenose in stopiti v ko- 
rak s časom. 

Twitch.tv je bil tako že v štartu tehnično boljša plat- 
forma za streamanje. Toda najbolj bistvena razlika v 
primerjavi s TiTubo je bila izjemna prilagojenost ig- 
ralcem. Pošiljanje videosignala s kartic za zajema- 
nje na splet je bilo enostavno in predvsem dobro raz- 
loženo, saj se je firma povezala s proizvajalci opre- 
me. V sam Twitch je že skoraj od začetka vdelana 
množica naprednih prijemov, ki jih pri snemanju 

Kakor običajni humoristi potrebujejo dobro temo, tudi Pewds in druščina radi posegajo po čimbolj odpuljenih 
igrah, iz katerih se lahko delajo norca. Pred tedni je špilal alfa inačico ubrisane igre, kjer pobijaš svoje sošolke. 


krožnika s kosilom ne potrebuješ, v igrah pa še ka- 
ko. Na primer zamik prenosa za več minut, da na 
turnirjih gledalci ne bi tekmovalcem sporočali ob- 
čutljivih podatkov. Pa nadzor nad oglasi v predva- 
jalčevih rokah. Slednji se s pritiskom na gumb odlo- 
či, da ti bo v nos vrgel reklamo 
med predahom in ne ravno tak- 
rat, ko je izvedel tanajhujši kom- 
bo v Street Fighterju. 

Vsa vsebina na portalu je brez- 
plačna, gledalci pa imajo veliko 
različnih možnosti, da priljubljene 
kanale podprejo. Nanje se je moč 
naročiti za štiri evre mesečno, od 
česar avtor prejme polovico. V 
zameno običajno dobiš mesto v 
nagradnih igrah in ogledovani ig- 
ralec te kajpak besedno poveli- 
čuje. A večina denarja za izvajal- 
ce pride od drugod. Twitch bolj 
zavzete podpira in jih vključi v 
svoj tako imenovan partnerski 
program. Člani prejmejo odstotke dobička od ogla- 
sov, firma pa je odprta za zunanje pogodbe z 
oglaševalci. In naposled so tu donacije prek Paypa- 
la in podobnih servisov za plačevanje, ki so nepo- 
sredno odvisne od govorčeve učinkovitosti. 

Ravno ta odprtost in svoboda portalu nadeneta pri- 
dih ameriških sanj. Češ, tu lahko uspeš, če si dovolj 
iznajdljiv in deloven. Hkrati pa zadeva ni sterilno za- 
tegnjena. Lahko si kot gledalec skozi vdelani tek- 
stovni sporočilnik vključen v dogajanje. Lahko pa 
tudi čisto mimogrede streamaš, ker ti je dolgčas. 
Twitch.tv je zares večplastna zanesenjaška skup- 
nost, kjer si vsi delijo pristno navdušenje nad igra- 
njem. In morajo to vsem ostalim pokazati. 


No DK AR RD 


Šele tedaj, ko so podjetja za igrami in e-športnimi 
dogodki Twitch.tv začela izrabljati za širjenje dose- 
ga, se je pokazalo, kako korenite posledice bo imel 
projekt, ki se je rodil iz ubrisanega spremljanja ene 
osebe s spletno kamerico. Po letu 2011 domala ni 
e-športnega dogodka, ki bi ga ne bilo moč prosto 
uzreti na spletu (izjema so nekateri korejski kanali). 
Twitch je skoraj lastnoročno potegnil tekmovalno 
igranje iz apatije, v katero ga je pahnila gospodar- 
ska kriza, ki je ohromila veliko lig. Pomisli: včasih si 
moral biti za ogled turnirja prisoten na licu mesta. 

Ta fotka Twitchevega progra- 
merja Josha DeSena z nazi- 
vom 'Kappa' je postala insaj- 
derski Twitchev znak za sar- 
kazem, tudi v besedni obliki. 


Danes se vržeš pred monitor, pa še komentiran pre- 
nos imaš. Spletno streamanje je postalo odličen 
nov način zaslužka za profesionalne igralce, ki se 
hkrati tesneje povežejo s svojimi oboževalci. Po- 
menljivo je, da 'upokojeni' proji danes prestopajo iz 
tekmovanj v predvajalske vode in 
imajo tako zagotovljeno preživetje 
dlje kot prej, ko jih je neizprosni sis- 
tem kratkomalo zavrgel. Kitajski 
igralec LoLa Wei Han-Dong je pri 
dvaindvajsetih nehal tekmovati in 
zdaj služi 650.000 evrov letno. 

Založniki tak pristop vse pogosteje 
izkoristijo za vodene predoglede pri- 
hajajočih naslovov. Ta praksa je pi- 
sana na kožo neodvisnim studiem, 
ki na ta način od gledalcev dobijo 
dragocen odziv. In, nenazadnje, špi- 
lov ti ni treba piratizirati, da bi jih 
pred nakupom preizkusil, saj greš 
lahko na splet pogledat, kako se za- 
deva okvirno igra. Videokomenta- 
torji so postali iskani pri promociji, saj gre za ljudi z 
velikim krogom gledalstva v segmentu mladih, ki jih 
je teže nasloviti s starejšimi marketinškimi triki. Da- 
nes več mladičev ve, kdo sta PewDiePie in Krippa- 
rian, kot kdo je zmagal na volitvah v njihovi državi. 


Go to PlayStation"Store 


x) Enter Back s Options 


Nasmejani ljudje z velikimi slušalkami na glavi v 
sobah poleg velikih turnirskih prostorov so dra- 
gocena in čislana kasta. Biti morajo izkušeni v 
igri, ki jo pokrivajo, in ob tem sposobni govorni- 
ki. Ni čudno, da gre večinoma za nekdanje tek- 
movalce, ki so pogruntali, da so sposobni v mi- 
nuti poleg tristotih klikov izpljuniti tudi tristo 
spretnih besed. Sposobni casterji niso burkeži, 
temveč znajo dogajanje na zaslonu razložiti ti- 
stim, ki nimajo poglobljenega znanja o igri, kar je 
še posebno pomembno pri igrah MOBA. Tam si 
je res težko zapomniti vse lastnosti in veščine 
herojev, ki jih je že nepregledna množica. 

Če si priložnostni igralec Dote ali Starcrafta, ki je 
veliko fines pozabil ali zanje nikdar ni vedel, tak 
komentator zate pomeni razliko med napetim 
buljenjem v igro na robu stola in namrščenim 
zmajevanjem z glavo, ker nimaš blage, kaj se 
med vsem bliskanjem dogaja. Zato smo prišli do 
položaja, ko ti je važneje od tega, kdo igra, to, 
kdo komentira. Vidnejša imena med njimi so po- 
stala podobno velike zvezde kot igralci! Dvojec 
Dan 'Artosis' Stemkoski in Mick 'Tasteless' Plott 
je bil eden prvih zvezdniških komentatorskih pa- 
rov, ki si je kariero pred leti ustvarila v Starcraftu 
in nadaljevanju. Danes so ju že presegli nekateri 
novinci iz Evrope in ZDA, a kdor je kadarkoli 
spremljal sceno, ni mogel mimo njiju. 

This game looks like a psece of shit 

There like copying far cry almost 
39 Minutes Ago 


Log In to Ustream 


Z novo generacijo konzol Microsoft in Sony tesno prijateljujeta s Twitchem. Nanj je moč pošiljati video in na teve- 
ju zreti prenose. A pazi: če je pri xbonu spisek prikazanih streamov na moč podoben PCjevemu, peesštirkin kaže le 
Sonyjevo filtrirano vsebino! Za neokrnjeno moraš na tej konzoli zakurblati spletni brskalnik. 

Tudi zaradi prenosov tekmovanj so se studiji za večigralskimi naslovi naposled pogumneje lotili organizacije turnir- 
jev. Lastni kanali Riota, Blizzarda in ostalih na Twitchu so prinesli novo dobo profesionalnih lig, ki jih je moč zelo pre- 
prosto spremljati s kateregakoli konca sveta in ob kateremkoli času. Vzdržuje jih vojska tehnikov in komentatorjev. 


Je pa treba biti s tem previden in zadevo vzeti re- 
sno, kar so sredi januarja izkusili pri Sony Online 
Entertainmentu ob zagonu beta testa zombijaške 
igre H1Z1. Za promocijo so na kup zbobnali dva du- 
cata znanih streamerjev na Twitchu, ki so nato po- 
zno v noč buljili v neodzivno okno strežnika za vpis 
v igro, ker se je sesul. In seveda blamažo pokazali 
svetu. Grdo, grdo. Pa vseeno -veliki vedo, kako ze- 
lo pomembno je zajahati novi val. Tako Sony kot 
Microsoft sta Twitch.tv integrirala v svoji aktualni 
konzoli, s katerih lahko enostavno pošiljaš video na 
portal. Poprej si za to potreboval zunanjo snemalno 
kartico. Že nekaj mesecev po splovitvi peesštirke je 
kar petina Twitcheve vsebine prišla od tam! 


Rn osoli 


'Pewds', Kripp, TotalBiscuit in podobni zgovorni ko- 
mentatorji so postali ikone moderne igralske skup- 
nosti in osebe, okoli katerih se ljudje zbirajo že sko- 
raj bolj kot okoli iger samih. Bi Duke danes mamo- 
jebil vsenaokrog, če bi mu blontni Šved z veliko 
brado obrnil palec navzdol? Mnogim veteranom, ki 
so rasli ob spectrumu in commodorju, to ne gre v 


Tisoči gledalcev na veletekmovanjih se zdijo izjemna reč, aše večja so milijoni tistih, ki so si ogledali neposredne 
prenose finalov LoLa in Dote 2 na Twitchu. Prav njim so prvinsko namenjeni odri na spodnji sliki, kjer profesio- 
nalni casterji v več jezikih razlagajo dogajanje, tehniki pa skrbijo za nemoteno serviranje videa. 


račun. Prikimavajo Kylovim očitkom iz South Par- 
kove epizode 4REHASH, da je ta pojav dosti za Lu- 
no. Da mladina "raje sključena za tablicami gleda 
igranje nekoga drugega, kot da bi igrala sama", se 
na prvi pogled, ko to tako surovo izrečeš, res sliši 
kot izprijenost. A v bistvu ni tako. 

Glavni privlak navedenih osebnosti je njihova 
bližina, intimnost z gledalcem. Kjellberg in večina 
ostalih streamerjev mnogokrat ponudi vsaj bežen 
pogled v svoje zasebno življenje. Bodisi snemajo 
skupaj s partnerji ali družinskimi člani, bodisi na- 
vržejo kak žgečkljiv podatek. To pri mnogih ustvari 
vtis nekakšnega prijateljstva ali vsaj večje bližine in 
iskrenosti, kot je premorejo uradni informacijski ka- 
nali založnikov in studiev. Navsezadnje se člani 
PewDiePiejeve skupnosti nazivajo z 'bros', kar daje 
vtis pripadnosti - da si eden od njih. Pomenljiva je 
razširjena trditev, da je zabava na Twitchu in You- 
Tubu veliko boljša od tega, kar mladina najde na te- 
leviziji. "Televizija, oglasi, založniki, to je vse fejk," 
slišiš vse pogosteje. Po Twitchevi lastni študiji ga je 
pri 68 odstotkih vprašanih na račun ogledov iger 
dejansko najbolj nasrkala televizija. Igričarski strea- 
mi so enostavno postali boljša zabava! 


vt 

Zato bi bila velika napaka oglede prenosov iger zre- 
ducirati na pasivno buljenje. Novodobni streami so 
v prvi vrsti družabni dogodki in najbolj čist dokaz, 
da videoigranje ni asocialna dejavnost, marveč na- 
sprotno. Tekstovni sporočilnik, chat, kjer komunici- 
raš z drugimi gledalci in s predvajalcem, je eden 
najpomembnejših delov Twitcha. Takisto fris igral- 
ca, ki je običajno zalepljen na zaslon. Oboje zao- 
kroža tisti občutek, ki si ga imel nekoč, ko je družba 
mulcev čez ramo gledala, kako puvač z game 
boyem v rokah drgne zadnjo Mariovo stopnjo. Le da 
je zdaj družba na vseh koncih sveta. In da, v Pew- 
DiePiejevem primeru, obsega petintrideset milijo- 
nov ljudi. Nad tem se ne gre mrgoditi, četudi bi bilo 
seveda idealno, da bi tamal igral GTA s familjo, ne 
ga zrl po spletu. Aja, 18, pa to. 


ZAJE NI Aj SRAŽKO LAIK 


Twitch je pričel v začetku leta z beta inačico preno- 
sov glasbenih dogodkov. Izdali so tudi razvojno oro- 
dje za streamanje iger za iOS, dočim je androidna 
izvedenka v planu. Za september so naznanili prvo 
konvencijo TwitehCon v San Franciscu, kjer se bo- 
do predvajalci in gledalci lahko srečali osebno. Ju- 
stin.tv pa so lani zaprli, ker je njegov promet padel 
pod petnajstino Twitchevega. Na drugi strani je 
Google naposled začel migati in dajati signale, da 
kanijo na E3ju predstaviti lastno predvajanje v živo. 


Steam Broadcasting 


Valve je s Steamom doslej prijateljeval s Twitchem, a 
ne skriva ambicij po lastnem servisu za prenose. To 
kaže beta inačica mehanizma Steam Broadcast, s kate- 
rim lahko zreš video igranja svojih prijateljčkov s Pare. 


A pri gledanju v prihodnost in razglabljanju, kam 
nas opisani pojavi peljejo, bom opozoril na druge 
sorte zanimivost, ki so mu bili obiskovalci Twitcha 
priče lani. Februarja 2014 se je tam gori pojavil ka- 
nal TwitchPlaysPokemon s precej nenavadno domi- 
slico. Gledalci so lahko s pisanjem ukazov v chat 
usmerjali igranje Pokemona Red / Blue za game 
boy. Nadzor je bil izveden skozi skripte v jezikih Ja- 
vaScript ter Python in je bil kajpak hudo kaotičen. 
Krdelo gledalcev, ki eden čez drugega 'kričijo' ko- 
mande, pač ni idealen igralec. Vmes si takisto našel 
obvezne trole, ki so nalašč kvarili igro. A kljub temu 
je gledalcem, eee, igralcem z množicarskim ukazo- 
vanjem (2!) uspelo zmagati v kar nekaj bojih in še 
danes je kanal obljuden. Tak povratni nadzor oziro- 
ma odziv je prav mogoče naslednja stopnja množič- 
nega spletnega druženja ob igranju, ki bo gledalce 
še bolj posesalo vase. Čez nekaj let bomo morda 
naokoli hodili z VR-čeladami, kjer bomo nenehno 
PewDiePiejev osebni 'bro' in mu lahko sem in tja 
malo vskočili v igro. Kyle pa se bo od žalosti nad 
bratom, čigar obraza pod čelado ne bo nikdar več 
videl, vrgel pod vlak. Kappa. 

PREDVAJA IGRO 


Aggressor igro na ogled postavi, ker bolj resnico ljubi kakor hvalo, 
željnim vsepovprek svetuje, da zijalo bi imelo od nje užitek pravi. 


"Ej, včeraj sem z odčepnikom sestrelil helikopter!" Včasih smo se ob takih trditvah sošolcev le nasmihali, 
danes pa jih lahko dokažeš s posnetkom. Oziroma ubojite poteze uprizoriš v živo pred navdušenimi gledalci. 


—m.a 


žiganju videoiger se je s bliskovitim 
zmahom pridružilo družabno opazova- 
e drugih igralcev pri rešetanju nacijev 
driblanju Ronaldov, kot je popisano v 
sednjem članku. Prvinsko je to posle- 
dica razvoja internetnega omrežja in njegovih servi- 
sov. Vendar do njega ne bi prišlo brez takisto ob- 
sežne množice ljudi, ki si želijo svoje igralske prigo- 
de deliti. Si v Battlefieldu med lupingom skočil iz 
kabine enega letala v drugega? V Hearthstonu po- 
tegnil dva Ragnarosa iz enega pakelca kart? V Day- 
Zju ves popoldan bežal pred krdelom kričečih Ro- 
munov, ki so ti obljubljali pitje detergenta? Po za- 
slugi spletnega videa te prelestne izkušnje niso več 
stvar posameznika, marveč vse skupnosti. 
Razvoj pospešuje dejstvo, da je streamanje v osno- 
vi razmeroma preprosto početje. Zlasti na playsta- 
tionu 4 in xboxu one, kjer si na liniji z nekaj pritiski 
menijskih knofov. A spraviti na Twitch svojo igro je 
eno, napraviti kvaliteten stream, ki ga bo gledal še 
kdo drug razen tvoje punce, pa drugo. Ko prične 
novinec kopati po nastavitvah in možnostih, trči ob 
kup dilem. V ogib ponavljanju začetniških napak je 
zatorej tu nekaj nasvetov za one, ki bi se v tem po- 
skusili. Kdo ve, morda novi Pewds pride iz Spodnje 
Ščavnice. (Opozorilo: navodila za grimase in cvilje- 
nje v slogu trinajstletnic niso vključena.) 


DHITEVNALCOG 


Pot špila od igralca do gledalca ima tri faze: zajem 
videa, obdelavo in predvajanje na spletnem portalu. 
V prvi igro posnameš v skompresiran video. V drugi 
na podobo dodaš fris s spletne kamerice in raznora- 
zno kozmetiko, kot so samosvoje obrobe. Končno 
ta tok podatkov roma na YouTube, Twitch, US- 
tream ali kak drug soroden plac v internetih. Sle- 
herni od naštetih faz se je treba posvetiti. 

Prvo in za kvaliteto streama najpomembnejše vpra- 
šanje je, kateri hardver in programje posamezni na- 
logi nameniti. Snemanje videa namreč lahko oprav- 
lja zunanji softver, kot sta Fraps ali Dxtory, ali pa je 
strojno pospešeno. Bodisi imaš v mašini ali ob njej 
za to namensko kartico, bodisi nalogo odrediš no- 
vejšemu CPUju in grafični kartici, če to podpirata. 
Veliko programov obvlada tako snemanje kot obde- 
lavo, s čimer imaš manj komplikacij, ker vse čire- 
čare počneš iz enega vmesnika in je manj možnih 
nekompatibilnosti. 

Kaj torej izbrati? Če ne igraš v realnem času, torej 
izdeluješ let's play odvrtke, je vsak del postopka lo- 
čen, zaradi česar je dovolj časa za pedantno obde- 
lavo po lastnem okusu. Ampak v tem trenutku za 
stremanje še vedno velja, da je najbolj optimalno 
vsaki od omenjenih nalog dodeliti lastno rešitev. 
Spodobne aplikacije za obdelavo streama, kot sta 
XSplit in Open Broadcaster Software (OBS), nam- 
reč igranje snemajo le softversko in nobena še ni 


Take snemalne kartice in škatlice stanejo od 150 
evrov navzgor in torej niso zgolj mimogreden stro- 
šek. Po njih zato posegajo v glavnem tisti, ki ne 
morejo brez kvalitetnega in hitrega zajema slike. 

PASOVNAŠIRINAIN 
KVALITETAMI DFA 


Pri pretakanju je dobro imeti čimhitrejšo linijo, a 
spet ne v neskončnost. Treba je namreč upošte- 
vati, da občinstvo nima brezmejnih zmogljivosti, 
zato velja nekaj sprejetih dogovorov. Pretočnost 
podatkov merimo v bitih na sekundo (in ne bajtih, 
ki predstavljajo osem bitov) ali bps. Prvo pravilo 
je, da si moraš pustiti vsaj pol megabita na se- 
kundo manevrskega prostora. To pomeni, da je 
največji promet, ki ga lahko nalagaš na net, tvoja 
deklarirana pipica navzgor minus 500 kbps. 
Twiteh ima še vedno omejujočo postavko največ 
3500 kbps prometa in če jo pošteno presežeš, te 
lahko benajo. Finta je namreč v tem, da portal ne 
zna transkodirati videa, zato s tem prisilijo pred- 
vajalce, da privzeto proizvajajo vsebino za čim- 
širšo publiko. Pri YouTubu je ta omejitev 6000 
kbps. To pomeni, da ti za Twiteh ta hip teoretično 
zadošča 4 Mbps širine, za YouTube pa 6,5. 
Najnižja ločljivost za znosno gledanje naj bi bila 
720p, število sličic pa trideset na sekundo, kar je 
zlati standard za današnje streamanje. A pri tem 
z nekaterimi kodirniki že trčiš ob Twitehevo me- 
jo. Načeloma hude potrebe po 1080p v tem tre- 
nutku še ni, je pa fajn, če si zmožen predvajanja v 
720p x 60, saj je več sličic na sekundo pri stre- 
ljankah, Mobah in kriljenju z rokami pred webca- 
mom koristnih. Izjema so počasne igre, kot je 
Hearthstone, kjer je bolje žrtvovati hitrost na 
račun višje kvalitete slike. Tu pridemo do pedant- 
nejšega igranja s kodirniki, ki pakirajo video pred 
potjo na splet in imajo vsakovrstne muhe. Zato je 
uveljavljeno pravilo, da ciljaš na 720p x 30 in z iz- 
branim kodirnikom višaš kvaliteto, dokler ne 
trčiš ob 3500 kbps; ali kanček več za YT. 


strojno pospešena. Zaradi tega občutno oklestijo 
število sličic na sekundo - za približno dvajset od- 
stotkov. To je zlasti boleče za igralce večigralskih 
streljank, ki si tovrstnih zatikov ne morejo privoščiti, 
saj jih lahko stanejo virtualne glave. Po drugi strani 
so hardverski zajemalniki, kot je Nvidijin shadow- 
play, grozno omejeni pri editiranju podobe in so pri- 
merni le za najosnovnejšo kompozicijo. Denimo 
zgolj dodan webcam in nič drugega. 

Skratka, najboljši postopek je naslednji. Za zajem 
uporabiš eno od strojno pospešenih možnosti, na- 
kar video prevzameta OBS ali XSplit in ga odpoš- 
ljeta Twitchu. V tej zaključni fazi je najpomemb- 
nejša čimširša pipica V internet in ne IZ njega, torej 
'upload speed'. Na to bodi pazljiv, če nimaš optike, 
kajti po bakru so hitrosti k tebi običajno bistveno 
višje kot od tebe. Več o številkah v okvirju, na hitro 
samo to, da je za resno streamanje optimalno imeti 
vsaj pet megabitov v smeri proti spletu. 


Streamati na Twitch s PS4 ter xboxa one je pre- 

prosto in na liniji si po nekaj minutah. Po drugi 

plati si prikrajšan za nastavitve, saj je okvirček s 
sliko kamerice višek možne kozmetike. 


POCASNOSLOVO 
ZUNAN IHSNEVALN KOV 


Razmere so redko idealne in konkurenčnih tehnolo- 
gij več, zato si jih poglejmo pobliže. Za strojni zajem 
smo svojčas uporabljali le notranje ali zunanje karti- 
ce, ki so še danes obvezne, če hočeš streamati s 
katere od starejših konzol. Toda v zadnjih letih z na- 
glimi koraki prodira strojno podprto kodiranje vi- 
dea, ki ga poznajo novejši Intelovi procesorji (žal mi 
je, AMDjevci) ter Nvidijine in AMDjeve grafične kar- 
tice. Pri Intelu se tehnologija imenuje guick sync, 
Nvidijina je shadowplay, AMDjeva pa VCE (Video 
Coding Engine). Pri vseh gre za pakiranje v format 
H.264, ki je standardna oblika za razpošiljanje gej- 
merskih filmčkov. 

Vsak kodirnik deluje po svoje in se močno razlikuje- 
jo po kvaliteti. V nasprotju s kmečko pametjo to ni 
važno šele, ko pakiraš spiratizirane blu-ray blockbu- 
sterje, marveč tudi pri Twitchu. Vse starejše imple- 
mentacije navedenega kodiranja namreč zahtevajo 
dosti pasovne širine in pri tesno zategnjeni Twitche- 
vi meji 3500 kbps (glej okvirček!) omagajo. V tem 
pogledu so zadovoljive šele letošnje inačice! Če je 
pomembnejša kvaliteta slike kot hitrost, kot na pri- 
mer pri Hearthstonu, je nemara celo bolje uporabiti 
softversko zajemanje, četudi je počasnejše. Ker se 
nima smisla utapljati v podrobnostih, naj za začet- 


Tako VCE (na sliki vmesnik Gaming Evolved) kot 

shadowplay omogočata sprotno beleženje zadnjih 

nekaj desetih minut igranja. Te lahko nato posna- 
meš na disk, če si doživel kaj razburljivega. 


Geforci shadowplay podpirajo od družine 600 da- 
lje, radeoni pa VCE od kartic HD 7000 naprej. A to 
ne pove vse zgodbe, saj sta obe implementaciji 
šele nedavno dosegli zadovoljivo kvaliteto. 


nika velja, da naj uporabi najmlajšega intela, gefor- 
ca ali radeona, če ga ima. V nasprotnem primeru je 
treba pač ročno preizkusiti kvaliteto, ki jo naprava 
izvrže, in se odločiti na tej podlagi. Bodisi za zunanji 
snemalni gizmo, bodisi za programski zajem. 
Vendarle je jasno, da bodo osrednji procesorji in 
grafične kartice v bližnji prihodnosti nadomestile 
zunanje snemalne naprave. Zato nakup novih pos- 
taja vse bolj odvečen. Razlika v hitrosti med Aver- 
medijinim live gamerjem in shadowplayem na ge- 
forcu GTX 960 je kvečjemu nekaj sličic na sekun- 
do. Takisto je majhna razlika v kvaliteti. Luštno je, 
da se oba glavna programa za obdelavo, XSplit in 
OBS, razumeta z naštetimi tremi strojnimi kodiranji. 
No, razen kombinacije VCEja in OBSa, za katero 
moraš nasneti posebno, zmodano inačico OBSa, ki 
jo najdeš na spletu. Če moraš v najslabšem primeru 
uporabiti softverski snemalnik, pazi, da imaš čim- 
boljši CPU in čimveč rama. 


KOZMETIKA 


XSplit in OBS sta ta hip edina priporočljiva progra- 
ma za maličenje pretakane podobe. XSplit je profe- 
sionalen in plačljiv, dočim je Open Broadcasting 
Software imenu primerno odprt ter zastonj. Prvi je 
močnejši in ga uporabljajo najnaprednejši, profesio- 
nalni zabavljači, dočim bo nedeljskemu uporabniku 
OBS povsem zadoščal. Obstaja sicer brezplačna iz- 
vedenka XSplita, ki pa jo močno odsvetujem, ker se 
ti sliko naserje z oglasi in je preveč obtesana. Raba 
obeh nucnikov je preprosta in vključuje razposta- 
vljanje elementov z mišjo in sprehode po menijih. 
Tudi morebitno ozadje si nastaviš enostavno z vk- 
ljučkom bitne slike v formatu pnyg, in to je to. 


Če je tvoj cilj samo in le prikaz igranja, brez kakrš- 
negakoli komentiranja, si večino dela opravil. Čaka 
te le še finomehanično nastavljanje kvalitete in bit- 
nega toka, najbolj primernih za tvoj računalnik, in- 
ternetno povezavo ter portal, kar je najbolje prilago- 
diti s preizkušanjem. Tako OBS kot XSplit in tudi 
Twitch omogočajo preizkus streama brez gledalcev, 
ki ti pokaže morebitne pomanjkljivosti. Tak modus 
moraš obvezno pognati pred prvim predvajanjem, 
da se izogneš zadregam - da bi ti na primer kožica 
prekrivala pomembne dele iz igre. 


"eo uk dika a 

Za zaresne predvajalce je podoba streama njihov zabavljaški kanvas in obenem pomembna oglasna deska! 
Ze z guglanjem najdeš obilico kožic za mnoge naslove, dočim profesionalci kakopak oblikujejo sebi lastne. 


A neosebno streamanje ni tisto, zaradi česar gleda- 
nje na daljavo danes doživlja tak razmah. Vsa poan- 
ta je v predvajalčevi osebni vključenosti, zaradi 
česar se ti iz slikice reži njegov fris in poslušaš nje- 
govo vreščanje. Večina bi se strinjala, da so teh- 
nični detajli za obljudenost nekega kanala na Twitc- 
hu manj pomembni kot osebna nota in urejenost vi- 
dea. Praksa jim daje prav, saj kaže, da kvaliteta vi- 
dea pri uspehu na Twitchu ni ključna! Tudi uporab- 
niki z zanič kamericami, ki so komaj dosegali tride- 
set sličic na sekundo, so postajali zvezde. Zaradi te- 
ga se z razrešitvijo tehničnih dilem z videom izzivi 
pravega predvajanja šele zares začno. 


MALESKRIVNOSTI VHIKIH 
MOSTROV 


Da se bo videlo tvoj zali obraz, najprej potrebuješ 
spodobno kamerico. Ker je sličica razmeroma 
majhna, se z ločljivostjo ni treba naprezati - 720p je 
povsem dovolj. No, razen če imaš košarico modrca 
velikosti E in bo torej podoba s kamere večja od tis- 
te iz igre. Šalo na stran, pomembnejši sta gladkost 
snemanja, da ujame vse kretnje in grimase, ter zmo- 

Z vse večjo priljubljenostjo oddajanja v eter so se 
med potrošno igralsko periferijo pririnili namizni 
mikrofoni. Razer je upravičil sloves velikana in 
pred meseci predstavil svojega, seiren. 


gljivost zajema ob slabših svetlobnih pogojih. Sled- 
nje moraš kakopak v prvi vrsti odstraniti sam in pro- 
stor dodobra osvetliti z več svetili. Nadalje velja po- 
skrbeti za kontrastno ozadje. Nemalo ljudi se zateče 
k rjuhi ali predelnim zidovom, zlasti če streamajo v 
študentski sobi, kjer se cimra rada daje dol. 

Naslednja važnost je čist zvok. Mikrofon, ob kate- 
rem ne boš vseskozi sopel kot Vader, je nuja. Profe- 
sionalci imajo studijske, za nedeljske so dovolj oni s 

slušalk. Ker boš čebljal, ti špil nikakor ne sme nabi- 
jati skozi zvočnike, ker bo ta hrup ujel mikrofon in 
napravil en velik ogaben zvočni golaž odmevanja. 
Nimajo brez razloga skoraj vsi streamerji naglavnih 
setov! Običajno si želiš imeti hkrati tri zvočne kana- 
le: enega iz igre, drugega z mikrofona in ambiental- 
no muziko z igralnika. Vse tri je treba uravnotežiti in 
tudi tu je neprecenljiva opcija programja za posku- 
sno oddajanje. Mimogrede, Twitch in YouTube ima- 
ta pri tej glasbeni spremljavi svojo kaprico - cenzu- 
rirata jo. Twitch jo sicer dopušča v streamu v živo, a 
jo utiša v posnetkih. Pri tem je tako neizmerno 'ele- 
ganten', da to počne v tridesetminutnih blokih. Zato 
ni odveč pokuk v njegovo knjižnico zastonjske mu- 
zike, v kateri je trenutno nekaj čez tisoč komadov. 
Kajpak notri ne najdeš Rihanne, marveč manj zna- 
ne izvajalce. Hipsterji so pokriti, se ve. 


Nemara se komu zdi zvok iz špila zadosti, a verje- 
mi, da v multiplayerju dobra kompilacija muzike 
napravi nemajhno razliko v vzdušju za gledalce. 
Zato je sprehod po Twitchevi knjižnici obvezen. 


Ko začneš s streamanjem na Twitchu in poznaš oba 
gledalca, je tekstovni chat še obvladljiv. Če ti bo 
tamkaj uspel speedrun Bloodborna v desetih minu- 
tah, pa bo zadeva drugačna. Ko se chat začne pol- 
niti, velja uporabiti Twitcheve moderatorske bote, 
da za silo obvladajo množico v stilu IRCa. In ko na- 
bereš dosti privržencev, si naložiš pomagalnike, kot 
je TNotifier, ki ti samodejno sporočajo nove na- 
ročnike ter jih obelodanijo v streamu. No, čeprav ne 
boš nikoli prišel do te faze, je pri streamanju kori- 
stno uporabljati dodaten monitor, kamor odložiš 
chat in podatke iz programja. Kapric Twitcha je še 
nekaj. Dokler na primer nisi naročen nanj s turbo- 
računom, ostanejo videi posneti le do petnajst dni. 
Zato je izredno dobra praksa, da ponucaš vtičnik za 
povezavo z YouTubom in streamano vsebino odlo- 
žiš tja za trajnejšo dosegljivost. 


POGUM INRESNOST 


Od tu dalje pa uspeh oziroma priljubljenost kanala v 
celoti sloni na tvojih plečih. Ne pozabi: če ambicije 
presegajo nedeljsko deljenje špilanja s kolegi in 
želiš na spletu dejansko uspeti, moraš biti dober za- 
bavljač in se prodajati. To pomeni, da oblikuješ vsaj 
za silo stalen urnik oddajanja in ga neumorno ogla- 
šuješ - spamaš podatke na Twitter, Facebook, ka- 
morkoli in povsod. Dobro in pregledno oblikuješ 
stran s svojimi podatki poleg streama. Prirejaš stal- 
ne dogodke, od katerih bo gledalstvo profitiralo, ter 
nosiš nove naročnike po rokah. In, predvsem, poč- 
neš reči, zaradi katerih se bodo ljudje vračali na tvoj 
kanal. Naj bo to cviljenje v visokem Cju, ubijanje 
Diablovih šefov v treh desetinkah sekunde ali kaza- 
nje pol metra globokega dekolteja. Ne bom sodil. 

HTC ONE M9 


azumem, da zaradi konkurenčnosti in boljših 
R: delov proizvajalci vsako leto pošljejo 

na trg nove telefone. Itak si ne delajo utvar, da 
jih bomo ljudje tako pogosto menjali, še lastniki ipho- 
nov ne. Toda njihovo opisovanje je dokaj neprivlačno, 
saj je vse skupaj postalo le še naštevanje hercev, baj- 
tov, pikslov in gramov. Tipičen primer tega je aktual- 
ni HTCjev one. Tajvanci sicer ohranjajo enako ime kot 
poprej, s čimer naj se ne bi pretvarjali, da gre za novo 
napravo. A po drugi plati s tem delajo zmedo oziroma 
njej v izogib uporabljajo pripono, zaradi česar je taka 
nomenklatura čisto odveč. Letošnji one ima tako pod- 
oznako m9, lanski je bil m8 ... 
Alineje so naslednje. Srce tvori par Guallcomovih šti- 
rijedrnikov (na papirju 2 GHz za švicanje, 1,5 GHz za 
varčevanje), združenih v 64-bitni čip snapdragon 810. 
Pomnilnika je 3 gigabajte, zraven je 32 GB shrambe in 
SD-kartična razširitev. Petpalčen displej ima za razliko 
od trendov le 1080 stolpcev počez, a po drugi plati se 
želi HTC ločiti od konkurence s stereoozvočenjem. 
Najbrž to doprinese k bajsavosti, saj meri čez vamp 
kar 9,4 milimetre, torej dobra 2 več od S6 in iphona 6, 
in je s 157 grami teže absolutni prvak razreda. Prav 
bov na ohišju, marveč uporablja zaslonske ikonice. 
HTC se je letos končno odpovedal svojemu tipalu z 
maloštevilnimi, a večjimi piksli. Par let so pristop na 
vsa usta hvalili, vendar ga trg ni sprejel, zato letošnji 
model zajema z 20 milijoni pikslov. Prav tako so sken- 
slali dvojno oko za globinsko neostrino, kar zdaj poč- 
ne softversko. Bliskavični ledici dveh različnih tempe- 
ratur za naravnejšo kožo pa ostajata. 


HTCjeva domiselna pogruntavščina je luknjičasta po- 
krovka, ki v kombinaciji z nastavitvami in pikslastim 
editorjem kaže zanimive grafike in informacije. Žal to 
ne popravi vtisa, ki ga pusti glomazen in prevroč fon. 


Če se prisiliš, da pozabiš na zajetnost in težo, v roke 
vzeti aparat na prvi uč ni napačen. Aluminijasto ohišje 
mu daje premijski občutek in sistemsko okolje je 
všečno oblikovano. Na razpolago so različne teme, 
vlečni meni ima bližnjico za svetilko in daljinsko upra- 
vljalo ter urejevalnik fotk ponujata par simpatičnih 
učinkov. Dvojni potrk zbudi zaslon in na voljo so ekst- 
ra varčevalni način, vmesnik z velikimi ikonami za ra- 
bo v avtu ter FM-radio. In nenazadnje je tu še vedno 
Zoe, HTCjev programček za kombiniranje posnetkov, 
muzike in učinkov v krajši utrinek z dogodivščine. Trž- 
niki bodo takisto poudarili odlično galerijo, ki na enem 
mestu združuje fotke iz vseh oblačnih shramb, otroški 
modus in adresar, prek katerega lahko vidimo social- 
no dogajanje posameznikov. 

A slednjih treh elementov sam ne bi pozitivno izposta- 
vil. Od načina za mladiče je tu le ikonica, ki se 'zahva- 

li za podporo, vendar aplikacija še ni nared'. Galerija 
resda črpa Dropbox, Facebook, Flickr in Drive, ven- 
dar to počne poluporabno, kajti slike z enega mesta 
zadega v en gromozanski koš. Adresar se takisto usta- 
vi na pol poti in ob stiku pokaže izključno tvite, drugih 
objav pa ne. Do pristopa, kakršnega ima Windows 
Phone, je še daleč. Nadalje me je zmotilo, da telefon 
ne ume zrcaliti desktopa na TV, medtem ko fotke in 
filmčke tja pošilja nezanesljivo. Morda bo kdo porekel, 
da so to drobnarije. Verjamem, da večine naprednih 
zmožnosti ljudje ne uporabljamo oziroma da se na 
tržnici najde boljši softver. Če hočem videti lastne ali 
tuje fotografije na Fejsiču, bom itak pognal ustrezno 
aplikacijo. Vendar ima novi one felerje, ki niso spre- 
gledljivi in popravljivi z aplikacijo. 


Galerija uredi oblačne slike le po lokaciji ali datumu, 
ne uporabi pa tamkajšnjih albumov. Kaj imaš od Fej- 
sičevih fotk, če ti ponudi folder z dva tisoč njimi? 
Slična površnost je pregled družabnosti od stika. Kaže 
izključno Twitter in nič drugega. 


Prvič, onegaj se greje za popizdit, oprostite francošči- 
ni. Brskaš po spletu in ohišje se otopli na 55 stopinj! 
Pregrevanje je razlog, da procesor sploh ne deluje z 
nazivno hitrostjo. Tista navajana 2 gigaherca sta laž, 
saj tiktaka s komaj 1,6 GHz, često še počasneje. V se- 
gretem stanju mu določene perfomanse padejo za eno 
generacijo. Pri normalni rabi se to ne pozna, a vseeno 
je taka napaka v dizajnu nezaslišana. Drugič, posnet- 
ki, tako statični kot gibljivi, so zaradi kdovekakšnih fil- 
trov brez detajlov in za nameček ni nobene stabilizaci- 
je pri filmanju. Tretjič, LCD-zaslon je glede na konku- 
renco švoh. Ne toliko spričo nižje razločljivosti, ki niti 
ni zaznavna, kot zaradi barv in vidnega kota. In petič, 
baterijska zdržljivost je daleč najslabša. Crkne tretjino 
prej kot že tako požrešna letošnja galaksija. 

To pa so postavke, ki ob preveliki formi, lanskoletnem 
dizajnu in izenačeni ceni z S6 govorijo proti HTCju. 
One m9 je v mojem videnju kupiš le, če ti je oblika 
všeč ali če te res neprestano zebe v roke. LordFebo 


TA 


5" E dux. j 
Fotomodus nudi par naknadnih dodelav, med drugim 
animirane snežinke ali jesensko listje. To ni za od- 


met, vendar je takih programov itak dovolj na tržnici. 
Proizvajalci bi morali poskrbeti za nižjenivojske fičre. 


SAMSUNG PORTABLE SSD TI 


renosne shrambe podatkov za v torb(ic)o imajo 
ie danes dve razširjeni obliki: male USB ključke ter 

dvainpolpalčne sučne diske. V trgovinah pa naj- 
deš že prenosne SSD velikosti kreditne kartice. Tako 
prostorsko kot po delovanju so slični modelom za v 
računalnike. Namenjeni so tistim redkim, ki jim 
ključki niso dovolj prostorni in sučni diski ne dovolj hit- 
ri. Na primer Jamesu Bondu, ko mora suniti tajne po- 
datke, preden ga začopatijo. 
Samsungov portable SSD T1 je najmodernejši tosort- 
ni primerek. V ploščico velikosti 5 x 7 centimetrov gre 
glede na inačico 250 gigabajtov, pol terabajta ali tera- 
bajt podatkov. Na računalnik jo priključiš po vodilu 
USB 3.0, čeprav za silo deluje tudi s starejšimi ina- 
čicami. Po proizvajalčevih zagotovilih naj bi s testira- 
nega 250-gigabajtneža brali največ s hitrostjo 400 
megabajtov na sekundo in z okoli četrtino manjšo 
nanj pisali. V praksi obljube solidno izpolni: film veli- 
kosti 4,2 GB sem z njega pobral v trinajstih sekundah 
in ga nanj zapisal v sedemnajstih, kar je tri- do štiri- 
krat hitreje od najhitrejših sučnih HDDjev in dvakrat 
hitreje od ključkov! Pri množici manjših datotek, na 
primer albumih s slikami, so hitrosti malce nižje: Za 
branje 4,2 GB velike mape fotk sem potreboval se- 
demnajst sekund, za njeno pisanje dvaindvajset. 


T1 je majhen, ampak še vedno to ni primerljivo s 
ključkom, ki ga imaš na obesku. Tale škatlica ipak 
zahteva še kabel in zato ni žepne sorte. Toda ko cene 
padejo, bo najbrž postala samoumevna. 


SSD TI je zaradi brzine in kompaktnosti prav uživaš- 
ka reč. Ima pa še eno važno lastnost: nezlomljivo st- 
rojno enkripcijo v standardu AES 256, ki ne zavira 
zmogljivosti. Zaradi tega moraš napravico pred prvo 
uporabo aktivirati na PCju z najmanj Windows 7 ali 
OS X 10.7. Če pri tem nastaviš geslo, boš T1 lahko 
uporabljal le na računalnikih, dočim ga televizorji, 
konzole in tablice sploh ne bodo čitale. Za večjo zd- 
ružljivost moraš kodo izklopiti, a zaradi datotečnega 
sistema exFAT, ki sicer omogoča najširšo kompatibil- 
nost z različnimi operacijskimi sistemi, bo komaj kaj 
bolje. TVji, playstation 3 in xbox 360 ga tudi v tem 
primeru ne šmirglajo. Preformatiranje na FAT32 je se- 
veda opcija, a to je tako, kot bi ferrarija obul v traktor- 
ske gume, da bi lahko z njim šel tudi na njivo. 
250-gigabajtni T1 stane slabih 200 evrov, kar je pet- 
desetaka več od ključka enake kapacitete in precej- 
krat več od sučne shrambe. Terabajtnež pa pride kar 
650 enot. Za običajnega domačega uporabnika, ki 
prenaša warez od PCja do TVja oziroma frenda, tole 
seveda ni smotrn nakup. Hitrost in kodiranja ne pride- 
ta do izraza, težavnost pa. Povrhu vsega polne hitrosti 
dosežeš šele, ko je tudi na drugi strani SSD. Zato je 
Samsungov novinec, dokler cene ne padejo, namen- 
jen dokaj ozkemu krogu ljudi, ki se ukvarjajo z videom 
in mnogo pretakajo gigabajtne filme ter slike med od- 
daljenimi računali ali na terenu. Zanje je T1 trenutno 
najboljša in najhitrejša izbira med SSD-prenosneži. In 
seveda za filmske kiberkriminalce. Aggressor 

dvrtki japonske serije frpjev Final 
Fantasy odstopajo od recepta os- 
rednjih poglavij. Tako med njimi 
najdeš ritemske igrice, strategije 
in akcijade. Med slednje sodi Type-0, ki 
ga v Tokiu že štiri leta igrajo na PSPju. 
Zdaj so ga malce izpilili in prepleskali, mu 
pripeli značko 'HD' ter ga na naših koncih 
izdali za xbox one in PS4. Seveda se takoj 
porodi vprašanje, kako se na novih sobnih 
konzolah znajde starejši špil iz ročne drka- 
lice včerajšnjika. Odgovor: ne najbolje. 


Kristal v črepinjah 
Če ti besedna zveza Fabula Nova Crystal- 
lis ne pove ničesar, to najverjetneje ni igra 
zate. Označuje skupek Final Fantasyjev, 
ki se odvijajo na ločenih svetovih: XIII, Ty- 
pe-0, XIlI-2, Lightning Returns in mobil- 
niški Agito. Skupna jim je družba, ki je 
zrasla okoli kristalov, ki napajajo magijo. 
Na drugi strani je razvita tehnologija, tako 
da se po deželi sprehajajo roboti, po nebu 
frčijo cepelini in soldati nosijo pokalice. 
Kjer so puške, je vojna. Avtorji so za vzor 
vzeli zgodovinske oddaje, ki se ubadajo z 
bitkami, in pričetek je tematiki primerno 
temačen. Eden od štirih narodov vpade v 
mesto sosedov in onemogoči kristal, tako 
da se ubožci ne morejo braniti s coprnija- 
mi. V zadnjem trenutku jih pred pogubo 
reši elitna skupinica študentov čarodejske 
šole. Predno lahko rečeš 'avada kedavra', 
je invazija ustavljena. A to je le prvi korak 
vojne, v kateri bo ključno vlogo odigrala 
štirinajsterica šolarjev. Bliža se sodni dan, 
ki ga je treba preprečiti. 

Resnobna štorija je polna spletk, preobra- 
tov in temačnih trenutkov. Sama po sebi 
je spodobna, a podajanje ni na nivoju. Su- 
hoparno naštevanje dejstev ob buljenju v 
zemljevide in sličice pač ni najbolj priv- 
lačno. Še zlasti, ker je poznavanje FFjev- 
skega izrazoslovja obvezno, kajti s pojas- 
njevanjem se igra ne trudi. Za predane pri- 
vržence Fantazij je to kul in jim bo dogaja- 
lo, da bodo manjkajoče luknje zapolnili v 
nadaljnjih preigravanjih na višji težavnosti. 
Kdor ni seznanjen z izročilom, pa se bo 
moral pošteno truditi. 


Tunel brez svetlobe 


Igranje sestavljata dva gradnika: stikanje 
po univerzi in misije, do katerih iz ptičje 
perspektive odvandraš po zemljevidu. 
Slednje predstavljajo levji delež igranja in 
druščino stalno pošiljajo v blodnjake pu- 
stih hodnikov. Za nameček te za vsakim 
vogalom čaka tečno nekajsekundno včita- 
vanje. Med preiskovanjem labirintov preti- 
kaš stikala in akcijsko obračunavaš z ne- 
pridipravi ter šefi. Vrst nasprotnikov bi lah- 

ko bilo več, saj se vojakov hitro preobješ. 
Je pa nekaj šefov impresivnih. Tak je og- 
romen robot, ki mu tekom misije pred 
obračunom slabiš ščite. 

Boj je kar v redu. Pozna jemanje tarč na 
muho in kroženje okoli njih, izmikanje, 
klofanje in copranje. Tretjeosebno vodiš 
enega študenta, za dva pa za silo skrbi ra- 
čunalo, tako da se rada zatikata v zidove. 
Hvalevredno je, da so se uspeli izogniti 
knofodrku, za kar skrbi preprost sistem, ki 
ti da vedeti, kdaj je nasprotnik ranljiv. Če 
običajne capine naskočiš v pravem trenut- 
ku, umrejo instantno. Nadalje je tu dovolj 
različnih urokov, ki razgibajo spopade. 
Vsak ima več oblik - z zimskimi lahko so- 
vraga okepaš, zamrzneš bližnje ali zasuješ 
več kanalj hkrati. Najbolj seka priklic veli- 
kanskih monstrumov. Ko upravljani junak 
crkne, ga zamenja drugi, tako da je pa- 
metno obvladati vse. Orožja imajo različna 
in lokostrelec se obnaša drugače kot bej- 
ba s koso. A venomer gnojijo hude težave 
s kamero, ki na manjših bojiščih res para 
živce. 

Ko druščina ni na misiji, je čas omejen ka- 
kor v Lightning Returns. Pogovarjanje z 
osebami, ki razkrivajo štorijo, odškrtne 
nekaj uric, prav tako sprehod izven mesta, 
kamor te pošljejo po nabiralniško-morils- 
kih opravkih. To zna biti zoprno, saj v 
prvem skozihodu ne moreš uzreti vsega in 
dostikrat zgrešiš pomemben zgodbeni dia- 
log. Treba je računati, če se splača pogo- 
voriti z vsemi ali raje nabirati izkušnje s 
stranskimi kvesti. Časa hitro zmanjka, zla- 
sti če te potegnejo neobvezne naloge, ki 
se igrajo kot realnočasovna strategija. V 
njih oblegaš in zavzemaš mesta, a so ne- 
rodne kot hudič in ne boš ničesar zamudil, 
če se jim ogneš. 


Gniloba v deželi 


Z bojevanjem je podobno kot z zgodbo. Ni 
za v koš in postreže s trenutki veličastja - 
a kaj, ko je po nepotrebnem zamotana in 
razdrobljena, da je do konca sploh ne uz- 
reš v celoti. Tako imajo boji trenutke od- 
ličnosti, vendar moraš prevečkrat bentiti 
nad kamero. Ne le ta, tudi groba podoba 
in razcefranost okolice nenehno opomi- 
njata, da je Type-0 prišel s PSPja. Za na- 
meček je imela igra tam večigralstvo, ki 
so ga za 'next-gen' amputirali. Polne cene 
ne upraviči niti priloženi kratki demo pri- 
hajajočega Final Fantasyja XV, čeprav 
sem se z njim imel bolje kot s tole podpov- 
prečnico. 


Kavbojca vpokličejo v ar- 
5 4 mijo, a raje hlini bebavost. 
XBO /PS4  Sguare Enix 


Srž Type-O leži v tretjeosebnem boju. Še bolj akcijski je kot v sličnem Crisis 
Core, saj se ukazi izvršijo nemudoma in je dosti izmikanja ter čakanja na pravi 
trenutek. Bolj kisle so strateške stranske misije, v katerih braniš in okupiraš. 


Ducatu nadarjenih šolarjev se na začetku pridružita novinca. Izkaže se, da nis- 
ta prispela po naključju, saj bosta v vojni odigrala ključno vlogo. Škoda, da ne 
gre brez pretiranega jamranja. Na žalost tudi ne izveš, s čim negujeta lasišče. 


TE 

Ko krožiš okoli beštije in zagledaš rdeč krožec, je čas, da hitro napadeš. Najbolj 
trdovratni nasprotniki so ranljivi le takrat, s počasnimi pretepači pa gre teže. 


Mario vs: Donkey'Kong: 


epo je videti, da skuša Nintendo tudi 
inovirati. S Tipping Stars, novim de- 
lom obstranske serije Mario vs. Don- 
key Kong, so prvič udejanjili špil, ki 
je praktično enak na dveh sistemih, wiiju U 
in 3DSu. Naj ga kupiš v spletni trgovini ali 
kot škatlico v trgovini, za 25 evrov istočas- 
no dobiš kodi za dolpoteg obeh verzij. Na- 
kar si inačici delita nivoje, ki si jih naredil ti 
oziroma skupnost. 
Vobče je igra videti kot tippanje, ee, tipanje 
v mobilniško smer, bržda na rovaš Ninten- 
dove namere, da franšize prenese na tele- 
fone in tablice. Navsezadnje grafično ni nič 
posebnega, na 3DSu celo nima stereosko- 
pije, in lahko bi jo poganjal vsak malo 
boljši fon. A pod enostavno zunanjostjo se 
skriva simpatična miselna arkada. 


Postrušniki živijo! 

Gre za inačico legendarnih Lemmingov - 
davne amigine in PCjeve igre, kjer si v po- 
gledu od strani preoblikoval okolico, da so 
postrušniki prišli do izhoda, medtem ko jih 
direktno nisi mogel usmerjati. Vlogo zabitih 
živalic tu prevzamejo samohodne igračke 
za navijat v podobi Maria, princeske, Toada 
in drugih maskot. Kleč je znova v Donkey- 
jevem afnanju, saj je gorilež ugrabil Paulino 
in italijanski vodovodar jo mora rešiti. Pau- 
line je drugače dekle, ki jo je Mario še kot 
Jumpman reševal v čisto prvem Donkey 
Kongu na avtomatu leta 1983. Stara ljubav 
izpred Peach, skratka. To bo še štala! 
Tipping Stars torej ni ploščada, kjer bi dre- 
zal križec in gumbe, marveč igraš tako, da 
se s peresom dotikaš zaslona. Spočetka 
igračke mirujejo, da lahko v miru preštudi- 
raš nivo. A po tem niti potrebe, saj so stop- 
nje dokaj kompaktne. Tudi zato, ker vsaka 
smrt pomeni reštart, kar pa zaradi njihove 
nedolgosti ni moteče. In da jih vidiš na 
3DSovem ekrančku, koder se s pogledom 
ni treba pogosto sprehajati naokoli. Na ši- 
rokozaslonskem wiiju U je s tem še manj 
težav, saj je vidno polje obsežnejše. 

Tako ali drugače brž opaziš ključnosti. Naj- 
pogosteje boš z vlečenjem peresca med 
vročimi točkami izdeloval vodoravne in 
poševne tekoče trakove, dočim bodo nav- 
pični sprva rabili kot nepremostljiva prepre- 
ka. Potem so tu skakalnice, ki igrače poš- 
ljejo visoko v zrak, topovi, ki jih izstreljuje- 
jo, Kongi, ki jih žonglirajo, in slično. Na tebi 
je, da elemente vnaprej ali sproti postavljaš 
in ukinjaš, s čimer zgradiš pot k vratom mi- 
mo prepadov, osti, padajočih blokov in 
predvidljivo gibajočih se sovražničkov. 

Urejevalnik, prikazan nad temi vrsticami 
solidnih nivojev, ki jih deliš skupnostjo. 


Kurativa in kreativa 


Takoj je treba povedati, da Tipping Stars ni 
hardcore igra, ki bi kravžljala možgane diplo- 
miranim fizikom in članom Mense. Celo naj- 
težje nivoje je moč razmotati z ne pretiranim 
možgansko-peresnim trudom in spočetka je 
špil res prijazen ter enostaven. Miselni orehi 
pa nimajo več rešitev. 

Kljub temu osmero tematskih svetov, od na- 
rave prek votlin in puščave do vesolja, zraste 
tako po izzivu kot bistroumnosti situacij. Naj- 
prej sta figurica in izhod po eden. Nato se 
igračke namnožijo in jih je treba vse speljati 
do cilja, tudi tiste, ki jih obsede zlobna črnina. 
Potem moraš likce dopremiti do sebi lastnih 
duri. Bistveno je, da znaš hitro posredovati, 
kar pa spet ni tako težko, saj s tiščanjem pe- 
resa k vroči točki ustaviš čas. Udejanjijo se 
površine, ki kljubujejo težnosti, zelene cevi, 
ki vodijo drugam na nivoju, gumbi za spremi- 
njanje premikanja tekočih trakov in še in še. 
Pravzaprav se novosti, razporejene po moj- 
strsko potegnjeni težavnostni krivulji, pojav- 
ljajo domala na vsakem nivoju od 64 v pre- 
močrtni kampanji. Nakar sta tu še dva duca- 
ta ločenih, ki jih sproti odklepaš z nabranimi 
zvezdicami. 

Igranja je torej za 25 evrov kljub odsotnosti 
večigralstva nemalo, sploh če se trudiš osvo- 
jiti vse tri zvezdice in pokal na sleherni stopnji 
- oziroma če si zvit in od koga kupiš odvečno 
kodo za pol cene. Nakar sta tu povsem v re- 
du urejevalnik stopenj, s katerim hitro zložiš 
skrajno beden nivo, a omogoča klamfanje 
mojstrovinic, ter ogledovalnik prizorišč, ki so 
jih ljubitelji poslali v internentno odložišče. 
Med temi so Nintendovi nadaljnji uradni nivo- 
ji in garažni biserčki. Te lahko nagradiš s po- 
hvalami v Miiverzumu ter zvezdicami, v za- 
meno pa dobiš virtualne nalepkice. Otroci jih 
obožujejo. 


Pripelji še dete 

Ne morem reči, da je Tipping Stars kaj straš- 
no posebnega. Delo so oblikovalci vzeli ne- 
koliko na izi in starejšim ter bolj izkušenim se 
ne bo treba prav truditi. Vendar to niti ni špil 
zanje, marveč bo ugajal zlasti mladini in star- 
šem, ki igrajo skupaj z otroci, tako kot na pri- 
mer Mario Party 10 in Lego City Undercover. 
Wii U je za take pisane, široko privlačne za- 
devščine res majka. 


Snetija občmokne katran, za- 
to Maria ale ie a kk na špice. 


wiiU wii U/3DS Nintendo Nintendo 

V skladu s triindvajsetletnim izročilom je Mortal Kombat X od strani gledana pretepaška igra ps a 


amo od sebe se zastavlja vpraša- 
nje: so pretepačine za zahodno ig- 
ralsko občinstvo še relevantne? Jih 
v našem svetu mob, fif, codov in 
f2pja sploh še šmirgla kdo razen geekov, 
mahnjenih na japonsko risankavost? Od- 
govor: da, če so narejene po licenci, na 
primer stripovski in rokoborski - ali če se 
kličejo Mortal Kombat. Pri njegovi deseti 
osrednji izdaji smo, ljudje pa so ob izidu 
vseeno množično leteli po izvod v trgovi- 
ne. V Veliki Britaniji se je MKX takoj povz- 
pel na drugo mesto najbolj prodajanih 
iger, ne da bi merilci upoštevali en sam di- 
gitalen izvod. 
Po tem se vidi, da mnogih ne zanima toli- 
ko tehnična perfektnost, s katero si glave 
razbijajo tokijski razvijalci. Dokler je ta 
plat solidna, jim je bistveno to, da se bom- 
bastično garba in okrutno ugonablja po- 
ražene nasprotnike. To je zapisano v na- 
šem starorimskem, eh, recimo bobu bob, 
živalskem DNKju. O čem se še zdaj govo- 
ri? O kakem gosposkem boksarskem dvo- 
boju ali o tem, kako je Tyson Holyfielda 
ugriznil v uhelj? O tem, kako uravnoteže- 
no je bilo finale minulega svetovnega pr- 
venstva v nogometu ali kako je Nemčija 
malo prej razsula Brazilijo na prafaktorje? 
Taki smo, jebi ga. Koprneči po krvi in eks- 
cesu. In razvijalci NetherRealm, ta PopTV 
sveta iger, to vedo zelo dobro, saj je MKX 
pravoverni Kombat. Brutalen, črevast, 
poln fatalityjev, jadikovanja in kričanja 
"FINISH HIM!", ter ves obešenjaški. Z obe- 
šenci. To sem hotel reči. 

eden na enega. Borilni sistem ni najbolj kompleksen in dodelan, vendar je špil poln žmohta. 

Pobje, idile je konec, delat! 


Špil se začne kmalu po porazu znanega zlobneža Shao Kah- 
na, ko se pokaže nova grožnja. Namesto njega nad Zemljo 
privrši padli starobog Shinnok iz mrtvaškega Netherrealma. 
Še dobro, da uletijo Johnny Cage, Raiden in druge dobričine 
ter mu preprečijo nakano. Hkrati zavdajo coprniku Guan 
Chiju, ki ima ujete duše številnih junakov, od Liu Kanga do 
Kung Laa. Sub-Zero, Scorpion in Jax se povrnejo v človeško 
obliko, drugi ostanejo podložni smrdljivcu pepelnate polti. 

V dvajsetih letih miru, ki sledijo, se Cage in Sonya spečata in 
imata hči Cassandro, razplodi se Jax, Scorpion in Sub-Zero 
načelujeta vsak svojemu klanu, šaolinski bojevniki nano- 
vačijo mladince in nasploh je vse tako v redu, da ne more 
scene pokvariti niti Karel Erjavec. Celo v Outworldu, kjer 


a — Sora cuh, 


oblast prevzame Kotal Kahn, ni preveč napeto, odštevši 
partizane na strani Shaove hčerke Mileene. A pod vso to 
idilo brbota nesnaga in eksplodira folku naravnost v faco. 
Aiiieee! Nesoglasja med frakcijami na Zemlji in v Out- 
worldu, Guan Chijevo vmešavanje ter martinovska izdaj- 
stva pripeljejo do Shinnokove osvoboditve. Jejhata. 

Vic torej ni več v turnirju, kamor bi se bojevniki zgrnili 
ščitit svoja ognjišča, temveč v zgodbeno podprtem udri- 
hanju, kjer je na kocki prihodnost vsega planeta. Ne le 
našega, kajti Shinnok je ribjefrisen gravž, ki bi rad vse faj- 
tersko nadarjene spremenil v nekdanjemu Scorpionu 
podobne, jeznorite sužnje. Da ne omenjam ostalih. Skrat- 
ka, treba mu je jasno pokazati, kje mu je mesto. To stori- 
mo v poteku štorije, ki je zanimivejša, širša in bolj dode- 
lana kot v večini pretepačin. 


y 


Takeda (levo) je eden iz nove garde, nekakšna liukangovska dobričina, ki operira z zanimi- von oni — 


vim verižnim mečem. Tepe Ermaca, telekinetičnega nindžo, ki je bil tudi v devetici leta 2011. 

no presenetijo OTE-sekvence, kjer moraš pritisniti ali brzinsko drgniti nek gumb. | 
u h m —um— — 

Receptura za uspeh 


Borilne igre za samotarsko udejstvovanje tradicio- 
nalno ne marajo dosti. Zlasti zato, ker jih imajo Ja- 
ponci za podaljške avtomatov, kjer šteje dvoboje- 
vanje z živimi nasprotniki. Rižojedci tako sežejo 
kvečjemu do začetnih in zaključnih animacij v Stre- 
et Fighterjih oziroma neprivlačnega tekstovnega 
besedičenja v BlazBluejih. 

Mortal Kombat X je drugačen. V story modu si ne 
izberemo lika po želji, marveč je pripoved podana 
kot film, v katerem zaporedoma prevzemamo vloge 
borcev, ki so nam jih namenili scenaristi. Nekatere 
bo to razočaralo, a nerealno je pričakovati tovrstno 
zaključeno fabulo, ki bi se dinamično spreminjala 
glede na to, koga si zaželiš. Postanemo električno 
božanstvo Raiden, maščevalni Scorpy in Jaxova 
hči Jacgueline Briggs, pa negativci, kot sta žuželčja 
mati D'Vorah in azteškoidni Kotal Kahn. Pesti in ka- 
ratejsko iztegnjena stopala prekrižamo tudi z liki, ki 
jih drugače ni na igralnem seznamu, na primer z la- 
sato baburo Sindel in vodnim nindžo Rainom. 
Škoda le, da niso vdelali alternativnih početij, kjer 
bi moral recimo nabunkati par kanalj zapored ali 
hoditi v desno in tepsti navadne soldate nindže. 
Vedno je eden na enega in ni kakih drugih napred- 
nosti, kot so poškodbe delov telesa. MKX je v teh 
pogledih zvest izročilu, kar kajpada vključuje usmr- 
titve - fatalityje. Te so tokrat posebej izrecne in na- 
gravžne. Med drugim uzremo razsekano lobanjo, iz 
katere mezijo možgani, od hroščadi požrto tintaro, 
še bijoče srce, ki čmokne v trebušno votlino, in 
zversko glodanje teles. Resno, špil je dobesedno 
ostuden in mi je kar malo načel duševno zdravje. 
Osemnajst plus, nedvomno. 

Ker je treba buljenje v ogabnosti omogočiti še ta- 
kim nerodam, je čas za izvedbo eksekucij sila dolg. 
Prav tako je moč nekatere izvesti le z dvema gum- 
boma. Saj ne, da so ostale zapletene ali skrite, am- 
pak hja, druga doba in to. Notri so takisto brutality- 
ji, ki niso toliko odurni kot izrecno nasilni s serijami 
udarcev. Na srečo pa so se odpovedali oslarijam, 
kot so babalityji, friendshipi in animalityji. 


siol Hi 
se približata kameri in 


Shakespeare, ne skrij se 


Ker govorimo o Mortal Kombatu in ne o Bioshocku 
Infinite, je jasno, da je pripoved hecna. Tu ne gre za 
nobeno umetnost, marveč za film B-kakovosti oziro- 
ma pogrošen strip - ki pa v svoji prazno- in ponigla- 
vosti uživa. Rivalstvo med Scorpionom in Sub-Ze- 
rom? Kljukica. Raidenova pametovanja? Da. Nega- 
tivčev pokroviteljski odnos? Mhm. Kvotabilne enovr- 
stičnice, kot je "You're the bug, I'm the windshield?" 
Normalno. Solzava ljubavna zgodbica in tekmovanje 
med starši ter otroci? Vsekakor. Po vsem polita obil- 
na količina cenenega sira? Oja. Je pa res, da je šti- 
munga na nek način vseeno zresnjena. ln da ni več 
toliko buljenja v vimenozne babure, saj so joški v mo- 
drcih, ki ne dovoljujejo plahutanja. Nasploh so ženski 
liki nenavadno močni in neodvisni, pri čemer črnka 
celo preživi do konca igre. Huh. 

Škoda, da neseznanjenim ni posvečene dosti pozor- 
nosti, nemara v obliki povzetka. Se ne bi čudil, če bi 

ZEM Rentgenski napadi, x-rayi, so ločeni za vsak lik in poberejo kar nekaj energije. To- 


Avtorji so si dali nemalo opravka z izbirnim zaslonom. Izbrana bojevnika 


rugačni barvi in na splošno so krasno izrisana ter animirana. 

se predstavita, nakar 'odideta' na bojno prizorišče. 


se prišlek izgubil v navalu nerazloženih likov in skaka- 
nja po prostoru ter času. Koga zna takisto zmotiti, da je 
treba občasno v guick time eventu stisniti kak gumb v 
skladu z zaslonskimi navodili. A če ti ne uspe, se ne 
zgodi nič hudega, in take ne prav pogoste dogodke na- 
pove izginotje črnega roba. In če kakega boja nikakor 
ne uspeš opraviti, ga lahko preskočiš. Upoštevaje, da 
te je umetna pamet v starih časih kiborško posilila že 
na drugi stopnji, smo res v nekih drugih časih. 

A kot rečeno, igra cilja na široko publiko, ne na nišo. 
Tudi zato je v njej kar v redu priučevanje, ki razloži os- 
nove in napredne tehnike, čeprav ne tako elegantno 
kot Killer Instinct. Tam ugotoviš, da so vnosi relativno 
enostavni in se v glavnem tikajo gibov v slogu od dol 
do naprej in gumb ali dvakratnih pritiskov smeri, dočim 
x-raye namesto kompliciranega inputa sprožiš s sti- 
skom dveh knofov hkrati. Ni problema in ni treba imeti 
arkadne palice, dasi ta pomaga pri vzdušju. 

Stick bodo uporabili naprednejši, ki jim skuša MKX 
ustreči s prikazom vnosov na ekranu med vadbo (tudi 

Prvoosebno frpjska kripta, kjer odkleneš 


MIKROTRANSAKGIJE 


Warnerjevi velmožje so se že z Mordorjem odločili, 
da bodo solde dodatno služili z razvpitimi mikro- 
transakcijami — kupovanjem delcev igre za kobaja- 
gi drobiž. V MKX je topogledno v ospredju štiriro- 
ki mofo Goro, ki ga kupiš za 5 evrov, za njim pa 
Sub-Zero v obleki Blue Steel za 2 evropejca. Ne 
Gora, ne takega mrzleža ni moč odkleniti z igran- 
jem. Drugače je s kripto, katere celotno vsebino je 
moč pridobiti za 'low, low price of' 20 evrov (!!!!). 
Troje kožic za Kenshija, Shinnoka in Kitano stane 
4 evre, dočim si za 30 zagotoviš dostop do vseh 
štirih naslednjih novih likov s pripadajočimi kuplji- 
vimi zunanjostmi. Dva od teh sta MKjeva borca in 
še nista znana, spremljal ju bo alienski bojevnik 
Predator. Jasona Voorheesa iz filmov Petek trinaj- 
sti pa že tržijo. Najbolj hecno je, da lahko za evrič 
kupiš zavoj olajšanih usmrtitev, da ti ni treba 
vnašati neznansko zapletenih zaporedij gumbov, 
kot so naprej nazaj naprej gumb. 

To je tisto, kar je težava: da se Warner ne zna us- 
taviti. Novi liki, v redu, vključenih je petindvajset, 
kar ni malo. Kožice, ajt, v redu, tko voli, nek izvoli 
(čeprav bi bilo prav, da bi se jih dalo dobiti tudi z 
igranjem). Ampak da za plačilo nudijo celo izvaja- 
nje potez v igri, ta je pa močna. Še malo in bomo 
lahko v polnocenovnih špilih kupovali višje skoke 
in hitrejše premike — nakar bomo, tik pred koncem 
sveta iger, kot ga poznamo, to MORALI početi. 


4 < 
čuda stvari, je čudovita in vzdušna po- 
gruntavščina s takimile presenečenji. Je pa res, da vandranje po njej terja čas. 


MOBILNA INAČICA 


Na Androidu in iOSu je Mortal Kombat X brezpla- 
čen z opcijskim doplačevanjem. Ne gre za oskub- 
ljeno inačico konzolnega in računalniškega izvirni- 
ka, temveč za drugačen špil, ki si veliko deli z mo- 
bilno izvedenko Injustica in WWE Immortals. 
Pozabi na zgodbo in relativno kompleksen boj. Vic 
je v tem, da vzameš lik, nakar s pobesnelim zaslo- 
nodrkom premlatiš nasprotnika. Igranje je čisto 
enostavno, še bolj kot v Injustice, blokiranje z do- 
tikom dveh prstov pa je domala nepotrebno. Ob- 
časno tudi potegneš po ekranu, če ti igra tako ve- 
li. A srž je v brzinskem in brezmožganskem tapka- 
nju stekla, ki se odvija tako hitro, da moraš imeti v 
ekipi po tri tepežkarje. V mobilno inačico so dali 
marsikateri lik, od Džonija Kletke do Scorpyja, 
manjkajo pa Ferra/Torr, Kung Lao, Liu Kang ... 
Umetni nasprotniki, s katerimi se ob odsotnosti 
večigralskega modusa edinole boriš, znajo biti hu- 
do zafrknjeni. Usmrtiš lahko le nekatere, pri čemer 
so fatalityji nebrzdano krvavi kot na televizorju. 
Toda velik del privlačnosti je v opazovanju lične 
grafike in velikih borcev, ki se garbajo enako krva- 
vo kot na PS4. ... v zadovoljstvu, ki ga dobiš z od- 
klepanjem likov in njihovim nadgrajevanjem ... ter 
v nabiranju kart, ki dajejo posebne sposobnosti. 
Brezplačnega igranja ni toliko kot v Injustice, ven- 
dar imaš lahko narejenih več ekip, tako da ne go- 
vorimo o enem boju in uri čakanja. Sprobaj. 

- krepko približa, ko je treba od blizu pokazati kak spektakularen prijem. 


Celo upoštevaje MKjevo tradicijo fatalityjev je X v tem pogledu na prestolu serije. 
Naluknjane in odtrgane čefare so nekaj vsakdanjega, a tu se seznam ne konča. 


a 
» 


ud oz NEKO — ls 
pri dveh igralcih!) in podrobno 'frame dato', kot se 
reče natančnim podatkom o tem, koliko sličic ani- 
macije traja določena poteza. Saj ne, da je to enako 
pomembno kot v Guilty Gearu in preostali osaški 
druščini. A če se mlatenja lotiš študiozno, boš odkril, 
da hitro dojemljivi borilni sistem ipak ni brez zrn. 


Flowchart Kang 


Temelji desetice so enaki kot pri predhodnici. To po- 
meni udarce z rokami in brce, menjavo drže ter blo- 
kado, za katero je treba držati gumb in ne nazaj kot v 
Street Fighterju. Vračajo se nadalje mogočni rentgen- 
ski udarci, x-rayi. Merilnik zanje polniš predvsem ta- 
ko, da kasiraš batine, kar pomeni, da ima zaradi njih 
šanso za povratek tisti, ki jih dobiva po grbi. Nasprot- 
niku ne poberejo ogromno življenja in v kombinacijah 
postajajo šibkejše, tako da se samo z njimi ne da 
zmagati. Gotovo pa je treba biti oprezen, kajti v ani- 
maciji tretja kosti si ob lep del energije. Taisto energi- 
jo uporabljaš za krepitve običajnih specialk in za pre- 
kinjanja sovražnih napadov, zato je dobro, da jo upo- 
rabljaš taktično. Seveda se moraš naučiti, kateri na- 
padi so v kateri situaciji varni ali ne (safe / unsafe) in 
podobne zadeve iz pretepaške osnovne šole. 

Tudi na nekoliko globljem nivoju je MKX pretepalka 
taiste baže kot predhodnik. Zanaša se na vnaprej pri- 
pravljene nize udarcev, stringe, v čemer je podobna 
Tekkenu. Vsak lik ima neko količino teh vnaprej pri- 
pravljenih kombinacijskih nizov, ki so poleg x-rayev 
edini način, da v kratkem času zadaš opazno količino 
poškodb. Po možnosti z držanjem nasprotnika v zra- 
ku, žongliranjem. Fora je v tem, da naštudiraš tista 
zaporedja, ki zadajo največ škode in / ali so najbolj 
nepredvidljiva. In da znaš ustvarjati dvomljive situaci- 
je, iz katerih take nize sprožaš. Da te nasprotnik ne bi 
mogel loviti v pasti pri vstajanju, pa so Netherčani 
vdelali zamaknjeno vstajanje. 

Drgnjenje stringov je bila umetnost MK9 ter Injustica 
in je zdaj umetnost Mortal Kombata X. Je pa igranje 
vseeno nekolikanj drugačno, bolj prefinjeno zaradi 
omejene kondicije, x-rayev, raznoterih sposobnosti 
likov in izkoriščanja ozadij. Ta je moč uporabiti za 
rešitev iz kota ali za napad, tako da zgrabiš neko za- 

ozadja uporabiš samo enkrat na fajt. Manj je nadalje po- 
udarka na zoningu, držanju sovražnika s projektili na tis- 
tem delu zaslona, kjer ga želiš imeti. V devetki je bilo te- 
ga sposobnih dosti likov in čeprav jih zdaj spet ni tako 
malo, žongliranja pa je itak kup, je dinamika malce dru- 
gačna, bolj direktna in manj guilovo-kitanina. Tudi zato, 
ker je moč teči, tako kot v davni trojki. No, kakopak 
imaš onlajn vseeno kup drkadžij, ki spamajo Sub-Zerov 
ledeni kip in pričakujejo, da se boš zaletaval vanj. Am- 
pak flowchart Kenov, ee, Kangov je povsod dovolj, ne? 


Žlahta, strgana hrbtenica 


Skratka, če si obvladal MK9, se boš v X počutil kot doma, 
kajti razmerje je nekako tako kot med Street Fighterjem 
IV in njegovo edicijo Super oziroma Ultra. In če ti je šel 
MKO na jetra zaradi keep-away fanatikov, se boš v X ne- 
mara končno našel. Navsezadnje ni več Barake. Juhej. 
Prav tako ni marsikoga drugega iz stare garde, kar zna 
trdojedrne ljubitelje vznejevoljiti. Nekje sem zasledil lita- 
nijo, češ, da so prišleki posiljeni in enodimenzionalni. Ja, 
ker dosedanji osebki so na večplastni ravni bratov Kara- 
mazov :). Štekam NetherRealmovce, da so imeli dovolj 
pogrevanja župce in da so storili logičen korak. Nekatere 
geriatrike so obdržali, druge nagnali in namesto njih pri- 
peljali svežo kri - dobesedno, saj so vsi požlahtani. 

Ni sicer jasno, zakaj bi se spečala Sonya in Johnny, ki ob 
njej postane copata (kdo zdaj komu tre jajca?!). A njuna 
potomka Cassie je gajstna dečva, ki vihti pištolo in one- 
gavi mednožja s teleskopsko palico. Njena frendica Jac- 
gui Briggs z izboljšanimi mesenimi rokami je manjša iz- 
vedenka fotra Jaxa, Takeda je Kenshijev sin, dočim je 
Kung Laov nečak Fook Jin, oprostite, Kung Jin šaolinski 
mehih, ki je prvi izrecno gejevski moški lik v Mortal 
Kombatu. In ni prav nič poženščen in stereotipno peder- 
ski. Tektonske spremembe. Moram reči, da sem z novin- 
ci zadovoljen. Raznoliki so, od orjakov, kot je Ferra/Torr 
z gobčno spako na ramenih, prek orožarsko zanimivih, 
kot je Takeda z verižnim mečem, do pistolerosa Errona 
Blacka. Simpatični so mi in zlahka jih vidim, kako na 
plečih nosijo neogibno nadaljevanje. Vseh skupaj je bor- 
cev drugače petindvajset, od tega osem novih, plus do- 
kupljivi Goro. 

A ne gre le za to, da so človečki in zverinčki tako stari 
kot novi. Vsak od njih ima tri variacije na isto temo in 
sleherna malce spremeni oblačila ter nekatere sposob- 
nosti. Reptile je v eni na primer sposoben ustvarjati stru- 
pene oblake, v drugi postajati neviden in v tretji upočas- 
niti tekmeca. Raiden se v enem movesetu teleportira, v 
drugem elektrokutira in v tretjem nastavlja pasti. Bistve- 
na beseda tu je 'malce', kajti te variacije ne pomenijo, da 
so liki povsem novi. Vseeno pa to doda taktično plast in 
nadalje razgiba mlatenje. 


Kangle in kripte 


Akcija se ne odvija le v zgodbenem načinu. Po zgledu 
devetice je X nabito poln modusov in odklepabilnosti. Če 
se udejstvuješ samotarsko, nimaš na razpolago le posa- 
mičnih obračunov proti MKjevsko neživljenjski inteligen- 
ci, ki bo v isti situaciji enkrat žrla škodo in ti drugič z levo 
roko odvzela pol energije. Izbereš lahko 'test your luck', 
kjer si v vsaki rundi deležen naključne spremembe pogo- 
jev - padajo meteorji, onemogočene so kombinacije, pri- 
zorišče se ovije v temo. Pa stolpe, kjer si izbereš bolj ali 
manj zahtevno 'avtomatno' sosledje nasprotnikov. Če se 
ti za isto konzolo ali pecejem pridruži sotrpin, se v test 
your luck podata skupaj, v kustom kombatu sama do- 
ločita pogoje oziroma gresta v test your might, kjer s 
knofodrkom uničujeta predmete. Nato luzer požre fatali- 
ty in odjoka domov k mamici. S krvavimi solzami. 

ŠUB- ZERO 


— Ena najbolj vzdušnih kombinacij sta stara sovražnika Sub-Zero in Scorpion. Ka-. 
kor ostali liki ima vsak od njiju tri inačice, ki subtilno spreminjajo uporabnost. E 
ši, bx, STNE an. 

Z vsakršnim udejstvovanjem višaš nivo svojega ava- 
tarja in nabiraš solde, s katerimi kupiš marsikaj, od 
bednih sličic prek oblačil do usmrtitev. Ker so Nether- 
Realms nagajivi in kreativni, to ni narejeno v obliki 
menijske trgovine, temveč vzdušne prvoosebne avan- 
turice, kjer v slogu starodavnih frpjev vandraš po po- 
kopališču, votlini in sličnih okoljih. V zameno za ko- 
vance razbijaš stvari, kot so nagrobniki in trupla, da 
dobiš robo, uporabljaš predmete, da si odpreš pot na- 
prej, in se treseš, ko ti za vrat skačejo nepridipravčki a 
la pes in pajek. Odkrižaš se jih s OTEjem. 


Spletna slika 


Ob priklopu na internet se obelodanijo nadaljnje opci- 
je. Tu je spletna inačica stolpov in pridružiš se eni od 
petih MKjevih frakcij - morilci Lin Kuei, ameriški spe- 
cialci ... -, ki se v tedenskih ciklih borijo za prevlado. 
Več njihovih ciljev kot izpolniš, več možnosti za zmago 
ima tvoja stran. S tem so povezane posebne usmrtitve, 
faction kills, katerih nabor se veča z zmagoslavji frak- 
cij. Prav tako se mlatiš z zajebanim frakcijskim šefom, 
ki je napumpan običajnež, in sodeluješ v posebnem 
stolpu. 

Največ ljudi se bo podalo v običajne nalinijske boje, ki 
so spet večvrstni. Lahko greš lurkat v sobane in izzivat 
vidne nasprotnike, lahko se greš 'zmagovalec ostane' 
(king of the hill) ali zaupaš samodejnemu iskalniku, da 
najde gmajno za rangirane ali nerangirane obračune. 
Postopki so manj zanesljivi in hitri kot v Ultra Street 
Fighterju IV ter najnovejših BlazBluejih, kar velja tudi 
za bojevanje. Namreč zato, ker MKX uporablja nekoli- 
ko zastarel način sporočanja podatkov, kar vpliva na 
gladkost in zamik. Je pa res, da posledice niso prehu- 
de in da kljub svojemu vaškemu internetu nisem imel 
kritičnih težav z iskanjem ljudi ter lagom. Ob tem je 
gnida, ki predčasno zapusti boj, samodejno deležna al- 
ternativne usmrtitve, guitalityja. Zakon. 


-—-—-—-——— kma 
' Shinnok je novi glavni negativec, ki ga je treba odkle- 


niti. Igralno mi ni bil nič posebnega in Shao Kahn je bil 
bistveno bolj impozanten. Ima pa kot šef dve obliki. 

Bolj me je zmotila druga nevšečnost - da na izbir- 
nem zaslonu vidiš, za kateri lik se odloča spletni 
nasprotnik. To omogoča 'counterpicking', jema- 
nje lika, ki je najboljši proti določenemu druge- 
mu, kar je pri količkaj višenivojskem udejstvo- 
vanju zoprno. Sliši se kot malenkost, a ni, saj vo- 
di v neumno izbiranje v zadnjem trenutku in pod- 
obno prinašanje okoli. Capcom je v Super SF4 
glede na vanilijino inačico to hitro odpravil. Bodo 
tudi NetherRealmi? 


Finish them! 


Res je, da ima Ultra Street Fighter IV dosti reči 
poštimanih bolje in da je boljša igra, ki jo na pe- 
ceju dobiš poceni in kmalu pride na PS4. Mortal 
Kombat X je ob njem nepopoln in okoren. Njego- 
vi liki so veliki, a se premikajo leseno, lična in- 
teraktivna ozadja in variacije likov na akcijo ne 
vplivajo občutno, vse skupaj pa se močno zanaša 
na zapakirane stringe ter žongliranje. Gladkost, 
globina, količina možnosti v danem trenutku, 
občutek - vse to je v Capcomovem prvaku na 
višjem nivoju. 

Vendar ni pošteno, da komaj izdani MKX primer- 
jam s špilom, ki se je v šestih letih skalil skozi šti- 
ri inačice. Tako ali tako se igri kljub istemu žanru 
precej razlikujeta. Fighter je radoživo risankast, 
tehničen in globok, Kombat pa plitkejši, a s te- 
mačnostjo in krvavostjo udarnejši ter igralno do- 
stopnejši običajnim ljudem. Kar je nekako tako, 
kot je bilo s tema večnima rivaloma včasih. Bolj 
kot se stvari spreminjajo, bolj ostajajo enake ... 

cc) cvili, ko mu roj žužkov od- 
gloda gonade. A se zabava. 

xxx. Zgoraj vidiš enega od pogosto škorpijonskih šefov. Tale je zelo napadalen 
in stalno sili vate. Spodaj pa nadzorujem koristnega robotka, ki tudi strelja. 


ZL PPP VE V TOTI TIME KE 


Malo — 
wo v sO 26 je 0 0 v a REN 


m 


pie 


SRN ITIIH 
O (o evi Z: 


s uč 
Ur ura 


vana « 


ego ri ure 


ge o dl NPŠ 


tm z 


 I 


zvija 


homas Happ je pravi igralec, kar 
se v njegovem ljubljenčku Axiom 
Vergu čuti skozinskoz. Seveda ne 
škodi, da ima dosti igrotvorskih 
izkušenj, saj je med drugim delal na 
znani strategiji End of Nations. A tipson 
je v prvi vrsti gamer, ki je izkušnje upo- 
rabil za inačico Nintendove klasike Me- 
troid. S to legendo nelinearnega razisko- 
vanja, skakanja in streljanja v pogledu 
od strani je težko tekmovati, sploh ker je 
dobila veliko sodobnih poklonov, od 
Guacameleeja do Shantae. Kljub temu 
pa se Happov praktično solerski projekt 
z resnobno ZF-tematiko in samosvojimi 
prijemi loči od tropa ter se vzpostavi kot 
nakupa vredna retro neodvisnica. 


Skok, razgled, 
pinjau 

Glavni lik Trace se po laboratorijski ne- 
sreči ne znajde na 'another worldu', 
temveč v kibernetski razsežnosti. Tam 
priskoči na pomoč ženskim umetnopa- 
metnim konstruktom, 'rusalkam', ki jih 
ogroža 'prikrojevalec dimenzij' Athetos. 
Dotični je računalniški svet spremenil v 
labirint, poln pasti, nakaz in mutiranih 
šefov. Toda ali je vse res tako enostav- 
no? Izvedel boš v sicer ne pretirano ori- 
ginalni ali važni zgodbi, ki pa skozi stri- 
povsko-tekstovne sekvence in filozofs- 
ke konotacije daje smisel Tracevi blod- 
njaški rajži. 

Prav res blodnjaški, kajti špil je vse prej 
kot premočrten. Uporablja Metroidov 
koncept, kjer sprva nepremostljive ovire 
v med sabo ostro ločenih sobanah pre- 
magaš z uporabo novoodkritih kosov 
opreme. Toda bariera je lahko daleč na- 
zaj, na že raziskanem območju. Ker je 
zemljevid asketski, moraš imeti vse v 
glavi, kar nekdaj Metroidu in sedaj Axio- 
mu daje svojevrstno privlačnost. Več- 
krat kot se v iskanju novih prehodov 
vračaš skozi obiskana področja, bolje se 
v njih znajdeš. 

Domačna postaneta tudi ostala stebra, 
streljanje in skakanje. Prvo je enosta- 
vno: s sproti nabranimi krepelci meriš v 
osem smeri in nažigaš, dokler ni vse 
mrtvo. Sprva si omejen na lasersko plju- 
valo, ki se mu pridružijo elektrokutor, 
plazemska bazuka in podobno. Krepel- 
ca se ločijo zlasti po tem, ali so učinko- 
vita na daleč ali blizu. Tudi sovražniki, 
med katerimi najdemo strelsko navdih- 
njene stonoge, lebdeče proteuse in si- 
kajoče zombaklje, ne komplicirajo, saj 
zvečine niso občutljivi izključno na do- 
ločeno orožje. Levji delež takih je šefov- 
skih kreatur, ki postajajo s poškodbami 
vse bolj razjarjene in hitre, na tebi pa je, 
da jih z ogibanjem ter merjenjem zdaj z 
razdalje, zdaj od blizu žokaš v vidne 
občutljive točke. 

Prav tako avtor ni zapletal pri skakanju, 
ki je hitro in odzivno. Novo dimenzijo 
dobi šele v drugi polovici igre, ko najdeš 
oprijemalno kljuko nalik Bionic Com- 
mandu. Ta za prebijanje v višje lege ter- 
ja nekaj več spretnosti. 


Senca beštije 


Strukturno in gradniško je Axiom Verge 
klasičen. Temu se pridružujejo sobane 
za shranjevanje položaja in prehodi, 
skozi katere mrežasto vzpostaviš pove- 
zavo z znanimi predeli. Lastno identiteto 
pa si igra izdolbe s permutacijami, ki ji 
dajo svojstven okus. Najbolj opazen je 
svet, izdelan v čudoviti šestnajstbitno 
pikslasti grafiki, ki z večslojnim (para- 
laksnim) pomikanjem ekrana in omeje- 
no barvno paleto kar vpije "amigal" 
Sodobnost izdajata le prirejenost širo- 
kim zaslonom in efekti pri razsutju šefe- 
tin. No, ključna lastnost Axiomovega 
univerzuma je stilistična in okoljska raz- 
nolikost, kjer začutiš tako osmega pot- 
nika kot Shadow of the Beast. Vandraš 
po skeletnih grobnicah, ledeniško-skal- 
nih gozdovih, kiberplanjavah in krva- 
večih votlinah, povsod pa te spremlja 
izreden sintesajzersko-pevski sound- 
track. Ko že misliš, da si videl vse, zazi- 
jaš, ko se recimo z orjaško lebdečo gla- 
vo popelješ na panoramski izlet. 

Druga izvirnost leži v opremi. Večfunk- 
cijski onegaj, ki ga nosiš, je deloma 
orožje in deloma orodje. Z njim znaš 
kmalu treti skale in oddajati curek he- 
kerske energije, s katero transformiraš 
okolico in sovražnikom nadevaš nepred- 
vidljive oblike. A to ni vse. Prejmeš da- 
ljinsko vodenega robotka, s katerim 
greš po ozkih prehodih in odpiraš sicer 
neprehodne duri, ter plašč, s katerim 
prodiraš skozi ozke zidove. Svežim ko- 
som opreme in orožjem v gotovo več 
kot dvanajst ur dolgi igri kar ni konca, 
sploh če se greš lovca na skrivnosti. Te 
so zvito nameščene in ti daljšajo črto z 
energijo ter krepijo orožja. Nekatera od 
slednjih so skrita, tako da je možno, da 
prideš do šefa in crkuješ kot za stavo. 
Le samotarska igra namreč ni prav lah- 
ka niti na normalni zahtevnosti, izbereš 
pa lahko težjo in se v ločeni opciji greš 
hitrostno prebijanje skozi vsebino brez 
zgodbenih prekinitev. 


Za robom nakupa 


Jedro igre je resda strog poklon žanr- 
skim klasikam, zaradi česar je Axiom 
Verge nadvse zakoreninjen v tradiciji. 
Vendar Happ Metroid pozna bolje od 
povprečnega fana. Doumel ga je na na- 
preden način, tako miselno kot struktur- 
no, in se z njim znal poigrati. Seznam 
opreme je zanimiva variacija na preiz- 
kušene koncepte, sovražniki zaradi doti- 
ka Contre terjajo nekaj več pozornosti in 
snemalne sobane so nameščene v per- 
fektnih razmikih. Happ pač ne le, da špi- 
le dela, marveč jih igra. Zato se Axiom 
odvija boleče lepo, s posluhom do tebe, 
in kljub težavnosti ne prestopi meje fru- 
stracij. Taka obrtniška spretnost je pa že 
vredna 20 evrov v digitalni distribuciji. 


V su.najde igro, ki"se<.,, 
je giblje po robu odličnosti. 


(ke sfvita'/ PC Tom Happ «27 


Helldivers 


o je Paul Verhoeven leta 1997 posnel film Starship 
Troopers, so bili literarni čistuni tako zgroženi, da 
so ga hoteli skuriti na kupu istoimenskih romanov 
Roberta Heinleina. A danes se Trooperjev spomni- 
mo ravno po Verhoevnovi viziji, ki je resnobnost izvirnika 
nadomestila z zajebancijo in satiro nadzorovanega futuri- 
stičnega sveta. Digitalno tržena, cenejša moštvena streljan- 
ka Helldivers je njegov podaljšek, ki ga ljubitelji od zgoraj 
gledanih akcijad kljub spodrsljajem ne bi smeli zamuditi. 


Nikogar ne pustimo zadaj 


Postaneš rekrut 'Super Zemlje', kjer vlada prirejena oblika 
demokracije. Edino z možgansko opranimi, skrajno domo- 
ljubnimi prebivalci je namreč moč ohranjati dotok soldatov 
za boj proti izvenzemeljcem. Zgodba je omejena na te na- 
stavke, a se vseeno muzaš ob pretirano pompozni glasbi, 
stasijevsko-udbovsko psihotičnih sogovornikih in soldatih, 
ki med rešetanjem rjovijo bushevske krilatice v slogu "Ha- 
ve a taste of freedom!" Zajedljivost ne seže globoko, kožo 
pa ipak predre. 

Vojna se odvija v treh sistemih proti ravno toliko vrstam 
sovražnikov. Eni so strelsko radostni Kiborgi, drugi tehno- 
loško napredni llluminati in tretji žuželkasti, ee, Žužki. Če si 
priključen v internet, sodeluješ v globalni vojni, kjer vsak 
uspeh vpliva na sistem. Ko merilnik nadzora pride do kon- 
ca, se stanje sicer zgolj resetira. A občutek povezanosti s 
skupnostjo je močan, kar je smiselno, saj so Helldivers 
osredotočeni na sodelovalno večigralstvo. Do tri sotrpine 
lahko imaš na enem sobnem playstationu oziroma izkori- 
stiš naključne pomagače. 


Ruzak te reši 


Spočetka ni težave, če si sam. Podaš se na izbrani planet, 
ki so razporejeni glede na težavnost, in se odločiš za eno 
od misij. Po dostavi iz orbite v slogu Destiny se znajdeš na 
površju, kjer moraš opraviti vse zadane cilje in pobegniti s 

%//« niku pri zgradbi, ostali čimbolj efektivno streljajo in kličejo obrambne naprave. 


priklicano ladjo. Med vandranjem in streljanjem, 
pri katerem meriš z desno gobico, je treba zavzeti 
območje, pognati tovarno, sprožiti bombo, ones- 
posobiti cilj, odnesti kufer s pomembnimi podatki 
in podobno. Vsak planet z okolico, sovražniki in ci- 
lji se sproti ustvari naključno, zaradi česar jih ni- 
kdar ne zmanjka. Je pa okolica grafično precej 
medla in je ni kaj dosti vrst - močvirje, puščava, 
sneg. 

Sistem je tak zato, ker moraš lik karseda razviti, 
spet kot v Destiny. V zameno za opravljene naloge 
dobiš nagrado, običajno novo opremo. Sproti na- 
biraš izkušnje, s katerimi odklepaš dodatke za 
orožja in ostale pritikline. Vlagaš jih prosto in tudi 
tisto, kar boš vzel s sabo, si izbereš na lastno pest. 
To ni nepomembno, saj so recimo žužki, ki radi 
napadajo od blizu, drugačni od snajperskih lllumi- 
natijev. Na nižjih razvojnih stopnjah izbor opreme 
niti ni bistven. Drugače je na težjih planetih, ki niso 
primerni za osamljenca, marveč terjajo ekipo. 
Tam se Helldivers razcvetijo. 


Ne hrani trola 


Nekaj časa se zdijo določene kaprice bizarne. Za- 
kaj ne morem streljati, ko ležem na tla? Čemu mo- 
ram vedno minuto in pol čakati na rešiteljsko lad- 
jo? In, predvsem to, zakaj posebnih veščin, 'strata- 
gemov', ne morem uporabiti neposredno, temveč 
moram tiščati gumb in s križcem na joypadu vne- 
sti dolgovezno zaporedje smeri? Prav tako imam 
omejeno municijo, menjavanje šaržerjev traja in 
če izvidniških sovražnih enot ne odstranim v se- 
kundi, prikličejo okrepitve. Argh! 

A kasneje in v skupini vse dobi smisel. Zložno me- 
njavanje nabojnikov, čakanje na ladjo in odtipka- 
vanje zaporedij so tu zato, da preizkušajo, kako 
mirno kri ohranjaš v divji akciji, kjer krogle švigajo 
na vse strani. V bistvu te švedski avtorji, ki so na- 


redili zafrkantsko Magicko, nenehno zbadajo, da 
ne rečem trolajo, češ, a zdržiš tole? Kaj pa tole? Si 
se zasekiral, ko si tretjič umrl zaradi prijateljskega 
ognja? Ko si stratagemsko dobroto, kot so samo- 
hodni robot, oklepni transporter ali dodatno streli- 
vo, iz orbite fasal naravnost na glavo in crknil? 
Oziroma te je na enak način ugonobil naključnež, 
ki se je vključil v tvojo igro? Ha, pa smo te! 
Ampak ko to prestaneš, kot bi bil na obuki v Stars- 
hip Troopers, se začneš imeti fino. Če je izbrani 
planet spodobne težavnosti in je na ekranu četve- 
rica, je treba učinkovito odstranjevati stalno uleta- 
vajoče gnide in predvsem sodelovati, kajti brez te- 
ga druščina hitro podleže. Pri tem je kul, da dlje 
kot sežeš, naprednejše sovražne enote ugledaš, na 
primer nevidne in ogromne žužke. Najbolj odma- 
knjeni planeti so rezervirani za uigrane ekipe, a z 
naključno gmajno je bila moja izkušnja na splošno 
prijetna. 


"Would you like to 
know more?" 


Osrednja težava Helldiverjev je ponavljanje za- 
dolžitev, zaradi česar je razvoj lika precej razv- 
lečen in tlačanski. Enih in istih nalog je cel kup, ra- 
zličnih pristopov pa kljub množici opreme ne ra- 
vno dosti. Tu se najbolj pozna, da špil v Playstation 
Storu stane le 20 evrov. A za tako ceno je spodob- 
ne kooperativne strelske zabave s humornim priz- 
vokom zadosti, pri čemer z enim nakupom hkrati 
dobiš verzije za PS4, PS3 in vito. Verhoeven od- 
obraval! 

samozavedajočim dialogom in zajebantskim 

podtonom malce liči na lanskoletni southpar- 
kovski Stick of Truth. Znajdemo se v koži kvarteta 
mladeničev, namenjenih k prijatelju na partijo klasič- 
nega, papirnatega DGDja. A stvari se kmalu zaplete- 
jo, saj druščino posrka v drug svet. Tam jih pričaka 
kopica za lase privlečenih situacij, skozi katere se igra 
roga idiotizmom tipičnih frpjev. V baru sedeča lika se 
recimo sprašujeta, zakaj sta si tako podobna, gospo- 
dinja povabi fante, da nakradejo živež iz njene hiše, 
protagonisti pa nikakor ne razumejo, čemu si morajo 
kupiti orožje, ko vendarle rešujejo svet. 


za 


Potezni boj tvori velik del igralne izkušnje. Ni najbolj- 
ši v žanru, a dostojno opravi nalogo posrednika med 
pripovednimi sekvencami, ki so v osredju igre. 


D) oom and Destiny je hecen in barvit RPG, ki s 


Osnovni recept je preprost. V vod dobiš četvero pokli- 
cev: bojevnika, nindžo, maga in, arrr, pirata. S tova- 
rišijo se v pogledu od zgoraj v slogu davnih Final Fan- 
tasyjev potikaš po izmišljenem svetu Ultraworlda in 
slediš sedmerici glavnih kvestov. Vendar ti to ne pre- 
prečuje, da se po deželi ne bi odpravil na lastno pest. 
Po eni strani more odkrivanje skrivnih temnic prinesti 
edinstvene artefakte, ki znatno olajšajo zastavljene 
naloge. Po drugi pa vsak premik na neasfaltni po- 
vršini poveča možnost, da te nevidne nakaze napade- 
jo. Zato skušaš lokacije doseči s čimmanj tavanja. 


Svet je prostran in nevaren. Med raziskovanjem se ti 
pripeti, da zaideš na napačen kontinent, nakar neho- 
te padeš v niz stranskih misij, ki te tam zadrži več ur. 


Mikastenje z nasprotniki na ločenem zaslonu poteka 
potezno in prinese izkušenje ter artefakte, ki pridejo 
prav v naslednjem boju. Klasični fantazijski sovragi 
postajajo iz predela v predel močnejši, skladno s tvo- 
jim napredkom skozi zadatke. Tepež zna biti zafrk- 
njen in včasih je pred prevzetjem kake naloge potreb- 
ne malce tlake, da si dorasel šefovskemu zmaju. Niso 
pa nestvori nikoli nepravično zajebani ali trapasto 
lahki in redkokdaj obstaja ultimativen recept, kjer bi z 
zlorabo enega uroka mogel poklati vse kanalje. 


Eden od sestavnih delov igre je izbor vodje. Od njega 
so odvisni tvoji bonusi v boju in nekatere temnice, ki 
jih lahko opravljaš samo s točno določenim liderjem. 


Glavni poudarek je na humorju in tukaj avtorji zade- 
nejo žebljico na glavo. Tvoji zdravilni uroki temeljijo 
na veri v Letečo Špagetno Pošast, Japonke ti zameri- 
jo, ko jih rešiš pred gigantsko hobotnico, dočim najst- 
nicam matere prepovedujejo hojo po travi, ker še ni- 
so dovolj visoke stopnje. Ha, ha! Pogovori z mimo- 
idočimi in poslušanje ter razreševanje njihovih živ- 
ljenjskih težav kljub postranskosti tvorijo srž igre. 

S kombinacijo smešnosti in solidnega bojevanja je 
Doom 6 Destiny spodoben rpg v pestrem, zanimivem 
svetu. Na Android so ga s PCja prenesli, kot se šika, 
in nadzor usvojiš praktično takoj. V njem je za več kot 
dvajset ur vsebine, ki je zadosti razdrobljena, da jo je 
moč na telefonu preigravati v ne preveč dolgih sean- 
sah. Čeprav občasno ugotoviš, da je odmora za mali- 
co že konec, ti pa si še kar lačen. 85 Trier 
Heartbit e Android / iOS / WP / PC 


jetno presenetil z zmesjo starošolskega 2D- 

skakalništva v slogu Mega Mana, zapomnljive 
kavbojske podobe in drobižne cene. V drugo bo slič- 
no, saj se vrača vse našteto, le da je neodvisniški oče 
Bertil Horberg tokrat dal prestavo više. 
Štorija bi težko bila preprostejša: uletijo razbojniki in 
nekdo jih mora naučiti bizonskih molitvic. Kot v pr- 
vem delu izbereš enega od treh likov. Clive je revolve- 
raš, ki še vedno ni zamojstroval merjenja v različne 
smeri, a zna pokalico začasno nadgraditi z močnej- 
šimi in razpršitvenimi naboji. Takisto je od prej znana 
dečva, ki strelja le v mirovanju, a pada počasneje, 
dočim je frišen indijanec, ki od blizu zbada s sulico. 
Po končanju odkleneš še neoboroženo raco iz prven- 
ca, ki bolehno frči. Rdečekožec je dobrodošla novost, 
saj se petindvajset kratkih nivojev z njim igra povsem 
drugače. 


G unman Clive nas je pred poldrugim letom pri- 


Na nekaj stopnjah se zaslon samodejno premika v 
desno, tako da dlani zašvicajo. Skozi eno takih te lovi 
tiranozaver, a tudi njemu serviraš svinčeno solato. 


Da, tudi v drugo je Clive kratka igrica, ki traja urico ali 
dve, a jo boš vsled raznolikosti junakov ter vdelanega 
zbiranja nagradic za najhitrejši skozihod in ogibanje 
batinam rade volje preigral večkrat. Tudi zato, ker so 
okolja tako razgibana in junak počne ogromno vrago- 
lij. Spočetka luknja bandite, ki nažigajo iz zaklona in 
skozi okna, lučajo palice dinamita ali nanj navalijo iz 
sedel. Kanonfutra je ogromno vrst, saj se jim kasneje 
pridružijo pajki, stroji, nindže, sumoborci in celo dino- 
zavri. Pot pelje čez mestece z Divjega zahoda skozi 
rudnike tja v Deželo vzhajajočega sonca in na vesolj- 
sko postajo. Akcije je ravno toliko kot skakanja, kjer 
grozijo prepadi, osti in ploščadi, ki frčijo vsevprek. 


Novost so od zadaj gledani odseki, kjer kavboj zajaše 
konja ali frči. To razgiba igranje, a je po drugi strani 
idej za uro in pol kar malo preveč in izpade raztreseno. 


Na momente je vse skupaj hudo divje, saj en trenutek 
jašeš pando, nato skačeš po padajočih tetrominih v 
poklonu Tetrisu, nakar v pogledu od zadaj na hrbtu 
pterodaktila vijugaš med laserskimi žarki ter nažigaš 
po vesoljski ladji. Ti 3D-odseki so novost, ki dodatno 
popestri odpravo. Seveda so se vrnili tudi raznovrstni 
šefi, ki terjajo pomnjenje vzorcev. Obračun z velikan- 
skim robotom je denimo fantastičen. Najprej se izmi- 
kaš mehanskim ostrogam, nato plezaš po trupu, se 
izmikaš pištoli ter vrtavki in naposled prideš do glave, 
vmes pa ti junaštvo otežujejo tresenje, nagibanje in 
eksplozije. Čista platformerska poezija. 


Vsak sklop stopenj ima svoj nabor sovragov, katerih 
Vzorce moraš pomniti. Trdožive nindže šprintajo in de- 
lajo salte. Če jih ne odstreliš urno, bo pela katana. 


Ker nadaljevalnih točk ni, je na srečo vdelano prilaga- 
janje težavnosti. Vseeno pa ta nekajkrat zoprno po- 
skoči in kak nivo ponoviš več desetkrat. No, zaradi 
vsakega umrtja si malce bolj vešč in če te premični 
zid spešta petkrat, se mu boš v šesto le uspel ogniti. 
Proti koncu te pričakajo polja, ki obračajo težnost, in 
tam zna nadzor malce pobezljati. Toda večinoma 
uživaš, kot bi bil na začetku devetdesetih. Sploh ker je 
svinčnikasta podoba iz enice nadgrajena z več barva- 
mi, cena v Eshopu pa spet znaša bagatelne 3 evre. 
Če si užival v predhodniku oziroma se ne moreš nave- 
ličati starošolskih ploščadaric, vsekakor pljuni tistih 
par novčičev! Kavbojc 

Horberg Productions e 3DS 

ReKAVIEN MOGOTE 


(TN SRAMOTE) 


Če bi jo imel vle bi z njo 
instantno zmagal na turnirju, 

saj bi vsi ostali oklepniki odložili 
orožje in v strahu pokleknili. Če bi 
si jo nadel boksar, bi se tekmec 
kar sam nokavtiral, saj bi vedel, 
da itak nima šans. In če bi si jo 
pozimi nataknili, ko bi šli kidat, bi 
štihali samo še v led, saj bi kraji- 
na od njene silne skuliranosti 
zmrznila. To je plastični gauntlet 
power glove, ki napiše ves 
članek. Boljšega, kot bi ga on! 


a 


e spomnim se natanko vsebine filma The Wizard s 

konca osemdesetih. Toda en prizor iz te mladinske 

akcijske drame, kjer se na pot čez Ameriko odpra- 

vita pameten in rainmanovsko omejen brat ter pri- 

staneta na tekmovanju v videoigrah, mi je ostal v 
mislih. Ne le meni, tudi številnim drugim norcem na špile, ki so 
odraščali v dobi natupiranih frizur in oprijetih pajkic. Bilo je to 
srečanje med junakoma Coreyjem in Jimmyjem ter šminkerjem 
Lucasom. Ta ima lepe poteze, bele zobke, šatuljo džaznih špilov 
za NES in samosvoj igralni pripomoček - power glove. Kujon 
svoje frajerstvo demonstrira tako, da s sukanjem navideznega 
volana izvrstno odigra partijo dirkačine Rad Racer. Brez kablov. 
Brez križca in gumbov. Na daljavo. Znanstvena. Fantastika. 
Čeljusti so padle. Egi so usahnili. Planet sta zapustila rak in lakota 
ter rodila se je se legenda. Legenda o artefaktu, s katerim ins- 
tantno zamojstruješ sleherno videoigro in si pri tem videti car. Špil, 
ki z njim ni združljiv, je ščiš. Človek, ki z njim ni združljiv, je kmet. 
To je power glove, prva in najbolj strupena rokavica mogote. 

bi; v Ž . 
Tako kot v osemdesetih ni bilo mulca, ki si po Po- 
letju v školjki ne bi želel Iskrinega računala, je film 
Wizard sprožal slinjenje nad power glovom. "It's 
so bad!" reče Lucas. Jep ... 


Boleča resnica 


Power glove je plastično-gumijasta rokavica za Nin- 
tendovo konzolo NES, ki je že leta 1989 omogočila 
igranje s premikanjem telesa, tako kot dandanes ma- 
halni onegaj wiimote, playstationova lizika move in 
xboxova kamera kinect. Šlo je za prvo nadzorno na- 
pravo, ki je v resničnem času preslikavala gibe člo- 
veške roke na televizijski ali računalniški zaslon. Nin- 
tendo je ni izdeloval, temveč jo je samo požegnal - za 
njo je stal znani proizvajalec igrač Mattel. 

Power glove si si navlekel na desnico, v NES vtaknil 
kabel s pretvornikom in na televizor postavil senzor- 
ske škatlice. Rokavica je oddajala ultrazvok, beležila, 
kako dolgo je trajalo, da je dosegel mikrofone v škat- 
licah, in s triangulacijo izračunavala gibanje roke. Pri- 
tiskanje gumbov je igralec oponašal s krčenjem prs- 
tov, da se je v tipalih na členkih spreminjala napetost. 
Na zapestje pa so inženirji namestili ploščico s funkci- 
jami NESovega joypada in številkami. Z njimi si vpisal 
kodo igre, ki si nameraval pognati, da se je rokavica 
pripravila nanjo, ali gumbom pripisal makre. S tem si 
v eni potezi zapored udejanjil dva ukaza, recimo za 
skok in strel. To je danes običajno, tedaj pač ni bilo. 
Sliši se kot nekaj čisto izvenserijskega, kot revolucija 
nezaslišanih proporcev, kot inovacija na ravni čelad 
za navidezno resničnost. Ko si preklemano reč videl v 
kakem televizijskem oglasu in si bil star kakih enajst, 
dvanajst let, je bila lahko reakcija le ena: "MAMII, 
DEJ DNAAAR!" Morda bi celo bila tehnološki premik, 
če ne bi vmes posegli tržniki. Osnovna tehnologija, ki 
je uporabljala optična vlakna, je bila za tisti čas na- 
predna. Toda Mattelovi šefi so vili roke, češ, da gizma 
ne bo nihče kupil, če ne bo poceni. Zato so izvirni di- 
zajn olupili, da so ga lahko v trgovine poslali za 75 
dolarjev. Rokavica tako ni zmogla zaznavati obrača- 


WE, nja po Z-osi kakor izvirni, dražji prototip. 


« 


Oglasi in Wizard niso dali vedeti, da so tri škatlice 
za lovljenje ultrazvočnega signala strašansko ne- 
stabilne in rade padejo s televizorja. Običajna 
rešitev je bila, da si jih prilepil. 


Slaboritna in hkrati slaba 


Naglavni greh power glova je bila nenatančnost zara- 
di mnogih inženirskih kompromisov. To se je takoj 
pokazalo v eni redkih iger zanjo, Super Glove Ballu. V 
tem srednjem obupu si z dlanjo na zaslonu usmerjal 
kroglo po labirintu, toda količkaj hitrejši gibi roke so 
povzročali prekinitve signala in prepoznavanje lokaci- 
je rokavice je bilo jako neprecizno. Podobno se je ob- 
našal drugi ekskluzivni špil, Bad Street Brawler, koder 
si hodil v desno in mlatil neke neznance. Le da nepri- 
merno slabše in bolj okorno kot v Kung-Fu Masterju, 
saj si imel srečo že, če si bil obrnjen v pravo smer. 
Naprava za tri četrt dolarskega stotaka, ki so jo razvi- 
li v rekordnih osmih tednih, kratkomalo ni zmogla na- 
domestiti križca in gumbov, s katerimi si like premi- 
kal po milimetrih in brez kapric nizal kombinacije 
udarcev. Mahanje po sobi in miganje s členki sta bila 
slab nadomestek za to. Navsezadnje je tedaj tekla do- 
ba, ko so te igre rade brutalno kaznovale za vsako na- 
pako. V teoriji naj bi v od strani gledanih akcijadah 
sunek z rokavico navzgor botroval skoku, premik dla- 
ni dol počepu in mahanje levo in desno gibanju juna- 
ka prav tja. Vendar so bili rezultati v praksi totalno ne- 
zanesljivi, kar je vodilo do serijskega crkavanja in iz- 
venserijske slabe volje. 

V to sem se prepričal na enem od nemških sejmov 
Gamescom, kjer vsako leto uredijo retrokotiček. Ver- 
jamem, da je bil občutek pred šetindvajsetimi leti 
hud, ko se je tvoja roka pojavila v špilu oziroma si 
igral brez klasičnega vmesnika. Toda v praksi sem 
ugotovil, da je nadziranje česarkoli s power glovom 
podobno bežanju pred divjimi psi, če si se prisiljen 
opirati na bergle in na hrbtu nosiš zlobnega škrata, ki 
te z razžarjeno grebljico suva v oko. Še najbolje se je 
čudo obneslo v naslovih z enostavnim nadzorom, na 
primer od zadaj gledanih dirkačinah, kjer si avto pre- 


Videz je sicer privlačen in misli gredo v slogu: "Če me bo reč 
zajebavala, bom pa igral s križcem in gumbi, za katere so prijazno 
poskrbeli." No, zajebavala te je, za rabo knofov in križca pa si jo moral 
sneti, nakar si se res vprašal, čemu si preklicanost sploh kupil. 


Tudi zanikrna doubledragonščina Bad Street Braw- 
ler je vsebovala besedico 'bad". Z njo je hotel Nin- 
tendo namigovati na frajerskost izdelka, a je z 
dvojnim pomenom pljunil v lastno skledo. 


mikal zgolj levo in desno. Ja, točno takih, kot je Rad 
Racer iz Wizarda. So že vedeli, zakaj Lucas power 
glova ni prinesel na zaključni filmski obračun v Super 
Mariu 3. Še opcije Start mu ne bi uspelo izbrati zado- 
sti hitro, kaj šele, da bi premagal 'čarodeja' Jimmyja. 


"Now you're playing 
with power' 


Da je bil power glove eden od izpostavljenih delov Wi- 
zarda, ni nič čudnega. Oboje je navadna fasada za 
bedno realnost. Film je obveljal za kos marketinškega 
govna s kilavim scenarijem, ki je z nesramnim ogla- 
ševanjem Nintendovih izdelkov ciljal najstnike. Power 
glove pa je bil med tistimi, ki so se na igre spoznali, 
deležen univerzalnega posmeha. A požegnali ga niso 
niti manj podkovani, saj prodaja ni bila bleščeča in ni 
pokrila stroškov razvoja ter marketinga. V Ameriki so 
ga prodali sto tisoč enot, kar je malo glede na ob- 
sežnost in lažnivost kampanje, ter še bistveno manj 
njemu namenjenih iger. Izdali so le dve, nadaljnji dve 
pa potihem pokopali. 

Nintenda ni bilo prav nič sram izrecno zavajati kup- 
cev. Po orjaškem uspehu na trgu z videoigrami jim je 
zrasel greben in hoteli so se prebiti v glavni tok, na 
splošni trg z zabavno elektroniko. Od tod The Wizard, 
gostovanje v TV-oddajah in oglasi s power glovom, v 
katerih so nogometnim mamam, fotrom puvačem ter 
zvezdoglednim otročajem slikali gradove v oblakih. 
Tiskana reklama z Mohamedom Alijem, ki zmagosla- 
vno stoji nad potolčenim Joejem Frazierjem, je deni- 
mo navajala, da boš v Double Dragonu "z obratom za- 
pestja sprožil takojšen udarec z glavo v obraz", z upo- 
gibom prsta pa "spremenil smer in ustrelil hitreje, kot 
bi kadarkoli zmogel z joystickom." Oboje se je izkaza- 
lo za traparijo in čudno, da niso fasali nobene tožbe. 


Za enega od oglasov je Nintendo uporabil sliko Ali- 

ja, ki premaguje velikega tekmeca Frazierja. S tem 

so ciljali na vtis, da boš z rabo power glova v igrah 
prav tak zmagovalec. Smeh. 


[] 


Če dobro pogledaš, je glove na tej marketinški po- 

dobi bistveno bolj kovinski in futurističen. Dodani 

efekt simbolizira šoferstvo v luftu, sončna očala pa 
kupčevo nepokorljivo skuliranost. 


Sprehodi po luni 


Zdelo se je, da bo power glove obležal na smetišču 
skupaj z drugimi neposrečenimi kontrolniki, na pri- 
mer Seginim obročem za zaznavanje gibanja activa- 
torjem. Toda leta so prinesla nekaj nenavadnega. Ne- 
uporabnost za nadzor v videoigrah je le še bled spo- 
min, nad katerim se naslajajo zlasti pisci analov in An- 
gry Video Game Nerd, ki je v štirinajsti epizodi izrekel 
sledečo southparkovsko modrost: "Now you're play- 
ing with fucking shit. You don't know shit about how 
fucking shitty this fucking shit is. It's so bad it sucks. 
It's so fucking suck it fucks." Zdaj je power glove pri 
določenem življu iskana nišnost in kultna znamenitost, 
na katero se gleda skozi nostalgična očala. O njej na- 
staja celovečerni dokumentarec The Power of Glove, 
ki je na Kickstarterju zbral 18.000 $, pojavi se v car- 
skem Hasselhoffovem videu True Survivor, nekateri 
čudaki pa jo uporabljajo v svojstvene namene. 

Eden takih je Dillon Markey, ki dela v kalifornijskih 
Stoopid Buddy Stoodios. Tam nastaja kultna animira- 
na serija Robot Chicken, ki se v kurjih skečih posme- 
huje vsemu popkulturnemu, od Godzile, ki se ne more 
usrati, do imperatorja iz Star Wars, ki znori, ko izve za 
eksplozijo Zvezde smrti. Njene epizode izdelujejo ta- 
ko, da snemajo prave figurice, in Dillon je v ta namen 
priredil power glove. Rokavico je opremil z vmesni- 
kom bluetooth, ki mu omogoča, da z njenim premika- 
njem vpliva na animacijski softver. Tako mu ni treba 
stalno skakati od odra, kjer figurice razvršča in jih 
snema gib za gibom, do računalnika ter nazaj. Nekdo 
drug z njo didžejevsko skreča, tretji jih požrtvovalno 
zbira, ker mu preprosto tako silovito dogajajo, četrti 
pa je power glove spremenil v bleščičarsko rokavico v 
slogu Michaela Jacksona in jo tematiki ustrezno po- 
imenoval 'beat it'. Hecno, v nekem drugem času so ji 
preprosto rekli, da je - 'bad'... 


ki 


Angry Video Game Nerd se je v epizodah na You- 
Tubu posmehnil marsikateri Nintendovi periferni 
neumnosti, od naglavnega namerilnika do robotka 
BOBA. In, jasno, power glova. 

Pustinja, ford s superchargerjem, odrezana dvocevka, gimpovske 
oprave, pasja konzerva. To so ključne besede prigod bivšega polici- 


sta Rockatanskyja. Ob skorajšnjem reštartu franšize 


ob- 


novi spomine na moža, ki smo ga poznali kot Cestnega bojevnika. 


aos, uničene sanje, propadla dežela. 

Vse, kar ostaja, je spomin na čas, ko je 

svet poganjalo črno gorivo. V puščavi 

so zrasla velika mesta iz cevi in jekla. 

Toda iz razlogov, ki so že davno pozab- 

ljeni, sta bojevniški plemeni sprožili pe- 
kel, ki je vse pogoltnil. Brez goriva so se grmeči st- 
roji ustavili. Svet se je zdrobil in človek se je obrnil 
proti sočloveku. Preživeli so samo neusmiljeni ple- 
nilci. Cestam so zavladale tolpe in v vrtincu razpa- 
da družbe so nastradali navadni ljudje - ljudje, ka- 
kršen je Max. Ob hrumenju motorja je izgubil vse 
in postal le lupina človeka. 


MAX POBESNI 


Avstralec George Miller, avtor in režiser vseh Maxo- 
vih prigod, si ni dal veliko opravka z razlago ozadja 
svojega katastrofičnega sveta. Pravzaprav je šele v 
drugem delu skozi nekaj nerazločnih posnetkov na- 
mignil na vojno in uničenje zavoljo nafte oziroma 
njenega pomanjkanja. Zamisel je dobil med naftno 
krizo leta 1973, ko so motoristi v državi tam spodaj 
povzročili precej neredov. Zato so v prvencu, nape- 
tem trilerju starih dni, imeli ravno oni glavno vlogo, 
zadnji branik civilizirane ureditve pa so bili cestni 
policisti, opremljeni z avstralskimi fordi mogote. 
Eden od uniformirancev je bil Max Rockatansky, ki 
ga je zaigral komaj 23-letni Mel Gibson. 

Ko mu banditi ubijejo ženo in otroka, kar je, kot bi 
znal takisto potrditi Frank Castle, zajebana izkušnja, 
Max pobesni. Iz garaže vzame proslavljeni avto, 
600-konjskega forda falcona XB, in v precej osnov- 
ni cestni akciji razčefuka vse mopedistične šeme. 
Posebej hud spektakel to res ni bil, saj se je pisalo 
leto 1979, proračun je bil nizek in produkcija neod- 
visna. Kulturno ministrstvo zaradi narave projekta 
ni dalo podpore in nazadnje je Miller, po izobrazbi 
zdravnik, nekaj mesecev opravljal splošno prakso, 


da so kupili sedem rabljenih štirikolesnikov. Men- 
da je imel usnjen kombinezon zgolj Mel, medtem 
ko so ostali nosili polivinil. A ne samo, da je Mad 
Max 1 postal eden najbolj dobičkonosnih avstral- 
skih filmov, dve desetletji je držal rekord med raz- 
merjem vložka, ki je bil nekaj sto tisočakov, in iz- 
plenom. Kljub nasilni predstavi, ki je vključevala 
posiljevanje, zažiganje in neusmiljen umor otroka, 
je namreč prinesel sto milijonov. 


h 
Dvajsetinnekajletnik Mel je prišel na avdicijo pod- 
plut in z mačkom, saj se je prejšnji pivski večer za- 
pletel v pretep. Bil je prepričan, da je zapravil pri- 
ložnost, a je filmarjem padel v oči ravno zaradi šlji- 
vastega videza. Vloga mu je prinesla nesmrtno sla- 
vo in mu odprla holivudske duri. 


Nepoznana zanimivost je, da so v ZDA prvega Maxa 
sinhronizirali. Razlogi za to so sicer že davno pozab- 
ljeni, ampak brez heca so na novo posneli čisto ves 
govor z ameriškimi špikerji. Pri tem so seveda po- 
amerikanizirali avstralske izraze, kot sta oi (hey) in 
windscreen (windshield). Ker je šla svetovna distri- 
bucija filma čez Warner Bros., smo zelo verjetno tu- 
di pri nas Mela le gledali, poslušali pa nekoga dru- 
gega. No, v ploščkovni in posledično v sandokanski 
izdaji je izvirna zvočna sled. 

INTER5 

Avstralska podružnica Forda skoraj pol stoletja 
razvija in izdeluje lastne avtomobile, med kateri- 
mi je najbolj dolgoživ in razširjen model falcon. 
Filmska izpeljanka, tako zvani pursuit special 
oziroma V8 interceptor, je v resnici XB GT cou- 
pe, letnik 1973. Izvorno je imel 300-konjsko, 
osemvaljno mašino s prostornino 5,7 litra ali 
351 kubičnih palcev. Naknadno so mu na vsako 
stran dovijačili po štiri rore in prepoznavni zrač- 
nik za kompresor, ki gleda iz havbe. Tako je na- 
stal eden najbolj ikoničnih filmskih avtov, ki ga 
nemara preseže le delorean. Čeprav Max večkrat 
vklopi oziroma izklopi pogon superchargerja, v 
resnici le-ta ni deloval in je bil le za okras. Kon- 
kretno vozilo še vedno obstaja v nekem muzeju 
na Floridi, saj so v dvojki uničili rezervo, ne ori- 
ginala. Se pa po svetu vozi kar nekaj replik, celo 
takih, ki imajo zaresnih 600 konj, toliko, kot pra- 
vijo v filmu. Cene gredo v šestmestne zneske. 
Ford Avstralija je sicer pred časom izdelal kon- 
cept novega interceptorja, toda iz njega ne bo 
nastalo nič. Kmalu zatem so namreč objavili, da 
bodo zaradi neprofitnosti prihodnje leto zaprli 
obe tovarni. Poslej bodo tam dolaj furali le še 
ameriške in evropske forde. 

STEREOTIP KONA SVETA 


S falconom in šepavim Maxom v taisti usnjeni uni- 
formi se otvori drugo poglavje, bolj znano kot Road 
Warrior. Svet je šel očigledno docela v vagino, saj 
civilizacije ni več, puščava pa se razprostira od 
sončnega vzhoda do zahoda. Avstralija, tista od bo- 
ga pozabljena presušena dežela, je bila kot nalašč 
za tako distopično futuro. Celoten film so lahko pos- 
neli v krogu nekaj kilometrov. V tej zgodbi je še bolj 
poudarjena odvisnost od nafte, saj so ljudje priprav- 
ljeni za kapljico črnega zlata ubijati in umreti. Na eni 
strani stoji majhna rafinerija, ki jo branijo v nogo- 
metne ščitnike odeti in z loki oboroženi dobri fantje. 
Pod zidovi utrdbe pa lajajo vojni psi pektoralnega 
Lorda Humungusa, ki so videti direkt iz bara Modra 
ostriga. 


Ena od posebnosti Maxovih filmov je dokajšnja 
ekskluzivnost metkostrelnega orožja. Rockatansky 
resda ima svojo odžagano šrotarico, ampak patro- 

ni so silna redkost. Človeštvo se v prihodnosti 
strelja z loki, zvečine pa so orožja kar avtomobili. 


Pobesneli Max 2 je cestno-akcijska mojstrovina, ki 
gledalca še danes napeto drži pred zaslonom. Ses- 
tavni deli so preprosti, toda perfektni, najsi gre za 
maničnega ritopika Weza, za nasičene štirikolesniš- 
ke borbe, katerih vrhunec je četrurni zaključni pre- 
gon s cisterno, ali za robne like, kakršen je divji mu- 
lac s skalpirnim bumerangom. Ker je brez posebnih 
učinkov, saj so vse posneli na pristen način, se ni 
predstava divjaških zamasikrancev in odpadnih av- 
tov prav nič postarala. Nasprotno, ob mnogih mo- 
dernih poflih je ogled takega starošolskega, neholi- 
vudskega spektakla iz daljnega leta 1981 naravnost 
osvežujoč. 


Ujeli 
Road Warrior je pokasiral mnogo nagrad, med drugim za domiselno kostumografijo, napaberkovano iz športne, vojaške in motociklistične opreme. Zamaskirani 


mišičnjak Humungus si je čez ksiht poveznil cedilo za makarone, njegovemu pribočniku, irokezastemu Wezu, pa za hiter vstop rito domiselno prekriva le usnjena 
zavesica. Oba sta seveda častna člana kluba LederSerif, kakršnih ne delajo več. Mimogrede, Weza igra isti tip kot negativca v Arnoldovem Komandosu. 

Skilidex 


Daljnosežni vpliv Cestnega bojevnika se je pokazal šele kasneje. Eden od tipičnih madmaxpunkovskih izdel- 
kov je niz postapokaliptičnih iger Fallout. Resda se te dogajajo v daljnejši prihodnosti in vsebujejo dvoglave 
krave ter druge mutante. Ampak zgled je očiten, kar kaže nezgrešljivi spodnji prizor iz trojke. 


Dvojka je tisti pravi in najboljši Mad Max, ki je defi- 
niral postapokaliptično okolje, kakršnega hranimo 
v podzavesti že dobre tri dekade. Z njim je Miller ne- 
hote utemeljil fikcijski podžanr, ki so mu sledile šte- 
vilne povesti, na primer nam poznani seriji Waste- 
land in Fallout. Sam scenariju rečem kar madmax- 
punk. Vanj sodijo uničen puščavski svet, v katerem 
se peščica ljudi s primitivno tehnologijo bori za pre- 
živetje, in improvizirana, z vseh vetrov skombinira- 
na oprema, naj gre za orožja, šemaste oprave ali 
vozila. Malo filmov je pustilo tak popkulturni odtis 
oziroma je tako močno seglo onkraj kinodvoran. 


ONSTRAN GROMKE KUPOLE 


Ogled Road Warriorja je nujen, najmanj zavoljo 
splošne razgledanosti. Tudi enko velja poznati, tako 
zaradi porekla, kot drugačne sorte napetosti. Kot 
Alien proti Aliens. A trojka s podnaslovom Beyond 
Thunderdome (1985) je bila slaba že ob izidu. Mra- 
kobno dogajanje v puščavskem zaselku, kjer ener- 
gijo proizvajajo prašiči, je neprivlačno, kolonija 

otrok, ki ob zasutem boeingu čakajo na pilota odre- 
šenika, pa brezvezna. Močno izstopa manko osem- 
valjnika, saj Max na kamelji vpregi pač ni Max, in ti- 
sta zaključna gonja je le v posmeh nizu. Neizraziti li- 
ki niso dorasli Humungusu, Wezu in ostalim prete- 
klim frisom, poleg česar resničnih negativcev prav- 
zaprav ni. Še najbolj zapomnljiv je dvojec Master 
Blaster in borba z njim, no, z njegovo polovico, v 
naslovni kupoli. Zdi se, kot da so filmarji stavili le na 
ime Tine Turner, ki igra županjo. 


Čeprav vidimo razrušen Sydney, zgodba ne razgrne 
ne ozadja, ne ospredja. Max pride od neznankje in 
gre neznanokam. Zaključek Melove trilogije bi mo- 
ral biti presežek, nepozaben akcioner iz povojnega 
sveta, a dobili smo bledo zmes prašičjega dreka in 
kopije Izgubljenih fantkov iz Petra Pana, začinjeno z 
dvema komadoma od Turnerce. Še Waterworld, 
poapokaliptični oziroma popotopni poskus Kevina 
Costnerja, je bil boljši. Na žalost prav veliko sledil- 
cev ni bilo. Costner se je poskusil še s faliranim 
Postmanom in omembe vreden je Book of Eli, do- 
čim je Resident Evil: Extinction deloval madmaxov- 
sko samo v reklamah. 


jedrske katastrofe, trojka nanjo namigne z radio- 
aktivno vodo. Najbrž je ta kriva za takele disko 
pričeske. Kje so potemtakem mutanti? 


Režiser in lastnik licence George Miller priznava, da 
se mu tretja epizoda ni najbolj posrečila, zato je 
kmalu po njej pričel iskati možnost za popravni izpit. 
Danes trdi, da je scenarij, ki bi Cestnega bojevnika 
vrnil tja, kamor spada, torej na cesto, pripravil že 
pred petindvajsetimi leti, vendar so mu Warnerjevi 
bratje dali zeleno luč šele 2003. Takrat je bil še v igri 
Mel Gibson. Toda ob pričetku iraške vojne je studio 
projekt zamrznil, kajti puščavsko-naftna tematika se 
jim je zdela politično vprašljiva. Leta so minevala in 
Mel je skozi alkoholno-družinske težave izgubil inte- 
res. Miller je kljub temu želel posneti novo zgodbo, 
"pa če je to zadnje, kar bo storil v življenju." 


CESTA BESA 


Tekom zadnjega desetletja, ko je izdelal edinole 
pingivansti animiranki Vesele nogice, je Miller glede 
svojega omiljenega lika prišel na marsikatero sme- 
lo idejo. Poigraval se je z namero o animejastem 
Maxu, saj ga je navdahnila futuristična japonska ri- 
sanka Akira. Nato je razmišljal o filmu, povezanem 
z vzporedno igro, za kar se je dogovarjal s Coryjem 
Barlogom, šefom razvoja God of War 2. Potem se je 


Upam, da Fury Road ne razočara. Toma Hardyja smo doslej videli kot mutanta Bana v Batmanu, pridružila 
pa se mu bo še Charlize Theron kot Furiosa. Ravno njej naj bi bil namenjen še en filmski odvrtek. 


odločil, da bo sočasno posnel dve štoriji iz opusto- 
šene dežele. Naposled je pristal pri enem klasičnem 
izdelku, a tudi z njim ni šlo gladko. Čeprav je doma 
v dobesedno madmaxovski deželi, ga je narava leta 
2011 na polno opetnajstila. Zaradi zgodovinske 
moče se je pustinja Novega Walesa spremenila v 
travnike, ki zlepa niso uveneli. Leto dni so zaman 
čakali na sušo, nakar so snemanje preselili v Nami- 
bijo. Tam so imeli težave z naravovarstveniki ... 
Fury Road, kakor se kliče četrto poglavje, v času 
branja že igra v slovenskih kinematografih. Po trai- 
lerju sodeč se je štorija v resnici vrnila na pota stare 
slave: k brezobličnim drvečim pošastim. Melove 
prašne škornje je sicer obul neavstralec Tom Hardy, 
ampak možak je vsaj ponovno za volanom, in to še 
bolj predelanega V8 interceptorja. Od kod ga je po- 
tegnil oziroma kako se pripoved vklaplja v obstoječ 
svet, bomo zaradi neposrečenega datuma zapisali 
ob mesecu osorej. 

Po tridesetih letih mrtvila je letošnje leto vsekakor v 
znamenju Besnega Maxa. Septembra namreč dobi- 
mo še obetavno, dolgo izmikano igro, ki ne bo pe- 
skovniška le zaradi puščave, marveč takisto po pri- 
stopu. Zato poslušaj, kaj ti velim: naj si vodja tropa 
ali divji mladič, zdaj je pravi in zadnji trenutek za 
obnovitev spomina na Cestnega bojevnika izpred 
tridesetih let! 


Če sem malce ilustrativen, bo špil mešanica av- 
tomobilske legende Interstate "76 in pustinjske 
raziskovalščine Shadow of Mordor. Max se bo 
vozil po prostrani pušči, polni ostankov artefak- 
tov spred apokalipse in zasilnih naselbin preži- 
velih, ali jo raziskoval peš. Tudi bojevanje bo 
obeh sort, bodisi na štirih kolesih, bodisi s pest- 
mi in hladnimi orožji. Puške bodo sicer obstaja- 
le, vendar z omejeno municijo. Eden glavnih ele- 
mentov bo nadgrajevanje avtomobila, ki ga bo 
moč z uplenjenim ali najdenim materialom pre- 
delati od podna do strehe. Seveda po madma- 
xovsko, kar pomeni ogromna zračnika, štrleča iz 
pokrova motorja, gromozanska kolesa in bo- 
dečo žico, da nasprotniki slučajno ne bi plezali 
nanj. Na vozilo sodijo tudi orožja v stilu razbi- 
jaškega ovna in plamenometalca. 

Spil pod okriljem založbe Warner Interactive 
razvija švedski studio Avalanche. Ti so izdelali 
solidno serijo Just Cause, zato imajo veliko iz- 
kušenj o odprtem svetu. Ceprav so ga prvič oz- 
nanili pred dvema letoma, so projekt vmes rese- 
tirali in odpovedali podporo starim konzolam. 
Nedavni video napoveduje dobro, imenu primer- 
no igro z mnogo adrenalinske akcije. Edinole 
Max prav nič ne spominja na nam poznano po- 
dobo, prej na Joela iz The Last of Us. Fane naj- 
bolj skrbi, da ne bo izgubil avstralskega naglasa. 

Dobrodošlo je, da izvemo več o ozadju nekaterih nadjunakov. Kako se je Nataša Romanov urila za ašašinko, 
kako je druga svetovna vojna prizadela Stotnika in podobno. Iron Man pa seveda ostane nedotakljiv zafrkant. 


AVENGERS: 
AGE OF ULTRON 


arvel je bil svojčas ekskluzivno stripovski ve- 
M likan, a nič več. Z izvedbo smele ideje o 

enotnem filmskem univerzumu, imenova- 
nem Marvel Cinematic Universe, je kinematografična 
arena dobila novega borca - čednega, mišičastega in 
takega, ki se mu ni dobro posmehovati, ker naokoli 
vandra v pajkicah. MCU je v vrhu najbolj dobičkanos- 
nih filmskih franšiz in izdelkov v njej se začenja treti. 
Avengers 2 so že enajsti (!) film in počasi zaključujejo 
drugo fazo, ki se je začela z Iron Manom 3. Sledili so 
Thor: Dark World, Captain America: Winter Soldier in 
Guardians of the Galaxy, kmalu pa jo bo skozi vrata 
pospremil Ant-Man. Ta bi moral biti po stripovskem 
izročilu del pričujočega filma, saj v slikanicah prav 
on, mutantski znanstvenik Hank Pym, ustvari samo- 
zavedajočo se umetno pamet Ultrona. A Marvelovi 
stripi, čeprav so nekatere povezave ohranjene, glede 
na Cinematic Universe ležijo v drugi dimenziji. 


Ko se Hulk razjezi, mu menda ni kos nihče, zato je 
previdni Tony Stark že vnaprej izdelal obrambo - po- 
seben ironmanovski oklep hulkbuster. 


Negativec je torej Ultron, razmišljujoči umetni inteli- 
gentnež, ki pridobi robotsko lupino demonskega vi- 
deza in si za potrebe uničenja človeštva omisli unifor- 
mirano armado kovinskih nasilnežev. V zobeh ima 
zlasti superherojsko združbo Avengerjev, kjer sobiva- 
jo Iron Man, Captain America, Thor, Hulk, Black Wi- 
dow in Hawkeye (upodabljajo jih stalni igralci - Dow- 
ney, Hemsworth, Johanca ...). Vic je v tem, da niso 
več tako enotni kot v prvencu izpred treh let, ko so 
pred aliensko grožnjo reševali New York. Tokrat je na 
tapeti ves planet in kako ga rešiti, je stvar debate, ki 
rešimožem in rešiženi ne gre vedno najbolje z ust. Ne- 
strinjanje zlasti med Stotnikom Ameriko in Železnim 
možem pripravlja nastavek za globlji razkol, ki bo 
prišel v naslednjih filmih. 


Kregi v primerjavi s prvimi Maščevalci prispevajo k 
nekaj več temačnosti in mestoma se Age of Ultron 
spogleduje s tragiko in črnino, značilno za izdelke kon- 
kurenčne hiše DC Comics. Organizacija Hydra z Loki- 
jevim žezlom dela eksperimente na ljudeh, rezultat 
česar sta trpeča dvojčka, bliskovito hitri Guicksilver 
in telepatska coprnica Scarlet Witch (povezava z X- 
Men) ... Nataša in Bruce Banner odkrijeta medseboj- 
no privlačnost, ki je zaradi zelenčeve ihte obsojena na 
propad ... Ultron pa se želi utelesiti v mesu, kar pri- 
pelje do manj znanega Marvelovega lika in jerbasa fi- 
lozofskih razglabljanj. 

A temu navzlic in več inteligence od Transformers tile 
Avengerji ostajajo kokičarski material, v prvi vrsti na- 
menjen akcijski zabavi. In to jim pretežno uspe. Uni- 
verzumsko nepodkovani obiskovalci ne bodo preveč 
zmedeni, saj dobričine kljub nesoglasjem ostanejo 
lahko razumljivi zaščitniki nas, brezmočnih civilistov, 
dočim je Ultron zmešan PC, ki ga je treba odklopiti. 
Geeki se bodo napajali ob ducatih referenc na razno- 
razne vidike Marvelovega filmskega in tudi stripovs- 
kega vesolja, vključno s širšim pomenom Kamnov 
neskončnosti in prizorčkom sredi odjavne špice. Čuti- 
la obojih pa bodo v dveh urah skrajno zaposlena z vi- 
harjem nekrvavega razčefuka, začenši z napadom na 
Hydrino bazo, nadaljevavši s kapricami obsedenega 
Hulka in končavši s polurnim finalom v izmišljeni vz- 
hodnoevropski državi Sokoviji. Ljubitelji serioznosti v 
stilu Batmana in X-Men bodo tedaj v veliki nevarno- 
sti, da si bodo poškodovali oči ob skrajnem zavijanju 
z njimi, ko bodo dobričine pred robotsko armijo reše- 
vale še poslednjega nespretnega otroka. Motiti znajo 
tudi čudaški scenaristični preskoki, ki kočljivosti na 
hitrico pometejo pod preprogo, in idilično opevanje 
(ameriške) ruralne družinskosti. Toda za sprostitev s 
pridihom nečesa večjega je tale spomladanska stri- 
pofilmska barvitost povsem solidna. Sneti 

Uitronu lahko v kinih še vedno zalepiš del "." Ampak 
iz komandne vrstice. Ostalo je poblokiral. 


Novinca sta dvojčka Pietro. Levo je Ouicksilver, ki je 
hiter, in desno Scarlet Witeh, ki je sčasoma drzna. 
Igra jo Elizabeth Olsen, sestra od 'Olsen twins'. Pač. 

UNFRIENDED 


apredek je vse hitrejši. Kurc, še raki hodijo na- 
il prej in tudi duhovi nočejo zaostajati. V grozljiv- 

ki Odklikana so očitno vstopili v novo ti- 
sočletje. Pozabite na mistične latinske izreke, višje 
energije in skrivnostne meglice: duše umrlih danda- 
nes minglajo na Facebooku. Strašenje pomeni, da se 
v Skypu pojavi neznan kontakt in se ti ugnezdi v kle- 
pet. Nadnaravne energije tuzemskim trpinom pre- 
prečujejo klik na gumb 'odstrani prijatelja'. Unfrien- 
ded, kakor se film imenuje v izvirniku, je poskus pre- 
selitve Paranormal s ščepcem Agate Christie v digi- 
talna družbena omrežja. Žal le poskus, saj zaplet ni 
zares grozljiv in Odklikana prej izpade kot poskus 
moralne panike nad zlobnimi troli z internetov. 


never tava i over CRASAO JESST5 MOTAJITS CAH 
s 


Film otopele netovljane opomne, da so na drugi stra- 
ni avatarjev človeška bitja. Da ima fraza UBIJ SE 


Stvarniki filma si zaslužijo dvignjen palec predvsem 
za eno: drznili so si biti inovativni. Delo je v celoti pos- 
neto kot dogajanje na desktopu, kar pomeni, da gle- 
dalec zgodbo izve z opazovanjem premikanja miške, 
tipkanja, odpiranja spletnih strani ter videosocializira- 
nja. Uspeh Odklikane je, da novotarija ni izpadla tako 
dolgočasna in duhamorna, kot bi lahko. Glede na to, 
da pač uro in pol nekomu 'čez ramo' buljiš v namizje. 
V tem času se petorica ameriških mladcev in mla- 
denk neuspešno skuša znebiti nenavadnega avatarja, 
ki se je prilepil v njihovo Skypovo konferenco. Počasi 
odkriva, da se je ob prvi obletnici samomora vrnil 
mržnje poln duh Laure, ki bi se rad znebil - njih. V RL. 
Pokojnico so namreč prijatelji posneli v pijanem sta- 
nju in z rjavimi hlačami, video dali na YouTube ter za- 
gnali spletno nadlegovalno kampanjo. 

Zgodba deluje le pogojno. Težava je v tem, da prasta- 
ri koncept nadnaravnega in duhov, neracionalen kot 
je, še vedno nagovori človeške emocije in vzbudi 
podzavestne strahove. Moderni billie227, ki ti šari po 
trdem disku, je po drugi strani preveč kontraintuiti- 
ven. Zaboga, ta prostor je namenjen hekerjem, tro- 
jancem in prOnu, zato film žal ne doseže svojega cilja: 
strahu. Namesto tega so se avtorji v iskanju čustve- 
nega nagovora zatekli k histeriji. Edini neprijeten 
občutek in groza izhajata iz prizorov, kjer peterica na 
Skypu srepo gleda in se pol ure jesiharsko, panično 
dere. Pozabite na prefinjene, stare Hitchcockove veš- 
čine, kjer za mravljince zadostuje le namig, morebiti 
švig sence ali očitna odsotnost nečesa. Ker tega 
manjka, je režiser posegel po skrajnem gnusu. Ni ga 
človeka, ki ga ne bi ganilo tlačenje obraza v multi- 
praktik. Toda na žalost se domet filma tu ustavi. 
Kljub temu je Odprijateljčkana trenutno tretja najbolj 
gledana kinopredstava v ZDA. Morda sem jaz tisti, ki 
mora vstopiti v novo tisočletje. MeMungo 

Digitalni nekromanti v slovenskih kinodvoranah še 
kar nočejo umreti. 

BATMAN VS. ROBIN 


itezi imajo oprode, mojstri vajence in rešimožje 
V tako imenovane sidekicke. Enega takih junior- 

skih pomagačev je sprva igral celo Bruce Lee, 
najbolj poznan med njimi pa je nedvomno Robin. 
Čeprav se njegovo ime često omenja v navezi s tašči- 
co oziroma drozgom, lik nima ornitološke podlage. 
Kostum sta mu namreč pokojna avtorja zasnovala po 
vzoru Robina Hooda, svojega omiljenega otroškega 
junaka. Izvirno je hlapiču ime Dick Grayson in je bil 
svojčas najmlajši akrobat cirkuške skupine Flying 
Graysons. Ko nek lokalni gangster ubije njegove star- 
še, ga Bruce Wayne posvoji in izšola. To se je zgodilo 
v aprilski izdaji stripa Detective Comics leta 1940, kar 
pomeni, da fante Batmanu sledi že polnih 75 let. 
Robin, ki so mu v zgodnjih povestih pravili Boy Won- 
der, je med drugim kolovodja najstniške skupine Te- 
en Titans, kjer se ob boku Agualadu, Wonder Girl in 
Kidu Flashu bori proti manjšim zlikovcem. Kasneje se 
je Dick otresel sence Pelerinastega križarja in postal 
samostojna šema Nightwing. Toda Robin s tem ne iz- 
gine, saj je založba našla Dickovo zamenjavo. Pravza- 
prav več njih. Prvi je bil Jason Todd, ki ga Joker ubil 
s pajserjem. Sledil je Tim Drake, a se je kmalu pre- 
imenoval v Red Robina. Nato je prišla Stephanie 
Brown, ki Robinovo masko prav tako nosi le kratek 
čas, saj se raje preobleče v (tretjo) Batgirl. Aktualni, 
peti Robin pa je Damian Wayne, rezultat Talie al Ghul 
na bat-ini. Pob je torej vnuk dolgoživega terorista in 
glavarja Zveze ašašinov, Ra'sa al Ghula. In o tem Ro- 
binu govori dotična risanka. 


Na levi je stari Robin Dick Grayson, ki tudi kot Night- 
wing fura lojalnost do svojega 'očima', medtem ko je 
Demian upornik in prezira Batmanovo politiko. 


Gre za drugi del zgodbovnega loka, ki se je začel lani 
s Son of Batman. Tam smo videli Ra'sovo smrt, Da- 
mianov prihod v Gotham, nastop novega Robina in 
batmobil z dvema sedežema. A mali se je bil izvežbal 
za neusmiljenega morilca, zato ga očetovo protiubi- 
jalsko načelo "justice, not vengeance" čedalje bolj 
razjeda. Recimo ko ujame Dollmakerja, psihopata, ki 
dela stvore iz otrok. Ata Bruce je zanj le 'biološka ne- 
prilika', dočim mu je edini življenjski zgled še vedno 
dedek. Ni čudno, da se brez pomišljanja odzove na 
skovik bajeslovne vseprisotne organizacije Court of 
Ow!s. Talon, sovjelični vodja njihovih oboroženih sil, 
se zdi mnogo bolj kulski mentor od fotra, saj ga pri ra- 
bi sile ne kani omejevati. Kvečjemu nasprotno. 

Bats vs. Robs je drugačne sorte pripoved, kot so veso- 
lje tresoče dogodivščine Pravičnikov. To je Šišmišev 
svet mrščenja, črne in zelo temno sive. Tu ni omega 
žarkov, marveč moraliziranje in že stoti prikaz smrti 
zakoncev Wayne. Glavni Batmanov nasprotnik ni kak 
steroidni mutant ali zločesti veleum, ampak njegov la- 
sten sin, s katerim je neprestano v konfliktu, besed- 
nem in tudi pošteno fizičnem. Žal pa skupaj vzeto izde- 
lek ni čisto nič posebnega in je slabši od prvega dela. 

Negativec je brezvezen in zgodi se bore malo, vseka- 
kor nič bistvenega za kanon. Spor starega in mladega 
smo videli že v prvencu, večino snovi iz retrospektiv 
poznamo in takisto značaj mastra Brucea. LordFebo 
Največji fani risanko dobite na ploščkih in digitalijah. 


JACK AND THE CUGK00- 
GLOGK HEART 


neba so padali zmrznjeni ptiči in sladoled se je 
Z grel ob peči. Tisto leto je bila tako huda zima, da 
je zmrzal v led okovala celo novorojenčkovo 
srce. Vaška čarovnica ni imela druge možnosti, kot da 
nesrečnemu Jakcu vgradi spodbujevalnik - miniatur- 
no uro s kukavico. A tri pravila naj si zapiše za uho: 
ne dotikaj se kazalcev, obvladuj jezo in, najbolj po- 
membno, nikoli ne jej po polnoči. Aja, ne, napačen 
film. Tretja alineja je: nikdar se ne zaljubi. "Itak, da se 
ne bom, saj sploh vem ne, kaj to pomeni," se priduša 
fant, ko jo tiktakajoče mahne v širni svet. Kjer pa 
(ne)sreča ne počiva. 
Kukavičjesrčni Jaka je prelepa pripoved o iskanju lju- 
bezni, ki se odvije v rahlo steampunkovskem fin de 
sičcle. Podložena je z všečnimi pevskimi vložki in ode- 
ta v edinstveno v surrealistično podobo. Ne film, to je 
dobesedno predstava, saj gre za niz slogovno in doga- 
jalno raznolikih utrinkov iz fantove mladosti. Enkrat 
skejta skozi papirnato pokrajino, drugič po harmoni- 
kastem vlaku beži pred Jackom Razparačem, nato 
mu družbo v fantastičnih svetovih dela sloviti filmar 
Georges Meličs ... Če bi hotel po sili primerjati, potem 
animiranka zaradi francoskosti in mehaničnih vložkov 
mestoma spomni na Hugoja, videz in muzični pouda- 
rek pa pojde v smer Corpse Bride. Toda zadeva je ta- 
ko samosvoja, da je oziranje za podobnostmi krivično. 


Izvedba ni milijonska, toda grafični slog je nadmočen 
in nekatere melodije dlačevje dvigajoče. Če si količ- 
kaj tenkočutna dušica, ti ogled srčno svetujem. 


Izrisanka ni delo kakšnega ameriškega visokoprofil- 
nega studia, marveč je plod neodvisniške francoske 
produkcije, ki jo je podprl Luc Besson. Temelji na 
istoimenskem stripalbumu La Mecanigue du Cceur, ki 
ga je ustvaril frontman rockovske skupine Dionysos. 
Dotični ansambel je zato poskrbel za celotno glasbe- 
no podlago. Celokupen rezultat je tako dober, da 
kljub starosti poldrugega leta nanj enostavno moram 
opozoriti. To ni niti otroški, niti akcijski izdelek, mar- 
več ogled za sladokusce, ki čislajo risane musicale, 
kakršna sta Monster in Paris ter Book of Life. Že ideja 
o pobu, ki mora navijati svoje srce in pobirati zobnike 
ter vzmeti, ki pri silnem čustvovanju letijo iz njega, 
vzbudi zanimanje. Toda izvedba je tista, ki očara oči, 
ušesa in duha kot že dolgo nobena. Izraz ključ do srca 
dobi kar naenkrat čisto nov pomen ... LordFebo 

Če bi si srček rad ogrel, Jakca z uro si oglej. Ni ti tre- 
ba hoditi v kino, družbo pa le dobi si fino. 

FIGTION 
ISLAND 


LODUJI 


geekovska štacuna 
Diddi Shop Citypark 


spletna trgovina 
fiction-island.com 


ed spomini na mladost mi je eden 
Mm najljubših tisti, ki se tiče Štoparske- 

ga vodnika. Kdovekako sem ga od- 
kril v nižjih letnikih srednje šole. Znanstveno 
fantastiko sem sicer redno čital, ampak ta po- 
vest je bila drugačna že po naslovnici. Na njej 
je stric v orbiti planeta sedel na kufru in raz- 
glabljal, ali naj umre od zadušitve ali naj se še 
kam odpravi, čeprav bi za to potreboval vesolj- 
sko ladjo z neverjetnostnim pogonom. Prvo bi 
bilo seveda bedno, zato se je pripetilo drugo. 
Iz najdbe se je kljub jutranjemu pouku izcimilo 
branje od poznega večera do zore z izmenju- 
jočimi se epizodami resne kontemplacije in za 
gluho noč preglasnega krohotanja. A prosim 
lepo, kako drugače naj bi odreagiral na povedi, 
kot je "Traalski hroščati krvolok je neznansko 
neumna žival: če ga ne morete videti, sklepa, 
da tudi on ne vidi vas - zabit ko štor, ampak ze- 
lo zelo krvoločen?" Pa na pijačo pangalaktični 
grlorez in vsemirske grdavže Vogone, ki uživajo 
v gradnji medzvezdnih obvoznic skozi nič hu- 
dega sluteče planete ter branju neznosne poe- 
zije ujetnikom? Ne, resnost ob vsej tej odbitosti 
ni prišla v poštev. Vodnik pa ni imel nobene 
možnosti, da se ne bi vpisal med moje naj- 
ljubše povesti. Sploh glede na to, da sem rasel 
z Monty Pyhtoni in drugimi primerki žlahtne bri- 
tanske komedije, s katero je ta povest intimno 
povezana. 
No, moje navdušenje ni bilo nič izjemnega. The 
Hitchhiker's Guide to the Galaxy in nadaljeva- 
nja so prodali v milijonskih nakladah, zaradi 
česar je njihov avtor Douglas Adams postal 
mednarodni zvezdnik. Univerzum Vodnika, 'tri- 
logije v petih delih', sestoji iz naknadnih zapi- 
sov, razlagalnih del in biografij o avtorju, radij- 
skih in gledaliških predstav, televizijske serije, 
hollywoodskega filma ter računalniških iger. 
Kdo bi si mislil, da se bo iz poniglave pripovedi 
o štorastem Zemljanu Arthurju Dentu ter njego- 
vem alienskem prijateljčku Fordu Prefectu, ki 
po uničenju modrega planeta odvandrata po 
galaksiji, izcimil tak hrušč? Vsekakor ne nerod- 
ni velikan Douglas, ki je nekega večera ležal na 
polju sredi Avstrije, strmel v nebo in prišel na 
zamisel ... 


FRUDI ZAPI$ O ŠTOPARSKEM VODNIKU PO GALAKSIJI. 
DOUGLASU ADAMSU IN OPIUKIH NESREČE 


"SAMO BREZ PANIKE" 


Enajstega maja je minilo štirinajst let, odkar je nepomembni modro- 
zeleni planetič in njegove iz opic izvirajoče življenjske oblike, ki se 
jim zdijo digitalne zapestne ure kar bistra pogruntavščina, zapustil 
britanski pisatelj Douglas Adams. Spisal je sedmero romanov, med 
katerimi je najbolj proslavljen Štoparski vodnik. Na platnicah nosi v 
velikih prijaznih črkah zgornji napis, ki ga Sneti od nekdaj notranji. 


$eme, ki se ni vzklilo 


Pisalo se je leto 1971 in osemnajstletni Adams je bil sre- 
di pustolovskega štopanja čez Evropo s ciljem v Cari- 
gradu. S sabo je imel le ruzak in izvod Štoparskega vod- 
nika po Evropi, ki ga je bil izmaknil. Bil je namreč tako 
reven, da si ni mogel privoščiti niti hostla, čeprav je kot 
pravi Anglež vseeno uspel napraskati sredstva za niz al- 
koholnih požirkov. Tako je mladi Douglas na koncu dol- 
gega dne opit ležal na polju blizu Innsbrucka, po katerem 
danes povsem brezbrižno teče avtocesta, in buljil v zvez- 
de, ko mu je v glavo nenadoma kanila misel: "Nekdo bi 
res moral napisati Štoparski vodnik po galaksiji." 

V neki drugi realnosti z več smisla bi Adams nemudoma 
izvlekel pisalo in si pribeležil osnove obetavne pripovedi, 
ki bi mu čez kako leto zložnega dela prinesla slavo, žen- 
ske ter denar. Zgodilo se ni nič od tega, kajti Douglas je 
na idejo začasno pozabil. Vrnil se je na univerzo v Cam- 
bridgu, kjer se je hotel predvsem pridružiti elitističnemu 
študentskemu klubu za uprizarjanje komičnih predstav. 
Ker iz te moke ni bilo dosti kruha, je leta 1974 z ne kaj 
dosti dela diplomiral iz angleške literature. Po lastnem 
spominu je v treh letih spisal tri eseje. 

Graditelj in gorila 


Umetniški tradiciji ustrezno je naslednjih nekaj let 
preživel v dokajšnji bedi, ko se je skušal v Londonu 
uveljaviti kot komedijantski pisec za radio in televi- 
zijo. Še največ upanja mu je dala naveza z Letečim 
cirkusom Montyja Pythona, s katerimi je kot avtor 
in igralec sodeloval pri nekaj skečih. A s tem si ni 
mogel kupiti obilja rib ter čipsa in če si ne bi našel 
drugih zaposlitev, bi mu trda predla. Za preživetje je 
gradil skednje, čistil kurnike in nekaj časa celo va- 
roval arabske bogataše. Ves čas je pisaril, a prodrl 
ni. Njegov slog in humor kratkomalo nista bila pri- 
merna za tedanje oddaje. 

Sreča se je Douglasu naposled nasmehnila leta 
1977, ko je že hotel postati mornar na ladji v Hong 
Kong. Prišel je v stik s producentom, s katerim sta 
se strinjala, da bi bila radijska znanstvenofantastič- 
na smešnica krasna zadevščina. Adamsova začetna 
ideja se je tikala šestih epizod, v katerih bi Zemljo 
vsakič znova uničili na svojstven način. A bolj kot je 
razmišljal, bolj se mu je zdelo, da bi moral imeti na 
tej nesrečni Zemlji lik, ki bi vedel, kaj se dogaja. In 
tedaj se je spomnil tiste ideje z polja pri Innsbrucku 
ter pomislil: "Okej, ta dečko bo raziskovalec za Što- 
parski vodnik po galaksiji." Snežna krogla z rahlo 
poblaznelim nasmeškom se je začela kotaliti ... 


Nastopajoči v BBCjevi izvirni radijski oddaji Što- 
parski vodnik iz 1978, ki je rabila kot temelj za 
mnogo bolj znano knjigo, so se lani izjemoma spet 
zbrali. Najbolje se je postaral Marvin. 


maj 2015 


Dvainstirideset brisač 


Londonska nacionalka BBC je bila dokaj navduše- 
na nad prvimi scenariji za radijsko oddajo. Ti so 
opisovali dogodivščine zadrgnjenega Britanca Art- 
hurja Denta; njegovega izvenzemeljskega kompa- 
njona in Vodnikovega letečega dopisnika Forda 
Prefecta; samovšečnega dvoglavega galaktičnega 
predsednika Zaphoda Beeblebroxa; in depresivne- 
ga robota, 'paranoidnega androida' Marvina. Pri po- 
slušalcih je tedensko predvajana oddaja, ki jo naj- 
deš na YouTubi, leta 1978 naletela na izvrsten od- 
ziv. Uspeh je bil tolikšen, da je BBC kmalu naročil 
drugo radijsko sezono in celo TV-serijo, prav tako 
dostopno na TiTubi. 


4« 

y 
TV-serija sestoji iz šestih epizod, ki so jih zavrteli 
začetkom '81. Največji izziv so bili posebni učinki, 
na primer Zaphod, ki ima dve glavi in troje rok. 


Toda še prej, devetinsedemdesetega, je Štoparski 
vodnik prestopil v knjižno obliko, kjer je požel naj- 
več odobravanja in se vpisal med kultne ZF-pove- 
sti. Knjižni Hitehhiker ni bil le prebeseden radijski 
scenarij, temveč je Adams vanj vložil obilo dela. Ko 
poslušaš oddajo, si presenečen, koliko znamenitih 
gradnikov manjka v njej. Recimo brisača, ki je, ka- 
kor vemo, eden od bistvenih pripomočkov vesoljs- 
kih popotnikov. O njej Vodnik pravi: "Popotnik si jo 
lahko ovije okrog sebe, da ga greje, ko prečka mrz- 
le lune Beta Jaglana; na lesketajočih se plažah na 
Santraginusu V se uleže nanjo in vdihava opojne 
morske hlape; in seveda se z njo lahko obriše." 

Iz radijske igre so se v knjigi med drugim obdržali 
številka 42 kot odgovor na vprašanje o smislu vse- 
ga, bele miške kot izrastki pandimenzionalnih bitij in 
podobne domislice, ki so prispevale k prodaji četrt 
milijona izvodov knjige v prvih treh mesecih. Mimo- 
grede, za cifro 42 bojda ne tiči nobena posebna teo- 
rija. Adams: "Moralo je biti število, navadno, še kar 
majhno število, in izbral sem si to. Vse tisto o binar- 
nih zapisih, številskih sistemih z osnovo trinajst in ti- 
betanskih menihih so same traparije. Sedel sem za 
svojo mizo, strmel ven na vrt in pomislil, '42 bo pra- 
va.' In sem jo natipkal. Konec zgodbe." Res? Mar ni 
bil s tem številom obseden eden od Adamsovih 
vzornikov, Lewis Carroll? Skrivnost se nadaljuje! 


hormonikaš 2015 


... ki ima šest knjig, kar je še en od indikatorjev 
lahkotne norosti, ki preveva ves niz. Pet jih je spi- 
sal Adams, večino od teh pod prisilo življenja, ve- 
solja in sploh vsega, zadnjega pa irski pisatelj 
Eoin (izgovori kot 'Owen') Colfer, oni tip, ki je 
ustvaril Artemisa Fowla. 


— prvenec, v kate- 
rem spoznamo Arthurja 
Denta, ki mu hočejo oblasti 
podreti hišo, ker bo čeznjo 
šla obvoznica, nakar mu 
prijatelj Ford Prefect pove, 
da je dopisnik Vodnika in 
da morata s planeta. Tega 
ga hočejo podreti Vogoni, 
ker bo čezenj šla obvoznica. Sledijo drvenje na 
ladji Zlato srce z neverjetnostnim pogonom, 
srečanje z arhitektom planetov Slartibartfastom, 
zgodba o veleračunalniku GlobokiMisli in kit, ki se 
hoče spoprijateljiti z loncem petunij. 


TME KITCMKIKERIS 
$uibt ro Tu catiikv 


— drugi del, kjer 
druščina, sestavljena iz 
Denta, Prefecta, Beeblebro- 
xa in Trillian, empirično 
ugotovi, da je najpomemb- 
nejše bitje v vsem univer- 
zumu dejansko ultimativni 
egoist Zaphod. Nato se 
znajdejo v prav posebnem 
bistroju 576 tisoč milijonov let v prihodnosti, kjer 
Marvin parkira vesoljske ladje in čaka na 'prijate- 
lje'. Tu lahko opazujejo konec čisto vsega, a jih 
bolj briga, kaj bodo pojedli. Srečajo tudi Boga, ki 
ima mačko in globoko dvomi. 


- tretji del (ki 
ga Adams za razliko od 
prvih dveh ni utemeljil na 
radijskih scenarijih) sprem- 
lja prebivalce planeta Krikit, 
ki jim ni všeč nebo, zato se 
ga odločijo uničiti. Kar po- 
meni, da želijo demolirati 
vse vesolje. Arthur, Zaphod, 


Douglas je oboževal tehno- 
logijo in se je dokaj zgodaj 
podal v svet računalniških 
iger. Ze leta 1984 je v so- 
delovanju s hišo Infocom, 
kjer so zasloveli s serijo 
Zork, udejanjil tekstovno 
pustolovščino | 1 jide t Ax 
za raznorazne sisteme. V njej je zajeta večina do- 
godkov iz prve knjige, kot igralec pa si Arthur 
Dent, ki se mora prebiti z Zemlje, se ubadati z Vo- 
goni in priti na Magratejo. Sam se je spomnim, a 
je nisem končal, saj je bila zajebana. Med drugim 
je bilo treba dosti situacij opraviti v določeni ko- 
ličini potez, rešitve ugank pa so bile skrajno ob- 
skurne. Nič bolje ni v obnovljenih inačicah ob 20. 
in 30. obletnici, ki sta dodali grafiko (slika levo). 

Marvin in Trillian to preprečijo, ker se spodobi, in 
vmes odkrijejo, da HAL iz Odiseje ni bil najbolj ne- 
fariozen računalnik vseh časov. Nastopi tudi napol 
nor žurnalist, Arthur pa se nauči ptičjega jezika. 


— četrti del, v katerem 
se delfini, druga najbolj in- 
teligentna življenjska vrsta 
na Zemlji (tretja smo mi), 
odpravijo z Zemlje. Se pa 
nanjo po večletnih vesolj- 
skih vandranjih vrne Arthur 
Dent, ki se speča s čudaš- 
ko avtoštoparko Fenchurch. 
Nastopijo še znanstvenik Wonko, Ford Prefect, ro- 
botska ladja in Marvin, ki je 37-krat starejši od ve- 
solja. A čakaj malo, mar niso Zemlje davno uničili 
Vogoni? "Tttk ttk tttk tk!" -delfin številka 42. 


— 
Nj 
č 


v petem delu 'trilogije" 
hočejo Vogoni dokončati 
delo, saj se jim uspeh pri 
uničenju Zemlje nenehno 
izmika. Arthur odpotuje po 

galaksiji in si pot plačuje z 9 ; 
dajanjem sperme, kar se - HARMLESS 

mu kasneje malce mašču- 

je. Res pa je, da končno 

najde mirno službo izdelovalca sendvičev v neki 
vukojebini. Z vsem tem Adams simbolično opisuje 
staranje. Povest se izteče s pretežnim nasprotjem 
srečnega konca, a le, če nisi Zaphod Beeblebrox. 
Normalno. 


— šesti del za 
pravoverneže to ni, saj ga JE 
je spisal Colfer. Težava je hasje s 
še ena, in sicer ta, da je ' NE 
Adams svoj zadnji del za: , 33 AT 
ključil na primerno mračen  % f ze 
in uničevalski način — kar 5 % jedi 
nato avtor posiljeno razdre "Z V m 
in like spravi na novo avan- FEOIN ČOLFER 
turo. Ta vključuje nordij- 
skega boga Thora, kar je kul, in ljubezen klasične 
sorte, kar ni kul. Finale je tak, kot bi ga Adams 
sestavil na enega svojih manj depresivnih dni. 


Drugi njegov projekt je bil anic, avan- 

tura, ki so jo leta 1998 naredili pri Digital Village — 
podjetju, ki ga je pomagal ustanoviti Douglas. Od- 
vija se na vesoljski ladji, ki se ji zmeša in pristane 

na Zemlji, nakar je na tebi, da jo popraviš. Na nje- 
nem krovu srečaš robote s številnimi problemi in 

prizadeto papigo. Dogajanje se odvija iz prve ose- 
be in občutek je mystovski, 

s statičnimi, lokacijami v 

slogu art deco. Enega od 

glasov je posodil Terry Jo- 

nes, član Monty Pythonov, 

ki je spisal tudi istoimenski 

roman. Ne ta, ne igra nista 

bila posebej dobra, povesta 

pa, kako multidisciplinisti- 

čen je bil Douglas Adams. 


Igre z besedami 


Vzroki za eksplozivni razmah Štoparskega vodnika 
v Britaniji, ki se mu je pridružila bolj umirjena, a 
vseeno obsežna priljubljenost v Združenih državah, 
so na površju jasni. To je bila doba oboroževalne 
tekme, pristanka na Luni in prvih domačih računal- 
nikov, ko sta iz kin odmevala Vojna zvezd ter Bližnja 
srečanja tretje vrste. Ljubitelji ZFja so si želeli neče- 
sa podobnega, le smešnega, zato so Vodnik razgra- 
bili. "Skupaj z Ronom in Sidom in Maggie / smo šli 
s teleportom z zabave / Ron je ukradel Maggie srce 
/ jaz pa Sidu pol glave." Toda lahko so ga brali tudi 
fotri, mamke in otroci. Po eni strani je bil zadosti 
preprost zanje, po drugi pa je bil inteligenten in du- 
hovit. Intelektualci so Adamsa primerjali s Swiftom 
in njegovimi Guliverjevimi potovanji, dočim je mla- 
dež uživala, ko je brala o tem, kako naokoli rožljajo 
skrajno potrti roboti. Adams je pokazal, da je moč 
žanrsko literaturo spisati na lahkoten, komedičen 
način, ne zgolj na smrtno resnega v slogu Asimova 
in Clarka na ZF-področju ter Tolkiena pri fantaziji. 


Čtiva, ki razlaga Štoparski vodnik, je precej. Sam 
priporočam troje knjig. Don't Panic Neila Gaimana 
je občuten, prijateljski in zgodbeno zastavljen zapis 


o nastanku Vodnika in Adamsu samem ... The 
Frood Jema Robertsa si še bolj podrobno ogledu- 
je vse v zvezi s tem ... dočim Znanost v Stopars- 
kem vodniku Michaela Hanlona poljudno razglab- 
lja o znanstvenih vidikih romanov, od napredka v 
umetni inteligenci do vzporednih svetov. 


Vendar je moralo k uspehu prispevati še nekaj glob- 
ljega. John Lloyd, producent in Adamsov stari pri- 
jatelj ter sodelavec, pravi: "Štopanje in galaksija nu- 
dita zanimivo mešanico posthipijevskega razmiš- 
ljanja in visoke tehnologije. A to ni vse. Vodnik je 
preprosto izviren izdelek obolelega uma. Ne zanima 
ga popularnost, temveč gre tja, kamor je namenjen. 
Douglas na račun večje prodaje ni sklenil niti enega 
kompromisa. Povrhu je bil nad uspehom ravno tako 
presenečen kot vsi ostali. Med pisanjem je spraše- 
val: 'Je to v redu? Je smešno? Kako se ti zdi ta sce- 
narij?' Res ni vedel. Še sam ni znal razložiti, kaj je ti- 
sto, zaradi česar knjiga učinkuje na ta način. Prav 
zato ni moč napisati še ene take. ln to je tisto, kar jo 
dela genialno." 

V prvi vrsti je Adamsov roman farsa, ki naš svet ne- 
popustljivo kritizira s slikanjem nečesa izven njega. 
Podobnost s Pythoni ni naključna, saj se je Douglas 
z njimi odlično razumel. Besednih iger, v kontekst 
vpletenih šal in uperjanja osti k perečim težavam je 
ničkoliko. A ker se vse godi v onkraju, uživaš in pri- 
kimavaš, ne da bi se počutil obteženega. Lep pri- 
mer je že samo ime Ford Prefect, ki ni zatipkan Ford 
Perfect, temveč naziv enega od popularnih britan- 


DOLGA POT DO HOUYWOODA 


Adamsa so hollywoodarji glede tega požgečkali že 
davnega 1979 in mu ponudili 50.000 dolarjev. Za 
še donedavna revnega Douglasa je bil to velik 
sold, toda ponudbo je zavrnil, ko se možje s kra- 
vatami niso dali prepričati, da film ne bi postal 
'Star Wars s šalami". Naslednji z zamislijo o filmu 
je bil montypyhtonovec Terry Jones, toda Adams 
mu je odvrnil, da je bilo že preveč izvedenk istega 
Vodnika in da bo raje sam napisal izviren scenarij 
z novo zgodbo. Leta 1982 se je preselil v Los An- 
geles, kjer je skušal projekt zastaviti z režiserjem 
Ivanom Reitmanom, ki je pozneje zaslovel z 
Ghostbusterji. A posadka ni mogla zadeti pravega 
občutka. Adams se je vrnil v Britanijo in dolga leta 
skušal pripraviti besede, da bi oblikovale dober 
scenarij. Leta 1998 je denar na mizo vrgel Disney, 
film pa naj bi režiral Jay Roach (Austin Powers). 
Minila so tri leta razvojnega pekla in ravno, ko je 
Adams oznanil, da je s scenarijem kolikor toliko 
zadovoljen — je umrl :(. Toda njegovo delo ni šlo 
vnemar. Adamsov tekst so dokončali drugi in film 
je v kina prispel aprila 2005. 


Kako ga je gledati danes, v blu-rayevski kvaliteti in 
s časovno distanco? Menim, da je izdelovalcem 
uspelo, kolikor jim je sploh moglo uspeti. Nabavili 
so primerne igralce, v prvi vrsti hobita Martina 
Freemana kot Arthurja Denta in mično Zooey 
Deschanel kot Trillian, poskrbeli za uvodni song, 
delfine in barvitost, noter so stlačili večino šal, ker 
bi jih folk nagačil, če jih ne bi, udejanjili so kul 
Marvina, potegnili so lok čez vso prvo knjigo ... 

In se prostovoljno ter ob polni vednosti ujeli v 
past, ki je bila nastavljena od začetka. Film je kot 
medij enostavno preveč različen od literature, zato 
je kinematografski Hitehhiker's Guide kljub vizual- 
da bi bil enako trmoglav, usekan in v vse mogoče 
smeri naenkrat sileč kakor knjiga. Boji se biti po- 
gumen in seči izven vsakdanjih pričakovanj, kar je 
škoda. Sploh zato, ker naslednje priložnosti ver- 
jetno ne bo, kajti Adams je mrtev in preveč časa je 
minilo, da bi se z istimi, precej starejšimi igralci 
priklopil nazaj v zgodbo, ki se v Restavraciji nada- 
ljuje takoj po Vodniku. 


skih avtomobilov iz starih dni. Da vesoljec, ki pride 
na Zemljo kot dopisnik Vodnika, prevzame to ime, 
je šala na rovaš tega, kako ljudje častimo avtomo- 
bile. Načrti za podrtje Arthurjeve hiše pa so sprav- 
ljeni v odročni kleti blizu napisa 'Pozor, hud jaguar'. 
Se mar ne počutiš natanko tako, ko se moraš bosti 
z državno birokracijo? 


Trop bedakov 


A to so dregljaji v ustroj človeške realnosti, ki zble- 
dijo ob tem, kako skvarjena, ironična, polsmiselna, 
s krutimi šalami naphana zna biti širša slika Adam- 
sovega univerzuma. Že na prvi strani Vodnika piše: 
"... neko dekle je spoznalo, kaj je bilo ves čas naro- 
be ... posvetilo se ji je, kako bi lahko spremenili 
svet v srečen kraj ... a še preden je mogla zamisel 

komu sporočiti, se je pripetila strašna, bedasta ka- 
tastrofa." Katastrofa je uničenje Zemlje, ki je v res- 
nici orjaški računalnik, ki išče vprašanje za odgovor 
'42', nakar ga Vogoni razblinijo med gradnjo hiper- 
prostorske obvoznice. Ki zaradi novega izuma takoj 
zatem postane nepotrebna! 

Se nadalje spomniš bitja Praka iz tretje knjige, ki za- 
radi prigode s serumom resnice ve vse, nakar umre 
za posledicami smeha, ko sreča Arthurja? Bi si želel 
biti izredno inteligentni robot Marvin z možgani veli- 
kosti planeta, ki mora špilati postreščka? In ali si 
pomislil, da so junaki Vodnika totalna nasprotja kla- 
sičnih herojev, osedlanih z moralo in etiko? Arthur 
je polsposobna mevža v šlafroku, Ford bi stalno žu- 
ral, Beelblebrox je sebičen pizdun in Marvinu se fuč- 
ka. Še največ postorita Trillian in Fenchurch, ker 
sta pač ženski. Kaj pa jima preostane? 


maj 2015 


"Babilonka je rumena ribica, ki je bržkone najbolj 
čudna stvar v vesolju. Hrani se z možgansko energi- 
jo iz bitij okrog nosilca. Z babilonko v ušesu razume- 
te ves govor -— ta je izločena dekodirana matrika." 


Ta morbidna črnikavost, ki mestoma zameji na 
blaznost, se kot ostrozoba zverina skriva med ne- 
dolžnimi dovtipi v slogu "Kako zletiš? Tako, da zg- 
rešiš tla!" Saj se režiš troprsi vlačugi in žimnicam z 
enotnim imenom Lem, ki jih nadvse temeljito ubije- 
jo in so kasneje oživele le redke. A vedno bolj te 
skeli Douglasova trpkost - tista, ki je bila dejansko 
utemeljena na njegovem življenju. Za fasado prijaz- 
nega velikana je namreč brbotal katran. 


Depra, stari 


Po začetnih pisunskih neuspehih Adamsa ni nikdar 
zapustilo pomanjkanje samozavesti, kar je nekoč 
primerjal z vremenom pri kmetovanju, rekoč: "Pri 
tem ni pomoči. Najbolje je, da se sprijazniš in se 
trudiš po najboljših močeh." Prav tako je bil, upoš- 
tevaje višino 1,96 metra, presenetljivo mehkega sr- 
ca ter občutljiv. Ko ga je med drugo in tretjo knjigo 
zapustilo dekle ("Iz docela čudaških razlogov je 
odšla s tipom, ki je bil njen mož!"), je padel v hudo 
potrtost. Zaradi nje je le stežka napisal tretji del, 
kajti bolj kot to ga je po lastnih besedah imelo, da bi 
se vrgel v prepad. Sčasoma se je sicer poročil in 
imel otroka, toda do tja je vodila trnova pot, saj sta 
se z dečvo večkrat razšla in celo prekinila zaroko. 
Depresivna temačnost seriji Štoparski vodnik skozi 
dele krepi in na nekaterih mestih doseže epske raz- 
sežnosti. Denimo z Vrtincem totalne perspektive, 
napravo, ki ti da vedeti, kako ničeva smet si v ve- 
soljnem merilu. (Nedotaknjen iz nje pride le egoma- 
nijaški Zaphod, kar jasno cika, da je na tem svetu 
najbolje biti vase zaverovano prase.) Mislim, da je bil 
Adams enostavno razočaran nad svetom in ljudmi, 
kar je botrovalo tudi njegovi skrbi za redke živalske 
vrste. Vobče je imel živali raje kot ljudi, kar vidimo iz 
delfinov, ki jim je knjigah vse jasno. 

OSTALA ADAMSOVA DELA 


Douglas nam ni zapustil izključno del iz serije Što- 
parski vodnik po galaksiji. Kljub temu, da pravza- 
prav ni maral pisati, ga je k temu nekaj sililo, tako 
da je njegov sicer ne pretirano obsežni opus obse- 
gel še naslednje knjige. Dve od teh sta usekana 
slovarja, ena je naravovarstvene narave, dvoje hu- 
mornih romanov pa spremlja prigode novega ju- 
naka, raziskovalca nadnaravnega Dirka Gentlyja. 
Možak uporablja holističen pristop, pri katerem 
upošteva medsebojno povezanost sploh vsega, pri 
čemer je fino, da je jasnoviden. Tu imaš, Sherlock! 


- ni 
preveč znano, da je Adams 
pisal tudi scenarije za pu- 
stolovsko televizijsko serijo 
Doctor Who. No, jih je. Iz 
enega od njih je napletel O 
življenju, vesolju in sploh 
vsem, še druge pa je 
zdruznil v prve prigode de- 
tektiva Gentlyja. Te se 

sprašujejo, kaj imajo skupnega mrtva mačka, 
električen menih, ki je prepričan, da je svet rožnat, 
pesnik Samuel Taylor Coleridge in pica? Hja, 
skrivnosten umor, ki pa je šele prvi korak k rešitvi 
človeštva, do katere skoraj mora priti. 


DOUGLAS 
A D A M S izvirni naslov, The Long 


Dark Tea-Time of the Soul, 
La se navezuje na tretji Vod- 
nik, kjer se Podaljšana ne- 
skončnost temu ustrezno 
dolgočasi. Dirk raziskuje 
primer sedem čevljev viso- 
ke pošasti, kar ga pripelje 
do vikinških božanstev, ki 
postopajo po letališčih. Dogodki se vrtijo okrog 
Dirkove krivde in ugotovitve, da po Zemlji posto- 
pajo nečaščeni bogovi. O čem je že v American 
Gods pisal Adamsov prijatelj Neil Gaiman? 


Nemara je prav ta ljudomrzna zagrenjenost privedla 
do njegove rane smrti. 11. maja 2001 je Douglasa 
Noela Adamsa pri 49 letih ugonobil infarkt, ko je 
počival po vadbi. Rekel bi, da je bil to njegovemu 
romanesknemu udejstvovanju primerno žaloben 
konec, vendar si mislim, da ga ni načrtoval. 


To preklemano rokovje 


Na Adamsovem nagrobniku na pokopališču v se- 
vernem Londonu skopo piše, da je bil 'writer'. Toda 
poglejmo, kaj je sam menil o tem fohu: "Pisati je 
enostavno. Čaka te le strmenje v prazen list papirja, 
dokler ti ne začne krvaveti čelo. Skratka, pišem 
obupno težko. To sicer reče večina piscev, a tisti, ki 
jih poznam, so presenečeni, kako ob tem trpim. So- 
vražim vsako knjigo, ki jo napišem, in s tem neham 
šele, ko spišem in zasovražim naslednjo." 

S takim odnosom je bilo povezano njegovo legen- 
darno zamujanje rokov oddaje tekstov, glede kate- 
rih je rekel: "Obožujem roke. Všeč mi je njihov švist, 
ko gredo mimo." Če si denimo imel občutek, da se 
Štoparski vodnik zaključi nekoliko na hitro, se nisi 
motil. Založnik je na dan, po več odlogih neprekli- 
cno določen za oddajo, poklical Adamsa in ga po- 

- Kdams je 
delal na tretjem romanu z 
Gentlyjem, ko ga je odnesel 
infarkt. V Salmon of Doubt 
beremo prvih deset pogla- 
vij, ki so jih napaberkovali z 
Douglasovih macintoshov. 
Poleg tega pa še njegove 
eseje, članke, izrezke ... Po vsebini so nova po- 
glavja bolj vodnikovska kot gentlyjevska. Kar je 
zanimivo, je to, da je Losos bolj optimističen kot 
Pretežno neškodljiva. Ta nenavadni optimizem je 
za izhodišče uporabil Colfer v šesti knjigi. 


THE SALMON OF DOUBT 


The Meaning of Liff 8. The 

Deeper Meaning of Liff — 

slovarji res niso smešno 

čtivo, ale, če jih ne napiše 

Douglas Adams s pomočjo 

prijatelja in sodelavca Joh- 

na Lloyda. Frajerja sta zb- 

rala kup zemljepisnih imen 

in jim pripisala pomene. 

Liff je recimo vas na Škot- 

skem, katere definicija se 

odslej glasi "knjiga, katere platnice nesramno 
lažejo o njeni vsebini". PIymouth pa je glagol, ki 
pomeni "povedati nekomu zabavno zgodbo in se 
pri tem ne spomniti, da ste jo izvedeli od njega." 


Last Chance to See — leta 
1989 se je Adams s sode- 
lavcem odpravil po svetu 
na randi z ogroženimi žival- 
skimi vrstami. Iz tega sta 
se izcimila radijska oddaja 
in ta potopis. Douglas z ve- 
liko mero poguma in so- 
čutja na Galapagosu sreča 
varana, v Zairu gorske go- 
rile in belega nosoroga ter 
na Kitajskem rečnega delfina. Dobra novica? 
Večina živali s seznama je še vedno 'le' ogrožena 
in ni izumrla. Morda je k temu pripomogel Adams. 


DOUGLAS 
ADAMS 
K MARK 4 
CARWARDINE 


LAST 
CHAN( 
TO SE 


baral, koliko ima že napisanega ter koliko še mora. 
Ko se je Douglas izjasnil, mu je agent dejal: "Za- 
ključi stran, kjer si, in daj knjigo kurirju, ki ga bomo 
zdajle poslali." Pri drugi knjigi so ga znova poklicali 
po več odloženih rokih in mu dejali, da knjigo brez 
pardona potrebujejo v štirih tednih. V tistem trenut- 
ku je imel napisanih natanko nič strani. Njegovo 
dekle je najelo hišo, ga stlačilo vanjo in ga ni izpus- 
tilo, dokler povest ni bila dokončana. Tretjo in četr- 
to knjigo je pisal po hotelih, pri čemer je ob zadnji 
urednica med tipkanjem fizično sedela ob njem in 
ga grdo gledala. S peto pa je zamudil tri leta. 


"Adijo. Bog!" -Adam;s: 
"Adijo, Adams!" -Bog 


V bistvu je bil Adams bolj kot zagret pisec napove- 
dovalec prihodnosti, futurolog, in oboževalec gedže- 
tov. Zgodaj se je zacopal v Applov macintosh in za 
vekomaj ostal njegov zvest uporabnik ter propaga- 
tor. E-pošto in internet pa je uporabljal, ko večina 
nas zanju ni niti vedela. Za znanost se je zanimal od 
malih nog, bolj kot za pisanje, in bil je pronicljiv laik. 


V Štoparskih vodnikih je umoval o Velikem poku, ki 
ga opazujejo obiskovalci Restavracije, teleportira- 
nju, potovanju skozi čas, letečih krožnikih, vzpored- 
nih svetovih in navidezni resničnosti. Takisto je bil 
'radikalen' ateist, kar se vidi po stalnem britju nor- 
cev iz religije v teh romanih. 

Dostikrat je sicer usekal mimo, kajti njegovega al- 
ternativnega vesolja, po katerem kot mežik hitro 
brzijo elegantne ladje in meljejo planeti-računalniki, 
bržda ne bo. Toda na podlagi znanstvenih odkritij in 
lastne bistrosti je v romane pred tridesetimi in več 
leti vpletel številne napovedi tistega, kar zdaj ima- 
mo ali se temu bližamo. Sam Štoparski vodnik je 
večnamenska tablica ... riba babilonka je perfekten 
strojni prevajalnik ... GlobokaMisel je napredna 
umetna inteligenca ... govoreča dvigala so kot sis- 
temi, ki nas v avtomobilih usmerjajo in opozarjajo 
na nevarnosti ... dočim gensko spremenjeno hrano 
napoveduje krava, ki jedce moleduje, naj si izberejo 
njen kos in si ga privoščijo. "Vas smem prositi, da bi 
razmislili še o mojih jetrih? Strašno mehka in sočna 
morajo biti. Cele mesece sem se pitala." 

V črnogledosti se torej skriva nekaj svetline. Člo- 
veštvo je mogoče res neumno in ostala bitja na sp- 
lošno niso dosti boljša. A znanost in tehnologija živ- 
ljenju omogočata, da univerzum uzre v vsej njegovi 
gloriji, še zlasti, če ima s sabo brisačo. Edino vp- 
rašanje je, kaj ima na to pripomniti Bog. Ker je po- 
navadi tiho, mu zajedljiv glas posodi Adams: 


"Nočem dokazovati, da obstajam," reče Bog, "kajti 
dokaz je zanikanje vere, brez vere pa me ni." 
"Ampak," odvrne Človek, "z babilonko si se izdal. 
Kaj takega se ni moglo razviti po naključju. Ta riba 
priča o tvojem obstoju, se pravi, da po lastnih be- 
sedah ne obstajaš. OED." 

"Ojej," reče Bog, "na to pa nisem pomislil," in izgi- 
ne v pišu logike. 


knjigi natanko določene. 
nosi kopalno. 


nega product placen 


Čeprav imamo giki veliko za povedati 
zoper slovenske prevode nam ljubih 
del, nimamo pripomb zoper prevod 
Štoparskega vodnika. Nasprotno, 

je delo v slovenščino pretvoril ta- 
ko kakovostno, spontano in občuteno, 
da v prevodu dejansko zveni bolje. 
Ne gre le za spevnost besedišča, pravil- 
nost znanstvenih izrazov in rabo že ne- 
koliko pozabljenih domačih besed. Gre tudi za sp- 
roščenost na skladenjski in besedotvorni ravni, ki 
je pripeljala do legendarnih pasaž. Vogonska poezi- 
ja je na primer takale: "O fredlene grumblajde ... 
poscajne zame bele / kot plurdne globčnike iz gru- 
maste črebele. Už da željabno me žajdaš z grubasti- 
mi drobulki / al da vte skrehnem truhno vuč, kar 
bo! s ščemulki!" Drugod presenetijo odlomki, ki 
niso toliko smešni kot tonsko izvrstno zadeti: "Di- 
vje tuljenje godal in pihal je zarezalo v veter, vroči 
ponvičniki, po deset centov kos, so pokaje izletava- 
li iz cestnega tlaka, z neba so se usipale grozljive ri- 
be ... in Arthur in Ford sta jo sklenila pobrisati." Če 
bi Adams razmišljal slovensko, bi to počel v tovrst- 
nem izrazju. 
Dobro, da je gospod Alojz poskrbel za prevod vseh 
petih uradnih delov, Colferjeve Pa še tole in Hanlo- 
nove Znanosti v Štoparskem vodniku po galaksiji. 
Svojčas so deli Vodnika izhajali pri Tehniški za- 
ložbi, zdaj pa je štafeto prevzela mariborska za- 
ložba Pivec, ki jih je dala na plano tudi v elektronski 
obliki za nakup ali izposojo na Biblos.si. Manjka le 
Pa še tole, ki ga kanijo izdati ravno na letošnji dan 
brisače, to je 25. maja. 
Kodre drugače ni kdorsibodi. Je profesor na ljub- 
ljanski Fakulteti za matematiko in fiziko, kjer sode- 
luje pri predmetih modelska analiza in matematična 
fizika. Slednji v žargonu pravijo 'mafija', s čimer je 
povezan komad Marka Breclja Alojz Valček — "Alojz 
Podre, mojster za vse, mojster za mafijo." Brecelj, 
nekdanji vodja zasedbe Buldožer, študija bojda ni 
dokončal prav zato, ker se ni prebil mimo 'mafije' 
in Kodreta. No, do mene, kržljavega družboslovca, 
je bil dosti bolj prijazen. 


Nasprotja, ki kuka iz vašega vprašanja, pravzaprav 
ni. Pri znanstvenikih najdemo zglede čudovito jas- 
nega, slogovno izjemno oblikovanega pisanja. Že 
od nekdaj prednjačijo biologi, a tudi fiziki ne za- 
ostajajo dosti. Na fakulteti je bila skrb za lepo stro- 
kovno izražanje vedno poudarjena, oba moja men- 
torja sta bila sijajna stilista. V žanru ZFja pa je nara- 
voslovna in tehniška razgledanost sploh potrebna, 
da ujamemo tančine avtorjevih zamisli, kadar jih ta 
ima. In Adams jih gotovo ima. 


Potoval sem na konferenco v Oregonu za zahodni 
ameriški obali. V tistih časih — v osemdesetih letih 
- ste iz Ljubljane leteli v London, tam prespali in 
zjutraj nadaljevali pot čez tečaj. Na letališču sem se 
hotel še oskrbeti z branjem za večer in let nasled- 
njega dne, pa sem v knjigarni opazil dve knjigi me- 
ni neznanega avtorja v odbiti zunanji opremi. Eno 
sem vzel za pokušnjo in jo še zvečer na dušek pre- 
bral, zjutraj pa sem pred vkrcanjem pohitel še po 
drugo. Po povratku domov sem ju priporočil Teh- 
niški založbi, za katero sem takrat prevajal, in tako 
sta prvi knjigi 'trilogije', Štoparski vodnik po galak- 
siji in Restavracija ob koncu vesolja, prišli k nam. 

S prestavljanjem v našo kulturo si ni- 

sem dal prav dosti opraviti: britansko- 

sti, ki jo omenjate, nima smisla presaja- 

ti drugam. Kolikor se je dalo, sem sku- 

šal čudoviti Adamsov jezik ustrezno 
prestaviti v slovenščino. Britanskih posebnosti ni- 
sem prevajal — kriket je ostal kriket. Ste mi pa dali 
zamisel: ob Adamsu se bralstvo dokaj jasno polari- 
zira. Eni ga na vso moč občudujejo, celo do mere 
kulta, drugim pa je nezanimiv, odveč, ne vedo, kaj 
bi z njim. Mogoče je to povezano s poznavanjem in 
sprejemanjem otoške kulture in načina življenja. 
Jezik prevoda je dosti konvencionalen, vsaj po me- 
rilih sodobnih literarnih tokov in hotenj. Seveda je 
tu in tam kaka beseda na novo izumljena, a le v 
okviru besedotvornih pravil slovenščine, da je takoj 
razumljiva. In le tam, kjer to spodbuja izvirnik. Pri- 
znanje gre tudi urednikom Tehniške založbe, ki ni- 
so bili niti najmanj zadrti. 


Razlika je neizmerna. S svojega leta iz ZDA sem se 
vrnil oborožen z nekajkilogramskimi besednjaki, pa 
še se mi je kdaj kaka beseda izmuznila in sem jo lo- 
vil dneve in tedne. Kot po čudežu se je vsaka prej 
ali slej razvozlala, včasih pri zelo nenavadnih virih. 
Danes pa klikneš na nekaj internetnih naslovov in 
jo boš zagotovo našel. Če ne drugače, kot edino za- 
beleženo rabo v besedilu, ki ga ravno prevajaš. To 
je potem jasen znak, da bo treba novotariti. 


ZF je bila v moji mladosti 'the only ball game in 
town' za ustrezno misleče. Odpirala je obzorja, od- 
ganjala predsodke. In budila upanje, kar v svetu ta- 
koj po vojni ni bilo nepomembno. Dandanes so jo 
prehiteli bolj nazorni mediji, saj obstajajo celo TV- 
kanali z izključno ponudbo fantastike. Literarni del 
ZFja se je tudi poglobil, skoraj gotovo ga je to stalo 
nekaj priljubljenosti. Pri nas se posebno močno 
pozna izguba založniškega zaledja. Ni več stalne za- 
ložbe, ki bi skrbela za pestrost izbire in kvaliteto 
prevodov. 


Brez dvoma četrti del trilogije, Zbogom in hvala za 
vse ribe. To je najbolj sončna in navdihujoča Adam- 
sova knjiga. Tudi peta, Pretežno neškodljiva, vse- 
buje mnogo modrosti zrele dobe. 


Bojim se, da ga ne bo, vsaj mojega ne. Ta je zares 
patentno neprevedljiv. Seveda je mogoče prevesti 
Adamsove duhovite opise gesel in nekatera celo 
najdejo odziv v slovenskem ušesu. A za knjigo je to 
premalo. Res pa se meje neprevedljivosti spremi- 
njajo. Tudi ena od sijajnih knjig lingvista Stevena 
Pinkerja se mi je zdela neprevedljiva, ker zajema — 
kajpak — vse zglede besedotvorja in rabe iz an- 
gleškega jezika. Nakar sem jo na lepem opazil na 
knjižnem programu ene od slovenskih založb. 

Koristen, poučen in zabaven 


U roŠ je svetoval o nastavitvah Biosa, particijskem 


MANE 
| 


Na oglasu za spravljevalnik tlačenk je nastopal 
Snail rotvajler. Snemanje je imelo samo en poskus, 
kajti kos aspika je izginil v desetinki sekunde. 


Sleherni starejši pustolovec se nedvomno spomni 
smrklje April, ki je vzpostavljala porušeno ravnoves- 
je med svojim tehnološkim svetom Starkom in fan- 
tazijsko deželo Arcadio. The Longest Journey (91) 
je bila izvrstna avantura z odlično podobo in dobro 
izdelanimi liki, ki še toliko bolj sedla zaradi takrat- 
nega pomanjkanja. V dveh letih smo dobili cele tri. 


ROBERT NATEJA 


Zdaj je aktualen Deluxe Ski Jump 4 s 3D-grafiko in 
ragdoll fiziko. Za časa Jokerja 82 pa je vladal prvi 
DSJ, ki je slovenski družbeni proizvod stal toliko 
kot finančna kriza. Od strani gledanega zimskega 
skakalca si nadzoroval z miško, kljub nadzorni pre- 
proščini pa je bila igra nalezljiva zaradi natančnosti, 
ki so jo terjali dobri rezultati. Ob opisu brez ocene 
smo imeli anketo iz slovenskega podjetja, kjer je 
Janez povedal: "Dobra zamenjava za seks!" 


hormonikaš 2000 


programčku Fdisk in gonilnikih. Guattro - naj nje- 

gova duša počiva v kombajnu - je pred izumom Wi- 
kipedije iskal igle v internetni kopici in podpiral lenobo 
bralcev. Sneti je bentil nad slabo kakovostjo licenčnih iger 
in Felix je zapostavljal familijo z raziskovanjem množičnih 
svetov. Snail je razpredal o Xvidu in drugih videokodekih 
ter LordFebo je pametoval na rovaš piratstva spričo zasol- 
jenih cen špilov. Taka je bila naša revija pred petnajstimi 
leti, v času, ko so bili na vrhu lestvine Unreal Tournament, 
NFS: Porsche 2000 in Half-Life, najbolj cepetajoče smo 
pričakovali Duke Nukem Forever, Diablo II in Grand Prix 3, 
pod mizo smo imeli pentiume III in celerone in voodooje 3, 
milenijska Okna pa smo odpirali na 17-palčnih katod- 
nikih. In osrednji vir igrarskih informacij je bil Joker. Zlati 
in žal neponovljivi časi! Žepni računalniki? Ja, imeli smo 


neke primitivne dlančnike, ki so bili le za afnanje. 


Številka 82 je bila najbolj na kožo pisana ljubiteljem fanta- 
zije. Nekaj malega na rovaš poglobljenega opisa Asheron's 
Calla, Microsoftovega vstopa v žanr MMORPGjev in konku- 
riranja EverOuestu ter Ultimi Online. Še bolj zavoljo ob- 
sežnega napovednika prihajajočih frpik, katerih omemba 
bo zagotovo priklicala kakšen kosem spomina: Icewind 
Dale, Wizardry VIII, Baldur's Gate II, Pool of Radiance, Ne- 
verwinter Nights in Wizards 6 Warriors. Najbolj obsežno 


4 k KAM : 

Ekipa Creative Assembly je s Shogun Total War 
(90) dokazala, da je kakovostna zmes poteznosti in 
akcijske strategije mogoča. V prvem delu proslav- 
ljene serije smo obuli japanke fevdalnega gospoda 
dežele vzhajajočega sonca (daimja) in v burnem 
16. stoletju poskusili podjarmiti klane. Cilj: postati 
šogun. Domo arigato, gozaimasu! 


"V lično oblikovanem paketu dobimo preizkušeno 
igralno ozadje Master of Oriona, commandacon- 
auerjevske boje, zgodbo v slogu Starerafta, na- 
ključne dogodke, kot jih zapoveduje Civilizacija, in z 
Ascendandeyjem primerljivo tehnološko drevo, vse 
skupaj vmešano v realni čas." Tako je naš opisova- 
lec pred petnajstimi leti odlično povzel bit vesoljske 
osvajalne strategije Imperium Galactica 2 (85). Res 
je bila to dobra igra, tretji del legende Reunion. 

čtivo za gospodinjske Konane in Merline pa je 
predstavljal sedemstranski vedež o mitološ- 
kem vplivu na špile. Tam so bile podane reli- 
giozne reference, popisan izvor bajeslovnih 
bitij, kot so golem, harpija in volkodlak, ter za 
nameček še razloženi pomeni mesecev in dni. 
Koristno, poučno in zabavno, kakor je Joker- 
ju vsekakor pritikalo. 


Chris Roberts se je podpisal pod nepozabne Wing 
Commanderje, zato se je okoli njegovega celo več- 
nost trajajočega naslednjega projekta dvigovalo ve- 
liko prahu. A Starlancer (70), čeprav sam po sebi 
čisto solidna vesoljska simulacija, je fane razočaral 
in kmalu utonil v pozabo. Igra je sicer bila filmska, 
toda po ustroju nenapredna in čisto nič posebnega. 


Avionščin tisti mesec začuda ni bilo, smo pa dobili 
kar tri zrakomlatne igre. Gunship! se nam je naj- 
manj dopadel, KA-52 Team Alligator je bil boljši, 
tole pa je sličica iz Gomanche vs. Hokum (85). Ta je 
bil najlepši, najbolj veren in je postregel s tremi di- 
namičnimi kampanjami. Mimogrede: tedaj je bil 7- 
milijardni razvoj naprednega helikopterja Comanc- 
he še v polnem teku. Program so ukinili štiri leta 
kasneje, saj potrebe po takem stroju ni bilo več. 


vuillemot ferrari volan 


——— modemi 


10 USPEŠ 


OPRIJEM 
REPOM 


NASILNA 
TATVINA 


ISKANO 


GESLO 


DEL MA 


UMETNO 


NAJLONKE 


NO DELO 


HINDUJ 


Dobitniki velikanske knjige Ime Vetra: Blaž Novak iz 
Bogojine, Rok Smerc iz Radeč in Janez Stražišar iz 


Kranjske gore. Rešitev: burja. 


Mimo-ni še niti polovica leta, 
aje že jasno, da se bo Blo- 
odborne vpisal med naj- 
boljše naslove 2015. Ta ek- 
skluziva za playstation 4 je v 
določenih pogledih slična 
proslavljenima Dark Souls in 
Demon's Souls — pogled od 
zadaj, tesnobno vzdušje, ve- 
lika potreba po spretnosti in 
potrpežljivosti. Vendar ne gre 
več toliko za frp kot za se- 
kljaško akcijado z erpegejski- 
mi prvinami. V gotskem me- 
stu Yharnam, ki so si ga 
prisvojila in skvarila onstran- 
ska bitja, vladajo mrak in te- 
ma ter strah in groza, naoko- 
li lomastijo pošasti z robov 


ljena le napačen stisk gum- 

JUŽNOAM 
POTOMC 


ŠPANCEV 


Rešitev: Shokanec Goro. 


STRAHOKRYNI KYIZNIK 


ba. Kljub temu Kleč ni v 
opreznem branjenju, marveč 
je treba biti agresiven — tudi 
zato, ker so strelska orožja 
namenjena prestrezanju so- 
vražnih napadov, ne perfori- 
ranju z razdalje. 

Skratka, hud'špil, ki smo mu 
prejšnji mesec'podelili vse 
redkejšo oceno'90, zdaj pa 
bomo prefriganim odgovar- 
jalcem podarili tri izvode. 
Rešitveno besedo do 8. juni- 
ja vpišite v spletno stran Jo- 
ker.si, postavka 'naročilnica / 
glasovnica' na«levi. Pritem 
se ni treba bati-naročila na 
revijo, saj vemo, da je strah 
votel, okrog ga pa nič ni. Ra- 
zen dlake. In'ostrih kremp- 
ljev. 


1. Okolica in-občutek sta v 
Bloodbornu čisto evropska. 
Toda izdelek ne prihaja's 

stare celine, marveč je ... 
b) ameriškit(idi Software). 
h) japonskiv(From Software) 
t) kanadski (Strategy First) 


2. Avtorji so navdih našliv 
delih, pisatelja s preloma v 
minulo stoletje, ki je znan 


Izžrebanci kražke: Matija Krajc iz Cerknice (MK za 
PS4), Boštjan Kocjančič iz Ljubljane (MK za PS4). 


Geselj, ki izhaja iz odojčne slike, napiši v glasov- 
nico, ki jo poišči na naši rumeni stranki Joker.si, 


do 8. junija. Nagrade obstajajo. 


kot avtor horor univerzuma 
Cthulhu. To je: 

u) Howard Phillips Lovecraft 
t) Edgar Allan Poe 

a) Glive Barker 


3. Kaj misliš, kateri so trije 


ae 


— pogosti sovražniki v Blood- 
" bornu? 


p) zombi, nacist, alien 

m) robot,,top, letalo 

n) volkodlak, lajajoča vrana, 
sprosojna velestrigalica 

DM ; ( 
4. Beseda 'borne' v naslovu 
tvori besedno igro, ki nosi 
naslednjo dvojnost: 

t) roditi se in biti prenašan 
g) biti,prenašan in akcijsko 
oponašati Jasona Bourna 

S) akcijsko oponašati Jasona 
Bourna in rajskotropsko 
živeti.na idiličnem Borneu 


5. Žanr akcijskih sekljačin, 
kamor se umešča Bloodbor- 
ne, tvorijo denimo še: 

e) Ninja Gaiden, God of War 
in Bayonetta 

w) Dark Souls, The Witcher 
in Risen 

z) Gears-of War, Vanguish 
ter Brothers in Arms 


6. Del Bloodborna so na- 
ključno ustvarjene temnice. 
Kateri znani-fantazijski naš- 
lov za PC jih takisto vsebuje? 
y) Pillars of Eternity 

v) Dragon Age 2 

r) Diablo 


maj 2015 


Drekast dan 


išino doma je razparal zvok razletelega stekla, 
ki mu je sledil krik receptorke. Herman se je 
škripavo dvignil iz naslonjača in pogledal skozi 
okno. Pokvečene postave so se zibale proti do- 
mu za starejše in ena izmed njih je lenobno segla po gos- 
pe Rožnik, ki je sedela na klopi. Pogostila se je z njenim 
goltancem in jo pustila sesedeno v mlaki krvi. 
"Pa so prišli tudi sem," je mirno pomislil Herman. Na in- 
vazijo zombijev je bil že vrsto let dodobra pripravljen. 
Izpod blazine na fotelju je potegnil lugerja in ga položil 
na mizo poleg svoje sprehajalne palice, v kateri se je 
skrivalo rezilo. Kljub starosti ni nameraval biti lahek 
plen čudnim bitjem. Iz vrečke v hladilniku je skrbno vzel 
še najpomembnejši kos opreme - posrano plenico. Ve- 
del je, da bo zlesti v to žmohtno mezgo skrajno neprijet- 
no, a še kako potrebno. 
Herman je po televiziji namreč opazil, da se stvori ne 
dotikajo tistih cmeravih dojenčkov, tresočih starčkov in 
novopečenih mrtvecev. Njihova stična točka so polne 
hlače. So morda prepoznali nepokvarjena in neškodljiva 
bitja, ki niso bila sposobna nadzirati niti lastnih črev? So 
bili zmožni usmiljenja nad nekom, ki je pokazal strah v 
najbolj primarni obliki? So bili bolj milostni od ljudi? 
Vprašal se je vse našteto, a sklenil, da verjetno celo 
njim fekalije enostavno smrdijo. Počasi je odprl vrata in 
pomolil nos na hodnik. 
"Zrak je čist," je pomislil in se pri sebi zahahljal. "No, 
skoraj." 
Stanovalci doma so bili zaprti po sobah, prestrašeni za- 
radi krikov ali preveč gluhi, da bi jih sploh slišali. Krenil 
je k dvigalu, ki ga bo spustilo do nadstropja njegove 
simpatije in kamerada - ko je izza ovinka prikrevsal prvi 
kadaver. Lugerja je uperil proti njegovi glavi in čakal. 
Nemrtvež v poslovni obleki je odšepal mimo starca, kot 
da ne obstaja. Lenobno ga je ošinil šele, ko ga je Her- 
man zbodel z rezilom. 
"Hah, moja teorija drži! Očitno se niti oni več ne zmeni- 
jo za nas," je veselo ugotovil, ko je gnilo spako prepičil 
skozi škilavo oko. Če jih ne bi štel osemdeset, bi lahko 
dejali, da je bilo skoraj prelahko. 
V hodnik se je zgrinjalo vse več nemrtvih in Herman se 
je za trenutek vprašal, ali jih bo uspel ločiti od prebival- 
cev doma, saj mu vid ni več služil tako kot včasih. Ne- 
nadoma je zaslišal ropot vrat za seboj in na hodnik je 
vpadel Jože v partizanski uniformi ter z vilico v roki. 
"Nemci so tu! Vsi ven! Hej, brigade ..." je uspel zatuliti, 
preden so se zgrnili nadenj kakor jata požrešnih piraj. 
Ah ja, Jože je vedno razlagal, kako neustrašen je. Po- 
gum, združen z demenco, nikakor ni dobra kombinacija. 
No, je vsaj končal v spopadu, po katerem je zadnja leta 
tako hrepenel. 
Končno se mu je uspelo prebiti do dvigala. Po vsem iz- 
mikanju je bil zadihan in stvori so mu šli že prekleto na 
živce. Lahko bi jih sicer postrelil, a mu gorenjska kri ni 
dala, da bi trošil dragocene starinske naboje. 


koko k 


Prišel je v pritličje in sredi črepinj v avli zagledal raz- 
krečeno truplo Lize, čistunke, ki bi itak izbrala smrt, na- 
mesto da bi se mazala z drekom. 

Obšel je razbito steklo in postopajoče zombije ter prišel 
v stanovanjski hodnik. Na koncu je zagledal, kako eden 
izmed gnusov vstopa v sobo prijatelja Ivana. Pohitel je, 


m 


kolikor so mu dopuščale jamrajoče kosti, in vsto- 
pil. V fotelju je zagledal Ivana, v katerega so butali 
valovi hrupa iz televizije. Seveda je bil obrnjen s 
hrbtom proti vratom in vsiljivca ni slišal. 

"IVANI", je zakričal Herman. 

"Ka ... AAA!" je zakričal Ivan, ko se je obrnil. 
"BANG!" je zadonel Luger in izpraznil vsebino beti- 
ce studa. 

"Huu, še znam," se je namuznil Herman in pogledal 
prestrašenega tovariša. "Si v redu?" 

"Ja ... Kaj je to?! Kaj se dogaja?! Saj sem vzel tab- 
lete, res sem jih!" je vznemirjeno drdral. 

"Zombiji so tu. Ni časa za razlago. Poslušaj me, po- 
delaj se v hlače, da boš varen, prav?" 

"Sem se že, ko si počil tega grdavža," je skrušeno 
dejal Ivan. 

"Odlično! Greva do Marči. Vzemi nož na pultu!" In 
že ga je zvlekel na hodnik. 

Vrsta vrat se je vlekla kot kurja čreva. Vijugala sta 
med ležečimi in hodečimi trupli, ki jih je Ivan naj- 
prej opazoval prestrašeno, nato pa jih jel zvedavo 
zbadati s pipcem. Kot deček, ki drega v mravljišče. 
"Ej, Herman, zakaj jih preprosto vseh ne pokon- 
čava?" 

"Ni časa, saj si videl, da sem k tebi prišel zadnji tre- 
nutek. Pa preveč je te golazni za najina leta," mu je 
zasoplo zagodrnjal v odgovor. 

Skozi odprta vrata sta uzrla mrtvega Milana, ki se 
je še kot truplo oklepal flaške donata. 

"Eh, kurc, tudi Milana so dobili. Vedno je govoril, 
da je tako zaprt, da ga bo konec, in jaz sem mu za- 
vidal, da mu nikdar ni kar tako ušlo," je Ivan zma- 
jal z glavo. 

"Nimava kaj, hitro naprej," in podvizala sta se do 
zadnjih vrat na hodniku. Bila so zaklenjena. 


koko k 


"Marči!" je zakričal Herman in močno potrkal. Od- 
ziva ni bilo. 

"MARČI" se mu je hrapavo pridružil še Ivan in s 
pestmi pobutal po vratih. 

"Vdreti bo treba. Ti si bil pri gasilcih, ti poskusi." 
"Ampak Herman, ti imaš pištolo, jaz pa osteoporo- 
zo. Ne bi raje ti?" 

"Vedno ta osteoporoza. Kot da si kdaj imel kaj 
zlomljeno," je zanergal Herman. Ustrelil je v ključav- 
nico in nato sunil v vrata, ki so se javkaje vdala. 
Marči je dremala v fotelju in bila videti nadvse spo- 
kojna. Na omarici zraven nje je ležal slušni aparat. 
Herman jo je ljubeznivo stresel za ramena. 

"Kaj ... Fuuj!" se je sunkovito prebudila in pričela 
vihati nos. 

"Kaj tako smrdi?! Si se spet posral, Ivan?! Tebe bi 
morali na vece zaklenit! Sram te bodi, da prideš tak 
na obisk, smrduh!" se je svetniška podoba izpred 
nekaj sekund prelevila v kričečega satana in si bes- 
no nameščala slušni aparat. 

Ivan je osramočeno jecljal, Herman pa se je zarežal: 
"Kako si ognjevita, Marči! Ni mu ušlo, oba sva se 
nalašč podelala! Poslušaj zakaj," je ponosno začel, 
a bil brž utišan. 

"Kaj?! Ti tudi?! Posranca umazana! Takoj ven!" je 
ogorčeno vpila in ju naganjala s palico. 


Herman se je znašel v godlji, saj si je predstavljal ju- 
naško rešitev ljubljene, ne zmerjanja in zmešnjave. 
Tuhtal je, kaj storiti, ko je Ivan skozi vrata nenadoma 
privlekel enega izmed nemrtvih. 

"Marči, zombiji so tu!" 

In baba zavpila kot harpija. 

"Jezus, jo hočeš ubiti?! Odvleci ga in pokončaj!" mu 
je ukazal Herman in se posvetil svoji šokirani, a 
končno utišani simpatiji. 

"Poslušaj, Ivan ima prav, zombiji so tu in ni časa za 
razlago. Čimprej moramo priti do sobe z radiem. Mo- 
raš se ..." Nenadoma se je zavedel, da ji bo pravkar 
dejal, naj se poserje v hlače. Globoko je zavzdihnil. 
"V hlače moraš opraviti veliko potrebo. To je edini 
način, da te ne napadejo. Verjetno zaradi vonja. Kar- 
seda hitro!" je nelagodno izustil. 

Marči je nemo prikimala in se odpravila na stranišče. 
Očitno jo je kadaver šokiral dosti bolj kot njiju. Po op- 
ravljeni nalogi se je vrnila z dihalno masko in tovariša 
sta s srhom spoznala, da usta očitno niso njen najbolj 
eksploziven del. Brž so se odpravili in obdani z novo 
zaščitno avro brez težav prikrmarili do oddajne sobe. 


kok k 


"Vsi v plenice, takoj! Zombiji so velika nevarnost! 
Rešite se!" je odmevalo iz zvočnikov po domu. 
Oskrbovalki sta se spogledali. "Ana, si pustila radio 
sobo odklenjeno? Očitno je Herman spet na enem iz- 
med svojih pohodov. Pojdi ponj, jaz pa bom pomirila 
tiste, ki verjamejo vsaki okrožnici." 

Ana je odšla do oddajne sobe in počasi odprla vrata. 
Zalil jo je val smradu, a k sreči je tega bila vajena. V 
sobi so trije starčki spali na zofi in tekmovali, kdo bo 
deloval bolj brezbrižno. 

"Ko bi le moj mali tako mirno zaspal v polni plenici," 
se je nasmehnila. 

Nežno je zbudila gospoda Hermana. 

"Ana, ste v redu?" je presenečeno dejal in zmedeno 
zamežikal. 

"Vsi smo, gospod Herman, vse ste rešili. Sedaj se lah- 
ko mirno vrnete v sobo," mu je prijazno odvrnila. 

"Uf, še dobro. Kaj pa je bilo?" je vprašal med kobaca- 
nje z zofe. 

"Ne veste? Vam bom povedala na poti. Ne pozabite 
na pištolo," ga je prijela pod roko in pokazala na igra- 
čo na mizi. 

"Luger, seveda," je zamrmral Herman. "Povejte mi, 
Ana, kaj je novega po svetu?" 

"Zombiji, gospod Herman, zombiji so nas napadli," se 
je v mislih namuznila in ga odpeljala novim dogo- 
divščinam naproti. 


Kinezer 

KHM, OPROSTI, AMPAK, ALI | 
SE TI TOLE RES zDI.., 
KHM.., PRIMERNO Z... 


HURA! KRI ŠPRICA KoSTI 
POKAJO! KRIKI AGONI JE, 
RAZKOSANA TRUPLA, 
ZMEČKANI KADAVEI ! 
JOHUHO ll) 


| 


TTUTTU 
UDI 


TIŠINA! PA KAJ POTEM, ČEMI 
GLEDANJE TEGA NA ZasLoNV 
| |NUDI ToLIKo UŽITKA IN 
ME TAKO ZELO NOTRANJE 
IzPoLNJUJE !2 To ŠE NE 
POMENI, DA BOM ZATO To 
I] IZAČEL TUDI V RESNIC! 
| |PočeTI, HA HA! NAME To 
INE VPLIVA TAKO, s aj 


ETEN! 


OH, DA, SVEŽE IZRVANA 
ČREVA FRČIJO Po ZRAKU, 


kal, KAJ?! 

ALI ME Boš ZDA) DA 
ZMERJAL IN ME drži 
MALTRETIRAL 2! 


JAZ SEM NORMALEN IN 
SEM PRAVI Moški MM 


zara 


SEVEDA! ALI ZDAJ TeREJ 

ŽE oMENIL 2 MNogo NAS| |RAZVMEŠZALI Sl SPREVIDEL 

JE, Kl TAKo MISLIMO IN. | |ZMoTNoST IN PATETIONOST 

Vi Ji NORMALNI Sku SVA MI | 
S JE MNo6o! ŽIVELI MI] | MoRALI ZIRANJA? 

ke Še ENKRAT VSE RAZLOŽIM? 


IN NORMALEN! ALI SEM To 


DA. TAKO BREZHIBNI 
LOGIKI IN TAKO TEHTNIM 
AR6OMENToM PRAV ZARES 
NE MOREM OPONIRATI. 

Nov razred zmogljivosti 


SSD 850 PRO 


Skoraj nič se ne more primerjati s 


SSD 850 PRO in njeno edinstveno 3D V-NAND tehnologijo, ki vam omogoča vrhunsko" zmogljivost 


in vzdržljivost — 150 zapisljivih terabitov. Ob tem pa vam nudimo tudi desetletno omejeno garancijo. 
www.samsung.com/si/ssd 

01977 Twentieth Century-Fox 


TWENTIETH CENTURY-FOX Presents 
A LUCASFILM LTD. PRODUCTION 


Starring MARK HAMILL HARRISON FORD CARRIE FISHER 
PETER CUSHING 


ALCC GUINNESS 
Written and Directed by GEORGE LUCAS produced by GARY KURI Z music by JOHN WILLIAMS 


PANAVISION? PRINTS BY DE LUXxE? TECHNICOLOR? Making Films Sound Better 


9): . 
Cal Motion Petre oundtrazkon 201 Gentury Records and apes aa 8 [IC] | poL8y sysTew | 


Noise Reduction - High Fidelity 


